





Considerând, asemenea lui Antoine de Saint Exupery, că 
„Piatra de încercare a omului este respectul pentru om”, am 
„dăltuit” acest eseu ştiinţific despre o civilizaţie care conferă o aură 

INTRODUCERE 





eritoriul actual al Argeşului, pământ încărcat de istorie, a fost locuit din 

cele mai vechi timpuri, numele zonei coborând din străvechimea 

neamului românesc, ca un real simbol de statornicie multimilenară şi o 
dovadă peremptorie de continuitate în spaţiul carpato-danubiano-pontic. 

Diversitatea formelor de relief, densitatea reţelei hidrografice, varietatea florei şi 
faunei, precum şi resursele naturale au constituit un cadru extrem de favorabil apariţiei 
şi dezvoltării comunităţilor umane în zonă. 

Importante descoperiri arheologice rezultate în urma investigaţiilor întreprinse 
de către colectivele de arheologi de la muzeele din judeţul Argeş în colaborare cu 
specialiştii în domeniu de la Institutul de Arheologie din Bucureşti, Muzeul de Istorie al 
României şi de la alte instituţii cu profil similar din ţară atestă, prin unelte ale culturii de 
prund intrate în patrimoniul muzeal, provenind de pe văile: Argeşului, Mozacului, 
Dâmbovnicului, Neajlovului, existenţa unor aşezări în Argeşul actual încă din perioada 
paleoliticului inferior. 

Continuitatea existenţei umane în acest areal geografic este relevată consistent 
prin mărturii de cultură şi civilizaţie indubitabile pentru confirmarea evoluţiei societăţii din 
perioada preistorică până în contemporaneitate. 

În amplul proces evolutiv al societăţii umane, utilizarea pietrei a constituit o 
modalitate indispensabilă de racordare a omului la realităţile existente în mediul său 
ambiental. 

„Oricât de mari ar fi descoperirile şi progresele realizate de popoare în epoca 
istorică — observa marele cărturar Nicolae lorga -— ele nu se pot pune alăturea de ceea 
ce a făcut aproape fără instrumente, întrebuinţând multă vreme o piatră care nu se 
putea găsi oriunde, umanitatea preistorică necunoscând nici una din tainele teribile ale 
naturii pe care a trebuit să le descopere una după alta.”. 

Considerând asemenea unui celebru scriitor că „arheologia este arta care redă 
pulberii uscate a antichităţii suflul şi frumuseţea vieţii”, îmbogățirea tezaurului de valori 
culturale se impune cu acuitate, pentru ca suflul şi frumuseţea vieţii celor ce au 
înnobilat, prin munca lor, spaţiul mioritic existenţial, să fie tot mai vii în conştiinţa 
naţională. 

RELAŢIA OM — 
UNEALTĂ DE PIATRĂ 


n studiul său intitulat «Necesitatea artei», Ernst Fischer menţiona că „încă 

din preistorie, imitaţia a jucat un rol estetic hotărâtor, adânc legat de situaţia 

existenţială, de nevoile vitale ale oamenilor; imitaţia „conferă omului putere 
asupra obiectelor”. O piatră, care mai înainte era inutilă, dobândeşte valoare, pentru că i 
se poate da forma unei unelte şi astfel este pusă în slujba omului. „Există ceva magic în 
acest proces de imitare; el dă omului superioritate asupra naturii”. [C. |. Gulian — Lumea 
culturii primitive, Bucureşti, 1983]. 

Analizând, din perspectivă filosofică, relaţia om-unealtă, Mircea Eliade 
considera că „uneltele nu prelungesc organele corpului”, infirmând o teorie la modă, 
potrivit căreia rolul uneltelor constă, prin excelenţă, în a deveni „anexe anatomice”. 

Motivația gânditorului român este, fără îndoială, convingătoare: „Cele mai vechi 
pietre care se cunosc -— afirmă filosoful — au fost prelucrate în vederea unei funcțiuni 
care nu era prefigurată în structura corpului omenesc, în special aceea de a tăia 
(acţiune diferită de aceea de a sfâşia cu dinţii, sau a zgâria cu unghiile)”. [Mircea Eliade — 
Istoria credințelor şi ideilor religioase, Bucureşti, 2000]. 

De altfel, „primele descoperiri tehnologice - transformarea pietrei în instrumente 
de atac şi de apărare, dominarea focului — au asigurat nu numai supraviețuirea şi 
dezvoltarea speciei umane, ci au produs, în egală măsură, un întreg univers de valori 
mitico-religioase, au incitat şi hrănit imaginaţia creatoare”. [Mircea Eliade — Op. cit.]. 

Istoricul Mihai Bărbulescu releva dificultatea abordării studierii apariţiei omului 
pe pământ, necesitatea imperioasă ca documentaţia arheologică să se interfereze cu 
„studiul ultimelor naşteri geologice, cu climatologia, paleontologia şi paleobotanica”, 
motivând că „primele unelte cioplite în piatră se amestecă printre oasele animalelor din 
pleistocen, ca pentru a dovedi drumul anevoios urmat de o fiinţă oarecare până atunci, 
ce a reuşit să se desprindă de animale şi plante, pentru a deveni om. Această sforţare 
uriaşă şi unică — remarcă istoricul — s-a făcut prin gândire, comunicare şi sociabilitate, 
prin conştiinţă economică, etică şi estetică, prin credinţă”. [Mihai Bărbulescu, Dennis 
Deletant, Keith Hitchins, Şerban Papacostea, Pompiliu Tudor — /storia României, Bucureşti, 
1998, p. 12]. 

În amplul proces evolutiv al societăţii umane, utilizarea pietrei a constituit o 
modalitate de racordare indispensabilă a omului la realităţile existente în mediul său 
ambiental. 

Preluând o constatare extrem de avizată a distinsului arheolog Dragoş 
Măndescu de la Muzeul judeţean Argeş, „prezentarea sintetică” a acestei perioade 
istorice este „tributară stadiului actual al cercetării”, un stadiu în care „Argeşul este, cu 

câteva mici excepţii, privat de descoperiri” care să faciliteze conturarea unei imagini 
complete şi complexe a civilizaţiei pietrei încă din zorii evoluţiei umane în acest areal 
geografic. 

În studiul intitulat «Sfârşitul epocii pietrei şi începutul epocii metalelor în zona 
Argeş» [Argessis, tom XII, 2003, p. 68], dr. Dragoş Măndescu menţionează că „la 
începuturile epocii bronzului, în zona Muscel, se plasează şi spectaculosul ansamblu al 
mormintelor (atât de înhumaţie cât şi de incineraţie) cu ciste rectangulare din plăci de 
piatră descoperite în zona submontană înaltă la „Cornul Malului” şi „La cruce”, comuna 
Cetăţeni, „La Zărziaru”, comuna Albeştii de Muscel şi Câmpulung, cartierul Apa Sărată”. 
„Mormintele cu ciste de piatră constituie, potrivit aceluiaşi remarcabil specialist, 
reflectarea unei mode funerare, care se întinde pe aproape toată durata mileniului III a. 
H.”. Descoperirea fortuită a unor topoare de piatră, unele „şlefuite şi cu perforaţie pentru 
înmănuşare”, pe Valea Groşilor din satul Bratia a suscitat un interes deosebit, în special, 
un exemplar „masiv, neperforat, cu marginile rotunjite şi cu şănţuire circulară bine 
marcată de jur-împrejur, destinată prinderii în coadă cu ajutorul unor curele”, topor 
utilizat pentru „extragerea şi prelucrarea minereului şi a sării”, caracteristic eneoliticului 
şi începutului epocii bronzului. 

Pe teritoriul comunei Aninoasa, s-au depistat întâmplător „topoare de piatră 
neolitice” incluse în colecţiile şcolilor din: Aninoasa, Broşteni şi Slănic, piese arheologice 
care, însă, au dispărut. 

Un topor masiv de piatră „de nuanţă cenuşie, şlefuită, în formă de pană, cu 
perforaţie pentru înmănuşare” din colecţia Muzeului judeţean Argeş prezintă „un tăiş 
uşor arcuit cu muchie rectangulară în secţiune şi suprafaţă convexă”. Acest topor de 
piatră cu dimensiunile: lungime — 14,7 cm, înălţime maximă — 6 cm, grosime maximă — 
6,5 cm” aparţine unui tip specific sfârşitului eneoliticului şi începutului epocii bronzului. 


[Dragoş Măndescu -— Arheologia Văii Bratiei (vestigii din preistorie până în epoca romană), Argesis, XII, 
2003, p. 121]. 

Cercetările efectuate pe şantierul arheologic Ziduri din comuna Mozăceni au 
relevat, printre altele, existenţa unei râşniţe „dintr-o piatră mare de râu”, precum şi a 
unor unelte de silex în imediata apropiere a vetrei unei locuinţe, la vestul căreia, era 
amenajată „o platformă de pietre”. Alături de râşniţa prelucrată dintr-o „placă de gresie”, 
s-au descoperit: „un frecător din piatră dură cu urme de folosire”, un alt frecător utilizat la 
un singur capăt şi „o dăltiţă dintr-o rocă roşcată, mai slabă”. 

În acelaşi sit arheologic, s-au depistat piese din silex „lucrate pe loc: un nucleu, 
două aşchii mari, o lamă folosită la ambele părţi, patru răzuitoare, trei vârfuri de săgeți” 
datând din eneoliticul final. [Dragoş Măndescu —Te//ul gumelniţean de la Ziduri, Argessis, X, 2001, p. 
14]. Războinicii epocii bronzului apreciau eficienţa acestor arme în disputele tribale 
vizând cucerirea sau stăpânirea unor teritorii. În patrimoniul Muzeului judeţean Argeş, 

se conservă astfel de piese descoperite în Valea Mozacului, datând din epoca bronzului 
[mileniul al II-lea a. H.]. 

Cercetările întreprinse de către un colectiv de la Muzeul judeţean Argeş format 
din: Victor Antipa, Teodor Cioflan, Romeo Maschio şi Grigore Constantinescu, pe 
traseul proiectatei autostrăzi Piteşti-Curtea de Argeş-Sălătrucu, în toamna anului 1991, 
s-au soldat cu recoltarea, pe teritoriul comunei Tigveni, a unui material arheologic 
„constând din fragmente ceramice şi unelte din silex” databile în perioada neoliticului 


timpuriu, epocii bronzului şi Hallstattului. [Teodor Cioflan, Victor Antipa — Cercetările de suprafaţă 
de la Bălteni, comuna Tigveni, judeţul Argeş, SCMCA, IV, 1992, p. 11]. 


Relevând semnificaţia considerabilă a descoperirii şi utilizării uneltelor în 
dezvoltarea pomiculturii şi viticulturii de pe teritoriul actual al României, autorii articolului 
«Muzeul în aer liber al viticulturii şi pomiculturii din România» [Cultura, V, 2002, nr. 1-2 
(11-12), p. 7], profesorii Constantin Iliescu şi Vasile Novac precizau, bazându-se pe 
rezultatele cercetărilor arheologice efectuate în judeţul Argeş, că „Primele unelte folosite 
la tăiatul şi îngrijitul viței de vie şi pomilor fructiferi au fost din piatră. În acest scop, cităm 
toporul-săpăligă folosit de locuitorii gumelniţeni de la Teiu” şi, extinzând aria geografică 
a descoperirilor arheologice, istoricii semnalau existenţa „cuţitelor curbe de piatră” 
utilizate în efectuarea lucrărilor în vii sau în livezi, în perioada neolitică. 

„În comuna Petroşani, sau găsit silexuri cioplite, silexuri lustruite, cuțite sau 
răzuitoare şi alte obiecte de piatră şi de os, industrie a omului cuaternar”, potrivit 
informaţiilor obţinute de la Gr. Ştefănescu, de către C. Alessandrescu, autorul 
«Dicţionarului geografic al judeţului Muscel». 

Cercetător avizat al „antichităţilor” din zonă, Alexandru Odobescu menţiona: „Dl. 
Nic. Creţulescu avea în posesiune un frumos toporaş de serpentină lustruită, cu glafuri 
laterale, descoperit sub pământ, la o adâncime de un stânjen şi mai bine în satul 
Petroşani”. 

«SVI MI PIE» 


rofesorul arheolog lon Nania, autorul amplei monografii «Mozăceni, o 

veche aşezare din fosta ţară Vlaşca», consideră că descoperirea unui 

„toporaş cu gaură pentru introducerea cozii, lucrat din gresie dură”, pe 
care sunt săpate trei cuvinte latine: «SVI MI PIE», în traducere: „Pentru mine cu evlavie” 
este un „document mai valoros decât Columna lui Traian” <sic !>, motivând că „acest 
obiect este unicat pentru întreaga arheologie, întrucât arată clar că literele alfabetului 
getic timpuriu de pe Valea Mozacului sunt mai «evoluate» decât cele etrusce şi latine, 
iar citirea se face de la stânga la dreapta, ca şi azi, ceea ce s-a impus la toate popoarele 
care foloseau alfabetul zis latin, de fapt, alfabetul getic”. „Cele trei cuvinte latine ale 
rugăciunii meşterului get din cultura Tei-Verbicioara dezleagă multe enigme şi pun capăt 
multor discuţii” (sau, din contră, le amplifică !)... 

După aprecierea autorului, toporaşul este „certificatul de naştere al romanităţii: 
geții timpurii constituiau parte din această romanitate”. (Sic !). 

Descoperirea aceasta — consideră prof. lon Nania -— „spulberă aberaţia care 
susţine dispariţia limbii geto-dacilor, adică dispariţia celui mai numeros grup european al 
antichităţii, la numai 165 de ani de la stăpânirea romană”. [Negrea Ştefan — O monografie 
model: «Mozăceni, o veche aşezare din fosta ţară Vlaşca», Argeş, an IV (2005), nr. 4 (274), p. 
16]. 


CONSIDERATII 
GEOMORFOLOGICE 





muscelean, remarcabilul profesor de ştiinţele naturii şi admirabilul pedagog, 
Alexandru Bera [1908-1970] a sădit în sufletele discipolilor săi de la Liceul 
«Dinicu Golescu» din Câmpulung-Muscel şi, ulterior, de la Institutul Pedagogic din 
Piteşti, pasiunea pentru misterele naturii, pe care o profesa cu un evident har didactic. 
Referindu-se, în studiul «Martori geologi şi locuri fosilifere ocrotite din raionul Muscel», 
la partea nordică a raionului menţionat, în special, la „regiunea muscelelor”, eruditul 
profesor demonstra o covârşitoare apetenţă pentru îmbrăcarea într-o haină literară 
evidentă a consemnărilor a priori aride, datorită caracterului lor implicând, prin 
excelenţă, rigurozitate ştiinţifică: „În centrul acestei regiuni de muscele, se află 
Câmpulungul, oraş tipic de munte cu frumoase împrejurimi recreative, de pe înălțimile 
cărora se desfăşoară panorama culmilor de nea, cu verdele proaspăt al plaiurilor 
împrimăvărate, cu ruginiul tomnatic al pădurilor de foioase, contraste ce rivalizează cu 
peisajele din nordul Lombardiei sau cu acelea ale Crasnodarului de la poalele 
Caucazului”. 
Interesantul studiu, care include şi rezultatele cercetărilor de specialitate 
efectuate anterior în zona Muscelului, de către renumiţii geologi: Gr. Ştefănescu, Sabba 
Ştefănescu şi Popovici-Haţeg, este consacrat unor locuri de importanţă paleontologică 


musa cercetător al structurii geomorfologice a solului din arealul geografic 

şi geologică de referinţă din Muscel: «Rezervaţia Calcarul  numulitic de Albeşti», 
«Martorul geologic Granitul de Albeşti» şi «Punctul fosilifer Suslăneşti». 

Demersul ştiinţific al profesorului Alexandru Bera a fost determinat, printre 
altele, de faptul că „Numeroase monumente istorice din primul oraş de scaun al Ţării 
Româneşti, oraşul Câmpulung, precum şi din Curtea de Argeş, Bucureşti şi alte localităţi 
din Muntenia (printre care şi palatul de la Mogoşoaia şi de la Potlogi) sînt clădite şi 
ornamentate cu această frumoasă piatră de Albeşti”. 


GRANITUL DE ALBESȘITI 


ranitul de Albeşti, „martor geologic”, este localizat la bifurcația spre 

stânga a şoselei către Albeşti, spre nord de cota 708, „pe dreapta unei 

râpe înierbate”, la aproximativ 250 m de şosea. Ocupând o suprafaţă de 
circa 300 m?, Granitul de Albeşti este „dezagregat sub forma a numeroase blocuri cu 
dimensiuni până la 2 m?. 

Relieful granitic, care poate fi reperat din şosea, are aspect pegmatitic cu două 
varietăţi de feldspat: ortoză şi albit. 

Ortoza-— de dimensiuni până la 7 cm -— prezintă o culoare albă-gălbuie, albitul— 
cu dimensiuni reduse, este alb-cenuşiu cu nuanţe de verde. 

În compoziţia granitului, se află, de asemenea, biotitul sau mica neagră, cu 
luciu sidefos, care este compus din foiţe ce se pot desprinde cu uşurinţă. 

Ivirea granitică de la Albeşti — situată în centrul unor depozite sedimentare, din 
cauza eroziunii învelişului rocilor eruptive — prezintă o importanţă considerabilă, întrucât 
este „uşor accesibilă cercetării şi vizitării”, spre deosebire de cele semnalate în flancul 
sudic al Munţilor Făgăraş şi al Munţilor Leaota. 

CALCARUL NUMULITIC 
DE ALBESTI 


“n centrul comunei Albeştii de Muscel, Rezervaţia „Cariera Mare” — decretată 

| monumeni al naturii de către Comisia pentru Ocrotirea Monumentelor Naturii 

-— este constituită dintr-un „calcar alb-gălbui de vârstă eocenă”, cunoscut sub 

numele de „Calcar numulitic de Albeşti” sau „Piatră de Albeşti”. Perimetrul rezervației 
ocupă o suprafaţă de circa 3600 m?. 





Analizând compoziţia calcarului galben-cafeniu, roşcat, vânăt sau alburiu, prof. 
Alexandru Bera menţionează că este alcătuit din numuliţi mari — animale fosile, 
caracteristice primei jumătăţi a erei terțiare, ale căror cochilii au format calcare — şi din 
alge de tip Litbotamnium. 

În situaţia în care rocile sedimentare prezintă aspectul unei gresii vinete sau 
roşcate cu elemente de cuarţ — denumite local „ciulini”, — compoziţia acestora include 

„tuburi de anelide (încrengături de viermi cu corpul cilindric, segmentat în numeroase 
inele), numuliţi mici şi orbitoide”. 

Surprinzătoare, pentru cercetătorul avizat, este diversitatea şi abundența 
fosilelor depistate în compoziţia rocilor. 

Se semnalează prezenţa foraminiferelor (animale unicelulare din încrengătura 
protozoarelor care au corpul acoperit cu o secreție calcaroasă şi trăiesc în apele 
marine): Nummulites distans, Nummulites irregularis, a resturilor de crabi (Ranina reussi 
şi Ranina marestiana), arici de mare (Conoclypeus conoideus), branhiopodul 
Terebratula grandis, dinţi ai rechinilor fosili (Charcharrodon angustidens şi Lamna 
elegans). 

Referindu-se la constituţia petrografică a calcarului numulitic de Albeşti, 
profesorul Alexandru Bera observa că acesta „reprezintă un depozit bentogen -— litoral 
format într-o mare caldă, în jurul unor insule sau în apropierea unui țărm format din roci 
cristaline, roci pe care le întâlnim de altfel în cuprinsul satului Albeşti, întovărăşind 
granitul... 

Este clar că elementele de cuarţ din «ciulinii» regiunii provin din rocile cristaline 
care constituie fundamentul calcarului”. 

Aria geografică în care s-au depistat faciesuri analoge include zonele: Azarlic 
din Dobrogea, Porceşti din Transilvania, precum şi nordul Iugoslaviei, Bulgariei, 
Crimeea etc. 

Decretarea zonei ca monument al naturii a fost determinată din raţiuni de 
conservare a faunei fosile extrem de bogate, precum şi din cauza accesibilităţii sale 
evidente. 

Remarcabilul studiu al distinsului profesor câmpulungean conţinea, în final, 
recomandări care, din păcate, la aproape o jumătate de secol de la publicarea sa, sunt 
de o stringentă actualitate: „Este necesar, în primul rând, ca aceste rezervaţii naturale 
atât de importante ca valoare ştiinţifică să fie bornate. 

Atunci când, în preajma lor, se vor ridica modeste muzee dotate cu colecţii din 
rezervaţie, mici biblioteci cuprinzând publicaţiile referitoare la cercetările care s-au făcut 
în regiunea rezervației, drumul până la Albeşti va fi o desfătare, o satisfacţie pentru 
vizitatori şi o preţuire a documentelor ştiinţifice ce se află în subsolul Patriei noastre”. 

În articolul «Monumente argeşene făurite de om şi de natură», prof. Alexandru 
Bera pleda, pe baza unor argumente de necontestat, pentru includerea în categoria 
monumentelor istorice a „calcarului de la Albeşti” şi a „granitului de la Albeşti, 
menţionând că acestea constituie „terenuri care, prin fauna şi flora lor, prezintă o 
deosebită importanţă ştiinţifică şi care, prin frumuseţea lor naturală, sânt demne de a fi 
conservate şi trecute posterităţii”. 

Comisia Monumentelor Naturii, relevând valoarea ştiinţifică şi peisagistică, dar 
şi din raţiuni de ordin economic şi educativ, a declarat, în anul 1955, ca monumente ale 
naturii: „Calcarul de la Albeşti” şi „Granitul de la Albeşti”. 

Calcarul de la Albeşti prezintă o valoare ştiinţifică şi istorică, întrucât „este 
format din fosta mare eocenă de acum aproximativ 60 milioane de ani, din căsuţele 
calcaroase ale unor animale numite numuliţi (Numulites distans) ai căror descendenţi îi 
întâlneşti azi prin bazinele marine calde. Căsuţa calcaroasă a numuliţilor, alcătuită din 
lame şi tije calcaroase aşezate spiral, este de 2 cm în diametru. 

Dar, adeseori, printre țesuturile numuliţilor, găseşti şi scheletele fosile ale unui 
frumos arici de mare (Conoclypaeus), ale unei specii înrudite cu scoica numită 
Terebratula grandis, dinţi de rechin (Charcharodon şi Lamna) ce-şi păstrează cu 
fidelitate încă strălucirea zmalţului, plăci dentare ale unor rechini ce se hrăneau pasiv 
(Myliobathis) sau corpurile pietrificate ale unor crabi (Rannina). 

Adeseori, pe feţele de spargere a rocii, apar sub forma unor discuri ondulate şi 
cu marginea neregulată scheletele pietrificate ale unei alge marine (Lithothaminium)”. 

Exploatarea raţională a pietrei din carieră era, în mod special, condiţionată de 
păstrarea echilibrului biologic în natură, de respectarea frumuseţilor acesteia, ocrotirea 
naturii fiind considerată, prin excelenţă, o acţiune patriotică. 

EVOLUTIA 
PRELUCRĂRII PIETREI 





Consideraţii generale 





eritoriul actual al judeţului Argeş este inclus în arealul antropogenetic, prin 
descoperirea de către specialişti a unor unelte aparţinând culturii de 
prund  (Pebble Culture). Antropogeneza constituie „procesul apariţiei 
omului, a speciei umane pe pământ”, proces natural, lent şi îndelung, care se confundă 
cu primele perioade ale preistoriei. 

În condiţiile materiale care au favorizat apariţia vieţii pe pământ, omul „a 
provenit dintr-o specie de făpturi antropoide denumite generic «homo» — specie 
deosebită de altele, prin „apariţia mersului erect, a limbajului, odată cu transformarea 
membrelor superioare în mâini şi a mâinilor în organe de muncă, cu inventarea uneltelor 
şi descoperirea focului”. [Romulus Vulcănescu — Dicţionar de etnologie, Bucureşti, 1979, p. 23-24]. 

Procesul de antropogeneză - „context al automodelării umane” -— îşi are 
originea în cuaternar (antropozoic), în interglaciaţiuni sau interstadiile glaciaţiunilor, se 
efectuează pe terasele superioare, medii sau inferioare ale cursurilor de ape, în 
regiunile calde, cu faună relativ asemănătoare celei actuale”. [/bidemn, p. 24]. 

Uneltele de piatră cioplită descoperite pe teritoriul actual al judeţului Argeş se 
situează cronologic în categoria celor mai vechi unelte realizate din acest material pe 
teritoriul României şi chiar din Europa, confirmându-se, astfel, integrarea acestui spaţiu 
geografic în procesul complex al antropogenezei — „prin care hominidele s-au desprins 
din rândul animalelor şi s-au transformat treptat în oameni”. [Petre Popa, Paul Dicu, Silvestru 
Voinescu — Piteşti — pagini de istorie, Piteşti, 1986, p. 15]. 

Piatra a constituit „cel mai vechi material pentru confecţionat unelte” din 
îndelungata istorie a civilizaţiei umane. [Radu Florescu, Hadrian Daicoviciu, Lucian Roşu — 
Dicţionar enciclopedic de artă veche a României, Bucureşti, 1980, p. 270]. Referindu-se la «Aria 
culturii de prund în România», arheologul lon Nania întreprinde o succintă incursiune în 
„istoria” descoperirilor arheologice care atestau „existenţa activităţii protoumane în 
Europa sud-estică”, ilustrate prin unelte eopaleolitice, insistând asupra importanţei zonei 
Argeşului — „cel mai puternic centru al activităţii umane din paleoliticul inferior în Europa, 

principala verigă de legătură dintre Africa şi Asia de sud-est, care erau, până nu demult, 
singurele zone în care se cunoaşte cultura de prund”. [lon Nania — Aria culturii de prund în 
România, SCMP, |, 1968, p. 19]. 

Cercetarea efectuată cu o perseverenţă demnă de invidiat, timp de aproximativ 
cinci ani, „pe o lungime de circa 40 de km, între Piteşti şi loneşti”, a permis reputatului 
arheolog de la Muzeul din Piteşti descoperirea, pe Valea Argeşului, a unui material _litic 
similar celui de pe Valea Dârjovului — lucrat din „bolovănaşi de râu, anume aleşi ca 
mărime pentru a se potrivi în căuşul palmei, uşor de mânuit, forme bine definite, lucrate 
intenţionat, ca unelte de uz permanent, corespunzând nevoilor primare ale omului în 
muncă, pentru zdrobit, tăiat, răzuit, cioplit, lovit etc.” [/bidem]. 

Din amplul material arheologic recoltat de pe prundişurile Argeşului, din zona 
Piteştiului, cercetătorul lon Nania a selectat două chopping-tool-uri: unul — cu 
dimensiunile 7,4x4,3x3,5 cm obţinut din prelucrarea unui silex gălbui, aplatizat, iar al 
doilea — cu dimensiunile: 8x6,8x4,3 cm -— dintr-un silex oval, „neregulat în secţiune, de 
culoare maroniu-gălbuie cu pigmenţi vineţii”, al cărui capăt rotund, intact, „se încadrează 
perfect în podul palmei”. Unealta de piatră a fost realizată prin aplicarea unor lovituri la 
capătul mai lat al silexului: „două-trei lovituri pe o parte şi două pe cealaltă parte, în 
puncte bine alese, obținându-se o frumoasă creastă activă în zigzag, precum şi un vârf 
ascuţit”. [lon Nania — Art. cit., p. 20]. 

Acestor piese li se adaugă două aşchii cu dimensiunile de: 5,3x4x1,4 cm şi 
4,8x3,8x1,4 cm care „se încadrează în tehnica clactoniană” menţionată, aşchiile 
prezentând „pe partea dorsală, negativele desprinderilor anterioare, fără un plan de 
percuție pregătit, cu unghi deschis faţă de suprafaţa de desprindere”. [/bidem]. 

Importanţa uneltelor din piatră descrise este, conform opiniei arheologului, 
considerabilă, întrucât „prin această descoperire, aria de răspândire a culturii de prund 
în România şi-a definitivat limita de est”. [/bidem]. 

Cercetările arheologice efectuate pe văile: Dâmbovnicului,  Mozacului, 
Neajlovului şi Argeşului au permis includerea acestei zone geografice în aria civilizaţiei 
culturii de prund. 

Cultura de prund (Pebble Culture) este reprezentată, în arealul municipiului 
Piteşti, prin circa 400 de unelte din silex şi din cuarţit depistate în albia minoră a râului 
Argeş, la o adâncime de până la 20 m, în depozite cuaternare villafranchiene din 
pleistocenul timpuriu”. [Petre Popa, Paul Dicu, Silvestru Voinescu — Op. cit., p. 15]. 

În perioada paleoliticului superior, „prelucrarea utilitară a rocilor clivabile, silex şi 
cuarţit a ajuns la performanţe care pot fi încadrate în categoria frumosului tehnic: forma 
perfectă, realizată pe cale empirică, în cadrul unui proces de căutare a maximei 
eficienţe funcţionale, ajunge să genereze realizatorului şi mânuitorului, pe cale de 

transfer, adevărate satisfacţii estetice, substituind satisfacția «tehnică» a funcţionării 
perfecte”. [Radu Florescu, Hadrian Daicoviciu, Lucian Roşu — Op. cit., p. 270]. 

În cursul cercetărilor arheologice efectuate pe teritoriul satului Retevoieşti din 
comuna Pietroşani, în cursul anului 1957, de către renumitul arheolog Dinu Rosetti, s-au 
depistat elemente de cultură materială caracteristice civilizaţiei neolitice: fragmente 
ceramice (străchini, oale, ceşti), figurine antropomorfe şi zoomorfe din lut ars, dar şi 
topoare de piatră „lucrate dintr-o gresie silicoasă cu două braţe şi orificiu de 
înmănuşare” caracteristice culturii Sălcuţa şi Coțofeni — unele datând din eneolitic şi 
începutul epocii bronzului. [Tudose Dracu Moldovanul — Pământul argeşean în trecutul istoric, 
SCMCA, IV, 1992, p. 4]. 

Topoare de piatră similare „au fost găsite sporadic şi în Curtea de Argeş — pe 
Valea Doamnei şi Valea Târgului, la Vâlsăneşti, Stăneşti, Brădet, Domneşti”. [/bidem]. 

Un sceptru din piatră de o considerabilă valoare artistică, descoperit întâmplător 
în aria satului Cornățel din comuna Buzoeşiti, realizat din piatră brun-gălbuie, cu 
perforaţie centrală pentru înmănuşare constituie o reprezentare zoomoriă (prin 
sugerarea capului, a botului unui animal şi a harnaşamentului), sceptrul fiind databil la 
începutul perioadei de tranziţie la epoca bronzului. 

Dezvoltarea tehnicilor de luptă a determinat utilizarea pietrei  şlefuite în 
realizarea unor „arme” de temut: măciuca sau biciul de luptă dotate, la vârf, cu greutăţi 
din piatră şlefuită — o modalitate constructivă care accentua forţa distructivă a acestora. 

Confecţionate din piatră dură, şlefuită, de formă sferică, aceste accesorii ale 
măciucilor de lemn (anticipând buzduganele medievale) sau ale bicelor de luptă 
prezentau un orificiu transversal pentru introducerea lemnului sau a sforii. 

Războinicii epocii bronzului apreciau eficienţa acestor arme în disputele tribale 
vizând cucerirea sau stăpânirea unor teritorii. În patrimoniul Muzeului judeţean Argeş, 
se conservă astfel de piese descoperite în Valea Mozacului, datând din epoca bronzului 
[mileniul al II-lea a. H.]. 

__ PIATRA — 
ARMĂ DE LUPTĂ 


lement primar de apărare, în condiţiile precare ale existenţei omului 

primitiv, piatra va deveni nu numai unealtă, ci şi armă de luptă. Utilizată în 

formă naturală sau prelucrată ca vârf de săgeată, sau ca piesă 
componentă a unei măciuci speciale, piatra va intra în arsenalul luptelor purtate cu 
mijloace rudimentare pentru o îndelungată epocă istorică. 

În perioada constituirii statului feudal independent Ţara Românească, imaginea 
bătăliei de la Posada din 9-12 noiembrie 1330, inserată în «Cronicon Pictum 
Vindobonense», a devenit „clasică” pentru determinarea condiţiilor speciale de teren în 
care s-a desfăşurat, precum şi a „armelor” utilizate de către ostaşii români conduşi de 
Basarab | Întemeietorul. Aceştia „aruncă săgeți şi bolovani de pe înălţimi în cavaleria” 
regelui Carol Robert d'Anjou, prinsă într-un defileu, ca „peştii în mreajă”. 

Textul Cronicii pictate de la Viena menţionează, de asemenea, modul cum 
regele maghiar s-a retras deghizat, dar protejat, autorul folosindu-se de o comparaţie 
formată pe baza unei locuţiuni al cărei element constituent determinant îl reprezintă 
vocabula „piatră”: „Şi regele a scăpat cu câţiva inşi, căci au stat împrejurul lui, ca nişte 
ziduri de piatră”. 

Celebra bătălie de la Posada — determinantă în acţiunea de constituire a 
statului feudal independent Ţara Românească -— s-a desfăşurat în acest areal geografic, 
într-un loc neidentificat cu certitudine: fie în zona Dragoslavele, unde un toponim local, 
Posada, este invocat în susţinerea acestei ipoteze, fie în zona Sălătruc-Perişani din 
Ţara Loviştei, pe drumul cel mai scurt de retragere a regelui Carol Robert, de la „castro 
Argias”, spre Transilvania. De aceea, evocarea bătăliei de la Posada prezintă, sub 
raport geografic, motivații reale. 

Localizarea bătăliei de la Posada în spaţiul muscelean este menţionată în 
monografia consacrată localităţii Dragoslavele de către C. Rădulescu-Codin şi preot |. 
Răuţescu, potrivit cărora „Carol Robert după ce trecuse prin Dragoslavele, oastea îi e 
distrusă cu săgeți şi bolovani rostogoliţi şi regele însuşi îşi pierdu pecetia; locul luptei şi 
înfrângerea fiind la Posada”. [Rădulescu-Codin C., Răuţescu 1., Dragoslavele, Câmpulung, 1923, p. 
47]. 

CIVILIZATIA PIETREI 
IN ANTICHITATE 


CASTRUL ROMAN JIDAVA 


ituat în cartierul Pescăreasa, la km 44,500, Castrul roman Jidava este 

menţionat, în literatura de specialitate, sub toponimele: Jidova sau Sidova. 

Deşi conjectural, existenţa unui castru roman între Purcăreni şi Jidava este 
motivată prin distanţa apreciabilă care separă cele două fortificaţii, până în prezent, nu 
s-au descoperit urme semnificative vizând confirmarea acestei ipoteze. 

Investigaţiile arheologice iniţiate de Dumitru Butculescu în 1876, urmate de cele 
efectuate de Grigore Tocilescu şi Pamfil Polonic în 1901, au fost reluate peste o 
jumătate de secol [1962-1967] de Emilian Popescu şi Eugenia Popescu, fiind continuate 
de dr. Constantin Petolescu împreună cu Teodor Cioflan. 

În viziunea unor specialişti, Castrul roman Jidava reprezintă cea mai 
Milo) e fortificaţie de pe Limes transalutanus sau valachicus, justificând, prin 
amplasament - la intersecţia 
străvechii căi de comunicaţie dintre 
Câmpia Munteniei şi Munţii 
Făgăraş cu drumul care străbătea 
dealurile subcarpatice, dar şi prin 
amploarea construcţiilor, raţiunea 
edificării sale stipulate în dictonul 
latin: «Castra sunt victori 
receptaculum, victo  profugium» 
(Castrele sunt locuri de primire 
pentru învingători, de refugiu pentru 
cei învinşi). Constituind singurul 
castru construit în opus vittatum din 

acest sistem strategic, Castrul roman Jidava — de plan patrulater (132,35 x 98,65 m) era 
dublat de un castru de pământ cu plan pătrat (80 x 80 m) construit la circa 300 m sud. 

Castrul de piatră de la Jidava -— „tip de fortificaţie romană având ca trăsătură 
specifică suprastructura de lemn a turnurilor din zidărie la bază, asemănătoare unora 
reprezentate pe Columna lui Traian” — era prevăzut cu patru porţi: praetoria (sud), 
decumana (nord), principalis dextra (vest) şi sinistra (est), accesele fiind asigurate prin 
uşi de stejar legate în fier şi poduri suspendate, fixate deasupra şanţului din exteriorul 
fortificaţiei. Sistemul de observaţie şi de apărare includea: câte două turnuri pătrate care 
flancau porţile, bastioane intermediare de formă patrulateră, iar, la colţuri, turnuri de 
secţiune pătrată — aceste elemente ale fortificaţiei prezentând suprastructuri de lemn. În 
interior, se circula pe via praetoria lată de 6 m. 

Centrul castrului era dominat de clădirea 
comandamentului -— praetorium (34,70 x 30,40 m) 
HORREUM HIPOCAUST format dintr-o curte interioară (atrium) pavată cu pietre 

i 7 de râu şi prevăzută cu un puț, curtea fiind delimitată, la 

est şi la vest, de cele trei camere ale 
armamentariumului (depozit de armament) surmontat 
de un peristylum (sala festivă). 

Pe latura nordică, era dispusă curtea sacră 


TI i 
PE: 
Pg - 
i € sau oecus (sediul comandantului) şi sacellum (capela) 


în ax. În latus dexter, fuseseră amplasate terme cu 

_/ PRINCIPIA PRAETORIUM hypocaustum şi magazia (horeum) consolidată cu 
contraforturi. Locuinţele soldaţilor  (hibernacola) 
construite din bârne de lemn lipite cu pământ erau 
acoperite cu ţigle. 


Castrul cu canabae (aşezări civile dezvoltate în 
imediata sa apropiere) de la Jidava ca, de altfel, şi Limesul transalutan au fost părăsite 
definitiv în timpul lui Filip Arabul, datorită atacului carpilor din anii 245-247 p. H., forţele 
militare romane retrăgându-se pe aliniamentul Limesului Alutan. 

Informaţiile iniţiale despre acest important obiectiv fortificat provin de la comitele 
Marsigli, colonel în armata austriacă şi cercetător avizat al vestigiilor romane, care 
descrie, în anul 1686, Castrul roman de la Jidava drept „un fort de un aspect 
extraordinar”. 

Cercetările arheologice au relevat un material variat: cărămizi semnate de 
soldaţii: Zoticus, Candidus, Armenius ş. a., vase ceramice, un inel de aur, arme, obiecte 
din metal, monede emise în perioada de la Septimiu Sever la Gordian III, precum şi 
unele monede de bronz în aşezarea civilă — anterioare, concomitente şi posterioare 

stăpânirii romane -— care demonstrează intensitatea traficului comercial efectuat prin 
pasul Bran, în perioada dacică şi a migraţiei popoarelor. 

Cercetările arheologice recente întreprinse în retentura (zona din spatele 
comandamentului), s-au soldat cu identificarea a două barăci militare, în fiecare, 
staționând o centuria. Pe podeaua unei locuinţe, s-a descoperit o inscripţie zgâriată în 
pasta umedă conţinând „iscălitura” unui miles din Cohors | Flavia Commagenorum. 

Inscripţia depistată de dr. Constantin Petolescu prezintă o importanţă 
considerabilă, întrucât este prima dată când se cunoaşte o unitate militară staționată pe 
Limes transalutanus. 

În expoziţia permanentă de la Jidava, sunt prezentate piese arheologice 
rezultate din săpături, alături de macheta castrului reconstituit la scară redusă, pentru a 
se facilita perceperea structurii sale iniţiale. 

Valorificarea complexă, cultural-turistică a sitului arheologic de la Jidava a 
implicat, în ultima perioadă, efectuarea unor ample operaţiuni de reconstituire a zidului 
de incintă de pe latura sudică şi a porţii praetoria, a turnurilor de curtină, pe baza 
proiectului întocmit de arh. Alexandru Mulţescu împreună cu prof. univ. dr. Constantin 
Petolescu şi prof. arhl. Teodor Cioflan. 

Monument semnificativ pentru determinarea, printre altele, a stadiului utilizării 
pietrei de Albeşti în construcţiile edificate în perioada Daciei romane, pe teritoriul actual 
al judeţului, Castrul roman Jidava relevă, prin investigaţiile arheologice sistematice, 
„dovezi peremptorii că, la sfârşitul secolului al Il-lea p. H., s-au folosit, la ridicarea 
acestei cetăţi militare romane, la porţile şi colţurile zidurilor de incintă, blocuri 
dreptunghiulare cioplite din piatră de Albeşti”. 

SCULPTURA ÎN PIATRĂ 
ÎN EVUL MEDIU 


 mportant domeniu al artei tradiţionale româneşti, sculptura în piatră, care s- 

| a dezvoltat într-un context geografico-istoric extrem de favorabil, prezintă, 

„pe teritoriul actual al judeţului Argeş, realizări de excepţie. 

Situat în imediata apropiere a vechii cetăţi de scaun Câmpulung-Muscel, la 
distanţe relativ reduse faţă de importantele centre politico—-economice: Curtea de Argeş, 
Târgovişte şi Piteşti, Centrul de pietrari din Albeştii Muscelului a înregistrat o activitate 
prodigioasă al cărei ecou în timp se regăseşte în monumentalele edificii medievale din 
Ţara Românească. 

În evul mediu, arta lapicizilor musceleni s-a materializat în opere remarcabile de 
o impresionantă diversitate: ancadramente de uşi şi de ferestre, coloane cu capiteluri 
amplu decorate, metope, lespezi funerare, monumentale cruci de piatră etc. 

llustrativă pentru nivelul artistic al operei sculpturale din zona Muscelului este 
metopa «Căprioara odihnindu-se» [sec. XIII] realizată în altorelief, metopă considerată 
ca fiind „cea mai veche reprezentare medievală animalieră din Ţara Românească”. 

Referindu-se la metopă, acad. George Oprescu menţiona că această operă cu 
caracter decorativ a fost destinată iniţial Mânăstirii dominicane Cloaşter din Câmpulung. 
În cursul amplelor operaţiuni de restaurare a Aşezământului monahal Negru Vodă, 
efectuate în perioada domniei lui Matei Basarab, metopa a fost încastrată în zidurile 
clopotniţei împreună cu două chei de boltă gotice, înfăţişând „un fruct cu mai multe foi 
ca o varză” şi „o floare de răsură”. 

Considerată, alături de gisantul din Biserica Domnească din Curtea de Argeş şi 
gisantul de pe lespedea funerară a comitelui Laurenţiu de Longocampo din biserica 
câmpulungeană Bărăţia printre „primele exemplare de sculptură figurativă din ţara 
noastră, «Căprioara» relevă „efortul artistului de a surprinde nu numai înfăţişarea 
exterioară exactă, silueta şi formele delicate ale diverselor părţi ale animalului, dar şi 
firea specifică a acestuia care, sfios, culcat la pământ, cu picioarele dinainte îndoite sub 
el şi cu urechile ciulite, pare că urmăreşte un zgomot îndepărtat”. 

Conform aprecierii ilustrului academician câmpulungean, extinderea figuraţiei 
zoomorfe a fost determinată, printre altele, de includerea în contextul pisaniilor unor 
importante monumente de arhitectură medievală din zonă a stemei Ţării Româneşti 
înfăţişând un corb. 

Apreciind efortul lucrătorilor de autodepăşire în dăltuirea pietrei, George 
Oprescu considera că „meşterii din popor, care deveniseră specialişti de talent în 
meseria lor de cioplitori în piatră, însărcinaţi cu împodobirea clădirilor laice şi religioase” 
se aseamănă, sub aspectul realizării decorative a operelor lor cu miniaturiştii care 
ornamentau cărţile vechi, atribuindu-le, însă, acestora „o cultură artistică mai înaltă”. 

O modalitate de sorginte transilvană, influenţată evident de arta apuseană, 
generată de cultul morţilor, se manifestă în reprezentarea ca gisant a comitelui 
Laurenţiu de Longocampo pe lespedea funerară a acestuia datând din 1300, an 
menţionat în inscripţia marginală. 

Mutilat, în prezent, gisantul indică exclusiv „conturul vag al imaginii iniţiale”. 

Gisantul din Biserica Domnească de la Curtea de Argeş „reprezintă un cavaler 
pe patul mortuar, în veşmântul epocii. Peste umăr, el poartă o glugă cu marginea 
zimţată, în timp ce pe cap desluşim o coroană înaltă sau un coif. Se crede, precum 
menţionează George Oprescu, că ar fi chipul lui Radu |, tatăl lui Mircea cel Bătrân”. 
Lespezile funerare redau în relief plat siluetele persoanelor înmormântate. 

Imagine-simbol a luptei antiotomane a poporului român, Radu de la Afumaţi 
este figurat „alergând călare, cu coroana pe cap, cu buzduganul în mână şi cu mantia 
lungă fluturând în vânt”. Inspirându-se din această reprezentare, sculptorul a înfăţişat 
pe eroul Albu Golescu la Mânăstirea Vieroş, ctitorie a boierilor Goleşti, purtând pe cap 
un simplu coif ascuţit. 

Sculptura este atribuită unui cioplitor român, supoziţie susţinută de către 
renumitul istoric de artă prin capacitatea „cioplitorilor din sat” de a conferi monumentelor 
locale valenţe artistice remarcabile. Spre deosebire de Radu de la Afumaţi, Albu şi calul 
său i se par „fiinţe mai vii, cu particularităţi individuale”. 

Dezvoltarea sculpturii în piatră din zona Muscelului a fost determinată 
considerabil de existenţa, la Albeşti, a unor importante depozite de calcar numulitic. 

În succesiunea lor, depozitele prezintă „un nivel de conglomerate roşietice şi 
gresii vineţii ce se dispun direct pe şisturile cristaline sau pe depozite cretacice”, apoi, 
„calcare nisipoase, fosilifere, urmate de calcare compacte”. 

Grosimea medie a depozitului de calcar este estimată, de către specialişti, la 
circa 10 m. 

ATESTARE DOCUMENTARĂ 


Xploatarea calcarului numulitic de Albeşti s-a intensificat în perioada 

edificării sau restaurării importantelor monumente de arhitectură feudală: 

Mânăstirea Curtea de Argeş, Mânăstirea Negru Vodă din Câmpulung- 
Muscel, Curtea domnească din Târgovişte etc. 

«Condica de venituri şi cheltuieli a vistieriei de la leatul 7202-7212» întocmită 
de cancelaria domnească a lui Constantin Brâncoveanu conţine, printre altele, evidenţa 
sumelor achitate în 1694 „pietrarilor de la Albeşti pentru nişte pietre ce au tăiat de treaba 
caselor domneşti”; în 1696, „pentru plata pietrarilor ce au lucrat pietrele la Curtea 
domnească de la Târgovişte”, pentru ca, în 1698, să se înregistreze suma de 30 taleri 
reprezentând valoarea manoperei pentru „lucrarea pietrelor de la foişorul din 
Târgovişte”. 

Un vătaf al pietrarilor din Albeşti, Stoica, este menţionat într-un document din 
1673, prin care se stabilea „tocmeala pietrarilor de la Albeşti” pentru schitul 
Fedelesciori. 

Informaţiile furnizate de documentele medievale sunt relevante pentru 
conturarea ariei geografice în care îşi desfăşurau activitatea pietrarii artişti din Albeşti. 
În comună, existau, la sfârşitul secolului al XIX-lea, 14 cariere din care se exploata 
calcarul. În zona sudică a satului Albeşti, erau trei „guri de carieră”, iar, în satul 
Cândeşti, patru „guri de carieră” situate în punctele: Valea Pietroasa, Fruntea 
Plesnitorichii, Dosul Coşerilor şi La Colț. 

Amploarea lucrărilor de exploatare şi prelucrare a pietrei rezultă din faptul că, în 
cariere, lucrau, în acea perioadă, „peste 100 de oameni, în cea mai mare parte italieni”. 

Atestarea prezenţei unor pietrari italieni în carierele din Albeştii Muscelului 
reprezintă o confirmare a gradului de dezvoltare, în Ţara Românească, a sculpturii în 
piatră — fenomen ce se explică şi prin contribuţia meşterilor italieni sau a celor din 
Transilvania, angajaţi pentru edificarea sau restaurarea unor construcţii ecleziastice. 


ATESTARE TOPONIMICĂ 
onsiderând că toponimia este „istoria nescrisă a unui popor, o adevărată 
arhivă, unde se păstrează amintirea atâtor evenimente, întâmplări şi fapte 
care s-au petrecut de-a lungul timpurilor şi au impresionat într-un chip 

oarecare sufletul popular”, lorgu lordan -— autorul volumului de referinţă «Toponimia 
românească» - insista asupra rolului decodificării semantice a toponimelor pentru 
elucidarea unor aspecte de istorie locală. 

Etimologie n Piatra, (pietre), s.f. - fragment de rocă dură; macedoromân, 
meglenoromân  katra ; lat. petra. Derivate: pietrar (var. petrar)- cioplitor în piatrăe 
pietrărie - carieră de piatră, meseria pietraruluie pietriş (var. petriş) - piatră măruntă, 
prunde pietroi — piatră mare, stâncăe pietros (var. petros) — cu piatră, dur, taree (a) 
pietrui - a pavae (a) împietri — a hotărnicie (a) împietroşa - a întări. 

Toponimia facilitează determinarea teritorială a unor centre de meşteri 
specializaţi în prelucrarea pietrei. «Câmpul crucerilor» este un nume topic a cărui 
semnificaţie relevă, prin pluralul „cruceri”, intensitatea ocupaţiei practicate în decursul 
evului mediu în Câmpulung-Muscel, „Câmpul crucerilor din capul nordic al Scheiului fiind 
sediul de concentraţiune a pisarilor domneşti, loc ce îl favoriza vecinătatea vechii cariere 
de piatră de la Albeşti”. 

Toponimul «Pietrari» din Poenăreii Muscelului atestă existenţa, în evul mediu, a 
unor meşteri specializaţi în prelucrarea pietrei, originari din Albeşti, care, potrivit tradiţiei 
orale locale, efectuau comenzile pentru aşezările situate pe valea Râului Doamnei, cu 
material prelucrat parţial la Albeşti şi definitivat în acest loc. 

Probabil că asemenea puncte temporare de lucru erau organizate şi în alte 
localităţi, în special, pe lângă mânăstiri, comanditarii având posibilitatea de a selecţiona 
modelele oferite de către pietrari şi de a urmări executarea la termen şi în condiţii optime 
a comenzilor. 

Toponime formate pe baza aceluiaşi apelativ „pietrari” sunt consemnate, de 
altfel, şi în judeţele limitrofe Argeşului: Dâmboviţa şi Vâlcea, „satele purtând numele 
meşteşugului practicat”. 

În «Dicţionarul geografic al judeţului Muscel», institutorul C. Alessandrescu, 
membru al Societăţii geografice române, menţiona, în suita toponimelor în care noţiunea 
de „piatră” era evidentă, următoarele nume de locuri, unele fără vreo raportare directă la 
ocupaţie: 

Bolovanu -— livadă în satul Slănic; 

Jgheaburi -— sat în comuna Corbi; numele topic este format pe baza 
apelativului „jgheab” cu sens de „scobitură în formă de canal, făcută în piatră”. În satul 
Jgheaburi, „apa a săpat într-o râpă nişte jgheaburi de o rară frumuseţe. Aici este o 
biserică rupestră, monument istoric de importanţă naţională”; 

La Pietre — deal în satul Leiceşti; 

Pârâul Pietrelor — vale în cătunul Pârâieşti, satul Stăneşti; 

Piatra — sat în satul Bădeni-Ungureni; „| s-a zis Piatra pentru că este aşezat pe 
un munte de piatră”; loc izolat în satul Poenărei. 

Oiconimele de acest tip sunt formate pe baza unor „entopice care desemnează 
solul, roca terenului”. 

Piatra Caselor — toponim în comuna Dragoslavele, de unde se exploatează 
„calcarul (piatra de var) care dă renumitul var alb, gras de Mateiaş. Piatra de var se 
întrebuinţează, de asemenea, la pietruirea şoselelor, fiind o rocă rezistentă şi putându- 
se, în acelaşi timp, sfărâma în pietriş”; 

Piatra Doamnei -— toponim din Corbi prezintă, în legendele locale, multiple 
variante, reflex al imaginaţiei extrem de fertile a populaţiei din zonă. 

„O Doamnă tare vestită, Cârjoaia, care avea hotacul (cuibul) în Plaiul de Mijloc 
şi îşi spăla hainele în apa râului, uscându-le la soare pe o imensă piatră rotundă din 
albia râului, încercând să scape de tătarii care voiau s-o prindă, a retezat-o la fugă, 
trecând râul grozav de mare, dar s-a înecat în râu şi înecată e şi azi. 

De atunci — continuă legenda -— râului în care s-a înecat Cârjoaia i s-a zis Râul 
Doamnei, iar pietrei pe care-şi usca hainele şi se odihnea ea, Piatra Doamnei.”. 

O versiune a legendei o prezintă pe domniţă pe când mergea spre Câmpulung 
într-un car tras de bivoli; poposind pe o piatră să mănânce, află că este urmărită de 
tătari. 

Încercând să treacă în fugă râul vijelios, talazurile mari ale apei au luat carul cu 
bivoli cu tot, iar „domniţa s-a înecat în apele râului, numit de atunci Râul Doamnei, iar 
pietrei pe care se odihnise — Piatra Doamnei”. 

Pietrile de Jidov — loc izolat în partea de vest a comunei Jupâneşti, unde este 
un troian de piatră cam neagră, zgurită şi despre care se povesteşte că aci ar fi trăit 
odată nişte oameni giganţi şi s-au pietrificat; 

Piatra Jidovului — toponim în Muntele Mateiaş; se spune că, la Piatra 
Galbenă, trăia, în vechime, o familie de oameni uriaşi (jidovi). 

Un jidov tânăr s-a îndrăgostit de o fată de jidovi din Piatra Caselor, de peste 
munte, din Ghimbav. 

Pentru a-l împiedica să meargă la iubita sa, tatăl îndrăgostitului a luat în mână o 
uriaşă piatră rotundă, pe care a aruncat-o în calea lui. De atunci, acelui bolovan oamenii 
îi spun Piatra Jidovului; 

Piatra lui Craiu — munte, 2245,2 m deasupra Mării Negre; 

Piatra Nămăeştilor — vârful acestui munte se află la 2158,2 m deasupra Mării 
Negre; 

Pietrari — loc în satul Poenărei; 

Pietrica — pădure supusă regimului silvic în satul Rucăr; 

Pietricica — munte la sud de muntele Piatra-lui-Craiu, între râul Dâmboviţa şi 
râul Dâmbovicioara; 

Pietriş — loc izolat în satul Bălileşti, de unde izvorăşte pârâul Valea Satului; 

Pietroasa (Băila) — sat ce face parte din comuna rurală Budişteni, prin care, 
trece un pârâiaş numit Pietroasa; deal în Goleştii Badii; deal şi pădure în comuna 
Budişteni; 

Pietroşani — comună rurală; în comună, s-au găsit silexuri cioplite, silexuri 
lustruite, cuțite sau răzuitoare şi alte obiecte de piatră şi os, industrie a omului cuaternar; 
dl Nicolae Creţulescu avea în posesiune un frumos toporaş de serpentină lustruită, cu 
glafuri laterale, descoperit sub pământ, la o adâncime de un stânjen şi mai bine în sat; 

Poieniţa cu Pietrele — poiană mică în cătunul Pârâieşti, satul Stăneşti; 

Prundeni —cătun din satul Ciulniţa. 

În arealul fostului judeţ istoric Argeş, se consemna existenţa, la sfârşitul 
secolului al XIX-lea, a următoarelor nume topice: 

Bolovăneşti — toponim în comuna Muşăteşiti, format pe baza apelativului 
„bolovan” cu sens de „bucată mare de piatră, rotunjită prin transportul ei de către ape; 
pietroi”. 

Denumirea localităţii îşi are originea în antroponimicul Bolovan, căruia i s-a 
adăugat sufixul — eşti, care indică organizarea socială pe bază de obşte a aşezării; 

Piatra — loc în comuna Brăduleţ; loc în comuna Ciofrângeni; 

Piatra lui Vodă -— loc în comuna Arefu. O legendă locală atestă dania 
domnească a lui Vlad Ţepeş, constând din „16 munţi cu 10 înţărcători”, ca recompensă 
pentru devotamentul lor faţă de domnitor în confruntările sale cu duşmanii ţării. 

Hrisovul prin care voievodul muntean dăruia arefenilor munţii cu înţărcătorile” ar 
fi fost scris, potrivit tradiţiei orale locale, de către Vlad Ţepeş pe o piatră imensă de pe 
Muntele Paltinu, cunoscută, din această cauză, ulterior, sub numele de „Piatra lui Vodă”; 

Prundu -— localitate suburbană a oraşului Piteşti; inclusă, actualmente, în zona 
sudică a municipiului. Denumirea oiconimului format dintr-un entopic a fost determinată 
de poziţia sa raportată la „terenul acoperit cu pietriş pe marginea râului” pe care s-a 
constituit; 

Strunga de Piatră — loc îngust pe Valea Argeşului”. 








Bibliografie: Alessandrescu C. — Dicţionarul geografic al judeţului Muscel, Bucureşti, 1893; 

Constantin, Bănică Gheorghe - Localitățile judeţului Argeş. Studiu etimologic şi istoric, Piteşti, 2000; 
Rădulescu-Codin C., Răuţescu |. —- Dragoslavele, Câmpulung, 1923. 

EXPLOATAREA 
SI PRELUCRAREA PIETREI 


N arene lapidare înregistrate pe Valea Topologului prezintă 





diferențieri evidente sub raportul materialului din care sunt executate şi 
al schemei compoziționale, în comparaţie cu monumentele lapidar- 
epigrafice din Argeş şi Muscel. 

Realizate din gresie, piesele epigrafice din Sălătruc şi Şuici se diferenţiază 
structural prin schema compoziţională concepută sub forma unui singur medalion 
circular segmentat prin două diametre perpendiculare în formă de cruce tip „roata 
soarelui”. Diametrele se termină în trident (Şuici) sau în corolă (Sălătruc). 

Întrucât în actualul judeţ Vâlcea, la Jiblea, există un monument lapidar din 1731 
identic cu monumentele analizate, este neîndoielnic că operele epigrafice din Sălătruc şi 
Şuici aparţin aceluiaşi centru de pietrari atestat la Jiblea (localitate din fostul judeţ Argeş, 
în secolul al XVIII-lea), probabil, unuia dintre cei doi pietrari: Athanasie şi Petcu (cel 
dintâi „semnat” pe un monument lapidar din Sălătrucel: „Pis Athanasie ot Jiblea, leat 
7240”, iar celălalt, Petcu, autorul pisaniei bisericii din Cepari). 

Executarea monumentelor lapidare din sudul judeţului Argeş (Popeşti, Recea) — 
concepute în formă de pristolnic sub influenţa crucilor de lemn din zonă legate de cultul 
morţilor — este atribuită unor meşteri locali. 

Existenţa unor ateliere organizate pe lângă mănăstiri pentru „prelucrarea pietrei 
în scopuri artistice”, în perioada efectuării unor lucrări de restaurare a construcţiilor 
ecleziastice, a creat posibilitatea executării, în cadrul acestor ateliere temporare, a unor 
monumente lapidare cu caracter votiv. 

Individualizându-se în raport cu monumentele de acelaşi tip prin modalitatea de 
concepere artistică a structurii compoziționale (înlocuirea siglelor evangheliştilor cu 
medalioane figurative), crucea din 1661 amplasată în incinta Mânăstirii Curtea de Argeş 
poate reprezenta o dovadă semnificativă în acest sens. 

Monumentul votiv edificat de Samuil Tărtăşescul în 1836, după restaurarea 
Mânăstirii Vieroş, constituie un argument prezumtiv asupra existenţei unui atelier de 

pietrari la Vieroş, monumentul lapidar prezentând particularităţi stilistice evidente, în 
special sub raport ornamental, dar şi prin inscripţionarea anului în spaţiul delimitat de 
medalionul central. Centrul de pietrari din Albeştii Muscelului a reprezentat, însă, nucleul 
de iradiere a sculpturii tradiţionale populare în piatră, mesajul artistic al talentaţilor 
lapicizi musceleni regăsindu-se, prin remarcabilele lor creaţii, într-o arie geografică ce 
depăşeşte considerabil limitele actuale ale judeţului Argeş. 


EXPLOATAREA ŞI PRELUCRAREA 
CALCARULUI DE LA ALBESTI 


aterialul destinat executării monumentelor lapidare — calcarul numulitic 

- era exploatat din cariera „Malul pietrelor” situată în partea de sud-est 

a localităţii Albeşti-Muscel. Caracterul nesistematic al exploatării carierei 
a fost determinat, în special, de regimul de proprietate, suprafaţa exploatabilă fiind 
situată pe terenuri aparţinând unor locuitori diferiţi. 




















Exploatarea calcarului presupune efectuarea, în prealabil, a operaţiei de 
decopertare a stratului de pământ cu grosime variabilă de 3 - 4 m. Din considerente 
economice, pentru obţinerea materialului de prelucrare cu cheltuială minimă, stratul de 

pământ decopertat era depozitat împreună cu sterilul rezultat din deşeurile de prelucrare 
în imediata apropiere a „locului de scos piatra”, în limitele lotului deţinut. 

Depozitarea iraţională a stratului de pământ şi a sterilului a dus, în decursul 
timpului, la acumularea unor materiale de această natură peste stratul de rocă 
neexploatat. În aceste condiţii, exploatarea calcarului a implicat, ulterior, un efort 
substanţial,  decopertarea  împunând iniţial înlăturarea materialelor depozitate. 
Decopertarea era urmată întotdeauna de detaşarea stratului de piatră friabilă utilizată ca 
material de construcţie. 

Exploatarea pietrei „curate” constituie, potrivit informatorului Petre Gava, o 
operaţie dificilă, presupunând o tehnică de lucru specifică, dar şi experienţă în domeniu. 
Pentru a se determina calităţile şi direcţia de spargere („rodul pietrei”), roca „se 
ciocăneşte” şi „se ascultă”. În eventualitatea că roca prezintă crăpături, se determină 
traiectul acestora, în intenţia detaşării de masiv a blocului destinat prelucrării. În situaţia 
în care nu se constată existenţa unor fisuri, se procedează la „ascultarea” pietrei, 
ciocănindu-se, în diverse locuri, roca. 

Detaşarea blocului de calcar din masiv se realizează cu ajutorul unor pene 
metalice numite „puncheţi”, bătute cu ciocanul pe direcţia de spargere stabilită. Blocul 
detaşat e analizat prin „ascultare” ca rezistenţă şi ca dimensiune, pentru a se determina 
piesele ce urmează a fi confecţionate. Un sunet „dogit, ca o oală spartă” constituie, 
pentru un iniţiat, o probă evidentă că piatra nu prezintă o structură care să permită 
prelucrarea ei, existând riscul spargerii sale în direcţii 
imprevizibile. Dacă sunetul este „frumos şi bun”, blocul |- 


Ț 77] 
de piatră se crapă „pă rod” cu ajutorul unor „puncheţi |+.. 
mai mici şi a unor „foi” — plăcuţe metalice de oţel subţiate |7 = î 
E ( , 
Pi 





la o margine. 

Extragerea pietrei din carieră constituie o 
operaţie dificilă care necesită un efort fizic considerabil. 
Folosindu-se sistemul pârghiilor („mangealâcul”), cu 
ajutorul răngilor de fier, blocul detaşat din masiv este 
rostogolit spre locul de prelucrare, iar unde terenul 
permite, pe traseu, se plasează, din loc în loc, butuci de 
secţiune circulară, piatra fiind împinsă pe acest „pat de 
lemn” spre exterior. 

Pentru obţinerea unor plăci de dimensiuni reduse, în locul uneltelor menţionate, 
se utilizează „şpiţul” — piesă de metal cu vârf ascuţit, în muchii. Procesul de prelucrare a 
pietrei se continuă prin practicarea unor „scoburi” cu spiţul la distanţe de 5-10 cm pe 
traiectul de spargere, după care spiţul este introdus în scoburi şi bătut cu „martelul”, 
pentru ca piatra să fie crăpată în formele proiectate. Operația ulterioară, de regularizare 

a suprafeţelor şi a dimensiunilor, degrosarea, numită, local, „ciocănirea din gros” se 
efectuează cu un ciocan ascuţit la ambele capete. După degrosare, piatra — preluată de 
„pietrarii în subţire” — este fixată pe două capre de lemn, la circa 50 - 60 cm de sol. 


EXECUTAREA 
MONUMENTELOR _LAPIDARE 


entru executarea crucilor, se determină linia centrală ce uneşte 

extremităţile cele mai îndepărtate ale pietrei degrosate care, condiţionat 

de forma piesei, este adusă la contururi cvasiovoidale. Se stabileşte, 
apoi, adâncimea maximă a scobiturilor de pe faţa „curată” şi, cu ajutorul unui „dreptar” 
din lemn, se marchează limita până la care urmează a se regulariza suprafaţa piesei. 

Degajarea materialului până la linia trasată astfel se efectuează cu 
„scapiţatorul” — daltă cu „gura” lată, puţin oblică, ori cu „gradina” — daltă prevăzută cu 
dinţi. 

În procesul prelucrării artistice a calcarului de Albeşti, uneltele utilizate de către 
meşterii pietrari sunt: taracul, buciarda, ciocanul de fasonat, gradina, scapiţatorul şi 
spiţul. 

Perfecţionarea continuă sub raport tehnologic a acestor unelte a determinat 
creşterea accentuată a productivităţii muncii în cariera de piatră din Albeştii de Muscel. 

Eventualele asperităţi se elimină cu o daltă îngustă de 1-2 cm. Obţinerea unei 
porţiuni regularizate la limita materialului de prelucrat, porţiune numită „lizeră”, 
condiţionează operaţiunile ulterioare de regularizare a suprafeţei. Pe lizeră, se fixează 
un „dreptar” şi, pentru ca limita de adâncire pe partea opusă a pietrei să coincidă cu 
lizera deja trasată, se determină cu un alt dreptar „la ochi” limita respectivă, realizându- 
se, în acelaşi mod, lizera opusă. 

Nivelarea la lizere a suprafeţei interioare se efectuează în diverse etape de 
lucru, utilizându-se unelte diferite. 

Suprafaţa se „şpiţuieşte”, apoi, se ciopleşte cu un „tarac” până la nivelul lizerii, 
după care se „buciardează” cu „buciarda” — un ciocan de formă paralelipipedică 
prevăzut, la ambele capete, cu şiruri de dinţi piramidali, mai groşi la un capăt şi mai 
subţiri şi, implicit, mai deşi la celălalt. 

După buciardarea „în gros” şi, apoi, „în subţire”, suprafaţa îndreptată şi adusă la 
nivelul lizerelor este curățată de asperităţi cu o daltă lată de circa 5 cm. Stabilirea 
direcţiei de trasare a crucii pe axa longitudinală este urmată de desenarea conturului 
piesei cu ajutorul „ghiuniei”. 

Operația de detaşare a materialului din afara conturului este urmată de 
trasarea, conform schemei stabilite, a câmpului afectat compoziţiei. 

Structurarea suprafeţei destinate schemei compoziționale implică dispunerea, 
de regulă, în partea superioară a coloanei şi pe braţele transversale a tetragramei — IS, 
HS, NI, KA — încadrate sau nu de medalioane circulare, şi afectarea spaţiului din partea 
inferioară a coloanei pentru inscripţionarea textului. 

O operaţie prealabilă inscripţionării textului, prin incizie sau excizie, o constituie 
distribuirea acestuia în spaţiul existent, „rânduirea cuvintelor” — machetarea — 
presupunând fixarea numărului rândurilor şi dimensionarea literelor. 

În general, se trasa, prin incizie, o bordură, după care spaţiul încadrat se 
compartimenta, prin linii paralele incizate, la distanţa fixată, intervalul dintre paralele 
coincizând, în cazul textelor excizate, cu lăţimea literelor. 

Realizarea schemei compoziționale impunea ordonarea elementelor 
constituente, inscripţionarea siglelor şi a decorului, conform unui program prestabilit. 

În tezaurul sculpturilor în piatră, se conservă opere de excepţie care aparţin 
patrimoniului artistic naţional. 

Dintre monumentele lapidare se detaşează, prin importanţa lor istorică, metopa 
realizată în altorelief reprezentând o căprioară, încastrată în turnul-clopotniţă al 
Mânăstirii Negru Vodă din Câmpulung-Muscel — cea mai veche reprezentare animalieră 
în sculptura medievală din Ţara Românească [sec. XIII]; un real interes prezintă consola 
antropomorfă redând figura unui călugăr cu comănac -— „unul dintre cele mai vechi 
portrete realizate în tehnica «ronde bosse» păstrat în Ţara Românească”, portret 
conceput într-un context religios ortodox care nu admitea reprezentarea în piatră, în 
acest mod, a unei figuri umane. 

Decorația utilizată în realizarea unor monumente de arhitectură (ancadramente 
la uşi sau la ferestre), în ornamentarea lespezilor funerare, a crucilor de piatră relevă 
arta autentică a lapicizilor musceleni. 

Preluarea unor motive decorative din arta tradiţională a cioplitorilor în lemn, 
prelucrarea creatoare a motivelor de sorginte orientală sau occidentală reprezintă un 
proces constant de îmbogăţire a repertoriului artistic al meşterilor pietrari. 

Cioplitorii în piatră din Albeştii Muscelului au contribuit, prin operele lor 
sculpturale, la edificarea unor importante obiective social-culturale de interes naţional: 
Casa Presei Libere, Opera Română, Teatrul Naţional, Hotelul Intercontinental, Palatul 
Parlamentului şi altele. 

EPUIZAREA 
CARIEREI DE LA ALBESTI 


“n articolul său consacrat decoraţiunilor în piatră de la «Biserica mânăstirii 
| Robaia [Piteşti, 2004], arhitecta Maria Mulţescu menţionează, printre altele: 
„Problemele în alegerea materialului au apărut la început pentru că piatra de 
Albeşti, calcarul tradiţional folosit din cele mai vechi timpuri în zonă, nu mai poate fi 
exploatată în blocuri masive, cariera după câte se pare fiind epuizată, ori, pentru a spori 
monumentalitatea elementelor decorative realizate, a fost nevoie de blocuri mari de 
piatră (exemplu, masivitatea treptelor de la intrarea în biserică).” . 
Decorația în piatră a Bisericii Mânăstirii Robaia a fost concepută, din raţiuni 
extrem de motivate, de altfel, prin raportarea la unele construcţii ecleziastice din zonă 
: datând din secolul al XVII- 
lea, perioadă în care 
Biserica mânăstirii Robaia a 
fost reconstruită din temelii: 
Biserica «Sfânta Treime» din 
Goleşti [1646], Biserica 
«Sfânta Treime»-Beştelei din 
| Piteşti, datând din epoca lui 
Matei Basarab, şi Biserica 
Domnească «Sf. Gheorghe» 
din Piteşti [1656], 
Inspirat din goticul 
> târziu al portalului Bisericii 
î Domneşti din Piteşti, 
ancadramentul din calcar al 
accesului în monument a 
fost realizat de către 
sculptorul coordonator Tudor |. Narcis, în atelierul S.C. Narel S.R.L., din „calcar foarte 
dur, de culoare bej, importat din Vraţa (Bulgaria), întrucât monumentalitatea 
ancadramentului uşii implica procurarea unor blocuri masive de piatră, pe care sursa 
tradiţională de calcar de la Albeştii de Muscel nu o putea asigura. 
Elementele decorative — atât cele sculpturale cât şi cele profilate — au fost 
proiectate de către distinsa arhitectă Maria Mulţescu de la S.C. «Proiect-Argeş» S.R.L., 
fiind inspirate din ornamentica în piatră a bisericilor-monument menţionate. 

Potrivit aprecierii realizatorului lor, „ancadramentele sculptate din piatră masivă 
pentru uşi şi ferestre, treptele de la intrarea în biserică, brâul profilat pentru soclul 
construcţiei constituie o subtilă îmbinare a meşteşugului ancestral de cioplire a pietrei 
cu arta şi dragostea de frumos — caracteristice profunde ale poporului român.” 


00cocoocoooooooe (9. 00cocoocoooooooe 


CENTRUL DE PIETRARI 
ALBESTII DE MUSCEL 





REPERE 
ETNOCULTURALE 


rhitectura populară tradiţională este caracteristică arealului judeţului 

PA musca Construcţiile de locuit specifice, prevăzute cu două niveluri se 

conservă încă. Nivelul inferior al acestora este destinat depozitării 

produselor pomicole în beciuri prevăzute cu paturi lungi pentru păstrarea fructelor. 
Nivelul superior este amenajat exclusiv pentru locuit. 

Planul cvasi-generalizat al caselor este format din tindă centrală cu acces de pe 
sala etajului şi două camere laterale, dintre care, „odaia bună” este rezervată pentru 
găzduirea oaspeţilor. Accesul la etaj se asigură pe o scară mascată de parapetul sălii. 

Arhitectura postbelică relevă utilizarea cu precădere a pietrei în edificarea 
caselor, precum şi tendinţa de ornamentare excesivă (ancadramente la uşi şi la ferestre, 
stâlpi) — reflex al unei ocupaţii specializate: exploatarea carierei de calcar numulitic şi 
efectuarea unor lucrări de artă la unele construcţii grandioase de pe cuprinsul 
României. 

În edificii de largă rezonanţă naţională: Mânăstirea Curtea de Argeş, Podul de 
peste Dunăre construit, la Cernavodă, de Anghel Saligny, Palatul regal din Bucureşti, 
Palatul telefoanelor, Arcul de triumf din Bucureşti, Podul prieteniei de la Giurgiu, Casa 
Presei Libere, Fabrica de penicilină laşi, Palatul Parlamentului, în unele blocuri de pe 

litoralul românesc, în monumente memoriale, în cruci de piatră etc., a fost încorporată o 
muncă deosebit de grea, purtând pecetea harului artistic al cioplitorilor în piatră de la 
Albeşti. Portul popular este specific zonei Muscel. 

Albeşti — toponimul se explică fie prin antroponimicul A/bu + sufixul -eşti, 
care indică organizarea socială pe bază de obşte a aşezării, fie prin apelativul alb (cu 
referire directă la culoarea calcarului de Albeşti) + sufixul -eşti cu valoarea semantică 
menţionată. 

Comuna Albeştii de Muscel este situată pe râul Bratia şi pe valea Strigoiu, 
ocupând o suprafaţă de 690 ha. La sfârşitul secolului al XIX-lea, comuna Albeşti era 
formată din două cătune: Albeşti şi Cândeşti, înregistrându-se o populaţie totală de 894 
locuitori (462 bărbaţi şi 432 femei) şi un număr de 217 case. Locuitorii se ocupau cu: 
agricultura, pietrăritul, dogăritul şi scândurăritul. 

Comuna administra 
munţii: Boldu, Voivoda şi 
Obârşa — unde se aflau 
stâni aparţinând  obştii 
satului Albeşti. Pe râul 
Brătioara, erau instalate 4 
| fierăstraie şi o moară, iar, 
pe Bratia, 13 fierăstraie şi o 
moară. În fierăstraie, se 
tăiau lemne de brad. 
Calcarul de Albeşti utilizat 
în construcţii şi în sculptură 
“1 era exploatat din 14 cariere 
î de piatră, de către peste 
| 100 de lucrători, în 

... majoritate italieni. 
Satul Albeşti a fost amplasat iniţial în Plaiul Bisericii. Un loc izolat — Siliştea — 
atestă, prin ruinele unei biserici, existenţa anterioară a unei aşezări umane pe teritoriul 
actual al localităţii. Tradiţia atribuie părăsirea vetrei satului invaziei unui grup masiv de 
tătari. Locuitorii satului Albeşti erau moşneni „posedând pământul prin moştenire, din 
moşi-strămoşi”, în timp ce locuitorii satului Cândeşti fuseseră împroprietăriți, în anul 
1864, pe moşia statului Berevoieşti. Reşedinţă temporară a plaiului Nucşoara.” 

În «Dicţionarul geografic al judeţului Muscel», C. Alessandrescu realizează o 
imagine sintetică, sub raport demografic, dar, mai ales, economic, a comunei Albeşti la 
sfârşitul secolului al XIX-lea. 

SCULPTURA ÎN PIATRĂ 
LA CÂMPULUNG-MUSCEL 





“n studiul său «Vetre etnoculturale», etnologul Nicolae Dunăre, referindu-se la 

(zona Câmpulung-Muscel, menţiona: „Ca rezultat al convergenţei dinamice a 

raporturilor dintre comunităţile omeneşti muscelene şi modalităţile de 

apropiere a resurselor naturale, s-au conturat diferențieri subzonale şi s-au depăşit, 

succesiv, praguri etnoculturale specifice: predominarea ocupaţiilor forestiere, a 

ocupaţiilor agropastorale, avântul pomiculturii, iar, în final, participarea pronunţată la 
ocupațiile miniere-industriale. 

Primele tipuri ocupaţionale de răspuns, întrucât au conservat valori 
etnolingvistice şi obiceiuri comunitare de obârşie străveche: moş, moşnean, moşie, 
strămoşi, vatră, moşi de vară, moşi de toamnă, vatra celor vii (satul propriu-zis), vatra 
celor morţi (cimitirul satului, după |. Ghinoiu) etc., au încorporat bogate sensuri 
etnoculturale, etnoistorice şi etnodemografice, relevante pentru stabilitatea aşezărilor 
moşneneşti şi pentru continuitatea acestei vetre pericarpatice. 

Exprimând această matrice, portul muscelean se caracterizează prin: maramă 
de borangic cu pălărie (bor mic, răsucit în sus), întregită cu panglici în dungi şi o floare, 
ie cu mâneca răsucită, lungă, bogat brodată, fotă de străveche origine ilirico-tracică, cu 
decorul vărgat pe verticală („gene”) pe câmpul negru, şubă albă cu decor ales — la 
femei; coexistenţa căciulii ţuguiate cu cea retezată (mocănească) şi a cămăşii cu fustă, 
alături de cea carpatică cu barburi, cioareci din dimie albă decoraţi cu găetane negre, 
sarica miţoasă de culoare albă frecventă ambelor versante carpatice — la bărbaţi; 
precum şi cojocul cu clini brodat în triunghiuri (cum l-a surprins pictorul Carol Popp de 
Szathmâry), comun întregului port. 

Muscelul, ca şi Ţara Bârsei şi Ţara Vrancei, face parte din regiunea principală 
de naştere a baladei româneşti «Mioriţa», iar ca toate zonele etnografice carpatice a 
cunoscut străvechile „nedei interzonale” practicarea şi întreţinerea „focului viu” la stână 
(numai de către feciori): primul constituind un obicei de largă răspândire 

antropogeografică şi etnoistorică, al doilea o notă românească de diferenţiere în context 
carpato-balcanic”. 

DELIMITARE_ GEOGRAFICĂ_mm „Câmpulungul Muscelului s-a bucurat de o 
întinsă şi înaltă pavăză carpatică spre nord: Munţii Făgăraşului, continuaţi de Munţii 
Leaota (2133 m), Măţău (1018 m) şi lezer (1150 m) cu vârful lezerul Mare (2462 m). În 
nord-est, spre Munţii Piatra Craiului (2239 m), această vatră musceleană este străjuită 
de culoarul înalt Bran-Rucăr (1240 m). 

Teritoriul propriu-zis, subcarpatic, este încadrat, pe partea răsăriteană, de 
cursul superior al Dâmboviţei, iar, pe cea apuseană, de Râul Doamnei. La sud, ultima 
localitate a zonei, Poienarii de Muscel, se învecinează cu hotarul comunei Schitu 
Goleşti.”.[« Cântarea României», anul | (XXXIII), octombrie 1980]. 

Gen al creaţiei artistice populare, sculptura în piatră are, în zona Muscelului, 
tradiţii milenare. Existenţa, în structura Castrului roman Jidava (sec. II p. H.), a unor 
„blocuri cioplite dreptunghiular din calcar de Albeşti, la porţile şi colţurile zidurilor de 
incintă” confirmă exploatarea încă din antichitate a carierei de piatră de la Albeştii de 
Muscel şi, implicit, prelucrarea acestui material de construcţie. [D. Tudor — Oltenia romană, 
Bucureşti, 1958, p. 238]. 

În epoca feudală, sculptura în piatră, subordonată arhitecturii din vechile 
reşedinţe de scaun ale Ţării Româneşti, prezintă un caracter accentuat decorativ. 

Frecvența şi intensitatea acestei îndeletniciri artistice se probează toponimic în 
cartierul Schei din Câmpulung-Muscel, menţinându-se denumirea de «Câmpul 
crucerilor», „zona de activitate a pietrarilor din oraş”. [FI. Mârţu — Cap. «Sculptura», în 
«Câmpulung Muscel, ieri şi azi», 1974, p. 111]. 

Reputatul istoric al Câmpulungului, Flaminiu Mârţu releva originalitatea creaţiei 
sculpturale zonale: „Pietrarii câmpulungeni nu au copiat de-a dreptul motivele 
ornamentale preluate prin schimburile culturale cu Transilvania, ci le-au localizat creator, 
imprimându-le nota tradiţională populară”. [/bidem, p. 112]. 

Abordând un amplu repertoriu de elemente sculptate: chenare de uşi şi de 
ferestre (la bisericile: Cloaşter, Negru Vodă, Sf. Gheorghe, Şubeşti), nervuri, coloane şi 
capiteluri, altoreliefuri şi reliefuri plate, lespezi funerare, pisanii şi cruci de piatră, lapicizii 
musceleni relevă o artă remarcabilă, marcată de originalitate, dar şi de receptivitatea 
faţă de influenţele externe. 

Varietatea decorului în piatră este evidentă; motivul florii de crin „localizat în 
frunze stilizate de trifoi” (ancadramentul uşii bisericii din Lereşti - sec. XV), motive florale 
şi ornamente în formă de frunze de stejar (clopotniţa Mânăstirii Negru Vodă), 
reprezentări zoomorfe, dar şi antropomorfe. 

Un real interes prezintă consola antropomorfă redând figura unui călugăr cu 
comănac — „unul dintre cele mai vechi portrete realizate în tehnica «ronde bosse» 

păstrat în Ţara Românească” conceput, totuşi, într-un context religios ortodox care nu 
admitea reprezentarea în piatră a unei figuri umane. 

În dezvoltarea sculpturii zonale în epoca brâncovenească, un rol considerabil |- 
a avut sculptorul originar din Râmnicu Sărat, Lupu Sărăţan, care a creat o adevărată 
şcoală de sculptură pentru meşterii locali. [Pavel Chihaia — Un sculptor român din epoca 
brâncovenească, Lupul Sărăţan, RM, V, 1/1968, p. 17-22]. 

Arta lapicizilor musceleni s-a manifestat în modul cel mai elocvent în realizarea 
pietrelor de mormânt şi a crucilor de piatră. 

Lespedea funerară a voievodului Nicolae Alexandru Basarab se 
particularizează, sub aspect decorativ, prin varietatea ornamenticii vegetale: vrejuri şi 
tulpini, semipalmete şi calice, iar piatra tombală a comitelui Laurenţiu de Longocampo 
[1300], expusă în Biserica Bărăţia, prin gisantul în altorelief. 

Se semnalează influenţe orientale în decorație: pe lespedea de mormânt a 
jupaniţei Maria [1608] din lapidariumul Muzeului municipal Câmpulung-Muscel, sunt 
sculptate motive islamice. 

O altă categorie de monumente lapidare — crucile de piatră — au semnificaţii 
juridice sau votive; ele înregistrează o frecvenţă considerabilă în zona Muscelului, fiind 
edificate, în majoritatea situaţiilor, de membri ai unor pături sociale (moşneni, negustori, 
meşteşugari) care nu aveau suficiente posibilităţi materiale pentru a ctitori locaşuri de 
cult. 

Decorația dominantă preia elemente ornamentice tradiţionale ale artei populare: 
rozete, spirale, pomul vieţii, reprezentări ale soarelui şi lunii etc. 

ORNAMENTICA 
MONUMENTELOR LAPIDARE 


„Ornamentica, prin intervenţia ei de forme libere, de sine stătătoare, 
ades, mai presus de natură şi de orice context al ei, ornamentica prin născocirile 
ei liniare, prin ritmica şi culorile utilizate trebuie privită ca expresia directă, ca 
spovedanie şi comunicare a unui duh.” 





Lucian Blaga — Scrieri despre artă. 







epertoriul ornamental al monumentelor lapidare din Argeş relevă, în 
esenţa sa, caracteristica artei tradiţionale româneşti care implică 
„subordonarea  decorativului faţă de concepţia constructivă şi 
arhitectonică a obiectului”. Corelarea ornamenticii cu semnificaţia generală a obiectelor 
de acest tip explică preponderența unor motive decorative a căror diversitate 
morfologică este considerabilă. 

Integrate schemei conceptuale care particularizează crucile de piatră, motivele 
ornamentale contribuie la definirea acestor importante piese epigrafice, la conturarea 
caracterului lor religios. Element de delimitare a suprafeţei prelucrate artistic, bordura se 
prezintă sub forma unei baghete simple mulurate, dublate, de regulă, în partea 
superioară a coloanei, ori a unor baghete duble, cea exterioară, de contur, fiind 
concepută sub forma unei torsade. 

Bordând un monument lapidar, torsada poate fi interpretată ca având rolul 
magic de încercuire a zonei sacre, iar prin modalitatea de realizare (repetarea motivului 
funiei răsucite), ca reprezentând, simbolic, ideea de infinit. Dintre monumentele lapidare 
bordate de torsadă, se detaşează prin rafinamentul artistic al execuţiei acesteia: Crucea 
lui Nicola din Gorganu-Călineşti [1726], Crucea lui Matei Basarab din Dragoslavele, 
Crucea din Corbeni [1766] — în ultimul caz, bordura fiind dublată de o bandă 
ornamentală formată din „colţi” triunghiulari, motiv preluat din ornamentica sculpturii 
ţărăneşti în lemn. 

O modalitate de accentuare a caracterului decorativ al bordurii constă din 
continuarea sa sub forma unor triunghiuri sau stilizări vegetale concepute simetric în 

zona de intersectare a liniilor care unesc unghiurile formate din braţele transversale şi 
partea superioară a coloanei. 

Ample chenare ornamentale sunt distribuite pe crucile din: Lăicăi [1647], 
Ţigăneşti [1647], Poenărei-Corbi [1660], Apa Sărată [1660], Dragoslavele [1632], Curtea 
de Argeş [1661], Crucea jurământului din Câmpulung etc. 

Frizele decorative, realizate în meplat, excelează prin ritmarea unor motive 
ornamentale geometrice şi vegetale stilizate. Compozițiile sunt de o surprinzătoare 
varietate, acelaşi motiv ornamental prezentând structuri morfologice diverse. 

„Floarea de crin” - variantă a „pomului vieţii” — „unul dintre miturile 
străvechi ale omenirii întruchipând în formă poetică visul irealizabil al tinereţii fără 
bătrâneţe şi al vieţii fără de moarte” constituie un model de diversificare a aceluiaşi 
element decorativ în ornamentica monumentelor lapidare. 

Componente ale programului caracteristic monumentelor lapidar - epigrafice, 
medalioanele constituie, sub raport simbolistic, reprezentări solare. 

Diversitatea formelor medalioanelor circulare — motive simbolice solare, prin 
excelenţă - este considerabilă: cerc simplu, cercuri concentrice, cercuri concentrice 
perlate, cercuri secţionate în cruce, cercuri în care sunt înscrise romburi curbilinii, 
cercuri din torsade reliefate, cercuri din entrelacs-uri curbilinii şi rectilinii. 

În primul pătrar al veacului al XVIll-lea, se constată frecvent contopirea 
elementelor ornamentale de factură geometrică cu ornamentele vegetale în decorarea 
pieselor epigrafice. În conceperea medalioanelor, mai ales, această tendinţă este 
evidentă. Medalionul central realizat sub forma unui disc-floare este racordat 
medalioanelor exterioare cvasicirculare formate din vrejuri cu semipalmete inversate. 

Predominanţa motivelor  vegetal-florale în repertoriul ornamental al 
monumentelor lapidare din epoca brâncovenească constituie un reflex al influenţei 
exercitate de elementele renascentiste şi baroce în ornamentică, elemente selecţionate 
şi adaptate stilului artistic tradiţional. 

Revenirea la medalioanele circulare simple a fost determinată de vitalitatea 
geometrismului în arta populară, dar şi de tendinţa spre simplificare manifestată 
pregnant ulterior. 

Ornamentica monumentelor lapidare reflectă, prin structura sa, preponderența 
reprezentărilor solare. Frecvența considerabilă a simbolurilor solare — a căror geneză se 
află în ancestralul cult solar — se explică prin „continuitatea acestui străvechi fond de 
reprezentări tradiţionale”, dar şi prin circumscrierea lor actului conceptual al pieselor 
epigrafice de acest tip. Creaţia artistică a lapicizilor relevă o diversitate impresionantă a 
motivelor din sfera tematică astrală. 

Cu excepţia medalioanelor, în decorul monumentelor lapidare, apar constant 
reprezentări geometrice curbilinii şi rectilinii ale soarelui. 

Rozeta - motiv ornamental cu semnificaţii ancestrale, concepută sub forma 
simplă sau circumscrisă cu şase sau opt petale, spiraliformă sau „în vârtej” („morişca”) 
decorează câmpul ornamental al monumentelor lapidare din: Godeni [1662], Apa Sărată 
[1664] etc. Un alt simbol solar, rombul apare, ca motiv ornamental, realizat sub 
forma unor carouri în dispunere oblică înscrise într-un cerc, pe monumentul lapidar din 
Câmpulung-Muscel [1688]. 

Motivele cosmice: soarele şi luna domină ornamentica monumentelor 
lapidare din: Budeasa [1647], Ştefăneşti [1632], Bucşeneşti-Lotaşi [1721] etc. 

Geometrizate sau antropomorfizate, motivele ornamentale ale soarelui şi lunii 
se prezintă sub diverse ipostaze. 

Repertoriul ornamental include elemente de artă figurativă care conferă 
decoraţiei un caracter particular, constând din reprezentarea antropomorfă a unor 
heruvimi figuraţi cu mustăţi şi barbă, pe monumentele lapidare din: Boteni [1747], 
Câmpulung-Muscel [1756], Corbeni [1766], Leordeni [1771]. 

Elemente de natură iconografică: «Maica Domnului cu Pruncul», «Sfântul 
Gheorghe ucigând balaurul» sau simbolurile, în relief meplat, ale evangheliştilor (înger 
cu filacteră — pentru Matei, leul — pentru Marcu, boul — pentru Luca, vulturul — pentru 
loan) completează registrul artei figurative de pe monumentele lapidare din Argeş 
(Lăicăi - 1647; Curtea de Argeş - 1661). 

Varietatea motivelor realizate pe piesele epigrafice este apreciabilă. 

Meandrul — motiv excizat pe cruci de piatră din Glâmbocata-Leordeni [1746] 
şi Poenărei-Corbi [1660] constituie un simbol al apei, ea însăşi „simbol al vieţii”. 
Termenul utilizat, în general, de pietrari „val” — pentru desemnarea motivului este un 
indiciu concret al elementului reprezentat. 

În ornamentica monumentelor lapidare, excelează, prin frecvenţă, stelele - 
motive cosmice de o varietate morfologică relevantă. Marea majoritate a monumentelor 
lapidare din Argeş prezintă, ca ornamente, stele cu 6 sau 8 raze. O distribuire excesivă 
de motive solare se constată pe monumentul lapidar din Grui-Nucşoara. 

Tendinţa de transformare a vechilor motive geometrice în motive florale este 
sesizabilă în cazul evoluţiei rozetei spre flori cu 6 sau 8 petale. 

Florile cu 4 petale constituie o modalitate de interpretare artistică a semnului 
crucii — element sugerat de motivul denumit „floare în cruce” folosit de către pietrari, 
motivul fiind intuit, totuşi, ca o reprezentare fitomorfă. Termenul „floare” apare izolat sau 
cu determinant: „floare de măr” pentru designarea motivelor florale cu 5 petale. 

Terminologia motivelor este extrem de plastică, sugerând exact forma 
elementului reprezentat. 

Crucea -— frecventă în decorarea monumentelor de acest gen — reprezintă 
un „simbol religios esenţial în creştinism, pe temeiul răstignirii lui lisus Christos, şi semn 
emblematic sau magic în unele culte solare şi ignice arhaice... 

Se pare că forma cea mai veche a crucii e un simbol al focului (două bețe 
încrucişate, prin frecarea cărora, se obţine flacăra); ca simbol solar, crucea reproduce 
cele 4 raze fundamentale.” [Victor Kernbach - Dicţionar de mitologie generală, Bucureşti, 
1995, p. 131-132]. 

Un ornament fitomorf stilizat pe monumentul lapidar din Ştefăneşti înălţat în 
perioada domniei lui Matei Basarab - viţa de vie - prezintă, în afara valorii 
simbolice, de „glorificare a vieţii”, un interes semantic, ilustrând, pe plan ornamental, 
conţinutul inscripţiei prin care se stabileau impozitele percepute pe suprafeţele cultivate 
cu viţă de vie. 

Gama ornamentală a monumentelor lapidare din: Câmpulung [1595], Budeasa 
[1647], Curtea de Argeş [1661], Lăicăi [1647] include arabescuri, palmete, entrelacs-uri, 
rinsouri, butoni etc. 

Tehnica executării panglicilor împletite adoptate de lapicid în decorarea unor 
piese epigrafice (Crucea lui Socol etc.) este o tehnică specifică crestăturilor în lemn 
generalizate în zonă. 

În  ornamentica monumentelor  lapidare, motivele tradiţionale sunt 
predominante, confirmându-se, astfel, aprecierea lui Nicolae lorga, care, referindu-se la 
arta crucilor, remarca „măiestrele săpături de cea mai veche datină românească”. 
Ornamentica monumentelor lapidar-epigrafice este amplificată prin caracterul iniţialelor 
şi al monogramelor care prezintă, în structura lor compoziţională, elemente decorative 
sau sunt încadrate în chenare de forme variate. 

Repertoriul ornamental al monumentelor lapidar-epigrafice din Argeş include 
motive „fiziomorfe”, în cadrul cărora, motivele cosmomorfe -— corelate semnificației 
pieselor epigrafice, „limbajului” specific acestora — sunt predominante. 

_ CERCEȚĂTORI 
ÎN DOMENIUL EXPLOATĂRII PIETREI 





MATHEI DRĂGHICEANU 
[1844-1939] 


“n acţiunea de revigorare a acestui meşteşug străvechi, a cărei primă formă 

de manifestare artistică se pierde în negura vremurilor, implicarea 

semnificativă a geologului român Mathei Drăghiceanu reprezintă o etapă 

definitorie. Descendent dintr-o familie de intelectuali -— tatăl: institutorul Mihai 

Drăghiceanu, originar din Mehedinţi, elev al ilustrului pedagog ardelean Gheorghe 

Lazăr, iar mama: Elisabeta Fusea -— târgovişteancă, înrudită cu poetul Grigore 
Alexandrescu, Mathei se naşte la 15 mai 1844. 

Orfan de tată, la vârsta de numai 15 ani, Mathei 
Drăghiceanu este nevoit, pentru a se întreţine, să devină „ţiitor 
de socoteli în scripte” la boierul Costache Kretzulescu -— fratele 
ministrului instrucţiunii din perioada domniei lui Cuza Vodă, 
Nicolae Kretzulescu. El însuşi om de mare cultură, Costache 
Kretzulescu  -— care traduce din limba engleză «Istoria 
civilizaţiunii», operă de largă circulaţie în epocă -— îşi va 
manifesta sprijinul său material dezinteresat pentru instruirea 
tânărului angajat, care, după absolvirea Liceului «Sf. Sava» din 
Bucureşti şi admiterea ca student la Facultatea de ştiinţe, se va 
angaja, prin concurs public, ca profesor de ştiinţele naturii la 
acelaşi renumit liceu bucureştean. 

Remarcat de către C. A. Rosetti pentru afinităţile sale faţă de publicistică, 
Mathei Drăghiceanu va debuta, în anul 1865, în ziarul acestuia «Românul», cu articolul 
«Stele căzătoare», colaborarea sa incluzând, în special, materiale de popularizare a 
ştiinţei. 

Deoarece devenise un caz — „cazul Drăghiceanu” — pentru acerba sa campanie 
împotriva analfabetismului, este destituit din învăţământ, pentru ca, apoi, în urma 
protestelor vehemente ale unor intelectuali, să fie reintegrat. Mathei Drăghiceanu 
părăseşte, însă, cariera didactică, pentru a se perfecționa la Paris, în domeniul 
ingineriei miniere. 

Absolvind Şcoala de mine din capitala Franţei, Mathei Drăghiceanu -— primul 
român care obţine titlul de „inginer de mine” —, se angajează la Ocnele Mari, ca inginer- 
adjunct, calitate în care se implică în zădărnicirea acţiunii de înstrăinare a bogățiilor 
subterane ale ţării, prin concesionarea salinelor româneşti unui consorţiu din Austria. 

Revenit în sistemul de învăţământ, este numit director al Şcolii de poduri şi 
şosele din Bucureşti — unde se pregătesc viitorii ingineri pentru acest important domeniu 
al dezvoltării economice naţionale. 

Studiile sale ştiinţifice reprezintă argumente determinante pentru crearea 
staţiunii balneare Pucioasa, ori pentru extinderea traseului căii ferate între Ghergani şi 
Târgovişte. 

Ca director al Minelor Statului, între anii 1880-1885, se opune importului de 
combustibil mai scump pentru Căile Ferate Române, demonstrând superioritatea 
calorică a cărbunelui indigen, mult mai ieftin, de altfel. Demisionând din această funcţie, 
din cauza adversităţii făţişe a unor interesaţi în efectuarea unor afaceri veroase, Mathei 
Drăghiceanu va deveni director al Eforiei Spitalelor Civile, impunând efectuarea unor 
reforme drastice în administrarea bunurilor deţinute de către această importantă 
instituţie, din ale cărei venituri se asigura buna funcţionare a spitalelor şi a celorlalte 
aşezăminte de asistenţă socială. 

Spirit complex, Mathei Drăghiceanu se implică, de asemenea, în revigorarea 
meşteşugurilor tradiţionale, promovând dezvoltarea industriei casnice textile, cucerit 
efectiv de splendoarea ţesăturilor naţionale care împodobeau interioarele caselor 
ţărăneşti din zona Muscelului. 

Pasiunii sale dominante — geologia României, printre fondatorii de seamă ai 
căreia se numără, îi va afecta majoritatea preocupărilor ştiinţifice. Astfel, savantul român 
va prospecta pânzele freatice din Bărăgan, va studia fenomenele seismice din România 
şi Europa de Est, va consemna, în lucrări de referinţă, observaţiile sale pertinente din 
cursul călătoriilor întreprinse, cele două volume consacrate «Rusiei contemporane» în 
anul 1898 constituind o mărturie revelatorie. 

Mathei Drăghiceanu reprezintă una dintre figurile cele mai reprezentative din 
istoria urbei muscelene. 

Căsătorindu-se, în anul 1883, cu Maria Zaharescu — „cea dintâi femeie 
licenţiată în litere şi filozofie din România” —, Mathei Drăghiceanu va avea, în soţia sa, o 
colaboratoare avizată şi devotată, în redactarea operei ştiinţifice. 

Devenit câmpulungean în anul 1896, după ce, la recomandarea medicului 
curant al soţiei bolnave de tuberculoză pulmonară, a însoţit-o la un tratament de lungă 
durată, ilustrul om de ştiinţă s-a decis să se stabilească în oraş, unde era interesat, 
printre altele, de exploatarea raţională a carierei de piatră din Albeşti, pe care o 
cumpărase de la un localnic, Izbăşoiu. 

Ca preşedinte al «Casei obştei moşnenilor câmpulungeni», Mathei Drăghiceanu 
include exploatarea calcarului de Albeşti între obiectivele asociaţiei, coordonează 
activitatea «Societăţii de înfrumusețare a oraşului Câmpulung», efectuează studii 
hidrologice finalizate prin introducerea apei potabile în oraş, contribuie la asanarea 
climatului local prin plantarea de puieţi de molid pe dealul Grui, unde îşi construieşte o 

Necruţătoarea boală a curmat timpuriu, în anul 1896, viaţa soţiei sale, căreia îi 
va dedica ultima lucrare pe care aceasta o revăzuse în vederea tipăririi, «Les 
Tremblementes de terre de la Roumanie et des pays environemenis»: „A la memoire de 
ma chere &pouse, a celle qui făt l'assidue et gracieuse collaboratrice de mon oeuvre'”. 

În vila sa din Câmpulung-Muscel, la venerabila vârstă de 93 de ani, va elabora 
cea mai importantă operă ştiinţifică a sa: «Eur-Asia», cu un an înainte de intrarea în 
eternitate a celui care a fost membru fondator al Ateneului Român şi al Institutului 
Geologic al României. 

Ataşat spiritualiceşte poporului român, din mijlocul căruia se ridicase la lumina 
ştiinţei, Mathei Drăghiceanu se va confesa testamentar, considerând că cel mai mare 
merit al său l-a constituit apărarea drepturilor acestuia: „Meritul meu cu adevărat /.../ 
acela e de a-i fi apărat pe bieţii ţărani ai vremurilor noastre, să nu-şi înstrăineze pe un 
blid de linte şi o movilă de vorbe înşelătoare pământurile pe care puseseră ochii 
samsarii interpuşi ai societăţilor petrolifere şi carbonifere străine, care detectaseră 
bogății subterane în glia strămoşească, pentru care au sângerat românii de-a lungul 
secolelor”. 

Vorbele sale aveau un temeinic suport de credibilitate, întrucât el însuşi 
achiziţionase, după îndelungi tratative, în anul 1900, de la un proprietar local, Izbăşoiu, 
cariera de piatră de la Albeşti, oferind, o sumă cu care acesta ar fi putut să-şi cumpere o 
suprafaţă triplă de teren agricol, potrivit evaluărilor unui descendent al acestuia, 
inginerul Izbăşescu. 

Generozitatea sa a fost remarcabilă. Inginerul Mathei Drăghiceanu va dărui 
lespezile prelucrate din calcar pentru finisarea paramentului Capelei-necropole a 
Brătienilor de la Florica-Ştefăneşti. El va dona, de asemenea, „treptele exterioare şi 
interioare pentru Ateneul Român din Bucureşti, precum şi treptele mai multor şcoli care 
se construiau în acea vreme în judeţul Muscel”. 

ION CHELCEA 
[1902-1991] 


ociolog, folclorist, istoric, muzeograf; absolvent al Facultăţii de istorie- 
geografie a Universităţii din Cluj [1932], cu teza de licenţă «Monografia 
»” comunei Boteni (Muscel)»; doctorat în etnografie cu Romulus Vuia. Opera 
sa include studii de referinţă în domeniile abordate: «Literatura monografică a satelor 
noastre şi problemele de legătură cu studiul satului românesc» [1933], «Literatura 
populară română contra dominaţiunii maghiare în Ardeal» 
[1935], «Etnografie. Obiect, concepţie, metodă» [1943], 
«Câteva observaţii asupra rudarilor din Muscel», «Prelucrarea 
pietrei de Albeşti-Muscel», «lon lonescu-Boteni», «Muscelul, 
zonă de accentuată continuitate etnică», «Zona Muscel, o 
perspectivă socio-economică», «Monografia comunei Boteni», 
«Săticul de sub Piatra Craiului», «Ţiganii din România. 
Monografie etnografică» [1944], «Rudarii. Contribuţii la o 
monografie etnografică» [1944], «Semnificaţii sociologice 
despre Negru-Vodă, creaţie  muscelean-argeşeană, pentru 
spiritualitatea românească» [1989], «Meşteşugul fierăritului» 
[2001], «Privire către noi înşine, ca popor» [2002] ş. a. 

Studiul «Prelucrarea pietrei de Albeşti-Muscel» prezentat succint în continuare 
a fost redactat în urma unei cercetări asidue în zonă. Conform acestuia, 

-Utilizarea pietrei în edificarea locuinţelor în deceniile VI-VII ale secolului XX — a 
înregistrat un proces vizibil de extindere a acestei modalităţi constructive în mediul rural, 
locuinţele din ce în ce mai confortabile cu un plan amplificat incluzând, în structura lor, 
acest material de construcţie durabil la: soclu, stâlpii şi balustrada pridvorului, 
ancadramente de ferestre şi de uşi. 

Origini etnice ale pietrarilorm În procesul amplu de prelucrare a 
pietrei din Albeşti-Muscel — după cum menţionează autorul —, au fost implicaţi, în afara 
megşterilor locali, „meşteri greci şi italieni”. Informaţia surprinde prin ineditul ei, întrucât 
prezenţa unor meşteri greci nu este atestată în localitate, nici chiar pe planul, prin 
excelenţă, conservator al tradiţiei orale —- memoria colectivă a albeştenilor 
neînregistrând un singur nume al unui meşter de origine greacă. 

În schimb, o parte considerabilă dintre localnici confirmă ascendenţe italieneşti, 
fără să se poată, însă, atesta genealogii pe baza unui suport documentar credibil. 

Diviziunea munciim În procesul de prelucrare a pietrei, se practica o 
autentică diviziune a muncii condiţionată de gradul de specializare a meşterilor. 

Pietrarii locali efectuau operaţiuni primare constând din exploatarea pietrei şi 
dimensionarea ei în raport cu solicitările comanditarilor, pe când italienii se ocupau cu 
finisarea obiectelor, operaţiune extrem de migăloasă care presupunea a strictă 
specializare în domeniul tehnic, dar, mai ales, artistic. 

De aceea, nu întâmplător, meşterii pietrari din Albeşti erau, în opinia localnicilor, 
împărţiţi în: meşteri „de gros” şi meşteri „de subţire” — în raport cu implicarea lor efectivă 
în aceste etape definitorii ale procesului de muncă. 

Dintre meşterii „de subţire” italieni, în memoria localnicilor, au rămas ca lideri 
incontestabili de grup: Petre Fabris — căruia i se atribuie, de altfel, înfiinţarea Şcolii de 
arte şi meserii din Câmpulung-Muscel —, Jean şi Victor Mezzaroba — domiciliaţi în 
capitala judeţului Muscel. 

Modul de executare a lucrărilor de finisare a pietrei, repertoriul ornamental 
utilizat de către meşterii italieni au înrâurit considerabil antrenarea ulterioară a pietrarilor 
locali nu numai în „degrosarea” pietrei, ci şi în „finisarea” pieselor pe care le executau. 

Autorul constată, însă, insuficienta preocupare a pietrarilor de a-şi perfecționa 
tehnica şi măiestria artistică prin şcolile de specialitate organizate pe plan regional sau 
naţional. Astfel, din cei 70-75 de „lucrători în piatră” de la Albeşti şi împrejurimi, numai 4- 
5 au absolvit o şcoală de specialitate, ceea ce denotă, precum observa ilustrul 
cercetător, că „măiestria lor se sprijină doar pe ceea ce au deprins din practică”. 

Etnologul lon Chelcea nu şi-a propus realizarea unei ierarhizări valorice sui- 
generis a meşterilor pietrari aflaţi în plină activitate în deceniul al VIl-lea al secolului 
trecut, rezumându-se la consemnarea numelor „celor mai însemnați” dintre aceştia, 
originari din Albeşti: Gheorghe Bizon zis Spâneci, lon Bizon, lon Florescu, Florea 
Nicolae, Niţă Stroe, completând acest tablou evident restrictiv cu: Ghică Samoiloiu şi 
Ştefan Constantin din Bughea de Sus „cunoscuţi ca buni meşteri în piatră şi marmură”. 

Exploatarea pietreim Analizând, în studiu, „sub raportul posibilităţilor 
tehnice de lucru”, exploatarea pietrei din Albeşti, lon Chelcea precizează că a fost 
scoasă până la adâncimea de 40 cm, utilizându-se un scripete („cranic”), precum şi linii 
de vagonet pentru obţinerea, astfel, a unei productivităţi sporite. 

Aria exploatării acestui material excelent pentru construcţii şi pentru sculptură 
se localizează aproximativ în centrul satului, în „mal”, unde piatra „este dispusă în 
blocuri mari, în straturi orizontale de mărimi diferite — respectiv de 1.20 m, 0.80 m, 0.40 
m şi 0.20 m -— constatându-se, aşadar, o diminuare progresivă a grosimii stratului de 
piatră. 

Conform aprecierii specialiştilor geologi Gheorghe Murgeanu şi Alexandru Bera, 
„depozitele de calcar numulitic eocenic de la Albeşti par a fi epuizate” în numeroasele 
puncte din carierele în exploatare, cât şi în fostele cariere, ajungându-se la „formaţiuni 
marnoase senoniene din baza eocenului”. 

Calcarele conglomerate sau grezoase rămase după epuizarea straturilor de 
calcare numulitice sunt denumite, în limbaj local, „ciulini“. 

Sub raportul culorii, calcarul de Albeşti prezintă un evantai cromatic divers: 
galben, alb, gri şi roz. Aspectul cromatic interesează într-o măsură considerabilă, 
întrucât calcarul gri este mult mai dificil de prelucrat, comparativ cu celelalte. 

Exploatarea calcarului reprezintă o operaţie extrem de solicitantă care 
presupune, iniţial, extracția materialului şi, ulterior, prelucrarea acestuia de către 
specialişti. 

Extracţia sau „munca la scos” angrenează activitatea a circa 20 de lucrători 
dotați cu: răngi, pene de oţel şi maie. Aceştia bat penele cu maiul în fisurile straturilor de 
piatră, dislocând, din stâncă, blocuri pe care le prăvălesc spre locul de prelucrare. 

Pietrarii „de gros” asigură, astfel, materialul necesar pietrarilor „de subţire” ale 
căror unelte de muncă înregistrează o varietate evidentă, pentru „finisare”, utilizându-se: 
spiţe din oţel, ciocane, ciocane tip martel, dălţi speciale pentru sculptură de 3 mărimi, 
bucerzi cu dinţi etc. 

Utilizare m Uiilizarea în construcţiile de locuit din mediul urban şi, în ultima 
perioadă, şi în mediul rural, a calcarului de Albeşti se semnalează în modalitatea de 
edificare a soclurilor din „piatră cioplită, masivă, care dă caselor o înfăţişare de trăinicie 
şi distincţie”, în decorarea pridvoarelor cu coloane cu capiteluri, balustrade, 
ancadramente de uşi şi de ferestre, scări masive cioplite artistic în piatră — operaţiune 
delicată în care se specializase, printre alţii, pietrarul Gheorghe Sima. 

O astfel de tendinţă în arhitectura urbană şi rurală a Muscelului se 
înregistrează la: Lereşti, Boteni, Măţău, dar şi în alte localităţi constituente ale fostului 
judeţ. 

Un leu sculptat în relief într-o piatră de Albeşti — opera pietrarului „de lux” Ştefan 
Constantin -— fixat în parapetul scării casei acestuia atrage atenţia cercetătorului, prin 
„deosebita sa expresivitate”. 

PIETRARII DIN ALPESTI 


— MÂRTURII ÎN TIMP — 
| N IRA AI CN N 


m reportaje mm 


„Cioplirea pietrei a ajuns, datorită priceperii sătenilor din Albeşti, o subtilă lucrare 
de rafinament şi viziune originală, o expresie de profund lirism a minţii şi a sufletului, a 
modului nostru de a concepe frumosul. Moştenită din tată în fiu, de sute şi de mii de 
ani, această artă însumează astăzi opere de superlativă ţinută stilistică răspândite în 
toată ţara, în construcţii, variind de la casele ţărăneşti până la somptuoasele palate şi 
ctitorii domneşti, de la lucrările tehnice de genul podurilor, cheiurilor sau pavimentelor 
până la monumentalele clădiri administrative moderne” — concluziona, într-un extrem de 
documentat eseu, prozatorul muscelean Mihail Diaconescu. 


1966 


| ezita de „frumuseţile stranii, mai trainice decât veacurile” ale operelor 








albeştenilor, care „lucrează piatra pentru a-i da expresie”, scriitorul Mihail 
Diaconescu, în secvenţa «Lauda pietrei cioplite» din amplul reportaj 
«Păstrători ai unei străvechi arte populare -— Pietrarii din Albeşti», închină, în anul 1966, 
un elogiu „meşterilor minunaţi, urmaşi în pricepere ai părinţilor şi bunicilor lor — 
moştenitori şi aceştia ai unei îndepărtate tradiţii” în domeniul prelucrării artistice a pietrei. 
Elogiul reporterului este întru totul motivat, întrucât „complicata pricepere a străbunilor 
albeştenilor de a geometriza şi a înflori stâncile” se regăseşte în monumente ale istoriei 
şi artei naţionale” care „poartă în ziduri meşteşugul încărcat de reguli severe şi de 
subtilităţi ale cioplitorilor de la Albeşti”. 
Efectuând, în continuare, o «Scurtă istorie a artei» pietrarilor, reporterul 
stabileşte relaţii cu alte manifestări de civilizaţie: „Subordonată arhitecturii, arta cioplitului 

în piatră poate fi înţeleasă numai la un loc cu arta construcţiei, cu crestăturile artistice în 
lemn, cu ceramica”. 

Sursele de inspiraţie ale pietrarilor sunt de o diversitate remarcabilă: „porţile 
uriaşe şi ulucile gardurilor, uşile pivniţelor şi ale încăperilor de locuit, stâlpii cerdacului, 
coamele acoperişurilor, ferestrele şi tocurile lor, grinzile tavanelor, uneltele de lucru 
înflorate gingaş”. În ornamentica sculpturii în piatră, au fost preluate „motive principale 
ale sculpturii în lemn, stilizări florale foliomorfe şi antropomorfe, esenţializate până la 
geometrism”, motive care „se transmit integral basoreliefurilor, pridvoarelor şi stâlpilor de 
piatră”. 

În capitolul de «Istorie a sculpturii populare româneşti pe meleagurile 
Argeşului», Mihail Diaconescu include, printre altele, miile de cruci înşirate pe toate 
drumurile, podul de piatră ridicat de domnitorul Constantin Brâncoveanu, fântânile din 
Bărăgan cu obezi de piatră, stâlpii de la pridvoarele caselor. 

Autorul pledează, în secvenţa «Datori le sântem», pentru valorificarea artei 
populare a pietrarilor albeşteni, pentru introducerea mecanizării, a unor utilaje moderne 
de exploatare a pietrei de la Albeşti. 

Crearea unei unităţi specializate la Albeşti a Întreprinderii «Marmura» sau 
«Granitul» ar rezolva favorabil, în opinia sa, dezideratele formulate, deoarece includerea 
pietrarilor în Industria locală Muscel determinase o deprofesionalizare a acestora folosiţi 
în munci necalificate, precum exploatarea pietrişului, a nisipului sau a varului. 

Sugerând autorităţilor înfiinţarea, la Câmpulung, a unei şcoli profesionale pentru 
pregătirea „unor noi generaţii de meşteri pietrari”, reporterul intuia că viitorul acestei 
îndeletniciri tradiţionale este în iminent pericol de a dispărea în zonă. O măsură 
imediată, dar de o eficienţă incontestabilă o reprezenta facilitarea procurării uneltelor 
indispensabile efectuării lucrărilor, printre care „fierăstraiele şi dălţile de oţel”. 

Dintre cioplitorii în piatră „a căror artă se bucură de o stimă deosebită”, Mihail 
Diaconescu menţiona pe: Gava lon, Petre Neagoe, Stănică lon, Bizon lon şi Simion 
Vişoiu, pe care îi recomanda ca maiştri autentici celor care „vor să pătrundă în 
uimitoarele taine ale meseriei”. 

În procesul de restaurare a Mânăstirii Curtea de Argeş în anul 1966 „dădeau 
prospeţime zidurilor durate în veac” meşteri albeşteni: Traian N. Dobrin, Bizon Şt. 
Gheorghe, Neacşu Gheorghe, dovadă că numărul meşterilor pietrari din Albeşti era mult 
mai mare. 

„Pietrarii din Albeşti, menţiona, în finalul reportajului său, Mihail Diaconescu, 
stăpânesc întru nemurire puterea de a se dărui, pasiunea şi visul.”. [Mihail Diaconescu — 
Păstrători ai unei străvechi arte populare — Pietrarii din Albeşti, „Argeş, an | (1966), nr. 3, p. 16]. 

1969 


n articolul «Pietrarii din Albeşti înfrumuseţează lumea», Mihail Diaconescu 

relevă unele schimbări semnificative în dotarea tehnică a Carierei de piatră 

din Albeşti, prin instalarea unui post de alimentare cu energie electrică, 
montarea unui gater pentru tăierea lespezilor brute, a unei linii de decovil şi a macaralei 
trepied „destinate să înlocuiască măcar parţial transportarea blocurilor după vechiul 
sistem (cu ranga şi cu opinteala)”. 

Edificarea unor ateliere acoperite se înscrie în contextul asigurării unor condiţii 
superioare calitativ, în scopul creşterii accentuate a productivităţii muncii. Continuarea 
procesului de modernizare presupunea, în viziunea autorului, procurarea unei macarale 
„Pionier”, a unui autostivuitor pentru piatră care „ar putea înlocui eforturile neomeneşti 
ale lucrătorilor obligaţi zilnic să lase dalta pentru a deplasa manual uriaşele blocuri de 
stâncă”. 

Pentru fluidizarea operaţiunilor de prelucrare a pietrei, se propunea construirea 
unei hale de lucru, dar şi a unei magazii destinate depozitării produselor finite. 
Conservarea materialului brut extras în timpul verii impunea existenţa a trei-patru 
magazii, invocându-se situaţiile în care „datorită viscolului, unele lespezi n-au putut fi 
scoase la timp de sub nămeţi”. Se argumenta că neimplicarea conducerii întreprinderii 
în efectuarea unor asemenea măsuri menite să asigure condiţii de lucru 
corespunzătoare a determinat exodul unora dintre cei mai buni meseriaşi din sat spre 
alte zone ale ţării, în şantierele unor mari construcţii, în ateliere de sculptură sau spre 
monumentele de arhitectură aflate în plin proces de restaurare. 

„La cariera din Albeşti, precum se menţiona în articol, nu lucrează, dintr-un sat 
întreg de pietrari, decât 32 de cioplitori”. Se evoca plecarea, în anul 1969, a 18 cioplitori 
la Întreprinderea de pietrărie «Carpaţi» din Bucureşti, la Întreprinderea «Marmura» sau 
la Întreprinderea «Simeria». 

Randamentul ineficient al celor rămaşi să lucreze în carieră este explicat prin 
nevalorificarea calificării pietrarilor folosiţi în efectuarea unor lucrări care nu impun o 
pregătire specială, dar şi prin precara dotare tehnică a atelierelor din carieră. 

Soluţia preconizată ar fi constat din „angajarea unor lucrători care să efectueze 
operaţiunile de până la sculptura propriu-zisă”. 

Analizându-se situaţia concretă a carierei, se solicita încadrarea a trei 
manipulanţi de produse brute şi finite, a şase „extregători” care se puteau califica rapid 
la locul de muncă pentru tăiat blocurile la lomurile de carieră şi a trei şlefuitori. 
Înfăptuirea unui asemenea program ar fi determinat stabilitatea meşterilor angajaţi, 

implicarea unor „lucrători direct productivi” în procesul de producţie şi, în consecinţă, 
sporirea considerabilă a beneficiilor date statului, care înregistrau aproximativ 1.000.000 
de lei anual. Asigurarea unor beneficii substanţiale era neîndoielnică, întrucât exista o 
avalanşă de comenzi care, din cauzele enunțate, nu puteau fi onorate cu suficientă 
operativitate. 

Referindu-se, în secvenţa «Artă şi organizare», la dezinteresul manifestat faţă 
de arta pietrarilor din Albeşti, precum şi faţă de „semnificaţiile operelor cărora aceştia le 
dau viaţă, autorul articolului constata „scăderea numărului celor care practică 
cioplitoria”. 

Evocarea rolului Gimnaziului industrial de băieţi din Câmpulung-Muscel, care a 
funcţionat până în anul 1950, în „calificarea superioară în concordanţă cu exigenţele 
tehnicii construcţiilor moderne” a tinerilor albeşteni care învăţaseră meseria, ucenicind în 
atelierele părinţilor şi ale consătenilor, oferă autorului posibilitatea precizării programei 
şcolare care prevedea studierea unor obiecte, precum: desenul industrial, desenul 
proiectiv, desenul ornamental, tehnologia materialelor de construcţii, tehnologia 
prelucrării pietrei. 

Absolvenţii Gimnaziului demonstrau, prin practica lor, calităţi remarcabile în 
procesul de prelucrare artistică a pietrei comparativ cu cei care rămăseseră la stadiul 
deprinderii empirice a meşteşugului cioplirii acesteia. Desființarea Gimnaziului fusese, 
aşadar, o eroare considerabilă şi reînfiinţarea unui liceu industrial sau a unei şcoli 
profesionale de profil reprezenta o problemă de stringentă actualitate, întrucât numai 
şcoala putea oferi posibilitatea unei policalificări în acest domeniu. Autorul invoca, în 
susţinerea ideii sale, faptul că însuşi „Brâncuşi a trecut la Craiova printr-o şcoală de arte 
şi meserii”. 

„Mesajul sensibilităţii noastre”, precum titrează plastic autorul „ieşirea în lume” a 
operelor pietrarilor din Albeşti, include, in extenso, referiri la „importantele comenzi 
pentru export efectuate prin intermediul firmei româneşti Mineralimportexport în R. F. 
Germania, unde se contractase, cu firma Bayer Wald Granitwerke Furstenstein K. A. 
Thiele, livrarea unor blocuri semifinite, a unor piese de ornament în parcuri şi a unor 
grupuri sculpturale”. 

Lucrări de piatră executate la Albeşti pentru organizarea interioarelor incluzând 
piese de mobilier şi obiecte de lux cu un înalt grad de prelucrare erau destinate Libiei, 
la solicitarea firmei Ebdel Manein ben Halim Benchezi. Întreprinderile de export 
româneşti comandaseră produse prelucrate artistic în cariera musceleană pentru a fi 
expuse la Târgul internaţional de pietrărie şi sculptură din Anglia. 

Elementul de specificitate care a polarizat atenţia scriitorului Mihail Diaconescu 
l-a constituit evidenta influenţă a artei tradiţionale româneşti. „Emoţionant şi semnificativ, 
observa autorul, mai toate obiectele lucrate de sătenii pietrari din Albeşti pentru export 

au ornamentele realizate în cea mai pură tradiţie a artei populare, într-o succesiune de 
motive geometrice, florale, zoomorfe şi polimorfe strict ţărănească, strict argeşeană”. 

Cu certitudinea că „arta pietrarilor din Albeşti încântă ochii şi inima la mii de 
kilometri distanţă, pe îndepărtate meridiane şi paralele”, Mihail Diaconescu solicita 
forurilor existente: Ministerului Construcţiilor, Ministerului Învăţământului, Întreprinderii 
de industrie locală Câmpulung-Muscel, Consiliului popular judeţean Argeş să manifeste 
un interes „eficient” pentru soarta carierei de la Albeşti, invocând, ca argumente 
incontestabile, „valuta adusă în ţară de exporturi şi beneficiile în continuă creştere date 
statului”, dar şi raţiuni de natură artistică şi istorică. 

Pledând pentru integrarea rapidă a străvechilor aşezări muscelene limitrofe 
Albeştilor în „circuitul dinamic al economiei româneşti”, Mihail Diaconescu sugera 
autorităţilor iniţierea unor măsuri imediate în acest scop: asfaltarea drumului 
Câmpulung-Muscel - Cândeşti (circa 12 km), consolidarea statutului de staţiune 
balneară localităţii Bughea de Sus, renumită prin izvoarele sale, dezvoltarea modernei 
păstrăvării amenajate la Cândeşti. 

În finalul articolului său, Mihail Diaconescu, dezvăluindu-şi sentimentele pentru 
ţinutul natal, mărturiseşte că „nicăieri nu m-am simţit mai adânc pătruns de frumuseţea 
peisajelor, a oamenilor şi a firii ca în străvechile aşezări de la Musce!”. [Mihail Diaconescu — 
Pietrarii din Albeşti înfrumuseţează lumea, „Argeş», IV (1969), nr. 5 (36), p. 20]. 








1974 


n volumul «Ca un clopot sună lutul», Dona Roşu grupează interesante 

convorbiri cu maeştri renumiţi din varii domenii ale artei populare româneşti. 

O secvenţă extrem de judicios realizată, pe baza unui dialog cu pietrarul 
Petre Gava, este consacrată artei sculptorilor în piatră din Albeştii Muscelului. 

Autoarea precizează că „aproape toţi locuitorii din satul de munte Albeşti sunt 
pietrari din tată în fiu”, fapt relevat de frecvenţa elementelor de arhitectură lucrate din 
piatră în structura caselor: „scări de piatră cu stâlpi sculptați în motive florale şi cu viţă 
de vie”, sau expuse în curtea şcolii: „un capitel ionic, două rațe dintr-o serie reuşită de 
asemenea reprezentări făcute pentru decorarea unor parcuri din R.F.G. şi un copac 
cioturos”. 

Convorbirea cu Petre Gava, recomandat ca fiind unul intre cei mai buni pietrari 
din sat, îi oferă autoarei posibilitatea cunoaşterii unor detalii semnificative privind viaţa 
cotidiană a pietrarilor din Albeşti, modul cum au deprins meşteşugul cioplirii pietrelor: 
„unii — la şcoală”, inclusiv el; alţii — „de la bătrâni”, cei mai mulţi de la Negruţu, porecia lui 

lon Bizon. Meşterul afirmă că „toţi pietrarii au porecle; nu se poate altfel în meserie”, 
crede Petre Gava, care, el însuşi are nu una, ci trei porecle: Pastramă, Soe şi Agapie. 

La cooperativă, în atelier, sunt expuse „bufniţe de piatră”, „raţe” comandate 
pentru R.F.G. şi lucrate de „mai toţi pietrarii, după un model în gips adus de un student”. 
Cioplirea după model, „musai la arhitectură”, este de părere Petre Gava, reprezintă 
singura modalitate de refacere a unor ornamente în procesul de restaurare a 
monumentelor arhitecturale. 

Pietrarii din Albeşti au procedat astfel în realizarea unor lucrări ornamentale la: 
Casa Scânteii, Universitatea din Bucureşti sau la casa Herescu. La ultimul monument, 
Petre Gava a făcut o pajură din piatră de Cluj, având ca model o pajură mai veche. 
Gradul de perfecţiune a lucrării, care „semăna leit cu cealaltă” a fost remarcat de 
arhitecta coordonatoare a proiectului de restaurare. 

Comparând piatra de Cluj cu cea de Albeşti, Petre Gava consideră că „nu simte 
la mână diferenţa”, dar că „piatra de Cluj e moale că o tai cu joagărul ca pe lemne şi că 
nu crapă la foc” ca cea de la Albeşti. 

Meşterul rememorează locurile pe unde a lucrat: „la Făgăraş, la palatul lui Mihai 
Viteazul, la Ministerul de Interne, la Palatul Cefereului, la 36 de biserici”, prilej pentru a 
observa cu umor că „nici un popă n-am găsit cumsecade”, în afară de unul singur care, 
după ce i-a spus că s-a descoperit leacul cancerului: „lacrimi de popă şi sudoare de 
paznic”, îi trimitea câte un chil de vin în fiecare seară. 

Petre Gava aminteşte de italienii aduşi de Mathei Drăghiceanu, „mari meşteri în 
piatră”, iar, dintre ei, remarcă pe unul, Vighi, care i-a lucrat un grajd trainic, deşi nu avea 
decât o singură mână. 

Bogăția în piatră a localităţii este considerabilă: „Toată suprafaţa comunei e 
numai piatră”. În țarină, meşterul nu mai poate să are, fiindcă „nu mai intră plugul”. 

Crede că lucrul în piatră este „migălos” şi că trebuie efectuat cu mare atenţie: 
„Noi cunoaştem piatra, care e bună după cum sună la ciocan. O ascultăm cum ascultă 
doctorul omul care e bolnav şi-i auzim fisurile. Că piatra pe care o folosim trebuie să fie 
sănătoasă”. Vechimea podului de la Cernavodă şi a mânăstirii de la Argeş, unde s-au 
încorporat 22 metri cubi de piatră, reprezintă o dovadă a utilității, dar şi a solidităţii 
pietrei de Albeşti. 

Petre Gava pare satisfăcut de rentabilitatea meseriei, de procesul de 
modernizare („se desface piatra cu perforatoarele şi se scoate cu excavatoarele”), în 
trecut, erau lucrători specializaţi în operaţiunea de scoatere, deoarece „piatra are şi ea 
rodul ei. Ea nu e ca un bolovan rotund... De exemplu, acuma, cum e frig, explică 
pietrarul, dacă o scoţi din stâncă, la noapte, se face în mijlocul ei aşa, ca un pumn 
fraged care o face să crape în toate părţile. Dacă o laşi în stâncă dezlipită, când e frigul 
ăl mare, tot aşa se întâmplă”. Meşterul argumentează cu unele măsuri luate pentru 

stoparea acestui proces la construirea Arcului de Triumf din Bucureşti: „Când s-a făcut 
Arcul de Triumf (e făcut tot cu piatră de Albeşti), ca să nu se întrerupă lucrul iarna, s-a 
făcut focul peste pietre, zi şi noapte. Să n-o desparţi de mama ei, pe frigu-ăl mare. Asta 
e. Nu ştiţi, continuă el, că, de aceea, se spune: «frig de crapă pietrele» ?... [Roşu Dona — 
Ca un clopot sună lutul. [Convorbiri cu maeştri ai artei populare româneşti], Bucureşti, 1974]. 








1988 


nvestigând, cu imaginaţia extrem de fertilă a reporterului, munca dificilă a 

pietrarilor din Albeşti, lon Andreiţă realiza, în articolul său «Creatorii de 

frumos de la Albeşti», publicat în ziarul „România liberă” din 7 decembrie 
1988, o incursiune în arta sculpturală a acestora. Reporterul remarca, printre altele, 
„modestia şi simplitatea” cioplitorilor din Albeşti, „tot atâţia meşteri Manole cioplindu-şi 
propria legendă, din visul şi viaţa dăruite pietrei” care „îşi zic simplu pietrari”, deşi 
ocupaţia lor de suflet, dăltuirea pietrei, se află „între meşteşug şi artă”. 

O determinare temporală a primelor manifestări în „cioplirea pietrei” la Albeşti 
este, după opinia reporterului, dificil de precizat: „Noi suntem o dată cu ţara” consideră 
meşterul Benone zis Spâneci, descendent dintr-o autentică „dinastie” de pietrari, cea a 
Bizonilor, care „până să fie pietrari, au fost oieri şi vânători”. 

Considerând că „cioplitul în piatră nu este o treabă uşoară, o artă la îndemâna 
oricui”, reporterul reproduce inspiratele confesiuni ale unui autentic profesionist în 
această tradiţională ocupaţie a albeştenilor, Gheorghe Gh. Manta: „Mai întâi, trebuie să 
te fi născut aici, pe piatră, să ai puterea pietrei, îndrăzneala muntelui şi dorul bradului de 
creastă privind spre fraţii de mai jos, de mai departe. 

Apoi, urmează toţi acei ani de ucenicie, de neslăbită învăţătură şi căutare, până 
piatra se îndură să te primească în împărăţia ei. Noi ne numim, cu un cuvânt, pietrari. 
Dar sântem de două feluri: unii care extrag piatra, ceilalţi cioplitori. Avem aceeaşi soartă, 
aceeaşi grea răspundere, când ne întâlnim cu piatra, deşi unii cred că doar cioplitul este 
artă. Se înşeală. Ştiţi cum se extrage un bloc de piatră ?... Faci întâi nişte găuri, le faci 
uşor şi cu atenţie, să nu superi piatra, să n-o doară. Pui apoi în jurul dălţii nişte frunzuliţe 
din oţel moale, necălit şi cu un ciocan de vreo zece kilograme începi să mângâi dalta, şi 
cu ea piatra; cu blândeţe, o mai laşi, iar o mângâi, până o convingi să se desprindă de 
suratele ei şi să-ţi cadă ţie în braţe. Vorba vine „în braţe”, că are câteva sute, şi peste 
tonă, de kilograme. De-acuma încolo, drumu-i greu, şi de dus, şi de explicat...”. 

Sedus de propria imaginaţie, reporterul lon Andreiţă împrumută evident 
interlocutorului său imagini stilistice proprii limbajului jurnalistic. 

FILMUL 
«PIETRARII DIN ALBESTI» 


Imagine: Dănuţ Dumitraşcu 
Comentariu: prof. Radu Oprea 





A filmoteca etnografică a Centrului judeţean pentru conservarea şi 


promovarea culturii tradiţionale Argeş, este surprins universul de viaţă al 

pietrarilor din Albeştii de Muscel, punerea în scenă a naraţiunii meşterilor 
constituind preocuparea obsedantă a scenaristului şi a operatorului de film. Informaţiile 
au fost furnizate, în înseşi „laboratoarele de lucru” ale acestora, de către doi meşteri 
avizaţi şi, implicit, vizaţi de către specialişti. 

Materialul informativ brut obţinut prezintă, passim, elemente de o savoare 
evidentă, conferindu-i-se „culoare” prin confesiunile inedite care motivează orientarea 
meşterilor populari în proiectarea realizării unor opere definitorii pentru creaţia lor. De 
pildă, geneza troiţei de piatră de la Albeşti este percepută cu o marcată tentă empatică, 
prin dezvăluirile autorului acesteia, sculptorul Constantin Şerban, originar din Bughea de 
Sus. Deşi prezenţa unei camere de luat vederi este, deseori, inhibantă pentru 
respondenţi, stabilirea unor contacte de „apropiere sufletească” între operatorul de 
interviu şi aceştia poate determina obţinerea unor informaţii cuprinzătoare, neviciate de 
o „autocenzură” previzibilă. 

Considerând că filmul «Pietrarii din Albeşti», înregistrat în arhiva 
Centrului, prezintă o valoare documentară excepţională pentru determinarea, în 
momentul realizării acestuia, a stadiului ocupaţiei specifice unor locuitori din comuna 
Albeştii de Muscel: exploatarea şi prelucrarea artistică a pietrei, în pofida deteriorării 
calitative a imaginii pe pelicula utilizată, am reprodus integral convorbirile dintre 
sociologul Radu Oprea, inspector la Inspectoratul judeţean Argeş pentru cultură, culte şi 
patrimoniu cultural naţional, în calitate de operator de interviu, şi meşterii pietrari: 
Constantin Ştefan din satul Bughea de Sus şi Gheorghe Manta din satul Albeştii de 
Muscel, în postura de respondenţi avizaţi, întrucât erau implicaţi, într-o măsură 
considerabilă, în acest proces tradiţional de creaţie artistică. 

D_|IA L OG: 
Radu Oprea [RO] — Constantin Ştefan [CŞ] 


RO-— La ce vârstă, unde şi de la cine aţi deprins meşteşugul ?... 

CSŞ-— M-am înscris la Şcoala dă arte şi meserii în 1938, la îndemnul domnului secretar din 
timpul ăla... 

RO-— Cine v-a învăţat meserie, ce meşteri v-au perfecţionat ?... Ce profesori ? 

C$Ş-— Un profesor maistru, Gheorghe Popescu. 

RO-— Şi alţi meşteri ?... În timpul şcolii sau mai târziu, când aţi început să vă perfecţionaţi ?... 
C$Ş-— Nu, n-am avut, să ştiţi, alt meşter... Eu mi-am făcut toate concepţiile... Aşa că am ajuns 
la biserica aia, mai târziu, la Bogata... Am avut ocazie cu pictorul Ştefan Constantinescu dă la 
Belle Arte. Eu am lucrat 6 ani dă zile acolo. Ca desen, ca imaginaţie aşa, ca ale dânsului. Şi 
dânsul, dă multe ori, mă întreba: „Cum ar fi bine să punem aici ?... Ce să punem aici ?... 

Şi, totuşi, oarecum aşa, m-am iniţiat oarecum... Şi în Şcoala dă arte şi meserii, mi-a 
prins foarte mult domnul profesor Alexandrescu, pă care l-am avut la desen... 

Am avut îndemânare la desen, la şcoala primară, când, la noi, se făcea lucru manual. Eu 
făceam căţeluşi din pământ... Alţii făcea scări, furci, aşa, cu ce se îndeletnicea omu' aşa, în 
particular... Am fost aşa, să zic aşa, firea mea sculpturală, chiar dacă treceam aşa prin oraş şi 
orice ornament aproape mi se întipărea în minte... Mă uit bine, să trec pă urmă alături şi 
desenam... Şi mi s-a imprimat ! 

RO-— Mai ţineţi minte care a fost prima lucrare pe care aţi făcut-o în piatră ?... Sau una 
dintre primele ?... 

CŞ— Ei bine, a fost d-ăstea mai principale; aşa, dă construcţii, dar aşa am lucrat sânt 
multe... 

RO— Care ar fi cele mai de seamă, cele mai reprezentative lucrări ale dumneavoastră pe 
care le-aţi realizat în timpul vieţii, dar care... 

CŞ-— Şi când eram la secţie, a fost destule la expoziţie. Dă fapt, tot ce am făcut şi am 
rezolvat în viaţă a fost biserica aia dă la Bogata. Tot ce am sculptat 6 ani dă zile e acolo... 
RO-— Deci, asta e lucrarea la care ţineţi cel mai mult ?... 

CŞ— Cel mai mult! 

RO-— În Bogata... 

C$Ş— Olteana. 

RO— Ce judeţ ? 

C$Ş-— Braşov, lângă Rupea, acolo !... Am lucrat cu arhitectul Creţoiu, acolo... A murit chiar 
acu' dă vreo trei zile, în vârstă dă aproape 96 dă ani... 

RO-— V-a făcut desene sau toate lucrările ? 

C$Ş-— Da, desene, însă, n-am scrisori p-aici, ca să vă arăt... Îmi dădea numa' ca sugestie, o 
parte din desene că... tocmai mă-ncurcaserăm odată. Am făcut nişte berbeci... Toate geamurile 

sânt lucrate aşa cu sfinţi: loan, Luca, Marcu şi Matei... Vulturi, în fine... Şi nu-nţelegeam prea 
bine, aproape nu înţelegea nici ei... Şi o fată d-acolo, a preotului, era la facultate, în Bucureşti... 
Chiar îi arăt desenu'... «-Dumneata înţelegi ce e cu desenul ăsta ?» «-Nu, nu înţeleg !»... ŞI-I 
duce la domnu' arhitect... Şi zice arhitectu': «-Eu am făcut aşa !... Lasă-l aşa, că am văzut că el 
mă depăşeşte !»... Ceea ce era în desen, eu mai complectam. Mai aşa, mai aşa, zic...Niciodată 
nu mi-a făcut reproş; am lucrat şi cu voinţă, cu toate că era sub restricţii lucrarea, că era singura 
biserică care s-a făcut în epoca asta şi mai eram şi controlaţi p-acolo... 

RO-— În ce perioadă e făcută biserica ? 

C$Ş-— Între '56 şi '63... Tocma' când să făcea colectivizarea... Şi a fost greu şi pentru ţărani, şi 
pentru că lucrai la biserică... 

Şi tocmai că nici pensie n-am, pentru anii pă care i-am lucrat acolo... Când a văzut că 
am lucrat la biserică, domnu' dă la pensii, Vidroiu, că cartea dă muncă a fost complectată cum 
trebuie, să scoală în picioare: «-Auzi, biserică, fraţilor !... Biserică în ziua dă astăzi... Ai fost să 
lucrezi cum ştii tu p-acolo...» M-am supărat, m-am inervat, am trântit uşa şi-am plecat !... 

Şi n-am rezolvat nici un leu după urma bisericii pă care am lucrat-o... Eu am pensie dă 
118.000. Mai trebuia vro 3 ani ca să fac...Mi-a tăiat şi drepturile dă grupă; eram în grupa a doua; 
pă urmă, l-a dat... Şi tocma' în timpul ăla, s-a tăiat drepturile în anii '77... 

RO-— V-aţi semnat vreodată toate lucrările ? Sau ăstea de la Bogata ? 

C$Ş-— La Bogata, sânt semnat acolo: eu — în dreapta şi domnu' arhitect — în stânga !... Şi mai 
e pă o piesă la un chenar, pă sub o frunză... Aşa... Am semnat „sculptor Ştefan Constantin”. Dă 
fapt, nu trebuia să zic sculptor !... Şi arhitect Nicolae Creţoiu... E la intrare; la uşa dă la intrare... 
Aşa ornamente i-am făcut într-o piatră... Exista acolo, a fost dă mult o societate franceză, care 
dân ce motive, s-a dus să scoată o piatră şi n-a mai putut lucra, şi arhitectul a ştiut... «—Haide, 
să căutăm piatra !» Şi am mers pă vale, am căutat... D-abia am găsit într-o zi întreagă... Era, în 
stânga şi în dreapta, altfel dă pietre, că pân' la urmă, să dăm într-adevăr de-o marmoră, o 
bucăţică; acolo, am ciocănit-o şi-am scos o piatră roze, frumoasă, da' mai dură şi mai puţin 
cristalizată ca marmora noastră dă Ruşchiţa sau cum e Carrara... Ş-am scos d-acolo aşa piatră, 
în condiţii aşa grele, treceam printr-o pădure... 

În fine, multe necazuri am îndurat acolo; dormeam într-un sat; era acolo un sas care 
avea nişte stupi... Dormeam acolo, în pod, şi a venit, într-o noapte, ursu' la stupi... Eram eu cu 
bietu' nenea Gheorghe Brăileanu. Cred că dacă făceam o mişcare, cred că venea la noi şi ne 
făcea praf... 

ŞI, în fine, s-a dus greu piatra d-acolo cu bivoli; cetăţenii îmi cam spunea că omu ăsta, 
zice, îşi bate joc dă noi, că am făcut gater... Curent nu era, acolo, băgat; am făcut rost dă la 
Sibiu dă un motor... Aveam în cap cam cum trebuie făcut... Era acolo un meşter tâmplar, avea 
acolo un gater d-ăsta dă tăiat lemne... Zic: «-Ne dai să tăiem piatră cu ăsta ?» Am făcut eu ce- 
am ştiut; a făcut şi el ce ştia... Mi-am schiţat eu un gater... Când a văzut că tăia piatra cu pânza, 
spunea p-acolo: «- Ăsta e omu' minune !» 

RO-— Biserica e făcută toată cu piatră d-acolo sau şi cu piatră de Albeşti ?... 

C$Ş-— Nu, numa ' cu piatră d-acolo... E şi piatră de la Apața. Soclu' e cu piatră dă la Apața... 
La vro 10 km d-acolo... Meşteru' care a construit biserica era italian dă origine. Tatăl său — mare 
italian şi soţia româncă. 


Convorbire 





cu Gheorghe Manta 
RO— Domnu' Manta, care este situaţia carierei, astăzi ?... Câţi pietrari şi ucenici mai sunt 
angajaţi şi care credeţi că mai sunt perspectivele acestei societăţi comerciale, cum se numeşte 
astăzi ?... 
GM-— Situaţia care e, în ziua de astăzi, e cam proastă. Numărul de muncitori s-a împuţinat, 
datorită nedotării unităţii cu utilaje mai moderne, care să uşureze niţel munca omului. În al doilea 
rând, mulţi meseriaşi au ieşit la pensie, tineretu' a venit mai puţin şi, încet-încet, s-a micşorat 
număru' de muncitori... Cerinţe ar fi, da' n-ai cu cine să le rezolvi, cum să spun, să le duci până 
la bun sfârşit... 
RO-— Adică, nu aveţi tehnologie ?! 
GM-— Da, da, cum să zic ? Trebuie şi forță dă muncă şi maşinării... Omu-ţi cere o lucrare într- 
un timp delimitat, nu într-un an... 
RO— Ce anume vă lipseşte ? 
GM-— Trebuie unitatea dotată cu maşini din ăstea mai moderne: maşini dă tăiat, maşini dă 
şlefuit, ceva care să uşureze niţel munca omului... 
RO-— Şi, acuma, cu ce lucraţi ? 
GM-— Se lucrează, şi în ziua dă azi, exact cum s-a lucrat şi 
acum o sută dă ani. Manual... Cu dălţile procurate dă noi, 
ascuţite la fierărie... 
RO-— Aveţi, de exemplu, un circular modern, ca lumea ? 
GM-— Nu, n-avem, dom'le, avem ceva utilaje luate în '70, dă 
la fiare vechi, dă la «Marmura» din Bucureşti. Le-am luat, le-am 
mai reparat... Să mai rupe, le plezneşte, le repari... 
RO-— V-ar trebui, prima dată, în primul rând, un investitor... 
GM-— Prima dată, sigur că da !... Acuma, cum începe 
societăţile să să privatizeze, ar trebui să vină un investitor 
serios, să pună la punct lucrurile ăstea aici... 
RO-— Cu capital... 
GM-— Cu capital... Să aducă ceva utilaje şi ceva bănuţi ca să- 
i îmbie la treabă, că, altfel, numa' cu munca, nu te alegi !... 
RO-— Dartinerii de ce credeţi că nu mai învaţă meseria ? 
GM-— Păi, de ce cred eu ?... Tinerii aşa au fost obişnuiţi, 
după epoca lui Ceauşescu, să-nveţe carte şi muncă puţină... 
Fiecare om e destinat într-o direcţie a lui: unu' tâmplar, unu' 

pietrar, unu' curelar, altu' cizmar; diferite meserii; zidar... Trebuie să ai o înclinaţie aparte. Nu 
poate face oricine meseria dă pietrar !... 
RO— Meserie grea... 
GM-— E meserie grea şi trebuie să ai şi un talent pentru ea, ca să iasă ceva, să alegi în faţa 
pietrei lucrate. Aşa... 
RO-— Care e lucrarea dumneavoastră de care vă simţiţi cel mai apropiat, la care ţineţi cel mai 
mult ?... 
GM-— În activitatea mea dă 25 dă ani, cât am lucrat la carieră, e mai multe lucrări la care ţin 
eu minte, aşa mai frumoase... Este aripa dă la Universitate, care s-a renovat, este... Am lucrat 
pă la Snagov, pă la diferite vile, am lucrat pă la Sinaia, la Castelul Pelişor, am lucrat la Mangalia, 
la Calu' Bălan, la diferite hoteluri p-acolo, la placagerie, pardoseli interioare, exterioare, la 
Biserica Cozia, la Curtea dă Argeş şi mai multe, poate, nu le rețin eu toate acuma. În afară d- 
astea, la monumente pân diferite oraşe ale ţării: Constanţa, Suceava, Slatina, Piteşti, Sibiu, 
Câmpulung şi poate ar mai fi care mi-au scăpat... 
RO-— Ce aţi fi vrut să realizaţi dumneavoastră până acuma un lucru mai deosebit şi n-aţi 
reuşit să realizaţi şi aţi vrea, aţi dori ? 
GM-— Bine !... Eu aş vrea să-l urmez pe nea Ştefan în meserie, care a fost cel mai bun 
meseriaş, da' depinde... Omu' e născut cu-aşa ceva, e mai talentat, mai deosebit... Nu să naşte 
în fiecare an aşa ceva... 

„„.Ş-alte lucrări ?... caut să-l copiez, să-l mai imit şi eu, da' nu cred că reuşesc să fac ce- 
a reuşit dânsu' să facă. Mă refer la sculptura asta, nu cioplitură ! Sculptura în piatră !... 
RO-— Meşteşugul cioplitului nu vă pune probleme ? i 
GM-— Nu, sculptura asta mai deosebită ! 
RO-— Creaţia! 
GM-— Sigur !... În rest, cred că m-aş descurca ! 
RO— Adică, lucraţi foarte bine după desen, după schiţe, după... 
Astea nu-s probleme !... 
GM-— La ora actuală, ar trebui o clasă dă tineri d-ăştia şi un meseriaş, 
cel puţin două-trei luni... Cel puţin două-trei luni !... Şi care merge la 
meserie merge, care nu, schimbă direcţia, nu poate numai aşa să intri în 
meserie şi să încurci lucrurili... Să zici că eşti meseriaş şi, când colo, eşti 
cârpaci. Fiecare cu direcţia lui !... 
RO-—  Spuneţi-mi, dintre construcţiile actuale, o casă de-aici, din 
localitate, sau poate din altă parte la care aţi lucrat mai mult şi de care sânteţi mai mândru !... 
Mă refer la construcţii, la ancadramente, la... 
GM-— Da, da !... E mai multe lucrări pă care le-am făcut aşa, care să vede acia; eu le 
reprezint p-ale mele, aşa că mai sânt lucrări în diferite oraşe care au venit clienţii şi au solicitat: 
dom'le, vreau şi eu două coloane, vreau şi eu o scară cu balustradă frumoasă, vreau şi eu mai 
multe... Da' lucrurili mele care să vede făcute la casa mea, la casili pă care le-am făcut eu 
pentru copii... 

„„.ŞI, dă unde am învăţat meseria, poate, cumva ? Câţi oameni au mai rămas din câţi au 


RO— Păi, cum să nu !... Domnu Manta, în primul rând, spuneţi-mi de unde aţi învăţat 
meseria !... 
GM-— În primul rând, meseria am învăţat-o dă la tatăl mieu... Au învăţat din tată-n fiu 


majoritatea pietrarilor... Pân 1970, m-am angajat la societatea asta, care să numea, era a 
industriei locale şi pă lângă meseriaşul Ene lon şi Gion Benone, m-am specializat şi eu mai 
bine... Şi, acuma, dacă sânt solicitat, acu, pot să învăţ şi eu pă altcineva. Dacă-mi cere părerea 
! Nu pot să-l oblig ! Învăţ meserie dacă insist eu... Treaba e să ai dragoste dă meserie !... 

La vremea când am început eu să lucrez în cariere, erau patruzeci şi ceva dă cioplitori în 
piatră... Şi, cioplitori în piatră pă întrecere; unu' şi unu' dântre ei; nu ştiai care e mai bun... Şi- 
acu', încet-încet, s-a pierdut meseria, aşa cum v-am spus mai “nainte... A mai rămas şapte 
băieţi. Doi sânt plecaţi în Israel, după câştig mai bun ... 

RO-— Da ăştia care au plecat în Israel ştiu meserie ?... 
GM-— Ştiu meserie. E Bezon Gheorghe, Bezon Leonid. Ştiu meserie !... 


GM-— A fost !... A fost cândva, e ani dă zile, a funcţionat o clasă dă cioplitori la Şcoala 
generală din Albeşti... să ocupa un cioplitor d-al nostru, care preda tehnica meseriei... Da' 
băieţii n-au rămas după ce-au terminat 8 clase. Au mers mai dăparte la şcoli profesionale, la 
licee... 

RO-— Deci, n-au mai continuat ! 


GM-— N-au mai continuat ! Au ceva idee dă prima îndemânare a messeriii; da' meseria să 
învaţă cât trăieşti... Totdauna, să-nvaţă ceva nou. Nu eşti declarat cel mai mare meseriaşi... Cât 
trăieşti, înveţi !... Dacă va veni un investitor serios aici, atunci, e nevoit să facă o clasă dă 


cioplitori în piatră şi, atunci, va fi forță dă muncă. Că dân 40 dă ucenici, 20 or fi buni meseriaşi 
înclinați în meserie ... 
RO-— Sau 10-12! 
GM-— Sau zece — doişpe... Şi ceva trebuie uşurat la extrasu” pietrii, că munca să... Noi 
extragem piatră exact ca acu 300 dă ani: cu pene, cu baroase, cu răngi... Hei rup !... D-aia fuge 
oamenii dă meseria asta grea. Condiţiili actuale mizerabile. Leafă slabă, muncă multă, bani 
puţini. Leafă dă bragagiu !... (râde). 
RO-— Despre italieni !... Ce ştiţi despre italieni ? 
GM-— După cunoştinţile mele, ştiu... Nu ştiu anu' precis, da' un domn inginer Drăghicescu — 
primul inginer geolog român care a fost după vremea /.../ s-a născut pân zona Târgoviştii, soţia 
lui fiind bolnavă dă plămâni, iar doctorii, medicii dân Bucureşti i-a recomandat clima dă la 
Câmpulung... lar el a venit în zona Câmpulungului şi, atunci, s-a stabilit în Câmpulung, a 
cumpărat un teren acolo câteva hectare, pântre care a fost şi piatră, subsol cu piatră... 

Şi, atunci, văzând, dă meserie, geolog, a văzut că fiind piatra calcaroasă, a dus câteva 
familii dă italieni să construiască... Şi a construit TBCeul şi câteva vile, acolo, jos, în zona 

Câmpulungului... Şi ai noştri meseriaşi, lucrând pă lângă italieni la ajutoare, la decopertă, la 
tubat piatra, au învăţat meseria uşor-uşor... 

Văzând că să prinde meseria, s-a înfiinţat la Câmpulung, Gimnaziul industrial cum era 
înainte dă '40, cam aşa ceva !... Şi, atunci, a fost clasă dă cioplitorie în piatră. Avea meşter, 
Spiru să numea, ştiu şi eu dă la ăi bătrâni... Şi-au învăţat meserie patru ani. leşeau meseriaşi a- 
ntâia după patru ani... Atunci, să dădea carnet dă muncitor şi puteai să lucrezi în ţară, să te 
angajezi în diferite intreprinderi... 

RO-— Din cei care au terminat şcoala atunci nu mai trăiesc ? 

GM-— Din ăi care au terminat şcoala nu mai trăiesc niciunul, da' dă la ei, au învăţat copiii lor, 
am învăţat noi ăi dă astăzi şi, dă la noi, ăştia puţini câţi am mai rămas trei-patru, or să-nveţe 
ăilalţi, viitorii care vin... Şi e necesar să-nveţe asta, pentru că asta este cea mai bună piatră dân 
Ţara Românească pentru construcţii, bună dă prelucrat, îi dă aspect frumos unei clădiri şi 
trebuie, e nevoie... Monumentele istorice dân Ţara Românească e făcute majoritatea cu piatră 
dă la Albeşti şi trebuie renovate acuma... O să fie nevoie dă piatră, o să fie nevoie dă 
meseriaşi... Dă unde, dacă nu să interesează nimeni dă treaba asta ?! 

RO-— Vă mulţumim frumos, dom'le Manta ! 


GM-— Să trăiţi |... 
— 209092 —— 


racticarea în continuare a acestei ocupaţii tradiţionale în Centrul de 
pietrari din Albeştii Muscelului a devenit o problemă extrem de acută, 
întrucât — potrivit unei situaţii redactate de către Primăria comunei Albeşti 
de Muscel — numărul acestora se reduce la 18 pietrari, repartizaţi pe satele constituente 
ale comunei, astfel: 15 — în Albeştii de Muscel şi 3 în Bughea de Sus. 
Se constată că media de vârstă — circa 60 de ani! — este îngrijorător de mare 
pentru perspectiva menţinerii acestui meşteşug care a dus faima localităţii în România. 
În anul 2002, erau implicaţi încă, în această activitate, următorii „meşteri 
sculptori în piatră, evidenţiaţi prin calitatea lucrărilor atât în localitate, cât şi în ţară” - 
conform Adresei nr. 1280 / 17.09.2002 a Primăriei Albeştii de Muscel, redactată de către 
doamna Creţu Georgeta, bibliotecar, şi de domnul primar Nicolae Cornel Pepenel: 
«Albeştii de Muscel: Andronache Valerică — 39 anie Bizon Anton — 76 anie 
Bizon lon — 67 anie Bizon lon (Toi) — 62 anie Bizon Leonid — 58 anie Bizon Nicu — 77 
anie Bugheanu lon — 50 anie Florea Gheorghe — 75 anie Florea lon — 80 anie Florea 
B. Nicolae — 75 anie Florea Gh. Nicolae — 75 anie Gava Constantin - 62 anie Gava 
Pompilian — 76 anie Manta Gheorghe — 54 ani. 
Bughea de Sus: Creţu Nicolae - 81 anie Mendoiu lon - 50 anie Ştefan 
Constantin — 75 ani». 

20903 


n interviul luat, la 26 septembrie 2003, meşterului pietrar Petre Neagoe, în 

vârstă de 88 de ani, prof. univ. dr. Radu Gava, originar din Albeştii de 

Muscel, realiza o succintă incursiune în istoria exploatării carierelor de piatră 
din localitate. „Piatra de Albeşti s-a exploatat foarte mult de către italienii aduşi de 
inginerul Drăghiceanu, care avea casa lângă spitalul din Câmpulung, construită cu multă 
piatră de la Albeşti — o frumusețe !; chiar împrejmuirea e lucrată de către pietrari tot cu 
piatră de aici. Din toţi italienii, a mai rămas unul, Vighi, care a învăţat, şi pe unii oameni 
din Albeşti, extracția. 

Pietrari renumiţi au fost: losif Vuică, lon St. Neagoe (Neacă), Alexandru Bizon 
(Piele Lungă), Ghică Nistor, Dumitru Nistor (frate cu Ghică), Gheorghe Bodea (Bodac), 
Nae Bodea (frate cu Gheorghe), Apostu Gava (locuia pe Calea Târgului), Nae Brăileanu 
(Breilenuş), Gava lon (Godeanu), care a avut 7 copii: trei fete şi patru băieţi (unul meşter 
tâmplar şi trei meşteri pietrari: Gheorghe, Bucur, Petre), Gheorghe Gava (Ghică 
Godeanu), frate cu lon, a avut doi băieţi meşteri pietrari; Vasile — o fată şi trei băieţi, 
niciunul meşter pietrar şi Grigore — cinci băieţi (patru meşteri pietrari şi Sever — inginer 
minier), Nicolae Dobrin (care a avut opt copii: unul pietrar (Traian Dobrin), un preot, un 
asistent, trei băieţi învăţători: Gheorghe, lon şi Alexandru şi două fete). 

Învățătorul Gheorghe Dobrin a cumpărat împreună cu cumnatul lui, Bizon lon 
zis Negruţu, cariera denumită „Sub piatra Bughii”. 

Fiica înv. Gheorghe Dobrin, doamna prof. Mioara Popescu din Vlădeşti, îmi 
preciza că, din calcarul extras de acolo, se lucrau cruci de piatră şi piese ornamentale 
pentru decorarea caselor. 

„Carierele de unde se exploata piatra sunt: Cariera Mare -— în mijlocul satului; 
Bătrâna -— tot în mijlocul satului; Bleaju — pe Valea Strigoiului (proprietar lon Brăileanu şi 
fiul său, Gheorghe Brăileanu); Locatelea — pe Valea Strigoiului, în aval (proprietar — 
boierul Ghiţă Ilzbăşoiu). Carierele din mijlocul satului aveau piatră de bună calitate; la fel, 
cea din Bleju. Cariera de pe Valea Strigoiului (Locatelea) avea piatră mai puţin bună, 
dar colorată plăcut în galben şi roz. 

La Şcoala de meserii Câmpulung, s-a înfiinţat un atelier de pietrărie pentru 
învăţarea meseriei de pietrar „în subţire”. Meşter era Gheorghe Popescu. În anul 1928, 
s-au înscris 17 elevi, unii din Albeşti, dar, până la urmă, au rămas doar doi. Aici, au 
învăţat: lon Bizon (Spâneci) care a avut atelier individual (nu a vrut să lucreze în 
cooperaţie); lon Bizon (Negruţu), care a lucrat la biserica Ciupa-Mănciulescu; Neagoe 
Petre (Petre al lui Neacă); Isbăşoiu Nicolae, Neferu Alexandru (Bughea de Jos), Gică 
Voiculescu — şef de cooperativă. 














62 AREALUL ETNOCULTURAL ARGES-MUSCEL 


GRIGORE CONSTANTINESCU CIVILIZAŢIA PIETREI 





Pietrari fără şcoală specială — care au învăţat de la alţii — au fost: lon Butoi, 
loniţă Florescu, Neagoe Petre (fiul lui lon St Neagoe -— Petre al lu' Neacă). Aceştia au 
fost primii pietrari care au avut ca meşter, în şcoală, pe Piru — un italian; Bizon 
Gheorghe (Ceapă); Bizon Nicu (fiul lui Gheorghe (Nicu lu' Ceapă); Florea Gh. Nicolae, 
Sima Gheorghe; Bizon Gheorghe (Ţacara), Gava Gh. lon; Gava A. lon (Au); Florea lon 
(Marcu); Florea A. Gheorghe (frate cu lon); Florea B. Nicolae; Florea N. Gheorghe; 
Gheorghe Bizon (Spâneci) are trei fii toţi pietrari; Bizon Gh. Benone (Benone al lu 
Spâneci); Bizon Gh. Anton (Antone al lu' Spâneci); Bizon Gh. Octavian (Vian al lu' 
Spâneci); loniţă Florescu; Florea |. lon -— fiul lui loniţă; Manta Gheorghe; Manta Gelu — 
fiul lui Gheorghe (Gelu Manitii); Ganţă lon; Oancea lon (Cârniţă); Dobrin Traian; Gava D. 
Petre (Pastramă, Agapie); Gava |. Gheorghe (Puiu lu' Godeanu — decedat pe front, tatăl 
profesorului Radu Gava); Gava |. Bucur — frate cu Gheorghe (Bucur al lu Godeanu); 
Gava |. Petre — frate cu Gheorghe -— (Petre al lu' Godeanu); Gava Vasile (Vasile al lu 
Godeanu - fiul lui Ghică Gava Godeanu); Gava Grigore -— frate cu Vasile; are 4 băieţi 
meşteri pietrari; Gava Victor -— fiul lui Grigore; Gava Cornel -— frate cu Victor; Gava 
Costel — frate cu Victor; Gava Călin — frate cu Victor; al cincilea este Sever, inginer 
minier; Florea lon (Pâşu); Dogioiu lon; Dogioiu Alexandru (frate cu lon); Toma 
Brăileanu; Butoi Andrei; Ene lon; Bizon lon (Lulea); Florea B Nicolae, Isbăşoiu Nicolae; 
Neferu Alexandru (Bughea de Jos); Neacşu Gheorghe (Bughea de Jos); Sandu lon 
(Bughea de Jos); Ştefănică Gheorghe (Bughea de Jos); Măndoiu lon (Bughea de Jos). 

Lucrările cele mai de seamă făcute de pietrarii din Albeşti sunt la: Casa 
Scânteii, Casa Poporului, Palatul Regal; locuinţe la Palatul Cotroceni; monumente ale 
eroilor în unele comune din fostele judeţe Muscel şi Argeş; cruci funerare în diferite 
comune din fostele judeţe Muscel, Argeş şi Braşov (Fundata, Şirnea, Moeciu de Sus, 
Moeciu de Jos). La ora actuală, carierele din Albeştii de Muscel sunt pe punctul de a se 
închide, fiindcă sânt condiţii grele de exploatare şi lipsă de bani. Mai sunt puţini tineri 
care vor să înveţe meseria, dar greu. Nu se mai exploatează din lipsă de mână de lucru. 
Monumentul din Albeşti este lucrat din piatră, având un soldat de piatră făcut de Victor 
Mezzaroba, la scara 1:1. În Câmpulung, au fost două ateliere cu monumente: Jean 
Mezzaroba şi Pavoni — amândoi italieni. 

Carierele de piatră au fost exploatate de către patronii: lon Măţăoanu, Dumitru 
Gava, Breileanu lon (Breilenuş), Ghiţă Izbăşoiu, Andrei Strafalogea. 

Învățătorul lon Comănescu a locuit într-o casă construită din piatră de Albeşti în 
stil italian, casă unde au stat meşterii italieni şi pe care au vândut-o lui, când au plecat. 

Monumentele eroilor din comunele Măgura şi Comana - Vlaşca au fost lucrate 
de Gava Grigore, Butoi lon şi Neagoe Petre, sub îndrumarea unui italian — Victor 
Daldoş.”. 

2004 


n articolul intitulat «Istoria României şi calcarul de Albeşti» [Almanahul 

Prscoenier. 2004], Claudiu Călcîi consideră că „Deşi este foarte posibil ca 

geto-dacii să-şi fi încercat ciocanul şi dalta în calcarul numulitic de la Albeştii 

de Muscel, primii mari cioplitori au fost romanii.”. În susţinerea ipotezei menţionate, se 

argumentează cu depistarea, în structura Castrului roman de la Jidava, „a unor blocuri 
din calcar provenite de la Albeşti”. 

invocarea unei legende privind utilizarea, în construcţia celebrului pod al 
arhitectului Apollodor din Damasc a calcarului de la Albeşti, „neconfirmată pe teren”, se 
circumscrie în sfera informaţională a senzaţionalului jurnalistic. 

Se menţionează utilitatea meşteşugului cioplitorilor în piatră din Albeşti care 
„ofereau ţăranilor produse indispensabile: râşniţe, ţesturi pentru copt pâinea, lespezi de 
copt plăcintele, pietrele de moară, roţile din piatră pentru pive şi altele”. Este evocat 
inginerul Matei Drăghiceanu care „a adus meşteri din Italia, pentru a-şi construi vila din 
Câmpulung”, faptul că „italienii şi grecii au venit să le dea lecţii albeştenilor”. 

Autorul insistă asupra unei realităţi istorice sintetizate într-un subtitlu: „Cioplitorii 
de piatră din Câmpulung la concurenţă cu albeştenii”, considerând că piatra tombală a 
comitelui Laurenţiu de  Longocampo din 1300 — „certificatul de naştere al 
Câmpulungului” este opera lapicizilor din oraş. 

Finalul articolului este dezolant, prin constatarea reală că „cioplitorii în piatră, 
care sunt acum solicitaţi mai mult pentru realizarea de monumente funerare, folosesc 
mai puţin piatra de Albeşti, ce a decăzut în favoarea marmurei”, dar şi prin relevarea 
situaţiei involutive a acestei ocupaţii tradiţionale: 

„Cât despre cariera de piatră de la Albeşti, ea a încăput pe mâna statului 
comunist. În 1969, a fost trecută în subordinea Întreprinderii judeţene de prestări servicii 
Argeş. În anii construcţiei Casei Poporului, aici au lucrat 100 de oameni. Astăzi, cariera 
este exploatată de S.C. Rocas S.A. cu doar 7 oameni. Suprafaţa de lucru a carierei s-a 
redus foarte mult. 

Adevărata tradiţie a cioplitorilor în piatră este continuată de meşterii ce lucrează 
pe cont propriu, numărul lor fiind în scădere. Dacă acum un sfert de veac se 
contabilizau aici 50 de meşteri, acum îi numeri pe degete: Petre Neagoe, Gelu Manta, 
Mizaroba Victor, Mizaroba Jean, Gava Costel, Butoi Andrei, Bizon Benone. 

În Câmpulung, cel mai renumit cioplitor în piatră este Gava Victor, originar din 
Albeşti. Tatăl, bunicul, străbunicul acestuia au avut aceeaşi meserie, ce este continuată 
acum de nepoţi.”. 

„Peşterile au fost primele 
altare ale umanităţii.”. 


Peştera Dâmbovicioara 





O cruce de lemn înfiptă la gura unei peşteri 
înseamnă pragul unei biserici. ”. — Alexandru Vlahuţă. 


n lumea mirifică a Cheilor Dâmbovicioarei, unde tăcerea înstăpânită pe 

crestele înălțate din veşnicie spre seninul cerului se stinge în adâncimea văii, 

“tulburată de vuietul apelor cristaline, nu departe de vatra satului ale cărei case 

se înşiră salbă pe malul stâng al râului, se află, dăltuită în calcarul munţilor, Peştera 
Dâmbovicioara. 

Învăluită în aura unei legende locale, peştera ar fi fost locaşul unui pustnic care, 
subjugat de frumuseţea fără seamăn a plaiurilor muscelene, a vieţuit, acolo, vreme 
îndelungată, amintirea lui stăruind în memoria localnicilor. 

Nu întâmplător, deci, imaginaţia atât de fertilă a poporului, asociind formele 
concreţiunilor naturale din interiorul peşterii cu presupusul cadru ambiental al sihastrului, 
le-a „botezat” cu un remarcabil simţ plastic: altarul, patul, cuptoarele pustnicului, salonul, 
biblioteca, hornurile, sala dantelelor, iar, prin extindere, cu referiri la cadrul natural 
specific zonei: sala liliecilor, cerbul, ţapul, berbecul, pielea şarpelui, aripa de vultur, 
bârlogul ursului etc. 

Călător pasionat pe plaiurile de legendă ale «României pitoreşti», Alexandru 
Vlahuţă, descriind, la începutul secolului XX, inegalabilele privelişti din ţinutul 
Muscelului, insistă, în pagini devenite antologice, asupra măreției şi frumuseţii locurilor: 
„Din Rucăr, plecăm călări la Dâmbovicioara. Şoseaua se urcă în coturi mari, trăgănate, 
peste grebenii stâncoşi ai Scărişoarii, având, în stânga, zidul de piatră al muntelui, iar, în 
dreapta — desfăşurarea văilor, aci repezi, adânci, prăpăstioase, aci larg deschise, în 
tăpşane regulate, acoperite unele de fâneaţă, altele de păduri răcoroase. 

De la Podul Dâmboviţei, lăsăm şoseaua şi cârmim la stânga pe drumeagul 
pietros ce merge în sus pe lângă hierăstraiele Dâmbovicioarei. 

Dar iată că, în faţa noastră, se ridică un munte înalt şi drept ca un zid năprasnic, 
de crezi c-aci e sfârşitul lumii. Ne-apropiem şi, deodată, la cotitură, ni se deschide, 
printre două stânci colţuroase, intrarea înlăuntrul muntelui, cheia adâncă şi îngustă a 
Dâmbovicioarei. E răcoare, şi vuietul apei răsună aşa de tare, că nu-ţi mai auzi glasul. 
De pe fundul acestei prăpăstii, ne uităm cu groază în sus, la namilele de stânci aninate 
de păreţii cheii, ca nişte dihănii ce stau la pândă, gata să se prăbuşească peste noi. 
Deasupra noastră, se zăreşte un petecuţ de cer sprijinit, ca un capac albastru, pe 
crestele ascuţite ale înaltelor ziduri ce ne îngrădesc în umbra lor veşnică. Pe sus, vezi 
câte un brad ieşind strâmb şi chircit din crăpătura unei stânci, mirat şi el de fioroasa 
singurătate în care se găseşte, întinzându-şi cetinile-i triste, în aşteptarea zadarnică a 
unei raze de soare. Mergem aşa, în sus, pe matca întortocheată a râului, vreo jumătate 
de ceas, şi deodată cheia se lărgeşte: în păretele din dreapta, deasupra unei prispe de 
piatră, se deschide gura neagră a «Peşterei», în hăul căreia intrăm cu lumânări aprinse. 
E un întuneric rece, umed, apăsător, din când în când, auzi câte un strop picurând din 
tavanul scund, şi-n jocul slabei noastre lumini, pe păreţii umezi şi scofâlciţi ai hrubei, se 
înşiră tot felul de vedenii urâte. Mă cred într-o lume de basme”... 

Reproducerea in 
extenso a acestei magistrale 
descrieri,  relevând măreţia 
naturii din preajma Peşterii 
Dâmbovicioara constituie o 
incitantă invitaţie la 
redescoperirea unor peisaje 
neafectate structural de 
intervenţia omului, uneori, 
dăunătoare  prezervării, în 
formele sale primare, a 
mediului ambiental. 

Marele scriitor român, 
sensibil evident la legendele 
locale care învăluie, într-o 
aură romantică, natura, ea 





însăşi romantică prin 
splendorile pe care le oferă 
privirii, consemnează 





elemente edificatoare pentru 

relevarea unor aspecte semnificative pe care le-a îmbrăcat civilizaţia pietrei în 
viaţa oamenilor primitivi: „Un glas bătrânesc pare că vine de departe, din adâncul 
beznei, şi-mi spune: «În văgăunile acestea, au trăit, fără foc, fără lumină, goi, slabi şi- 
nfricoşaţi, cei dintâi oameni — strămoşii voştri, ai tuturora — din fundul acestor tăiniţi au 
izvorât încetul cu încetul miile de popoare ce-au împânzit pământul... Măsoară drumul 
pe care l-au străbătut, numără stepenele pe care le-a suit omenirea, de la sălbăticia şi 
întunecimea acestor vizuini până la puterea şi strălucirea de azi — şi vezi din ce 
depărtată obârşie te tragi şi câtă muncă i-a trebuit vieţii ca să se desfacă din noaptea 
ce-o învăluia la început şi să iasă tot mai în larg, tot mai în lumină”... 

„Tot mai multă lumină !... Mai în larg, mai în lumină !” — chitensenţa unor gânduri 
care esenţializează demersul omenirii spre civilizaţie, spre lumina civilizaţiei, mai exact. 
„Înţelesul acestor cuvinte, observa prozatorul, capătă aici o deosebită însemnare şi 
mereu mi le rostesc în gând, nerăbdător de a ieşi mai curând din peşteră; mereu îmi 
revin pe buze, tot timpul cât scobor lunga strâmtoare a cheiei. Mi-e aşa dor de cer, de 
soare, de arbori — un vac de om mi se pare de când n-am mai văzut pământ întins şi 
verde înaintea mea”. 

Dintr-o altă perspectivă, absolut ştiinţifică, este analizată Peştera Dâmbovicioara 
de către un specialist în domeniu, prof. univ. dr. Radu Gava. 

„Situată în partea sudică a 
Masivului Piatra Craiului, zona 
Rucăr-Dâmbovicioara se 
caracterizează printr-un relief 
carstic variat, spectaculos. 
Râurile care coboară din Munţii 
Făgăraş, Piatra Craiului şi 
Leaota au săpat în calcarele de 
aici văi înguste şi adânci, dând 
naştere pe un teritoriu relativ 
restrâns, celui mai mare 
complex de chei aflate la noi, în 
ţară. 

O asemenea rocă, extinsă 
în zonă, a permis dezvoltarea 
tuturor formelor de eroziune, 
subterane şi de suprafaţă. Foarte frecvente sunt peşterile cu dimensiuni medii ori 
mijlocii. Dintre acestea, mai cunoscută este Peştera Dâmbovicioara situată în partea 
nordică a satului Dâmbovicioara, la circa 1 km, chiar în apropierea şoselei care străbate 
aceste chei. Lungă de peste 250 m, peştera are aspectul unei galerii puţin ramificate, 

traseul său fiind uşor ascendent, poate fi străbătută uşor, având plafonul mai înalt decât 
statura omului. 

Interiorul oferă condiţii optime de vizitare — simţi aici un uşor curent de aer care 
demonstrează existenţa a încă unei comunicări cu exteriorul. Temperatura oscilează în 
jurul valorilor de 10-12*C, iar umiditatea este potrivită. Fauna caracteristică unor 
asemenea forme carstice se arată relativ săracă: până acum, nu au fost semnalate 
specii cavernicole, în schimb s-au găsit resturile fosile ale ursului de peşteră (Ursus 
spelaeus). Golul subteran s-a format prin eroziunea calcarelor de către apele pârâului 
Peştera, care acum îşi poartă undele în apropiere, pe lângă intrare. 

: Localnicii o cunoşteau înainte de 
1579, an în care Dâmbovicioara este 
atestată documentar, de pe vremea lui 
Mihnea Turcitul. Mai târziu, în 1767, J. 
Fridvalsky o citează în lucrarea 
ştiinţifică «Mineralogia magni 
Principatus Transilvaniae», ea 
constituind prima formă carstică de 
acest fel din Muntenia, pomenită într-un 
studiu de specialitate. Cercetările 
recente au dus la descoperirea unei noi 
galerii neintroduse încă în circuitul de 
vizitare.” 

Deşi nu întruneşte superlative 
speologice (multe dintre formațiunile de stalactite şi stalagmite care făceau, cândva, 
podoaba acestui autentic „monument al naturii”, fiind distruse de vizitatori rău 
intenţionaţi), Peştera Dâmbovicioara prezintă un deosebit interes turistic, prin 
amplasamentul său extrem de favorabil într-o zonă dominată de Masivul Piatra Craiului, 
unde natura îşi etalează cu generozitate splendorile sale inimaginabile, prin formele 
carstice dăltuite cu măiestrie în calcarul stâncilor, prin prezenţa insolită a caprelor negre 
sau a vulturilor, prin aerul ozonat, prin apa limpede şi dulce a Dâmboviţei şi a afluenților 
ei. 





Pasionatul speolog muscelean loan Dobrescu menţionează că, numai în nordul 
judeţului Argeş, în zona Câmpulung-Muscel, s-au inventariat de către specialişti 2360 de 
peşteri. În peştera „Emilian Cristescu”, au fost descoperite fosile de capră ibex şi o 
calotă craniană umană datând din neolitic. Senzaţionala descoperire speologică 
reprezintă un argument incontestabil că unele dintre peşterile din zonă au fost locuite de 
către oamenii preistorici. [Top, nr. 1076, 8 februarie 2007]. 

În această zonă pitorească, Complexul turistic «Brusturet» sau Hanul «Piatra 
Craiului» oferă un excelent loc de popas, iar monumentele create de om — mărturii ale 
unei existenţe de luptă dar şi de creaţie paşnică (Cetatea Oratea, podul de piatră de 
peste râul Dâmboviţa, numeroase consemnări epigrafice de pe crucile de piatră) —, dau 
posibilitatea cunoaşterii pământului strămoşesc care a constituit o importantă vatră de 
plămădire a poporului român, leagănul primelor cetăţi de scaun ale Ţării Româneşti. 

Rememorând aforismul istoricului literar George Călinescu: „Turism înseamnă 
cultură şi cunoaştere”, vizitarea acestor locuri va confirma pe deplin aserţiunea marelui 
cărturar român. 

BISERICI RUPESTRE 





Geneza 


n istoria umanităţii, peşterile au „un caracter arhetipal şi universal!” determinat 

de îndelungata perioadă istorică (30000-9000 a. H.), în care au constituit un 

habitat de supravieţuire în condiţiile extrem de nefavorabile vieţii ale 
glaciaţiunii, dar şi un adăpost împotriva unor pericole iminente din mediul ambiental. 
Peşterile au fost utilizate, de asemenea, ca necropole, pentru conservarea trupurilor 
neînsufleţite, în credinţa revenirii acestora la viaţă într-un viitor nedeterminat temporal. 

De asemenea, peşterile au fost percepute ca un spaţiu de reculegere, de 
regenerare spirituală pentru cei ce intenționau să se iniţieze în tainele vieţii şi ale morții, 
devenind, astfel, în timp, lăcaşuri subterane ale unor divinităţi care au marcat decisiv 
religia unor popoare. 

Astfel, în spaţiul de spiritualitate carpato-danubiano-pontic, Zamolxis — zeul 
suprem în religia geto-dacilor, considerat o divinitate htonică care „întruchipa fertilitatea 
solului şi domnea asupra împărăției morţilor, propovăduind nemurirea şi răsplata 
drepţilor pe lumea cealaltă” — a fost un personaj atât de frecvent în legendele geto- 
dacilor, încât istoricul grec Herodot, inspirându-se din acestea, a afectat capitolele 94-96 
din cartea IV a «lIstoriilor» sale, retragerii lui Zamolxis pentru reculegere, într-un spaţiu 
subteran: „După ce ţinuse o serie de întruniri cu fruntaşii traco-dacilor, transmiţându-le 
doctrina sa religioasă, pusese să i se facă o locuinţă sub pământ. 

Când locuinţa lui fu gata, se făcuse nevăzut din mijlocul tracilor, coborând în 
adâncul încăperilor subpământene, unde stătu ascuns vreme de trei ani. Tracii fură 
cuprinşi de părere de rău, după ce îl jeliră ca pe un mort. În al patrulea an, se ivi iarăşi 
în faţa tracilor şi aşa îi făcu Zamolxis să creadă în toate spusele lui”. 

Modul de viaţă solitar al zeului Zamolxis identificat cu „marele preot în religia 
geto-dacilor, care s-a retras într-o peşteră pe culmea muntelui sacru Kogaion, învăluit în 
mister, a fost adoptat, ulterior, şi de anumiţi eremiţi şi oameni religioşi, «specialişti ai 
sacrului», care prelungeau tradiţia «misterică» a cultului lui Zamolxis”. [Mircea Eliade — 
Histoire des croyances et des idees religieuses, 1978, p. 339]. 

Perpetuate şi în arealul de spiritualitate contemporan al Argeşului şi Muscelului, 
legendele despre Zamolxis păstrează acelaşi iz inconfundabil de consideraţie supremă 
pentru un personaj mitologic care a avut un rol esenţial în consolidarea statului 
centralizat geto-dac. 

Într-un eseu monografic consacrat locurilor natale, artistul plastic Constantin 
Samoilă reproduce, sintetic, o legendă preluată de la bunicii săi paterni, Mâia şi Din 
Bondoc din satul Jghiaburi, comuna Corbi, în anul 1950: „Pe malul drept al Râului 
Doamnei, în vecinătatea sudică a Muchiei Mari, dominată de Crucea unui erou al 
comunei Corbi, se află cetatea dacică Geridava apărată de cei doi lei de la poartă. 

Complexul acesta megalitic este străjuit de statuia marelui preot Zamolxis 
înfăţişat cu trup uman, dar cu cap de porumbel. 

Pe latura stângă a cetăţii, se află locul denumit «La scaune»; formele carstice 
ale acestora amintind de «Babele» din Bucegi, la o scară mult mai redusă, „scaune” 
care delimitau spaţiul unde se efectua, în trecutul îndepărtat, ritualul de incinerare. 

Pe o denivelare a zonei, într-un loc de formă paralelipipedică, special amenajat, 
sunt săpate în stâncă forme semisferice, „găucite” destinate incinerării celor care au 
apărat sau au locuit în cetate. 

Complexul stâncos este amplasat astfel, încât o linie geometrică imaginară 
între poarta cetăţii, lei şi statuia lui Zamolxis, pe de o parte, şi biserica rupestră 
amplasată pe malul celălalt al Râului Doamnei se constituie într-o axă vest-est perfect 
determinată geodezic.” 

lon Mailat, membru al Societăţii de ştiinţe istorice, referindu-se la denumirea 
satului Nămăeşti, consideră că „aceasta provine din rădăcina indo-europeană 
«nemos», care, în limba străbunilor, înseamnă «sanctuar» — dovedindu-se că, pe 
vremea străbunilor traci care au trăit pe aceste meleaguri, peştera în care este 
amenajată biserica rupestră a servit de templu închinat, probabil, zeului Zamolxis”. 

Întreprinzând o succintă incursiune personală în geneza monumentelor 
rupestre, Constantin D. Aricescu într-un imaginat dialog cu un interlocutor al său, 
consideră că „înainte de urcarea creştinismului pe tron, (înainte de 330 d. H.), grotele, 
catacombele, subteranele serveau primilor creştini de locuri de propagare şi de 
ascunzători, de biserici, în fine: persecuțiile Cesarilor şi Patricilor nu le permiteau 
primilor creştini a propaga pe faţă principele de libertate şi dreptate, de egalitate şi 
fraternitate, proclamate de Crist pe Golgota. 

Aşadar, fiind creştini în Dacia şi înainte şi după Traian, aceşti creştini până la 
Constandin cel Mare propagau Evangheliul în grote de felul acesta, la munţi; şi în 
subterane, artificiale sau naturale, la câmpii. Aceste grote şi subterane serveau de 
biserici sau de eclezii (adunări de credincioşi), unde se serbau misterele crestianismului. 

Ca odinioară la Elini, la Egipteni şi la Indieni, numai cei iniţiaţi în misterele sacre 
făceau parte din acele societăţi secrete, al cărora scop era propagarea ideilor de 
libertate şi fraternitate. Din asemenea societăţi eşiră Brama, Zoroastru, Confucius, 
Apollon, Pitagora, Zamolx, Numa, Moise, şi, în fine, Salvatorul omenirii. 

După urcarea crucii pe tronul Cesarilor, grotele şi suteranele se abandonară, 
suplinindu-se cu temple sau biserici, unde se propagă de faţă morala evanghelică; 
atunci, grotele şi suteranele, din cutremurare şi deluviuri, se astupară; multe, poate, 
închid în sânul lor şi azi icoane şi vase bisericeşti, necesare la serbarea misterelor 
creştine sau păgâne. 

În multe subterane, descoperite de păstori, de copii şi de refugiaţi, s-au aflat 
tauri de aramă şi alte animale, cu un mecanism admirabil, ce ascundeau tesaure regale, 
precum spun bătrânii. 

Chiar piatra aceea boltită, cu o ferestrue în coastă, despre nordul schitului unde 
ne aflăm, conţine poate icoane şi vase scumpe de altar; poate şi are o maşină în felul 
statuei lui Memnon: căci, după spusa multora, şi chiar a Stareţei actuale (maica 
Elisaveta) care într-adins a privegheat nopţi întregi, la zilele determinate ale anului, se 
aude noaptea, uneori, sunete armonioase, asemenea unei orchestre formată din arpe 
eoliene. 

Poate fi şi efectul aerului ce intră prin vreo gaură nevăzută şi care mişcă în întru 
ceva sticle sau ceva vase răsunătoare. În tot cazul, ar fi bine ca maica Elisaveta care a 
înfrumusețat aşa de mult schitul acesta romantic, să mai economisească banii, ca să 
încerce a face o gaură prin care să pătrundă în grota aceea: căci, am presimţirea şi 
convincţia, va afla şi acolo icoane sau antichităţi romane de mare importanţă. Atunci 
părerea poetului s-ar schimba în siguranţă istorică”. 

„Sub acel colţ din faţa schitului, este o grotă unde s-a aflat o cămaşă romană de 
fer, care se zice că ar fi cea de la Muzeul naţional de la S-tul Sava; cum şi nişte săgeți şi 
monede dace şi romane. Această grotă are însă o intrată prea strâmtă şi periculoasă, 
unde numai copii de opt şi zece ani se pot introduce. Prin ea trece şi un isvor mare de 
apă, care ese la lumină tocmai la poalele muntelui din faţă, la locul ce se zice Topliţa, 
vizitată de mulţi călători. La Mai 1 merg acolo mulţi Câmpulungeni de serbează zioa 
Larilor Romani”. 

Biserica rupestră 


Corbii de Piatră 
E a i a me e i Il 


“ntre străvechile aşezări scăldate dinspre izvoare de Râul Doamnei, satul Corbi 
a durat, printre primele, vatra la poalele muscelelor presărate cu stânci de 
gresie golaşe, dăltuite, de vânt şi de ape, în bizare forme carstice. În cursul 
îndelungatei sale evoluţii, aşezarea şi-a fixat o primă bomă în memoria documentelor: 
1456, anul în care satul Corbii-de-Piatră este întărit jupanului Mogoş de către cancelaria 
domnească a lui Vladislav al II-lea. 
Tradiţia orală locală învăluie trecutul în lumina, totuşi, incertă, a legendelor. 





Arborele strălucitului neam al Corvineştilor ar fi fost transplantat din pământul 
generos al Corbilor în Ardeal, lancu de Hunedoara - al cărui tată, Voicu, s-ar fi născut 
aici — transformând numele aşezării sale de origine în renumele unei familii intrate demn 
în istorie. 

Un licăr de adevăr a străbătut prin secole, graţie consemnărilor lui Bonfinius — 
autorul studiului «Rerum Ungaricum decades» — care consideră Corbii-de-Piatră din 

Valahia drept „locul unde ascendenţii lui lancu de Hunedoara l-au determinat pe papa 
Pius al II-lea să constate că voievodul din Transilvania - a cărui reputaţie o întuneca pe 
a celorlalţi - nu a sporit atât gloria ungurilor, cât şi a românilor din mijlocul cărora se 
născuse”. O revenire a lui lancu de Hunedoara pe plaiurile natale, după bătălia de la 
Varna din anul 1444, ar fi fost decisivă în acţiunea de transformare a grotei din masiva 
stâncă a Muchiei Mari de pe malul stâng al Râului Doamnei, într-un locaş de cult, de 
către călugării de rit catolic care însoțeau trupele sale, deşi utilizarea anterioară a grotei 
în scopuri ritualice este - prin fragmentele de pictură murală conservate - de 
necontestat. 

Inspirat din folclorul local, scriitorul Alexandru Odobescu - cercetător pasionat şi 
avizat al „antichităţilor” zonale - consemna, într-un raport din anul 1861, prezenţa, la 
începutul veacului al XVI-lea, a unei alte oştiri în preajma monumentului: „La satul Corbi, 
este o bisericuţă săpată în stâncă, unde se zice că s-au adunat rămăşiţele oştirii lui 
Mihai Viteazul, după uciderea de la Turda”. 





Operaţiunea de extindere a spaţiului interior al bisericii rupestre este atribuită 
monahiei Magdalina, pe numele de mirenie, Muşa - văduva boierului Hamza din 

Obislav, care, la sfârşitul secolului al XV-lea, a înfiinţat, pe cheltuiala sa, un schit de 
maici. 

Memoria documentelor consemnează elemente definitorii ale istoriei 
aşezământului ecleziastic. Astfel, la 29 septembrie 1512, satul Corbi este închinat de 
către voievodul Neagoe Basarab celebrei sale ctitorii, Mânăstirea Curtea de Argeş, 
împreună cu schitul de maici din Jgheaburi, pe care i-l dăruise monahia Magdalina, 
pentru ca aşezarea monahală să devină, în acest mod, „domnească”. 

Transformat în schit de călugări în anul 1515, prin mutarea provizorie a stareţei 
Magdalina împreună cu maicile la Mânăstirea Cornet, aşezământul monahal de la Corbi 
va funcţiona, din 1809, ca biserică de mir, întrucât numărul credincioşilor înregistrase o 
creştere considerabilă, prin afluxul de populaţie provenită din Ardeal, în urma 
persecuțiilor religioase din secolul al XVIII-lea. 

Necesitatea extinderii spaţiului destinat oficierii serviciului religios a impus 
efectuarea unor amenajări interioare, în perioada anilor 1780—1810, prin separarea 
„tindei” destinate femeilor, de naos, şi reconstruirea tâmplei de zid, principalul osârduitor 
fiind episcopul-cărturar al Argeşului, losif. 

Dislocarea unei părţi din stâncă în noaptea de Paşti a anului 1889 - fără a 
produce, însă, victime în rândul credincioşilor - a determinat obştea satului să 
întreprindă măsuri radicale de restaurare şi consolidare a bisericii, angajând, în acest 
scop, meşteri pietrari italieni, care au refăcut cu blocuri din piatră de talie, legate cu 
mortar, porţiunea afectată de pe latura vestică. 

Sub raportul compartimentării interioare, biserica rupestră prezintă particularităţi 
evidente: naosul dreptunghiular, boltit în arc frânt este separat de altar printr-o tâmplă 
de cărămidă compusă din „două arcade supralărgite, despărțite de un pilastru, ce se 
prelungea în sus, evazându-se până la timpanul arcului de triumf triunghiular şi uşor 
concav”. 

Iniţial, altarul era delimitat prin îngustarea laterală a peretelui stâncos, care se 
termină în boltă semicilindrică longitudinală. 

Existenţa, în altar, a două abside în formă de potcoavă 
prevăzute cu o masă practicată în stâncă generează supoziţia că 
locaşul ar fi fost, cândva, de rit catolic. Marcarea pe pereţii naosului, la 
limita dinspre altar, a unor şanţuri indică, probabil, prezenţa anterioară 
a unei catapetesme de lemn fixate, lateral, în acestea. 

Amenajat în continuarea laturii sudice a naosului, pronaosul 
rectangular cu boltă semicilindrică tencuită - comunică, spre naos, 
printr-o deschidere de acces şi printr-o fereastră străpunsă în perete. 

Decorul arhitectural săpat în peretele stâncos al naosului rezultă dintr-o 
succesiune de arcade separate prin pilaştri extinşi la bază, capitelele fiind doar 
sugerate. 

Pictura originară se conservă fragmentar în absidele altarului, pe timpanul estic, 
pe jumătatea sudică a bolţii naosului şi pe peretele sudic al acestuia. 

Paul de Alep, secretarul 
patriarhului Macarie al Antiohiei, 
consemna vizitând, în primăvara anului 
1658, Corbii-de-Piatră: „deasupra satului, 
se află o stâncă foarte înaltă, care stă 
către răsărit ca un zid. În mijlocul stâncii, 
este o biserică veche, mică, dar 
frumoasă, despre care se spune că 
stătea închisă, dar, apoi, a fost 
descoperită de un sfânt pustnic, căruia i 

: s-a arătat locul ei într-un vis. Venind, 
aşadar, la ea, el a deschis-o... Şi vechile icoane se mai pot vedea înăuntru...” 

Relevând, în opera sa, «iconografia artei bizantine şi a picturii feudale 
româneşti», semnificaţia istorico-artistică a ansamblului pictural al monumentului, |. D. 
Ştefănescu semnala că „în biserica rupestră Corbii-de-Piatră, ne întâmpină fragmente 
de decor din aceeaşi vreme sau mai vechi cu trei sau patru decenii decât cele de la 
Biserica domnească din Argeş, din secolul XIV, concepute şi ordonate după iconografia 
Salonicului”. 

În «Catagrafia judeţului Muscel făcută la 1840, din porunca mitropolitului Neofit», 
sunt inserate elemente documentare ce relevă stadiul informaţional existent în epocă 
prin referiri la vechimea, ctitorii, slujitorii şi enoriaşii bisericii rupestre din Corbi: 

„Biserica de piatră cu hramul Sf. Apostoli, leatul nu se găseşte. Săpată întru acea 
piatră de Basarab voievod, Neagoe voievod, Radu voievod, Ruxandra Doamna, 
Despina Doamna, Magdalena monahia... Neavând pisanie scrisă de atunci de când s-a 
săpat în piatră pe peretele bisericii două leaturi: unul din leat 7014 [1506], altul — 7114 
[1606] şi al treilea (nemenţionat !), care într-acest leat mai în urmă, s-au meremetisit şi 
au mai săpat în piatră, de au mai înnădit-o, făcându-i şi tindă, precum se vede şi astăzi.” 

Pomelnicul din anul 1809 menţionează, de asemenea, printre ctitorii locaşului, pe 
„Basarab voievod, Neagoe voievod, Radu voievod, Ruxandra Doamna, Despina 
Doamna, Magdalena monahia, Amza Bratul, Iosif arhiereu, Ilarion arhimandrit” şi alţii. 

Ansamblul rupestru include un adăpost rectangular amenajat la sud de biserică, 
utilizat ca trapeză. O masă din scânduri groase de stejar este amplasată în acest spaţiu 
săpat în stâncă. Scobiturile practicate în peretele vertical al masivului înalt de peste 30 

m, pentru fixarea scheletului lemnos al unor construcţii, confirmă existenţa anterioară a 
unor chilii. 

La vest de biserica rupestră, a fost edificată în anul 1890, o clopotniţă de lemn, 
care reproduce, la scară redusă, vechiul tip al bisericilor de lemn din zonă. 

Importanţa excepţională a picturii iniţiale conservate fragmentar implică o atentă 
şi competentă intervenţie a specialiştilor pentru a salva de la o distrugere previzibilă 
această incontestabilă mărturie a îmbogăţirii continue, din vremuri de mult apuse, cu 
nestematele creaţiei poporului nostru, a tezaurului de valori universale. 


00ococooooooooe O 00cocoocooooooee 


Biserica rupestră Cetăţeni 








îşi poartă undele cristaline printre muscelele presărate cu stânci impunătoare 
care domină orizonturile brodate de coroanele arborilor seculari. La Cetăţeni, 
apele izbesc cu furie bolovanii imenşi desprinşi din monticolul stâncos, pe vârful căruia a 
fost ctitorit, în străvechime, un locaş de închinăciune. 
Atribuit, nu fără temei, autohtonilor geto-daci, care îşi statorniciseră, în secolele II 
a. H.-lp.H., pe platoul şi la 
poalele dealului, „o davă cu 
cetate întărită cu ziduri de 
piatră şi locuire extramurană”, 
locaşul de cult amenajat în 
stâncă va fi fost unul dintre 
primele altare ale creştinismului 
în teritoriul de la sud de Carpaţi. 
Tradiţia orală racordată 
temeinic la legenda 
descălecatului lui Negru Vodă 
proiectează, în epoca de 
întemeiere a statului feudal 
Ţara Românească, începuturile 
unei vieţi religioase la schitul 
săpat în peştera din monticolul 


Tea vijelios calea spre câmpia mănoasă a Bărăganului, râul Dâmboviţa 

mărginit de Valea Chiliei şi Valea lui Coman, înainte de confluenţa acestora cu râul 
Dâmboviţa. 

La perpetuarea, în conştiinţa localnicilor, a ipotezei ctitoririi locaşului de cult de 
către Nicolae Alexandru Basarab voievod şi fiul său, Radu - asimilat cu Negru Vodă - 
vor fi contribuit portretele votive ale acestora zugrăvite în naosul bisericii rupestre. 

Actualmente, portretele presupuşilor ctitori nu se mai disting, dar existenţa lor — 
semnalată, în anul 1912, de către Virgil Drăghiceanu - nu poate fi contestată. De altfel, 
vechimea monumentului rupestru este ilustrată şi prin suprapunerea a trei straturi de 
pictură, ultimul fiind executat în anul 1859; cel de-al doilea - în a doua jumătate a 
secolului al XVIII-lea, iar primul, potrivit aprecierii unor specialişti, în secolul al XIV-lea, 
„poate în vremea lui Nicolae Alexandru [1352-1364], al cărui tablou votiv, deşi repictat, 
păstrează numeroase elemente de costum care îi certifică identitatea”. 

Amenajată în masivul stâncos, prin extinderea golului imens al unei peşteri, 
biserica rupestră prezintă o compartimentare caracteristică aşezămintelor de rit ortodox, 
realizată prin edificarea unui zid prevăzut cu cele trei uşi liturgice între altarul lung de 
3,10 m, de formă cvasicirculară, cu spaţii laterale (unul fiind amenajat ca proscomidiar) 
şi naosul — un patrulater neregulat cu lungimea variind între 4,50 şi 4,90 m, prevăzut cu 
trei străpungeri înguste pentru iluminat, de formă semicirculară, în latura sudică. 

Abordând, în studiul său «Din cetăţile de scaun ale Ţării Româneşti», începuturile 
Schitului Negru Vodă de la Cetăţeni, Pavel Chihaia consideră - pe baza raportului 
spaţial: pronaos -— naos, că, iniţial, au existat două peşteri separate, reunite ulterior 
pentru amenajarea bisericii rupestre. Pronaosul actual — potrivit supoziţiei sale — ar fi 
servit „la o dată necunoscută” ca locuinţă a unui schimnic, iar naosul — ca adăpost unui 
alt sihastru sau ca Ie SIE PSRIIU ro): Între pronaos şi pridvor, zidul separator are 

o singură deschidere dispusă 
pe axul longitudinal al bisericii. 

Pronaosul —- sub forma 
unui patrulater de dimensiuni 
mai mici — prezintă, pe latura 
nordică, o nişă cu lungimea de 
1,40 m, două străpungeri 
pentru iluminat în peretele 
stâncos spre vest şi un zid de 
cărămidă despărțitor, spre 
pridvorul din lemn construit, 
ulterior, pe latura sudică, de 
unde se accede în monument. 

Sub raportul elevaţiei, 

se constată că pronaosul este subdimensionat (2,25 m), în raport cu naosul şi altarul, 
întrucât înălţimea acestora variază între 3 - 3,40 m. 

O turlă de lemn surmontează stânca în care este amenajat spaţiul destinat 
naosului, fără a fi, însă, o corespondenţă directă cu acesta. 

Lucrările de restaurare întreprinse în anii 1915-1916 au constat, în special, din 
etanşarea fisurilor, prin care se infiltra apa pluvială, dar au determinat, ca, de altfel, şi 
lucrările executate în anul 1922 de către pietrarul Teodorescu, distrugerea parţială a 
stratului de pictură. 

Evocatoare de istorie, zona în care se află biserica rupestră poartă un nume 
semnificativ: «Cetăţeni» — toponim cu accepţia de „oameni ai cetăţii”. 

Cercetările arheologice efectuate începând cu anul 1958 au relevat existenţa 
unor mari aşezări dacice, dar şi a unei aşezări de tip urban, cu două biserici databile în 
secolul al XIII-lea. Se confirmă, printr-un substanţial material arheologic, rolul important 
al aşezării în perioada de constituire şi consolidare a Ţării Româneşti. 

Localitatea Cetăţeni este atestată documentar în anul 1548, într-un hrisov emis 
de cancelaria domnească a lui Mircea Ciobanul, prin care se întărea proprietatea 
obţinută de Vlaicu de la Piscani, în perioada voievodului Vlad Inecatul. 

Pisania bisericii rupestre reflectă, prin conţinutul său, circumscrierea satului 
Cetăţeni în evenimente cu larg ecou în istoria ţării: 

„Acest sfânt locaş Cetăţuia, care, de la Negru Vodă îşi are începutul, fost-a şi în 
trecut schit de călugări şi în vremuri grele, loc de scăpare pentru voievozii ţării”. 

Este, probabil, printre altele, o aluzie la retragerea, în aceste locuri, a oştirii lui 
Mihai Viteazul după bătălia de la Călugăreni din anul 1595, împotriva puhoiului otoman 
purtat de Sinan Paşa spre liniştea mereu tulburată a Ţării Româneşti. 

La nordul monticolului, în partea opusă accesului în biserica rupestră, imaginea 
unui si d în sall] Mega di  INIterpie tată ca redându-l pe legendarul întemeietor de 

= 7 ag AI ţară sau reprezentând silueta săpată în 
stâncă a unui cavaler trac. 

Identificarea, pe stâncile învecinate, a 
unor semne pseudo-epigrafice, a căror 
semnificaţie nu a putut fi descifrată încă, 
lasă frâu liber interpretării temporale a 
imaginii cavalerului. Astfel, Alexandru 
Vasilescu consideră că este o reprezentare 
a lui Mihai Viteazul „cu chlamida în vânt”, 
desigur, sub puternicul ecou al legendelor 
despre voievodul refugiat temporar în zonă. 

Schitul Cetăţuia prezintă un interes 

aparte şi prin portretele votive ale voievozilor Nicolae Alexandru Basarab şi Radu Negru, 
alături de cel al jupanului Gheorghe. Descriind friza donatorilor, care datează din anul 
1840, |. D. Ştefănescu consemna: „cel dintâi poartă coroana; are ochii depărtaţi şi 
barbă; cel de-al doilea are faţa prelungită şi ochii apropiaţi; jupanul — bărbie rotundă, 
frunte îngustă, nas uşor turtit şi umerii obrajilor aşezaţi sus”. Portretul călugărului losif 
care, potrivit inscripţiei, „s-a trudit cu împodobirea bisericii” este pictat lângă uşă. 

Programul iconografic include Pantocratorul înconjurat de îngeri (pe bolta 
naosului), teme din Patimi, Fecioara Maria cu Pruncul, Vedenia lui Petru din Alexandria 
- scene reprezentând, în parte, repictări executate de un pictor din perioada 
brâncovenească, ce vădea şi talent de portretist, dar şi o ştiinţă remarcabilă a pregătirii 
culorilor. Numai o restaurare judicioasă va putea releva valoarea şi amploarea picturii 
originare a acestui aşezământ intrat, în conştiinţa localnicilor, sub numele de „Schitul 
Negru-Vodă”. 


00ococooooooooee (9) 00ococooooooooee 


Biserica rupestră Nămâăegşti 





in şoseaua care străbate inima renumitei aşezări muscelene Valea Mare- 
Pravăţ spre înălțimile Mateiaşului însângerat în războiul de întregire a 

neamului, prin jertfele apărătorilor gliei strămoşeşti, se desprinde, la 
stânga, urmând, către izvor, apa cristalină a Argeşelului, un drum modernizat spre 
Biserica rupestră Nămăeşti şi Casa memorială a inegalabilului 
rapsod al «Baladelor vesele şi triste», George Topîrceanu. 

O stâncă uriaşă  sfârtecă verdele crud al pădurii cu 
cenuşiul său punctat de albul pereţilor caselor stăreţiei. 

Sub bolta de întuneric a stâncii, s-a durat, în vremi 
imemoriale, Biserica rupestră Nămăeşti, ale cărei începuturi sunt 
învăluite în aura încă vie a legendelor locale. 

Intrată în conştiinţa publică prin aspectul său fascinant, 
biserica a suscitat interesul unor cercetători locali, care au 
proiectat-o într-un spaţiu istoric circumscris genezei neamului 
nostru, printr-o motivaţie lexicală, care, deşi nu rezistă unor 
explicitări etimologice pur academice, constituie, după 
aprecierea lor, un suport cronologic indubitabil. 

O ipoteză controversată asociată, de asemenea, toponimului Nămăeşti, 
aparţine istoricului Enghel, care evocă pelerinajul Sf. apostol Andrei — propagator al 
creştinismului — „în Bizanţ, Tracia, Sciţia şi ambele Dacii”. 

În versiunea de inspiraţie engheliană a lui C. D. Aricescu, Sf. apostol Andrei 
„coborând din Dacia superioară în Dacia inferioară, pe la Bran şi, ajungând la locul 
acesta, s-ar fi uitat pe fereastra unui templu păgân ca să vază un preot, de la care vrea 
să înceapă propaganda creştină... 

Nezărind pe nimeni în templu, se zice că s-ar fi întors către soţii săi de 
călătorie şi ar fi zis: «Nemo est», de unde, Nămăeşiti”... 

lpoteza l-a sedus, cu certitudine, pe preotul cărturar loan Răuţescu, care, 
preluând-o din «Istoria Câmpulungului — prima reşedinţă a Ţării Româneşti» de C. D. 
Aricescu, a formulat o variantă sugerată, posibil, şi de tradiţia orală locală atât de 
generoasă în motivații toponimice, potrivit căreia „Sfântul apostol Andrei, venind prin 
aceste locuri şi întâmpinând mari greutăţi, deoarece drumurile erau nespus de grele, 
prin păduri, pe atunci, virgine, ar fi exclamat, în grotă: «Nemo est !», ceea ce voia să 
spună că mai departe nu mai sunt aşezări omeneşti” — expresie inclusă în structura 
numelui localităţii. 

O altă variantă 
toponimică — Nemeşeşti — 
considerată a fi 
denumirea iniţială a 
aşezării este explicată de 
către istoric, prin 
„descălecat”; în zonă, 
stabilindu-se „nemeşi” 
feudali ardeleni din suita 


legendarului voievod 
Negru Vodă. 
Mai puţin 


probabilă şi fără a fi 
raportată la existenţa 
schitului este varianta 
toponimică acreditată de 
savantul Nicolae  lorga, 
potrivit căruia, numele 
satului ar deriva dintr-un 
antroponimic: Nemoiu — considerat un eponim format pe baza apelativului „nămaie”. 

Conform unei supoziţii, Biserica rupestră  Nămăeşti ar fi fost, iniţial, o 
catacombă creştină. Un suport istoric al prezumţiei s-ar afla în prezenţa în zonă a unor 
detaşamente romane care asigurau paza importantei artere de legătură, prin pasul 
Bran, cu Dacia Superioară. 

Situat la circa 10 km nord de Castrul roman Jidava — cea mai puternică 
fortăreață de pe Limes transalutanus, în apropierea castrului de la Voineşti şi a 
castellumului de la Rucăr, această grotă ar fi constituit, în condiţiile interzicerii 
propagării religiei creştine, un loc propice improvizării unui locaş de cult destinat 
adepților creştinismului recrutaţi din rândul veteranilor şi al autohtonilor. 

O versiune perpetuată prin tradiţia orală asociază începuturile bisericii 
rupestre cu descoperirea în grotă, de către un cioban, a icoanei făcătoare de minuni a 
Maicii Domnului, moment plasat cronologic în epoca legendarului „descălecat” al lui 
Negru Vodă. 





Es e ap = Reprodusă in 
aia k: extenso de către C. D. 
| Aricescu — subtil 
scormonitor în istoria 
locurilor  —, legenda 
impresionează prin 


savoarea naraţiunii: 

„Un cioban 
păştea oile pe această 
piatră mare... Într-o 
noapte, i se arată în vis 
Maica Domnului, care îi 
zice: «Scoală şi sapă 
sub tine şi vei afla o 
icoană într-o biserică 
de piatră. Aici, vei face 
tu biserică în cinstea şi 
slava Intrării în biserică a Fecioarei Maria, izvor de viaţă şi de tămăduiri !». 

Ciobanul se scoală tresărind, se uită împrejur şi nu vede nimic. Se culcă iar şi 
adoarme. Abia îl fură somnul şi Fecioara Maria i se arată a doua oară în vis, repetându- 
i aceleaşi vorbe. În fine, aceasta se repetă până de trei ori. Atunci, ciobanul se pune pe 
săpat: sapă trei zile şi trei nopţi. Unii zic că ar fi săpat singur; alţii — că ar fi descoperit 
visul său şi bătrânilor din satul Nămăeşti... 

După trei zile de săpat, ciobanul dă de o bisericuţă din piatră, în formă de 
grotă, cu icoane şi cu odoare bisericeşti”. 

O variantă a legendei întemeierii aşezământului este consemnată în eseul 
«Mânăstirea Nămăeşti» de George Ulieru. Reproducerea integrală a acesteia facilitează 
perceperea exactă a fecundității imaginaţiei populare: „În timpurile legendare, nişte 
ciobani, păscând oile prin aceste locuri şi adormind d-asupra stâncii, au auzit în vis bătăi 
de clopot şi au văzut un înger care le spunea: 

—Aici, în sânul stâncii, stă închisă de veacuri icoana Maicii Domnului zugrăvită 
după chipul cel adevărat. Sculaţi-vă, apucaţi pe poteca ce duce până la ea, săpaţi în 
piatră şi ridicaţi locaş de închinare ! 

lar ciobanii, când s-au deşteptat, şi-au spus unul altuia visul, s-au minunat şi 
au pornit în căutarea icoanei sfinte. Au găsit poteca săpată în stâncă şi au dat de 
icoana care strălucea în fundul unei peşteri, ca într-un altar... 

Şi, în acest loc, s-a săpat, s-a scobit piatra cea tare a stâncii, s-a făcut zid la 
intrare, s-a ridicat clopotniţa şi, astfel, a luat fiinţă biserica... 

Şi legenda mai spune că icoana cea sfântă fusese adusă acolo, cu multe 
veacuri înainte de Sfinţii apostoli Luca şi Andrei, care îşi găsiseră loc ascuns, spre a se 
ruga Domnului în linişte...” 

Icoana reprezentând pe «Maica Domnului Îndrumătoarea» — atribuită Sfântului 
evanghelist Luca -— datează, însă, potrivit aprecierii unor specialişti, din secolul al XVI- 
lea. 

Supoziţia generată de imaginaţia lui Enghel, care extinde aria de propagare a 
creştinismului în Dacia de către Sfântul apostol Andrei, căruia i se asociază, prin tradiţia 
orală locală, Sfântul evanghelist Luca în procesul de creştinare a poporului român nu 
prezintă, evident, un suport istoric. 

Mitropolitul Neofit al Ungrovlahiei, vizitând schitul Nămăeşti în anul 1746, 
menţiona, la rându-i, că „Sfânta icoană cea făcătoare de minuni iaste adusă de nişte 
nemți din ţara sârbească şi, fiind goniţi de turci, au rămas sfânta icoană aici şi iaste 
de atunci o sută de ani”... 

Uneori, legendele generate de celebra reprezentare a Maicii Domnului cu 
Pruncul relevă ipostaze a căror motivaţie este greu de acceptat prin prisma unui 
autentic spirit creştin, atribuindu-i-se Fecioarei un inexplicabil comportament faţă de un 
zugrav care intenţionase să restaureze icoana grav deteriorată, ca o consecinţă a unei 
practici condamnabile: exfolierea masivă a peliculei de culoare de către cei care îi 
atribuiau valenţe terapeutice: 

„Tradiţia zice, menţiona C. D. Aricescu, că satul Nămăeşti a făcut contribuţie şi 
a prefăcut grota în biserică, cum a fost mai înainte; dar, fiincă icoana, de vechime şi de 
umezeală, se ştersese, un zugrav se bizui a o drege el, încât să ofacă canou ieşită 
din chiar mâna primului artist... 

Când penelul atinse faţa Fecioarei, Fecioara, formalizată de această 
cutezanţă, îi şterse o palmă straşnică, fără să ştie bietul zugrav de unde îi vine 
aceasta... 

Înţelesese, însă, că e din cer şi lăsă lucrul cum îl aflase, rămâind bietul creştin 
cu mâna uscată din minutul acela...” 

Celebra icoană a fost îmbrăcată cu două rame de argint inscripţionate: 
„Această sfântă lco(a)nă s-au îmbrăcat cu argint prin osteneala robilor lui Dumnezeu: 
lanache postelnicu(1), Petra, loan, la leat 1789” — pe rama interioară - şi „Elena general 
Rastez 23 martie 1913 — pe rama exterioară . 

& În cursul bombardamentului efectuat de artileria germană 
în anul 1916, icoana a fost salvată, ca prin miracol, dintr-un 
devastator incendiu, de către un curajos ostaş român. 

Întrucât biserica rupestră nu a fost împodobită cu pictură 
murală, iar icoana Maicii Domnului cu Pruncul este asociată 
temporal cu începuturile unei vieţi religioase în această grotă, 
corelarea elementelor iconografice cu cele documentare atestă 
existenţa bisericii rupestre în secolul al XVI-lea. 

Localitatea Nămăeşti este menţionată iniţial într-un 
hrisov emis la 1 iulie 1547, prin care voievodul Mircea Ciobanul 
întărea părţi din sat unui Dumitru, acesta legându-se să le lase, 

] în eventualitatea că nuva avea copii, bisericii rupestre: 
„ar de se va întâmpla, menţiona documentul, să nu rămână nimeni din rodul 
lui cu inimă, nici fiu, nici fiică, atunci să fie ocinile sfintei biserici care este în piatră în 
satul Nămăeşti”. 

Incertitudinea datării monumentului rupestru se confirmă, de altfel, prin referirile 
de ordin cronologic aparţinând unor reputați cercetători. 

Astfel, Nicolae Stoicescu consemnează: „Biserica săpată în piatră nu se ştie 
de când există, sec. XV-XVI ?, iar istoricul de artă Vasile Drăguţ consideră că 
„începuturile schitului datează din secolul al XVIII-lea”. 

Forma actuală a monumentului este rezultatul amenajărilor efectuate prin 
cioplirea stâncii unei peşteri naturale, amenajări constând din regularizarea spaţiului 
spre un plan rectangular, îngustat la limita altarului, precum şi a tavanului drept, rotunjit 
la joncţiunea cu pereţii longitudinali ai naosului şi cu tendinţă de boltire la altar. 

În zona centrală a naosului, a fost săpat în piatră un orificiu circular constituind 
deschiderea turlei care se continuă, în exterior, prin zid de cărămidă. 

Pridvorul închis, amplasat la sud, a fost construit integral în anul 1843, din 
cărămidă, fiind despărţit de naos printr-un perete realizat din acelaşi material. 

Un iconostas de lemn executat în stil neogotic, amplu ajurat în arce ogivale, 
separă naosul de altarul semicircular străpuns, pe axul bisericii, de o deschidere pentru 
iluminat. Biserica rupestră este pardosită cu scânduri şi acoperită, la pridvor şi turlă, 
cu tablă zincată. 

Monumentul rupestru a suferit transformări evidente în decursul secolelor. 
Astfel, potrivit pomelnicului din 1843, vornicul Pan Costescu „a zidit cu a lui cheltuială 
amvonul de dinaintea bisericii”, iar Atanase Hagi din Câmpulung „a lărgit biserica de un 
stânjen”. 

În timpul Primului Război Mondial, în octombrie 1916, când mânăstirea a fost 
bombardată de artileria germană, turla bisericii, stăreţia, arhondaricul şi chiliile au fost 
distruse. 

În noaptea de 18 spre 19 octombrie (stil vechi) 1916, sergentul lon Mustaţă din 
compania a treia pionieri, după ce a stins focul din interiorul bisericii provocat de 
bombardament, „a transportat într-o căruţă, pentru a depozita în casa lon Filipescu şi, 
ulterior, la Mânăstirea Negru Vodă din Câmpulung, bunurile cele mai de preţ 
recuperate din interiorul bisericii rupestre: icoana Maicii Domnului, un epitaf brodat, 
două sfeşnice mari de bronz, mai multe icoane mari şi mici cu chipul sfinţilor, două 
evanghelii de la sfânta masă, sfântul potir, sfântul Antimis, mai multe cruci de argint, o 
ladă cu cărţi bisericeşti”. 

Aspectul actual al construcţiei îşi are originea în restaurarea efectuată între anii 
1917-1921. Aşezământul ecleziastic de la Nămăeşti se înscrie în istoria învăţământului 
românesc prin şcoala care funcţiona, încă din veacul al XVIII-lea, într-una din chiliile 
sale. Predarea se făcea în limba română, iar manualele utilizate erau: bucoavne, texte 
religioase, cărţi de predici, cărţi populare, cronici tipărite sau în manuscris. 

În secolul al XVIII-lea, banul Radu Golescu - în calitate de vornic al obştirilor — 
propunea, prin anaforaua din 16 iunie 1797, orânduirea unui dascăl român la şcoala de 
pe lângă Schitul Nămăeşti, motivând că „împrejuru-i iaste câteva sate şi copiii lor 
pătimesc despre învăţătura cărţii şi părinţii lor nu au putere a ţine dascălu cu plată”. 

Aprobând solicitarea biv vel vornicului Radu Golescu, sub epitropia căruia se 
afla Schitul Nămăeşti, domnitorul Alexandru Ipsilanti cerea ca „dascălul orânduit să fie 
sârguitoriu şi cu toată silinţa spre învăţătură şi pricopseala copiilor, spre a nu cheltui în 
zadar această leafă”, epitropul fiind obligat „a-i face cercetare de două ori pe an, de 
urmarea silinţei lui”. 

Amplasată pe o arteră turistică de excepţie, Biserica rupestră Nămăeşti va 
constitui o prezenţă vie în memorialele de călătorie inspirate din pitorescul plaiurilor 
muscelene. În periplul său din anul 1858, Alexandru Pelimon - turist pasionat — vizita, 
la Nămăeşşii, „schitul care sta închis într-o piatră cu o formă gogoneaţă ca un ou'. 

Întreprinzând, în anul 1859, «O viatorie în districtele României», Theodor 
Margot consemna, cu referire la Biserica rupestră Nămăeşti: „Capela este făcută dintr- 
o singură piatră şi poate conţine ca la 50 de persoane înlăuntrul ei; este însă foarte 
întunecoasă. În fundul ei, se află sfânta icoană a Maicii Mântuitorului înnegrită de timp, 
de veche ce este şi care se descoperi printr-un miracol”. 

Călător, la începutul veacului acestuia, pe plaiurile «României pitoreşti», 
Alexandru Vlahuţă nota: „Ne oprim la Nămăeşti, la mânăstirea de călugăriţe, adăpostită 
între copaci, cu vestita bisericuţă scobită în inima unei stânci, pe coasta unui deal, de 
pe care se vede în jos, ca într-o panoramă, oraşul Câmpulung cu mânarele.-i 
împrejurimi”. La rându-i, Nicolae lorga se arăta profund impresionat de priveliştea oferită 
de locuri: „Nămăeşti — sat şi mânăstire împreună — dau o întipărire mai puternică şi 
mai bogată. Pe o cărare pietruită, te urci la biserică al cării pridvor singur, prefăcut 
deunăzi, e un zid în afară, pe când stranele, catipeteasma şi altarul se află în stâncă. O 
peşteră mică a fost scobită şi mai bine şi netezită... Deasupra creşte iarba, cresc florile 
şi se înalţă arbori...”. 

Poetul George Topîrceanu, care şi-a însoţit familia în peregrinările acesteia, şi 
la Nămăeşti, unde mama sa, maestra Paraschiva, a organizat un renumit atelier de 
ţesătorie pentru călugărițele din mânăstire, s-a inspirat din atmosfera învăluită în mister 
a aşezământului monahal, evocând-o cu lirică sensibilitate: 

„„„„Răsar, de prin chilii, 

călugăriţe negre, fantome solitare, 

cu haine lungi, cernite, purtând, în mâini, făclii. 
Biserica înaltă începe să răsune; 

curg note tânguioase în liniştea adâncă, 

şi, lin plutind în noapte, cântări de rugăciune 
se-întorc şi se repetă lovite-n zid de stâncă...” 

Zestrea cultural-artistică moştenită sau creată în acest străvechi aşezământ 
monahal muscelean impresionează pe căutătorii comorilor de civilizaţie ale neamului, 
prin surprinzătoarea sa bogăţie şi diversitate. 

Izvodite din penelurile inspirate ale unor zugravi, icoanele pictate de: Ghermano 
eromonah (Încununarea Maicii Domnului), Mişu Popp (Sf. muceniţă Filofteia), 
lacovache Constantinescu (Tăierea capului Sf. loan Botezătorul), precum şi cele ale 
unor împătimiţi ai frumosului: Gheorghe Burnescu (Sf. Paraschiva), lon Dogărescu (Sf. 
împărați Constantin şi Elena), Natalia Popescu (Visul lui lacob) dovedesc valenţe 
artistice remarcabile. 

Dând, de veacuri, lumină din lumina slovelor lor, prin ştiuţii ori neştiuţii slujitori 
ai bisericii, vechile cărţi bisericeşti din patrimoniul schitului: «Pravila» [1640], «Mineie» 
[1780], «Catavasier», «Antologhion», «Evhologhion», «Ceaslovy» şi «Molitvelnic» din 

secolul al XIX-lea constituie o mărturie indubitabilă a rolului pe care aşezământul 
monahal l-a avut în viaţa spirituală a obştii satului Nămăeşti şi nu numai al acesteia. 

Evangheliile cu copertele din argint masiv, lucrate de către un „Ştefan argintar 
din Piteşti” în 1866, potirele din argint dăruite de Chesarie eromonah şi Elisabeta 
monahia în 1857, alături de bogata colecţie de ceramică populară reprezintă un 
autentic tezaur reunit într-o splendidă expoziţie muzeală organizată de către Oficiul 
judeţean Argeş pentru patrimoniul cultural naţional în chiliile construite în secolul al 
XVIII-lea. 

În vatra de tăceri a schitului, se odihnesc întru veşnicie sufletele unor slujitori ai 
sfântului lăcaş, printre care, monahia Pelaghia, încercata 
mamă a pictorului lon Negulici, stins în exilul revoluţiei 
paşoptiste la Istanbul. Conceput de lon Heliade Rădulescu, 
textul epitafului relevă admiraţia pentru „venerabila mumă 
de familie care a dat patriei — bărbaţi oneşti, crucii — 
apărători înfocaţi, literaturei române pe preciosu artist loan 
Negulici”. 

„Spre memorie şi recunoştinţă”, lon Popp aşează, 
pe mormântul mamei sale, originară din Cerburenii 
Argeşului, Melania monahia, o lespede funerară amplu 
decorată. 

„La adăpostul furtunilor lumii” — precum stă incizat 
pe o piatră tombală — se odihnesc, în adânca linişte a 
pământului, osemintele ultimului egumen de la Mânăstirea 
Aninoasa, Dumitru Aninoşeanu. 

Învăluită în lumina incertă a legendelor începuturilor sale, biserica rupestră 
dăinuie în timp, slujită cu devoțiune de vrednicele şi iscusitele călugăriţe din 
aşezământul monahal, care îşi dovedesc măiestria de neîntrecut în migăloasa artă a 
țesutului covoarelor naţionale. 

„Un adevărat azil pentru pacea inimii noastre” — precum o definea metaforic 
poetul Cezar Bolliac, extaziat de modul în care „pietatea străbunilor noştri ştia să-şi 
aleagă locurile de unde să adore pe Creator', Mănăstirea Nămăeşti este o statornică 
vatră a credinţei strămoşeşti a neamului românesc. 








00ococooooooooe (9) 00cocooooooooee 





AREALUL ETNOCULTURAL ARGES-MUSCEL 91] 





GRIGORE CONSTANTINESCU CIVILIZAŢIA PIETREI 





Biserica lui Enache 


este denumirea locală a unei peşteri mici, situate în Valea Lupului, din satul 
Stăneşti, comuna Corbi. În imediata vecinătate a peşterii, se aflau case de locuit; unul 
dintre săteni, Enache Pietreanu, ocupându-se cu exploatarea în zonă a lespezilor de 
piatră pentru pardosirea bisericilor din zona Muscelului. Probabil, din această cauză, 
locul din care se extrăgea materialul litic s-a numit „Biserica lui Enache”. 

Potrivit tradiţiei locale, această peşteră a fost amenajată temporar ca biserică. 
Se menţionează că, din cauza lipsei de duritate a rocii, proiectul a fost abandonat, 
întrucât spaţiile destinate structurii interioare a bisericii s-au prăbuşit, punând în pericol 
iminent integritatea corporală a pietrarilor implicaţi în acţiunea de amenajare a unei 
biserici rupestre în grotă. 


Biserica lui Achim mm 


O altă peşteră naturală — „Gaura lui Achim” — în jurul căreia s-au ţesut 
legende locale vizând, în esenţă, transformarea temporară a acesteia într-un altar 
creştin de către pustnicul Achim este grota situată pe versantul estic al Văii Vâlsanului, 
în zona satului Brăduleţ (fost Brătieni). 

Absența unor referiri credibile vizând existenţa schimnicului în zonă învăluie în 
mister spaţiul necercetat încă de către specialişti pentru descifrarea unor semne 
pseudografice invocate de către informatori, care, dacă există într-adevăr, ar putea 
argumenta veridicitatea ipotezei menţionate. 

„Gaura lui Achim” reprezintă, de fapt, o săpătură într-o stâncă imensă, având 
dimensiunile interioare de: 9 m- lungime, 5 m- lăţime şi circa 4,5 m înălţime. În interior, 
se observă existenţa unei încercări de regularizare a pereţilor, operaţiune efectuată prin 
cioplire cu dalta. 

ARHITECTURA PIETREI 


eagăn de scaun domnesc, arealul etnocultural actual al Argeşului şi 

Muscelului a înregistrat, încă din perioada constituirii statului feudal 

independent Ţara Românească, o dezvoltare arhitecturală remarcabilă. 
Tendinţa păturii înstărite de a-şi dura locuinţe care să rivalizeze cu maiestuozitatea 
palatelor domneşti a determinat extinderea acestora atât pe plan orizontal, cât şi pe 
verticalitate. 

Arhitectura zonală căpăta, astfel, tot mai evident, în vechile vetre de istorie 
românească, o notă de grandoare conferită de utilizarea armonioasă a materialelor de 
construcţie preponderente: lemnul, piatra şi cărămida. 

În articolul intitulat «Arhitectura populară argeşeană», Georgeta Stoica releva 
caracteristicile arhitecturii populare tradiţionale  argeşene, condiţiile istorice şi 
economico-sociale care au contribuit la diversificarea acesteia: „Casele din lemn nu 
aveau temelie, ele fiind aşezate pe mari bolovani de piatră dispuşi la colţuri. Ceea ce 
constituie o caracteristică a arhitecturii argeşene este realizarea temeliilor din rânduri 
alternative de cărămidă şi piatră, tehnică foarte veche folosită la ridicarea bisericilor 
medievale”. [Datini, 1997, nr. 3-4 (24-25), p. 8]. 

Tehnicile constructive generalizate în realizarea unor edificii laice sau 
religioase, tehnici intrate în practica meşterilor ţărani au fost adoptate şi aplicate, în mod 
curent, în construirea propriilor locuinţe. Astfel, „tehnica lăcriţelor”, constând din 
„imbrăcarea” în cărămizi a pietrelor de râu pentru regularizarea zidurilor, este utilizată 
din cele mai vechi timpuri, în edificarea diverselor construcţii din zonă. 

Areal de tranziţie între Muntenia şi Oltenia, Argeşul şi Muscelul prezintă o 
arhitectură populară relativ distinctă, imperative de natură economică sau de apărare 
punându-şi amprenta pe configuraţia caselor din aşezările constituente. 

În perimetrul localităţilor în care pomicultura şi viticultura reprezintă ocupațiile 
de bază ale locuitorilor, se relevă o frecvenţă apreciabilă a caselor cu două caturi, 
nivelul inferior fiind destinat depozitării produselor pomicole sau viticole. O rezolvare 
ingenioasă a extinderii spaţiului afectat depozitării produselor pomi-viticole se constată 
şi în cazul caselor cu foişor din zonă. Plasat asimetric sau central, foişorul permite 

prelungirea perimetrului beciului construit preponderent din piatră şi sporeşte, implicit, 
capacitatea acestuia de depozitare. 

Monumentale ca proporţii, casele îşi păstrează o anume sobrietate, elementele 
decorative integrându-se acestei caracteristici. 

Analizând arhitectura medievală din România, arhitectul Grigore lonescu 
consideră, în «Arhitectura pe teritoriul României de-a lungul veacurilor», că arhitectura 
populară şi cea cultă „s-au dezvoltat, în evul mediu, în paralel, dar fiecare pe drumuri 
proprii”, întrucât arhitectura populară „a fost strâns legată de mediul înconjurător, 
folosind cu exclusivitate materiale de construcţii de provenienţă locală: lemn, pământ, 
piatră”, pe când „operele arhitecturii medievale de caracter monumental — cetăţi, biserici, 
mânăstiri, case boiereşti, palate, edificii importante orăşeneşti — vădesc, în general, o 
accentuată independenţă faţă de materialele locale de construcţie”. Materialele de 
construcţie dominante, în cel de-al doilea caz, erau: „piatra de râu, piatra de carieră 
spartă sub formă de cioplitură sau fâţuită, cărămida, lemnul, teracota şi, ca material de 
legătură, mortarul de var alb amestecat cu pietricele fine, cu nisip şi adesea cu adaos de 
sfărâmături de cărămidă”. 

Referindu-se la paramentul construcţiilor, renumitul arhitect consemna că 
„Zidurile în arhitectura românească sânt groase şi solide”, pentru că au menirea „să 
limiteze, să închidă şi să protejeze contra intemperiilor un spaţiu determinat şi totodată 
să suporte împingerile bolților şi greutăţile tavanelor şi ale acoperişurilor”. Zidurile erau 
construite fie dintr-un singur material: piatră, cărămidă, lemn, fie din combinaţia 
acestora. Tratând, prin prisma materialului de construcţie referenţial, în acest caz, piatra 
(simplă sau în combinaţie cu cărămida), se constată că, iniţial, a fost utilizată „sub formă 
de bolovani de râu sau de cioplitură pusă în operă fără preocuparea de a regulariza 
rosturile (opus cementicium)”. [/bidem]. Piatra folosită la colţurile unui edificiu este, însă, 
cioplită pe cele două feţe vizibile. Din necesitatea asigurării unei legături mai sigure a 
Zidului, s-a recurs la „intercalarea între una sau mai multe asize de piatră a câtorva şiruri 
de cărămidă lăsate aparente”. [/bidem, p. 93]. 

Exemple medievale „sugestive”, sub acest raport, oferă, conform aprecierii 
arh. Grigore lonescu, Biserica Sân Nicoară (sec. XIII-XIV) şi Biserica domnească 
Sfântul Nicolae din Curtea de Argeş, unde „rândurile de piatră brută şi de râu formând 
paturi de 40-45 cm lăţime alternează pe toată întinderea fațadei cu fâşii orizontale late 
de cca 16 cm, formate din câte trei rânduri de cărămizi”. [/bidem, p. 94]. 

MONUMENTE ECLEZIASTICE 
DIN PIATRA 


«În fiecare cărămidă sau piatră, în fiecare bucată de tencuială şi de culoare, străluceşte 
dumnezeirea frumuseţilor ortodoxe pe care le trăieşte poporul român cu adevărat.» 


T TEOCTIST, patriarhul României 





Biserica Mânăstirii Argeşului 


C 


„Doina în piatră a plaiurilor româneşti.” 


apodoperă a arhitecturii medievale româneşti, aureolată de mitul creaţiei 
prin jertfă din nemuritoarea baladă a meşterului Manole, a fost ctitorită de 
către voievodul cărturar Neagoe Basarab, între anii 1512-1517, pe ruinele 
catedralei mitropolitane durate de voievodul Vlad Dracul, la mijlocul veacului al XV-lea. 

Considerată „un adevărat miracol arhitectural”, biserica - al cărei proiect este 
atribuit ilustrului ctitor — a fost sfinţită la 15 august 1517, în prezenţa unor oaspeţi de 
seamă, în frunte cu patriarhul ecumenic din Constantinopol, Theolipt. 

Martor la această festivitate religioasă, Gavriil Protul o compara cu celebrele 
monumente ecleziastice: Sionul lerusalimului construit de către înțeleptul rege Solomon 
şi Sfânta Sofia edificată de împăratul Justinian, considerând că „frumuseţea ei iaste mai 
presus decât acelea”. 

Personalitate proeminentă a epocii sale, autor al monumentului de literatură 
veche în limba slavonă („Învățăturile lui Neagoe Basarab către fiul său, Teodosie”), 
voievodul cărturar a conceput această grandioasă construcţie, impresionantă prin 
armonia construcţiei şi prin diversitatea podoabei sale sculpturale, ca un un mod 
remarcabil de reliefare a puterii, a bogăției, dar şi a rafinamentului artistic al ctitorului. 

Cronica înălţării acestui maiestuos edificiu ecleziastic este relatată în stilul plin 
de savoare al biografului voievodului, Gavriil Protul: [Neagoe Basarab] „sparse 
Mitropolia din Argeş den temelia ei şi zidi, în locul ei, altă sfântă biserică tot din piatră 
cioplită şi netezită şi săpată cu flori. 

Şi au prins pe dinlăuntru toate pietrele una cu alta pe dindos cu scoabe de fier, 
cu mare meşteşug, şi au vărsat plumb de le-au întărit. 

Şi au făcut pren mijlocul tinzii bisericii 12 stâlpi înalţi, tot de piatră, ciopliţi şi 
învârtiţi, foarte frumoşi şi minunaţi, care închipuiesc 12 apostoli. 

Şi, în sfântul altariu, deasupra pristolului, încă făcu un lucru minunat, cu 
turlişoare vărsate. lar ferestrile altariului şi ale bisericii, cele dupe deasupra, şi ale tinzii 
tot scobite şi răzbătute pren piatră, cu mare meşteşug le făcu. 

Şi la mijloc, ocoli, cu un brâu de piatră împletit în trei viţe şi cioplit cu flori şi 
poleit, biserica cu altariul dempreună cu tinda, închipuind sfânta şi nedespărţita troiță. 
lar pe sub streaşina cea mai de jur împrejur a toată biserica, făcu o streaşină, tot de 
marmoră albă cioplită cu flori şi foarte scobite şi săpate frumos. lar acoperământul, tot 
de plumb amestecat cu cositoriu. 

Şi crucile pre turle, tot polite cu aur şi turlele tot cioplite cu flori şi unele făcute 
sucite. 

Şi făcu un cerdăcel dinaintea bisericii, pre patru stâlpi de marmoră pestriță, 
foarte minunat boltit şi zugrăvit şi învălit şi acela cu plumb. 

Şi făcu scara bisericii tot de piatră scobită cu flori şi cu 12 trepte, însemnând 12 
seminţii ale lui Israil. 

Şi pardosi toată biserica, tinda şi altariul împreună cu acel cerdăcel, cu 
marmoră albă. 

Şi împodobi pre dinlăuntru şi pre dinafară foarte frumos. 

Şi toate scobiturile pietrilor pe dinafară le văpsi cu lazur albastru, iar florile le 
polei cu aur”. 

Asigurarea materialelor de construcţie a implicat eforturi considerabile: „piatra 
de calcar de culoare galbenă, de un granit stins, fin şi omogen” a fost exploatată 
şi transportată din cariera de calcar numulitic de la Albeşti din apropierea 
Câmpulungului. Pentru efectuarea transportului, Neagoe Basarab scutise, prin hrisov, 
de dajdii, numeroase sate. 

Marmura şi mozaicul proveneau din Constantinopol, de unde fuseseră 
transportate cu corăbiile până la Vidin, pe Dunăre, apoi, cu carele la Curtea de Argeş, 
operaţie extrem de dificilă, întrucât, de pildă, numai coloanele din nartex depăşeau 
două tone. 

Originea „orientală” a locaşului de cult este argumentată constructiv prin „modul 
de a tăia pietrele, de a le aşeza pe rosturi, puţin cioplite, punând între ele un strat foarte 
subţire de var curat, neamestecat cu nisip, de a le lega cu scoabe de fier fixate prin 
plumb, de a dispune la diferite înălţimi în grosimea zidurilor, de la temelii şi până la 
vârful turnurilor grinzi îndoite din lemn” - tehnici abandonate în Europa Renaşterii. 

Deşi controversate, informaţiile în limba greacă prin care se atribuie proiectarea 
inegalabilului edificiu voievodului par să aibă un suport real, întrucât Neagoe Basarab a 
fost iniţiat în tainele arhitecturii la curtea sultanului Selim, unde fusese ostatic, şi, din 
însărcinarea căruia, ar fi construit, împreună cu meşterul Manolli din Niaesia, o 
splendidă geamie la Constantinopol, probabil „fundaţia lui Bayazet cu 999 de ferestre şi 
336 minarete”. Impresionat de splendoarea edificiului, sultanul Selim ar fi dăruit 
„materialele de construcţie rămase, ca să le întrebuinţeze în zidirea bisericii de la 
Argeş”. 

„Dacă aceste ştiri sânt adevărate — considera, în «Arhitectura pe teritoriul 
României de-a lungul veacurilor», arh. Grigore lonescu -— atunci Manolli, identificat cu 
meşterul Manole al legendei populare, ar fi mai degrabă un armean care lucra la 
Constantinopo!”. 

Se identifică, astfel, meşterul devenit legendar al acestei bijuterii arhitecturale, 
specializat în „meşteşugul cioplirii şi împodobirii pietrei după tehnica şi modelele 
caracteristice arhitecturii Armeniei şi Georgiei”, autorul principal al plasticii decorative a 
monumentului de la Curtea de Argeş. 

„O dovadă sigură, palpabilă de folosire şi a unor lucrători de origine turco-arabă 
(este) în acea piatră din turla cea mare pe care este scris «Alah» cu caractere arabe, 
piatră descoperită chiar la restaurarea făcută de Lecomte şi pomenită de Gr. Tocilescu 
în monografia sa despre mânăstire”, precum precizează Adrian Adamache în studiul 
său «Th. Aman şi restaurarea mănăstirii Curtea de Argeş». 

Ceilalţi „meşteri mari, calfe şi zidari” au fost, după toate probabilitățile, aceiaşi 
iscusiţi lucrători care edificaseră renumita biserică a Mânăstirii Dealu de la Târgovişte, 
prototip al arhitecturii din Ţara Românească, reconstruită din temelii de către voievodul 
Radu cel Mare, în perioada anilor 1499-1500 şi pictată prin grija voievodului Neagoe 
Basarab. 

Măiastra ctitorie voievodală de la Curtea de Argeş prezintă un plan triconc cu 
patru turle: turla de formă octogonală a Pantocratorului surmontează naosul, iar 
celelalte, dintre care două sunt torsionate, pronaosul. 





În plastica decorului exterior, 
brâul în torsadă împarte paramentul 
realizat din plăci de calcar de Albeşti în 
două registre amplu decorate în relief 
plat, cu un repertoriu ornamental format 
din rozete cu motive islamice şi 
caucaziene, din ancadramente de 
fereastră cu decor în vrejuri florale şi 
plăci ornamentale. Decorul somptuos 
subliniat cu auriu şi lazur este amplificat 
la cornişa proeminentă formată din 
două şiruri suprapuse de stalactite şi stalagmite - elemente caracteristice artei islamice, 
realizate, iniţial, în Ţara Românească, la acest edificiu de excepţie. 

Portalul de la intrare şi cel dintre naos şi pronaos, dăltuite în marmură adusă de 
la Constantinopol într-un decor compus din rânduri alternative de bolţari ondulaţi, divers 
colorați, arcadă traforată în flori de crin relevă perfecțiunea artei sculpturale româneşti în 
secolul al XVI-lea. 

Deasupra arcaturilor succesive, o cornişă formată din două şiruri suprapuse de 
stalactite şi alveole se continuă printr-o friză din motive florale şi geometrice stilizate. 
Bazele turlelor prezintă, de asemenea, o variată ornamentaţie în relief. 

Amplul decor arhitectural al acestui monument de excepţie al artei medievale 
româneşti impresionează prin diversitatea motivelor ornamentale de factură armeano- 
georgiană şi constantinopolitană. Prin multitudinea motivelor ornamentale dispuse la 
cele 42 de rozete mari şi la alte 48 de rozete mici prevăzute cu câte o pasăre de bronz 
aurit, la acoperişul din plumb cu ornamente lucrate din ciocan etc., decorul construcţiei 
reprezintă o colecţie unică, deoarece „părţile sculptate, frizele, cornişele, ciubucele 
înşirate unele după altele depăşesc un kilometru, iar suprafaţa părţilor sculptate, 
zugrăvite şi aurite însumează 687 m.” 

Fascinat de impunătoarea construcţie, istoricul Grigore Tocilescu consemna şi 
alte elemente caracteristice acesteia: lungimea totală — 45,85 m; lărgimea -— 20 m; 

corpul bisericii (lungimea — 26,60 m; lăţimea — 15 m); înălţimea de la suprafaţa curţii la 
„scaunul” crucii de la turla mare — 31 m; înălţimea de la pardoseala de mozaic la cheia 
bolţii — 25,30 m; înălţimea turlelor mici —19 m. 

Pictura murală originară, desăvârşită, la 18 septembrie 1526, prin osârdia 
voievodului Radu de la Afumaţi, a fost opera renumitului zugrav Dobromir din 
Târgovişte. Fragmente din valoroasa frescă, prezentând „un caracter fastuos, un desen 
viguros şi armonii cromatice sobre, precum şi o decorație bogată, de aspect princiar” — 
se păstrează la Muzeul Naţional de Artă din Bucureşti şi în Muzeul de artă bisericească 
al Episcopiei Argeşului din Palatul Episcopal. 

În decursul existenţei sale multiseculare, biserica a fost profund afectată de 
evenimente politice şi de calamităţi naturale, care au impus efectuarea unor importante 
lucrări de consolidare ori restaurare. 

Deşi mânăstirea a fost reparată în timpul domniei lui Matei Basarab [1632- 
1654], când biserica a fost acoperită din nou şi s-a rezidit  turnul-clopotniţă de la 
intrare, „vreme multă trecându, au den greşala meşterilor, au den umezeala vremilor, 
început-au a să strica temelie şi scara şi a să muta pietrile de la locul lor”, domnul Ţării 
Româneşti, Şerban Cantacuzino, „luând râvnă, precum menţionează în pisania din 25 
august 1682, ca de o zidire a strămoşilor, ca să nu să piiarză pomenirea acelui nefericit 
domn, făcut-am nevoinţă ca să dreg şi să întăresc acea stricăciune; şi am trimis 
ispravnic pre boiarinul nostru, Dona Pepano înpreună cu meşterii de au dresu toată 
stricăciunea, întărind pietrile în tot chipul cu fier, ca să poată sta cu tărie..." 

Lucrările de consolidare din 1682 au fost coordonate de către meşterul 
moldovean Gligorie Cornescul, despre care cronicarul lon Neculce consemna că este 
„foarte meşter de săpături în piatră”. 

Un pomelnic al mânăstirii din secolul al XVIII-lea inserează, în cronica 
mânăstirii, acţiunea egumenului Partenie, care „au învălit mânăstirea cu plumb şi au 
făcut patru brâne de piatră la temelia mânăstirii, dând taleri o mie ca să dreagă 
zugrăveala oltariului şi a besearicii peste tot pân' la pragul tinzii, cu aur, cu vopsele 
bune, cum au fost”. 

Un incendiu devastator mistuie clopotniţa aşezământului în anul 1814, „la 
întâmplarea arderii clopotniţei, topindu-se clopotul cel mai mic împreună cu cel mare”. 

Cutremurul din 23 ianuarie 1838 îi afectează considerabil starea de 
conservare, biserica episcopală fiind consolidată prin grija ierarhului Ilarion al Argeşului. 

Restaurarea edificiului efectuată între anii 1875-1886, de către arhitectul Emile- 
Andre Lecomte du Nouy, cu cooperarea lui Pierre Decasse — coordonator de lucrări — şi 
a experţilor români P. Popescu şi Nicolae Gabrielescu, a impus adoptarea unor soluţii 
tehnice care constau din demantelarea construcţiei şi refacerea ei, înlocuindu-se piesele 
degradate, pe o structură menită să confere rezistenţă în timp bisericii, modalitate care |- 

a determinat pe inginerul arhitect Grigore Cerchez să conchidă, după o analiză atentă a 
soluţiilor adoptate în cursul restaurării, că „Biserica meşterului Manole a devenit astfel 
opera meşterului Lecomte”. 

Operă de importanţă naţională, restaurarea Mânăstirii Argeşului a fost 
întreprinsă din iniţiativa regelui României Carol |, pentru a se salva acest somptuos 
monument de la o previzibilă distrugere, dar şi pentru a deveni necropolă regală. 

Restaurarea de proporţii începută în anul 1875 a fost urmată de repictarea 
interiorului într-o manieră modernă de către Jean-Jules-Antoine du Nouy, F. Nicolle, Ch. 
Renouard şi N. Constantinescu, precum şi de înzestrarea sa cu: iconostas, mobilier şi 
obiecte de cult executate din bronz aurit, marmură şi onix, în atelierele specializate din 
Viena şi Munchen, piese care se integrează structural în ansamblul ornamental conceput 
în spirit pur fantezist de către restauratorul francez. 

Împrejmuirea din decupeuri din piatră sugerând florile de crin traforate în motiv 
reciproc, în care negativul repetă pozitivul, completează compoziţia ornamentală a 
ansamblului. 

Prevăzut cu douăsprezece coloane masive care simbolizează pe cei 
doisprezece Apostoli, pronaosul supradimensionat, destinat a fi necropolă domnească, 
adăposteşte mormintele: ctitorului, Neagoe Basarab [+ 1521], ale copiilor acestuia 
(Stana [+ 1531], Pătru [+ 1520], lon [+ 1518] şi Anghelina [+ 1518]), al ginerelui său, 
Radu de la Afumaţi [+ 1529], alături de cele ale regilor României: Carol | [1839-1914] şi 
soţia sa, regina Elisabeta [1843-1916], al cărei pseudonim 
literar, Carmen Sylva, a devenit celebru; al lui Ferdinand | 
[1865-1927] şi al reginei întregirii neamului, Maria [1875- 
1938]. 

Ornamentica pietrei tombale a ctitorului constă din 10 
rozete realizate linear, distribuite simetric în raport cu axa 
longitudinală a acesteia, care coincide cu bara verticală a 
crucii excizate în câmpul central. 

Piatra de mormânt a lui Radu de la Afumaţi prezintă, 
în sculptura funerară românească, un interes excepţional, prin 
elementul figurativ realizat în relief plat înfăţişând pe voievod 
călare, cu sceptrul în mână şi mantie fluturândă, surmontat de 
o cruce cu trei braţe încadrată de patru rozete - „simbol 
iconografic al triumfului dreptei credinţe”. 





Agheasmatarulmm Element component al complexului arhitectural 
amplasat în faţa intrării în biserică, agheasmatarul - care constituie „un altar de 
rugăciune în aer liber la hramurile bisericii: «Adormirea Maicii Domnului», «Sf. Filofteia» 

şi «Izvorul Tămăduirii», precum şi un loc de sfințire a apei în ziua de Bobotează” - este 
construit din coloane de marmură ale căror capiteluri decorate cu stalactice sunt unite 
prin arcuri dantelate ce îi susţin cupola. 

În zona de vest a incintei, protejată de un pavilion din lemn construit prin grija 
reginei Elisabeta, o monumentală Cruce de piatră din 1661-1662 [7170] aminteşte 
despre epidemia de ciumă, în care „s-a petrecut de această moarte”, printre alţii, 
egumenul mânăstirii, Ştefan. 

Considerată una dintre capodoperele arhitecturii universale, Biserica Mânăstirii 
Curtea de Argeş reprezintă chintesenţa artei constructorilor români care, pe fondul de 
aur al Baladei meşterului Manole, au conceput această „doină în piatră a plaiurilor 
româneşti”. 

Impresionat profund de splendoarea bisericii voievodale, poetul Cezar Bolliac o 
compară cu „un mozaic nemaipomenit de sculptură”, motivând: „Ar zice cineva că, pe 
acest monument, o mie de artişti au venit să-şi expuie fapta la un concurs general, şi o 
mână de maister a combinat şi aşezat fapta fiecăruia la locul ei. Biserica toată este de 
gresie şi ornamentele ei de porfir, calcair şi marmură combinate la perfecţie şi legate cu 
plumb pe dinăuntru, fără să se fi întrebuințat cimentul undeva. Gresia este tăiată de la 
Câmpulung, petrele sânt de aici, s-au lucrat aici şi meşterii au fost români”. 

Călător pe inconfundabilele plaiuri ale «României pitoreşti», Alexandru Vlahuţă, 
sedus de magnifica biserică de la Argeş, sintetiza celebra legendă a meşterului Manole, 
relevând profunda ei semnificaţie: „La poalele Carpaţilor, ca din vrăjirea unor basme, 
răsare uimitor de frumoasă, cu turlele ei zvelte, aurite, încinsă de brâie sculptate în 
piatră, strălucitoare ca un juvaier, mândra biserică a Curţii de Argeş. 

Vechea legendă spune că meşterul Manole, pentru ca s-o poată isprăvi, a 
trebuit să-ngroape de vie, în zidurile ei, pe buna şi scumpa lui soţie - vrând 
înţelepciunea populară să arate câtă jertfă şi tărie de suflet se cere unui om, ca să poată 
duce până la sfârşit o aşa de grea, o aşa de măreaţă şi de minunată lucrare.” 

Ansamblu monumental reprezentativ pentru arhitectura naţională românească, 
Mânâstirea Argeşului fascinează prin biserica nepereche a neamului, durată din vrerea 
şi puterea voievodului Neagoe Basarab şi a soţiei sale, Doamna Despina, — 
inconfundabil sanctuar izvodit din conştiinţa perenităţii credinţei strămoşeşti, căruia 
voievodul cărturar i-a conferit valoare de simbol al forţei creatoare a poporului său, 
pentru a-i spori prestigiul într-o lume dominată de semiluna otomană. 

Biserica Domnească 
«Sf. Nicolae» 





nscripţia sgrafitată în limba slavonă, descoperită de către pictorul 

restaurator Dumitru Norocea, în anul 1920, pe peretele interior nordic al 

naosului: «În anul 6860, la Câmpulung, s-a stins marele Basarab voievod» 
relevă, prin conţinutul acesteia, că monumentul a fost edificat în perioada de mijloc a 
veacului al XIV-lea. 

Corelarea informaţiei menţionate cu tabloul votiv din timpanul accesului în naos 
redând un voievod prosternat, reprezentat fără perechea sa conjugală - element care a 
facilitat identificarea sa prin Nicolae Alexandru, a cărui soţie era catolică, iar el purta 
numele conferit, ca hram, 
bisericii - cu tabloul votiv din 
vestul naosului, repictat în 
secolul al XIX-lea, ce înfăţişează 
cuplul princiar: Vladislav | şi soţia 
sa, Ana, în ţinută solemnă cu 
modelul bisericii, generează 
supoziţia că acest monumental 
edificiu a fost opera succesivă a 
lui Basarab |, a lui Nicolae 
Alexandru şi a lui Vladislv | 
Vlaicu, al cărui mormânt a fost 
identificat în biserica-necropolă a 
Basarabilor. 

Considerată „cel dintâi 
monument religios de mare 
amploare ridicat în [Ţara 
Românească şi conservat în 
forma originară”, Biserica 
Domnească din Curtea de Argeş 
aparţine clasicului tip arhitectonic 

de plan „cruce greacă înscrisă” - creaţie specifică a arhitecturii bizantine. 

Monumentul relevă, în acelaşi timp, prin impunătoarele proporţii, prin armonia 
construcţiei, prin tehnica utilizării bolovanilor de râu în locul pietrei făţuite, evoluţia tipului 
arhitecturii bizantino-balcanice, racordarea elementelor de cultură feudală românească 
la contextul cultural balcanic, „înrudirea de familie” determinată de sursa comună 
„reprezentată de cultura romană şi de asimilarea de valori prin intermediul artei 
bizantine”. 

Dimensiunile impresionante pentru epoca în care a fost creat (conturul exterior 
al planului de 14,55 m x 23,50 m; înălţimea de 23 m până la extremitatea acoperişului 
turlei) ca, de altfel, volumul interior extrem de echilibrat format dintr-un pronaos îngust 
(2,80 m), un naos extins (11,80 x 12,40 m) şi un altar cu absidă centrală încadrată de 
absidiole (proscomidiar, la nord, şi diaconicon, la sud), precum şi plastica fațadelor 
particularizează acest monument de excepţie al arhitecturii din perioada de constituire a 
statului feudal Ţara Românească. 

În interior, pronaosul prezintă o boltă semicilindrică transversală, întretăiată de 
o cupolă elipsoidală, deasupra acestora, amenajându-se, iniţial, o ascunzătoare, cu 
scară de acces practicată în zidul separator dintre pronaos şi naos, prima treaptă fiind 
dispusă la circa 3 m de la nivelul pavimentului. 

Naosul - de plan cvasipătrat — este prevăzut cu patru stâlpi de secţiune pătrată, 
care susţin, în zona centrală, sistemul de boltire caracterizat prin crucea greacă înscrisă, 
având o turlă monumentală şi patru semicilindri axiali. 

Structura cruciformă a naosului este evidentă, mai ales, în exterior, unde turla 
cu bază prismatică, ridicată la intersecţia braţelor crucii, constituie „elementul de 
încoronare dominant al întregii compoziţii arhitecturale”. 

Plastica decorativă a fațadelor - rezultând din „alternanţa ritmată de material şi 
culoare: fâşii cenuşii de piatră brută şi benzi roşii compuse din câte trei şiruri de cărămizi 
aparente”, precum şi din cornişa formată din şiruri suprapuse de cărămizi dispuse în 
zimţi de fierăstrău - conferă monumentului valenţe puternic individualizatoare. 

În multiseculara sa existenţă, se consemnează intervenţii asupra obiectivului 
afectat, în special, de incendii. Astfel, în anul 1746, un incendiu a distrus complet tâmpla 
de lemn, iar pictura originară s-a degradat parţial. 

Restaurarea efectuată între anii 1748-1752 a constat din: construirea unei 
tâmple de zid, refacerea pardoselii din cărămidă, lărgirea ferestrelor care au fost 
prevăzute cu ancadramente de piatră sculptate, precum şi restaurarea şi completarea 
picturii de către Radu zugravul. 

Incendiat în 1788, în cursul conflictului ruso-turc, monumentul va fi reparat abia 
în anul 1827, când a fost pardosit cu lespezi de piatră, pietrele tombale originare şi 

pisania fiind sfărâmate, iar, pe nartex, s-au înălţat două turle greoaie care contraveneau 
stilului construcţiei. 

În 1847, Gheorghe Bibescu, domnitorul Ţării Româneşti, subvenţionează parţial 
continuarea lucrărilor care vor fi definitivate în anul 1850: edificarea a două contraforturi 
amplasate simetric, cel de pe latura sudică, blocând vechea intrare, şi a unei uşi 
metalice fixate într-un cadru confecţionat dintr-o piatră tombală. 


O intervenţie neinspirată a unui 
preot care, în anul 1887, a dispus 
înlăturarea „inesteticilor” — pentru el — tiranţi 
de lemn dintre stâlpii interiori, a determinat 
accentuarea fisurilor existente, astfel că, în 
anul 1894, Biserica Domnească a fost 
închisă, considerându-se că menţinerea sa 
în uzul cultului reprezintă un real pericol. 

Procesul de degradare a bisericii s-a 
accentuat vizibil, înseşi schelele montate 
pentru asigurarea integrităţii construcţiei 
aflate în pericol iminent de prăbuşire, deteriorându-se, situaţie care a determinat 
Prefectura judeţului Argeş să dispună, în anul 1911, demolarea monumentului. 

Ordinul de demolare a provocat nemulţumirea locuitorilor oraşului Curtea de 
Argeş, care au colectat — în urma intervenţiei preotului Ştefan Dumitrescu — suma de 
56.000 lei oferind-o Comisiunii Monumentelor Istorice, în scopul întreprinderii unor 
lucrări urgente de restaurare. 

Dificila misiune revine inginerului-arhitect român Grigore Cerchez şi 
arhitectului Nicolae Ghika-Budeşti, care au procedat, împreună cu arhitectul lancovici, 
între anii 1911-1914, la o consolidare, cu tiranţi metalici, a monumentului, redându-i, 
acestuia aspectul originar, prin: înlăturarea pridvorului inestetic adăugat în 1875, precum 
şi a turlelor mici de lemn de pe pronaos, care datau, probabil, din anul 1830. 

Cercetările arheologice coordonate de Virgil Drăghiceanu în anii 1920-1921 s- 
au soldat cu depistarea, în interiorul bisericii, a 14 morminte, printre care şi 
controversatul mormânt nr. 10. Atribuit de către istorici lui Radu Negru, lui Tihomir, lui 
Basarab |, Radu | sau Vladislav | Vlaicu, mormântul se presupune a fi, mai degrabă, al 
acestuia din urmă. 

Importanţa inventarului funerar de factură occidentală depistat în biserica- 
necropolă a Basarabilor constă, în special, în relevarea strălucirii Curţii domneşti de la 
Argeş în secolul al XIV-lea, circumscrierea acesteia, într-o măsură considerabilă, 
coordonatelor civilizaţiei europene. 

Acest „monument de o distincţie 
fără pereche” va fi pus şi mai mult în 
valoare, prin reconstituirea cadrului său 
ambiental, implicând refacerea parţială - 
într-o perspectivă nu prea îndepărtată - a 
turnului de acces de pe latura estică, 
restaurarea casei voievodale «Basarab |» 
de pe latura sudică (cu contur exterior 
dreptunghiular [27 x 23 m], având pivnițe din 
piatră masivă supraînălțate de un parter 
destinat locuințelor şi  dependinţelor, 
încadrat, pe toate laturile, e o prispă), precum şi a casei «Neagoe Basarab» de pe 
latura opusă (cu dimensiunile de 31,50 x 21 m), din care se păstrează pivniţa 
compartimentată prin două arcade largi, faţada principală a acesteia fiind precedată de 
o prispă cu foişor central, realizată în maniera tipului tradiţional al caselor ţărăneşti din 
zonă. 





0ococoocoooooooe (9. 0cocoocooooooee 


Biserica «Sân Nicoară» 
ij 


““nălţat pe monticolul care domină centrul oraşului, intim legat de Curtea 
| domnească de la Argeş, monumentul ecleziastic «Sân Nicoară» presupus a fi 
fost paraclisul primei Curți domneşti demonstrează caracteristicile arhitecturale 
ale perioadei de constituire a statului feudal Ţara Românească. 

Sân Nicoară îşi poartă, dintru începuturi, taina întemeierii sale în inima cetăţii 
de scaun de la Argeş. Sân Nicoară ascunde în sine, după cum observa cărturarul 
Nicolae lorga, „numele pe care-l dă poporul sfântului Nicolae”, iar ctitorirea sa este 
asociată frecvent cu personaje istorice reale sau ireale din tradiţia orală locală: 
Marghioala, soţia legendarului Negru Vodă, ori Doamna Clara, soţia voievodului Nicolae 
Alexandru Basarab. 

Sub raport etimologic, Sân Nicoară este „o dovadă a creştinismului daco- 
romanilor, întrucât cuvântul latin sanctus (santus) a dat în româneşte sânt (nu sfânt, 


care e de origine slavă)”. [Constantin C. Giurescu, Dinu C. Giurescu -— /storia românilor din cele mai 
vechi timpuri şi pînă astăzi, Bucureşti, 1971, p. 167]. 

comune arhitecturii bizantino-balcanice. 


Numele de „hram” este, 
se pare, nu întâmplător ales, 
întrucât Nicolae Alexandru 
Basarab „ar fi zidit-o din piatră, 
pe temelia unei biserici de lemn 
care se părăginise”. 

Sub aspect tipologic, Sân 
Nicoară este o construcţie 
eclezistică mononavată, de plan 
dreptunghiular (8,50x15,50 m), 
compartimentată în: pronaos, 
naos şi absidă poligonală în 


exterior şi semicirculară, 
flancată, în interior, de 
absidiolele  diaconiconului şi 
proscomidiarului  - elemente 


Sub raportul elevaţiei, paramentul este format din trei rânduri succesive de 
cărămidă aparentă, care alternează cu un strat de piatră de râu. „La Sân Nicoară, pe 
alocuri — după cum menţionează arhitectul Grigore lonescu -— paturile de piatră brută 
sânt împărţite în panouri, prin intermediul unor cărămizi zidite în picioare şi pe muchie. 

Tehnica îngrijită a lucrului vădeşte preocuparea de a imprima paramentului şi un 
efect decorativ atrăgător.” [Grigore lonescu — Arhitectura pe teritoriul României de-a lungul 


veacurilor, Bucureşti, 1982, p. 94]. 


0cocoocoooooooee O 0cocoocooooooeoe 

Biserica Olari 


'dificată, potrivit tradiţiei orale locale, ca schit de călugăriţe, în desişul codrilor 
„ seculari, Biserica «Adormirea Precistei» ar fi fost ctitorită de către monahia 
x Salomeia, în zorii veacului al XIV-lea. În favoarea anului 1300, menţionat în 
pisania de piatră a bisericii, se invocă existenţa unor elemente structive (zidărie de tip 
arhaic constând dintr-un amestec de piatră şi cărămidă) — argumente insuficient de 
edificatoare, întrucât acest sistem constructiv a fost utilizat în tot cursul evului mediu. 
Sub raport arhitectural, 
Biserica «Adormirea Maicii 
Domnului» se particularizează 
prin modalitatea specifică de 
includere a turnului-clopotniţă în 
planimetria edificiului religios. De 
plan pătrat, clopotniţa etajată, 
3 acoperită cu o calotă semisferică 
PA AU E la parter, permite accesul în 
(UR | 4 ÎI iii pronaosul bisericii, încăperea de 
| ta la etaj prevăzută cu arcade pe 
cele patru laturi servind drept 
cameră a clopotelor. 
O scară exterioară 
încastrată în latura estică a 
> i S A LD a ai > turnului-clopotniţă — cu acoperiş 
într-o singură apă - asigură accesul în camera clopotelor. O astfel de soluţie 
constructivă care prezintă similitudini arhitecturale cu unele biserici moldoveneşti din a 
doua jumătate a secolului al XVII-lea (Bozieni-Bacău, Paşcani-laşi ş.a.) relevă influenţe 
evidente, conferind monumentului un aspect cu totul pitoresc. 
Mărturie peste secole a credinţei şi capacităţii creatoare a breslei olarilor din 
Curtea de Argeş, Biserica Olari reprezintă, printre altele, un document probatoriu al unui 
meşteşug tradiţional pe cale de dispariţie, care făcuse cândva faima cartierului Olari din 
vechea cetate de scaun a Ţării Româneşti. 








seta = 

Biserica schitului Brădet 





'dificiu caracteristic arhitecturii vechi româneşti, Biserica «Înălţarea 
= Domnului» a schitului Brădet este considerată „primul monument construit în 
> întregime de meşteri români, singurul din Ţara Românească integral păstrat 

de la începutul veacului al XV-lea, verosimil o ctitorie a lui Mircea cel Bătrân”. 

Ipoteza este confirmată prin tradiţia orală locală, deşi, în pisania din anul 1761, 
se menţionează că „Această sf(ânjtă mă(năsti)re ce să prăznuieşte Înălţare(a) lui 
H(risto)s este făcută de lo Mircea voevod, I(ea)t 1546'- an care corespunde perioadei 
de început a domniei lui Mircea Ciobanul. 





Sub raport arhitectural, biserica este 
considerată „cea mai veche prelucrare locală 
a planului triconc cu turlă pe naos, reluând 
procedeele constructive de la biserica mare 
a Coziei, simplificându-le şi adaptându-le 
gustului artistic autohton”. 

Biserica schitului Brădet prezintă 
similitudini cu Biserica Domnească din 
Curtea de Argeş, prin materialele de 
construcţie utilizate şi prin tehnica adoptată 
(piatră şi cărămidă, în registre alternante), 
„dovedindu-se, astfel, efortul de sinteză al 
megşterilor locali”. 

După cum observa arh. Grigore 
lonescu în volumul său «Arhitectura pe 
teritoriul României de-a lungul veacurilor», 
„Materialul de construcţie, de provenienţă 
locală este cel mai simplu: piatră spartă, 
amestecată cu bolovani de râu şi cărămidă. 
Punerea în operă a acestuia este făcută 
după tehnica curentă a epocii: straturi late de 
piatră alternate cu fâşii formate din câte patru 
şiruri de cărămizi aparente”. 

Conservarea optimă a bisericii a fost 
posibilă prin lucrările de restaurare generală întreprinse în perioada anilor 1963-1966, 
de către Direcţia Monumentelor Istorice. 

Prin rusticitatea arhitecturală şi prin planul în formă de cruce similar Coziei, 
Biserica schitului Brădet constituie una dintre primele construcţii ecleziastice ale 
Valahiei edificate de un arhitect român format, probabil, la şcoala meşterilor bizantini 
sau sârbi care lucraseră în secolul al XIV-lea pentru voievozii din Ţara Românească. 

Mărturie elocventă a creativităţii meşterilor autohtoni de la începutul veacului al 
XV-lea, Biserica Brâdet poartă cu statornică lumină în vreme mesajul de credinţă 
strămoşească, de măreție voievodală, de nestinsă încredere în destinul neamului 
românesc al ilustrului său ctitor, marele Mircea cel Bătrân. 


Mânăstirea «Negru Vodă» 





mportant ansamblu de arhitectură medievală, Mânăstirea «Negru Vodă» îşi 

are geneza în perioada de formare a statului feudal independent Ţara 

Românească. Reşedinţă a primilor Basarabi, puternic centru medieval în 
cursul domniilor lui Matei Basarab şi Constantin Brâncoveanu, Curtea domnească din 
Câmpulung-Muscel reprezintă, prin monumentele de arhitectură constituente ale 
ansamblului, o mărturie edificatoare a spiritualităţii româneşti. 

Înconjurată de o incintă patrulateră delimitată de un zid din piatră, incintă 
prevăzută, la colţuri, cu turnuri de apărare, într-o epocă istorică de nesiguranţă, 
determinată temporal, Curtea domnească - intrată în conştiinţa publică sub numele de 
Mana tie a «Negru Vodă» — avea, în centrul său, un locaş de cult. 

În evoluţia spre forma actuală, biserica a 
cunoscut diverse etape constructive. Epoca iniţială 
coincide cu domnia lui Basarab | [circa 1310-1352], 
când, pe fundamentul unei bazilici cu trei nave din 
secolul al XIII-lea, s-a edificat o capelă de Curte 
domnească, lucrările fiind definitivate în timpul 
domniei lui Nicolae Alexandru [1352-1364], fiul lui 
Basarab | Întemeietorul. 

După dărâmarea acesteia în urma cutremurului din anul 1626, biserica a fost 
reconstruită din calcar de Albeşti de către Matei Basarab în anii 1635-1636, lucrările 

fiind coordonate de clucerul Socol Cornăţeanu. În perioada menţionată, vechea Curte 
domnească a fost transformată în mânăstire de călugări. 

Incendiată de turci în anul 1737, când, din porunca domnitorului Constantin 
Mavrocordat, s-au distrus şi zidurile de incintă, biserica a fost restaurată prin sârguinţa 
eruditului egumen Nicodim Beleţeanu. 

Deoarece a fost grav avariată de seismul din 14 noiembrie 1802, după 
prăbuşirea unei părţi din bolta Pantocratorului în anul 1819, biserica a fost închisă. 





cult fiind complet refăcut din îndemnul domnitorului Dimitrie Grigore Ghica, cu osteneala 
arhiereului Filaret Apamias Beldiman şi a vornicului Pană Costescu, conform proiectului 
arhitectului Freywale, când „s-a surpat până în faţa pământului şi, iarăşi, cu aceleaşi 
pietre, pă aceea temelie, s-au zidit”. 

Sub aspect arhitectural, Biserica «Adormirea Maicii Domnului», reconstruită pe 
fundaţiile construcţiei iniţiale din secolul al XIV-lea, prezintă un plan dreptunghiular cu 
absidă poligonală decroşată şi o compartimentare interioară specifică edificiilor de rit 
greco-oriental: pronaos, naos şi altar. Elemente decorative diverse sunt distribuite pe 
ancadramentele de piatră ale uşilor. 





106 AREALUL ETNOCULTURAL ARGES-MUSCEL 





GRIGORE CONSTANTINESCU CIVILIZAŢIA PIETREI 





În paramentul actualei biserici, sunt incluse pietre de talie din lăcaşul ecleziastic 
durat în epoca Basarabilor — montanţii accesului principal şi de la uşa diaconiconului. 

Pictura actuală, în frescă, de factură neobizantină, datând din perioada anilor 
1955-1957, este opera unui colectiv de călugări de la Mânăstirea Plumbuita, condus de 
arhimandritul Sofian Boghiu şi ieromonahul Felix Dubneac. 

Din vechea pictură executată de către zugravul Gherman în anul 1831, se 
conservă, în pronaos, tablourile votive ale lui: Negru Vodă, Nicolae Alexandru Basarab, 
Matei Basarab, al soţiei sale, Doamna Elena, al arhimandritului Filaret Apamias 
Beldiman şi al vornicului Pană Costescu. 

Un interes excepţional prezintă lespedea funerară a domnitorului Nicolae 

%ii Alexandru Basarab, mort la 16 noiembrie 1364. Amplasată în 
naosul bisericii, este cea mai veche piatră de mormânt a unui 
domn român care s-a conservat până în prezent. În decorul 
predominant vegetal al pietrei tombale, compus din vrejuri şi 
tulpini de lalele cu semipalmete şi calice, este evidentă 
influenţa artei bizantine. Inscripţia în slavonă, dăltuită în piatră, 
*)j consemnează: „În luna noiembrie 16 zile, a răposat marele şi 
„)4 singurul stăpânitor Domn lo Nicolae Alexandru Basarab, fiul 
marelui Basarab, în anul 6873 (=1364). Veşnica lui pomenire”. 

În istoria Ansamblului feudal «Negru Vodă», epoca lui 
Matei Basarab [1632-1654] constituie cea mai fecundă etapă 
constructivă prin: refacerea integrală a bisericii, edificarea 
Casei domneşti — de pe latura sud-vestică - şi a turnului-clopotniţă de la intrare. 

Casa domneasca [1650] — construită din piatră şi cărămidă, 
are un singur etaj de locuire, cu camere boltite şi două foişoare juxtapuse, cu arcade în 
plin cintru susţinute pe stâlpi de cărămidă. Parterul construcţiei este format dintr-o vastă 
pivniţă anterioară [sec. XIV-XV] boltită în semicilindru cu dublouri. 

Turnul-clopotnită [1635-1636] — edificiu masiv şi spectaculos 
(36 m înălţime), cu plan pătrat, parter şi trei niveluri, asigurând accesul în incintă, dar 
având iniţial şi rol de fortificaţie, este perfect proporţionat prin compoziţia plastică a 
fațadelor; decorul arhitectural format din arcaturi de ciubuce este completat cu 
ornamente ceramice discoidale smălţuite în culorile: galben, cafeniu şi verde. Într-o nişă 
din latura de est a turnului, este reprezentat în frescă „Sf. Mihail Arhistratig al cetelor 
îngereşti” — ca icoană de hram -— cu evidentă referire la funcţionalitatea „militară” a 
turnului, care, prin înălţimea sa, facilita observarea deplasării unor trupe de la o distanţă 
apreciabilă, iar, prin elementele structive: meterezele de la primele niveluri şi orificiile 
circulare practicate în masivele porţi -— asigurarea unui foc de armă concentrat asupra 
inamicului. 

Porţile gangului boltit al turnului — lucrate din lemn masiv de stejar — datează din 
anul 1749, potrivit unei inscripţii incizate menţionând numele egumenului Nicodim şi al 
logofătului Stanciu. Metopa „Căprioara odihnindu-se” încastrată în latura vestică a 
zidului de incintă, provenind de la mânăstirea dominicană Cloaşter [sec. XIII], este 
concepută în altorelief, constituind „cea mai veche sculptură medievală animalieră din 
Ţara Românească”. Pe latura nordică, sunt încastrate basoreliefuri din piatră imaginând 
o floare de măceş, o cheie de boltă şi un disc cu decor vegetal. 

Epoca brâncovenească este reprezentată prin Casa stăreţiei de 
pe latura nordică a turnului-clopotniţă, ctitorită de domnitorul Constantin Brâncoveanu 
[1688-1714] şi refăcută în prima jumătate a secolului XX. 

Mânăstirea «Negru Vodă» -— acest sfânt aşezământ al credinţei strămoşeşti 
restaurat prin osârdia patriarhului Justin Moisescu, originar din Cândeştii Muscelului — 
reprezintă un spaţiu sacru, de adâncă meditaţie religioasă, în aspiraţia spre înălţare 
spirituală, în devenirea continuă spre acel homo religiosus, pe care musceleanul Petre 
Ţuţea, marele gânditor al neamului românesc, îl socotea „un om etern”. 


0ococoocoooooooe O 0cocovcoooooooe 


Ansamblul Băâărăţia 





este format din Biserica «Sf. apostol lacov» — edificată pe 
fundaţiile unei construcţii ecleziastice de la sfârşitul 
secolului al XIII-lea de către comunitatea săsească din 
Câmpulung, turnul-clopotniţă [1730] şi casa parohială 
construită în secolul al XVII-lea. 

Ansamblul Bărăţia a fost incendiat de către turci 
în anul 1737, fiind refăcut în anul 1760. Restaurarea 
ansamblului în forma actuală a fost efectuată între anii 
1963-1965, de către Direcţia Patrimoniului Cultural 
Naţional, pe baza proiectului arh. Ştefan Balş, relevându- 
se, cu acest prilej, etapele de construcţie ale ansamblului 
arhitectural, fundaţiile bisericii anterioare şi înlăturându-se 
elementele parazitare ulterioare. 

Biserica «Sf. apostol lacov» este redusă la 
dimensiunile corului unei biserici anterioare, cor terminat, 

la est, printr-o absidă formată din trei laturi. În interiorul bisericii, este expusă piatra de 
mormânt a comitelui Laurenţiu de Longocampo [1300] — 
document  epigrafic reprezentând prima atestare 
documentară a oraşului Câmpulung. 

Arta sculpturii în piatră din perioada medievală 
este ilustrată şi prin pietrele tombale care prezintă o 
incontestabilă valoare documentară, conservate în 
lapidariumul amenajat într-un spaţiu amplasat pe latura nordică a Bisericii Bărăţia. 





00ocococoooooooe (9) 00cococooooooooe 


Biserica Fundeni 
E E E E E E 


“ntre monumentele de arhitectură medievală câmpulungene în edificarea cărora 


au fost utlizate ca materiale: bolovani de râu în alternanță cu rânduri orizontale 

de cărămizi şi bucăţi din calcar de Albeşti, este inclusă şi Biserica Fundeni a 

cărei obârşie este atestată, prin tradiţie, încă din perioada domniei voievodului 
Alexandru al II-lea Mircea [1568-1577]. 
ră Pentru datarea 

bisericii, lipsa pisaniei pare 
să fie suplinită, prin textele 
lespezilor funerare din 
piatră de Albeşti incluse în 
construcţia actuală, ca 
ancadramente de fereastră, 
la absida altarului: „jupaniţa 
Neacşa /.../ Radul voievod 
văleat 7130 [1622], sau pe 
latura nordică: „Deadiul /.../ 
vă dnă Alicsandru voievod, 
mesiţa oct(ombrie) 27 dnă 
7084 [1575]. Referirea la 
domnia lui Alexandru 
Mircea constituie un suport 

incontestabil al „tradiţiei” invocate de către cercetătorii acestui important monument 
religios. Construcţia ecleziastică a avut iniţial: pronaos, naos şi altar. În anul 1819, 
planul a fost extins odată cu adăugarea pridvorului deschis de pe latura vestică. Biserica 
este construită prin alternarea rândurilor de bolovani cu rânduri de cărămizi dispuse pe 
lat şi prezintă, ca particularitate arhitecturală, absenţa turlei. 

Pictura murală din secolul al XVIII-lea include, în scena iconografică imaginând 
„Masa bogatului milostiv”, elemente laice cu evidentă culoare locală: lăutari în 
îmbrăcăminte specifică de epocă şi instrumentele lor (trâmbiţe, surle şi tobe). 

Dezafectată cultului religios, întrucât prezenta un pericol iminent de prăbuşire, 
biserica va fi inclusă de către Protoieria Câmpulung pe „lista neagră” a construcţiilor 
religioase care urmau a fi demolate. 

„Argumentele” pro demolare fuseseră furnizate protoieriei de către profesorul 
Şapcaliu: «Biserica nu are nici o inscripţie, nu se ştie cine au fost fundatorii, n-are 
importanţă istorică» <sic !> — „argumente” suficiente pentru ca Mitropolia să aprobe 
dărâmarea !... Şi, spre dezonoarea ei, Sfânta Mitropolie o aprobă !... 

Meritul salvării monumentului revine integral Comisiunii Monumentelor Istorice. 
Pe baza proiectului de consolidare, Comisia declanşă, în anul 1930, lucrările coordonate 
de către arh. S. Becu şi pe care acesta le va enumera, motivându-le, în raportul său: 
„Deoarece biserica prezinta crăpături serioase în diferite puncte, s-au făcut subzidiri în 
douăsprezece puncte cu beton şi ciment supt zidurile fundaţiei; s-au făcut legături 
transversale cu fier rotund în punctele mai critice; de asemeni, s-a încins pridvorul 
deasupra brâului cu legături de fier, deoarece avea înclinare pronunţată către stradă; s- 
a dat jos tencuiala păreţilor exteriori, ieşind la iveală zidăria de bolovani de râu; s-au 
înlocuit pietrele mărunte şi cărămizile putrede cu pietre de râu mai mari, zidindu-le cu 
mortar de ciment; s-a tencuit toată cornişa, respectând vechea formă; o mică porţiune 
din cornişă care era decorată cu un ornament floral în frescă s-a păstrat.”. 

Biserica este de plan dreptunghiular cu absidă poligonală decroşată şi pridvor 
deschis pe latura vestică. Interiorul prezintă bolți în calote pe arcuri prelungite prin 
masive de zidărie deasupra naosului şi pronaosului, spaţii separate prin doi stâlpi de 
secţiune octogonală care susţin trei arcade în acoladă. Paramentul este realizat prin 
alternarea rândurilor de bolovani cu cele de cărămizi dispuse pe lat. 

În repertoriul imagistic al Bisericii Fundeni, decorația murală exterioară datează 
din perioada adăugării pridvorului, decorul arhitectural al paramentului rezultând, prin 
excelenţă, din alternanţa pietrelor de râu şi a cărămizilor. 

Biserica Olari 





mportant monument de arhitectură religioasă, Biserica Olari este amplasată 
în zona sud-estică a urbei muscelene, fiind edificată de către breasla olarilor, 
care reprezenta o comunitate meşteşugărească puternică în structura social- 
economică a oraşului medieval Câmpulung. 





O datare certă a 
perioadei în care a fost 
construită (secolul al XVI-lea 
sau al XVll-lea) nu este 
posibilă în stadiul actual al 
cercetărilor arheologice, 
întrucât o presupusă pisanie 
originară nu a fost încă 
depistată. 

Se apreciază, totuşi, 
că intervenţiile efectuate pe 
monument la începutul 
secolului al XVill-lea ar 
justifica plasarea cronologică 
a acestui obiectiv ecleziastic 
în secolele menţionate, 
deoarece structura arhitecturală originară se reducea la naos şi altar, pronaosul existent 
fiind adăugat în secolul al XVIII-lea, probabil, pe locul unuia anterior, pe peretele căruia 
se presupune că ar fi fost fixată o pisanie. 

Refacerea ulterioară a construcţiei a implicat, printre altele, supraînălţarea 
zidurilor naosului şi ale absidei altarului. 

Restaurarea arhitecturală întreprinsă în anul 1932 de către Comisiunea 
Monumentelor Istorice — coordonarea lucrărilor fiind asigurată de către arhitectul S. 
Becu — a facilitat, printre altele, relevarea etapelor constructive. 

Potrivit raportului arhitectului, „biserica se compune din două părţi distincte: 
prima parte, formată din naos şi altar, care este mai veche, şi a doua, un pronaos, peste 

care domină o clopotniţă de zid păstrată, având pe latura de miazăzi un adaos servind 
de scară pentru urcarea la clopotniţă. 

Prima parte se compune dintr-un naos dreptunghiular, având o boltă din tipare 
de lemn de formă semicilindrică „berceau”, un altar poligonal atât în interior, cât şi în 
exterior, având o nişă pentru proscomidie... Tâmpla este, de asemenea, de zid, având 
trei deschideri cu arcuri în acoladă. 

Partea a doua. Pronaosul se compune dintr-o încăpere pătrată cu o calotă 
sferică sprijinită pe patru arcuri-dublouri.”. 

Analiza materialelor de construcţie utilizate în edificarea bisericii prilejuieşte 
coordonatorului restaurării următoarele constatări: „zidăria primei părţi este lucrată cu 
piatră de râu peste care era aplicată o tencuială înainte de restaurare. La colţuri, se 
observă pietre cioplite regulat. 

Soclul este format din cărămidă presată cu un profil foarte frumos. Partea 
superioară a zidului este de cărămidă, probabil când s-a supraînălţat biserica. Zidăria 
părţii a doua este de cărămidă, peste care e aplicată o tencuială.”. 

Incertitudinea datării monumentului este compensată de frecvenţa inscripţiilor 
care stabilesc etape definitorii din istoria sa. 

Decorul arhitectural cuprinde elemente inedite, care îi conferă monumentului 
atribute specifice sub acest aspect: uşa dintre pronaos şi naos are un ancadrament în 
stil gotic flamboyant, iar fereastra altarului, un ancadrament de piatră de formă gotică cu 
colonete provenite de la o biserică anterioară, probabil, de la Cloaşter. 

Un interes documentar prezintă piatra de mormânt din 7259 [1751] a iereului 
losiv prot(opop) — inscripţia relevând că „prin osteneala sa şi a altor creştini s-a făcut 
tinda bisericii i progradia cu prioteasa lordachea, în zilele lui lo Grigorie voievod”, şi 
lespedea tombală a Stancăi lui Vlad Heroiu din 7261[1752]. 

Filie a Mânăstirii «Negru Vodă» din Câmpulung-Muscel şi, ulterior, a Bisericii 
Şubeşti, Biserica «Sf. Gheorghe»-Olari reprezintă, peste timp, o mărturie sacră a 
existenţei, în urbea medievală Câmpulung, a renumitei bresle a olarilor. 

Biserica Flămânda 





mplasată pe monticolul care domină oraşul Câmpulung, Biserica Flămânda 

— construită integral din calcar de Albeşti — a fost ctitorită în anul 1940, de 

către Gheorghe Ştefănescu, descendent din familia treti logofătului Nicolae 
Ştefănescu, „în memoria fiicei sale, Margareta, răpită de moarte năprasnică în ziua 
nunţii şi înmormântată în haină de mireasă” în interiorul lăcaşului — precum se 
menţionează în pisanie. 

Un destin tragic a temeinicit, pe dealul Flămânda, impunătoarea construcţie din 
calcar de Albeşti concepută în stil moldovenesc de către arhitectul Gheorghe 
Cantacuzino şi executată sub coordonarea antreprenorului De Nicollo şi a sculptorului în 
piatră Luigi Pavoni. 


e 4 

Flămânda pare un nume predestinat, întrucât 
este asociat cu cimitirul „flămând” care a 
„înghiţit, însă, şi bisericile anterioare, pe 
fundaţiile cărora, a fost edificat impunătorul 
monument ecleziastic. 

Biserica actuală - de plan 
cruciform -—  fascinează prin perfecțiunea 
asamblării lespezilor din calcar de Albeşti în 
paramentul construcţiei, prin tâmpla şi stranele 
din piatră armonios sculptate, prin pictura 
murală în stil neobizantin — opera pictorului 
Gheorghe Popescu din Bucureşti — executată 
pe un suport de tencuială aplicat peste zidăria 
interioară din cărămidă. 

De formă semicirculară, altarul 
prezintă „şapte coloane angajate cu socluri şi 
frumoase capiteluri”, iar proscomidiarul şi 
diaconiconul au accese separate din naos. 

- lconostasul -— realizat integral din 
A53- simi Calcar de Albeşti — este prevăzut cu două 
registre cu medalioane circulare destinate icoanelor. 

Naosul — surmontat de o turlă zveltă, cu şarpantă piramidală — are două abside 
laterale, semicirculare şi străni sculptate în piatră de Albeşti — modalitate constructivă 
rarissimă pentru locaşurile de cult din zonă, element ce conferă interiorului edificiului 
religios pecetea durabilităţii. 

Pronaosul extrem de înalt este compartimentat prin trei arcade susţinute pe 
coloane, primul compartiment fiind destinat cafasului. 

În pronaosul bisericii-necropole, se află mormintele: ctitorului Gheorghe 
Ştefănescu, ale soţiei acestuia, Elena-Luiza, şi al fiicei lor, Margareta, care este 
înfăţişată, de altfel, ca mireasă, în tabloul votiv de pe peretele vestic, împreună cu 
mama sa. 

Pavimentul interior este realizat din dale confecţionate din calcar de Albeşti, de 
formă dreptunghiulară sau pătrată, dispuse într-o ordine perfectă. 

Textul pisaniei fixate deasupra uşilor superb sculptate de la intrarea în biserică 
consemnează elemente esenţiale din istoria actualului edificiu religios: „S-a ridicat din 
temelie în anii 1938-1940 prin cheltuiala lui Gheorghe Ştefănescu din Câmpulung, în 
memoria fiicei sale Margareta, răpită de moarte năprasnică în ziua nunţii sale şi 
înmormântată în haină de mireasă în biserică... Vrednice sunt contribuţiile preoţilor 
Gheorghe Bănăţeanu, succedat de Marin Dana, precum şi ale clerului muscelean şi alţi 
creştini. S-a sfinţit în ziua de 10 octombrie 1948, de către patriarhul lustinian...”. În 
exteriorul peretelui vestic, pe o placă, se menţionează constructorii: „Arhitect G. M. 
Cantacuzino; antrepriza Fraţii de Nicolo”. 

În decursul existenţei sale, Biserica Flămânda a constituit un lăcaş de 
luminare a sufletelor, dar şi a conştiinţelor, un sprijin pentru cei neajutoraţi, un îndemn 
spre evlavie şi milostenie, iar, prin poziţia sa dominantă, un simbol al statorniciei 
credinţei strămoşeşti în vechiul scaun de domnie al Ţării Româneşti. 


Biserica Florica 





apela familiei Brătienilor din Florica-Ştefăneşti a fost edificată în anul 
1898, după planurile arhitectului francez Andre Lecomte du Nouiy, celebrul 
restaurator al Mânăstirii Curtea de Argeş. Concepută cu două niveluri, pe 
o fundaţie de beton, Biserica «Naşterea Sf. loan Botezătorul» este construită din pereţi 

de cărămidă, placați, la exterior, cu calcar, material donat, în acest scop, de către 
inginerul Mathei Drăghiceanu, deţinătorul carierei de piatră de la Albeştii de Muscel. 

Biserica prezintă un plan în formă de cruce, cu turlă octogonală surmontând 
naosul. Impresionantă prin paramentul său de calcar, construcţia ecleziastică are un 
pridvor deschis cu arcade susţinute pe coloane de calcar ale căror capiteluri sunt amplu 
decorate. Accesul la pridvor se asigură pe o scară monumentală de calcar cu bordură 
ajurată. Decorul arhitectural este completat de un brâu masiv în torsadă care 
încadrează capela la nivelul superior. 

În spaţiul nivelului inferior, destinat a fi necropola Brătienilor, consideraţi, de 
către istorici, „dinastia de la Florica”, se accede printre uşă masivă, cu deschidere în 
Pa arc în plin cintru, coborându-se 
pe o scară spre sarcofagele din 
marmură neagră de Suedia ale 
lui lon C. Brătianu [1821-1891] — 
cel care, în calitate de prim- 
ministru, conducea guvernul mai 
mult de la Florica — şi lon |. C. 
Brătianu [1864-1927], de 
numele căruia se leagă 
România Mare. În  nişele 
practicate în pereţi, sunt depuse 
osemintele lui: Vintilă Brătianu 
[1867-1930],  Piei  (Caliopia), 
soția lui I.C. Brătianu, precum şi 
cele ale lui Dinu Brătianu [1866- 
1950) şi Gheoaha Brătianu [1898-1953], care „au murit la Sighet, neclintiţi în credinţa 
lor”, fiind închişi de către autorităţile comuniste pentru opiniile lor politice liberale. 

Pe o placă din piatră de Albeşti, sunt săpate versuri ale poetului lon Pillat 
consacrate Floricăi — „leagănul argeşean al neamului Brătienilor”. Sfinţirea capelei 
Brătienilor a fost oficiată la 19 mai 1921. 

Biserica Podu Dâmboviţei 





pecetea durabilităţii, dar şi prin jocul volumelor rezultat din adosarea turlei- 

clopotniţă, la nordul pridvorului — turlă edificată integral din piatră, dominând, 
prin înălţimea sa, locaşul de cult, Biserica «Sfinţii Împărați Constantin şi Elena» este 
amplasată la altitudinea de circa 750 m, în centrul satului Podu Dâmboviţei, lângă DN 
73 E 574, care uneşte vechile oraşe româneşti Câmpulung Muscel şi Braşov. 

- Proiectantul acestei 
impresionante construcţii este 
renumitul arhitect  câmpulungean 
Dimitrie lonescu-Berechet, care şi-a 
pus amprenta originalității sale pe 
numeroase construcţii laice şi 


(catea prin paramentul din calcar ce conferă monumentului ecleziastic 


ecleziastice din ţară şi din 
străinătate. 
Construcţia bisericii a 


început în anul 1944, cu contribuţia 
financiară a Prefecturii judeţului 
Muscel, Primăriei comunei Rucăr, 
Camerei Agricole Muscel, Protoieriei 
Muscel, Arhiepiscopiei Bucureştilor şi 
cu osârdia preoţilor: loan Vasilescu, 
Spiridon Popescu şi Alexandru 
Zaharescu. 

Deşi operaţiunile de edificare 
a locaşului de cult au fost sistate 

temporar, în perioada anilor 1951- 

1952, din cauze financiare, biserica va fi terminată şi sfinţită la 6 decembrie 1953. 

De plan cruciform, biserica are o structură interioară caracteristică ritului 
ortodox: pronaosul — prevăzut cu o boltă semisferică este separat de naos printr-o 
arcadă susţinută de doi stâlpi laterali. 

Naosul -— al cărui spaţiu este amplificat prin absidele laterale semicirculare — 
este surmontat de turla Pantocratorului de formă octogonală edificată pe un tambur de 
secţiune pătrată. 

Naosul este delimitat de altar printr-un iconostas de o incontestabilă valoare 
artistică, preluat de la Institutul de fete «Pompilian» din Bucureşti, cu icoanele 
împărăteşti şi prăznicarele aferente, unele, precum «Sfânta Ecaterina» şi «Sfinţii 
Împărați» fiind pictate de Gheorghe Tattarescu. 

Pictura — opera zugravului lon Dogărescu din Rucăr — este executată pe pereţii 
interiori căptuşiţi cu cărămidă şi tencuiți. 

Turla clopotniţă — de secţiune pătrată — a fost terminată în anul 1969, fiind 
realizată în întregime din acelaşi material constructiv care conferă monumentalitate 
acestui obiectiv religios: piatra de calcar. 

CETĂTI MEDIEVALE 





ria geografică a Argeşului a constituit nucleul în jurul căruia s-a format şi s-a 

consolidat statul feudal independent Ţara Românească. Caracterul 

centralizat al statului a implicat, în interior, concentrarea puterii în mâna 
domnitorului printr-o luptă continuă împotriva tendinţelor centrifuge ale marilor feudali, 
politica externă fiind determinată de necesitatea apărării teritoriului şi a menţinerii 
independenţei statale în contextul tendinţelor anexioniste manifestate de regatul 
maghiar şi de un Imperiu otoman în plină ascensiune. 

Pe aceste coordonate de importanţă vitală pentru existenţa statului feudal 
independent Ţara Românească, edificarea sau consolidarea unor cetăţi era întru totul 
justificată, arhitectura de apărare înregistrând, astfel, în această epocă, o amplă 
dezvoltare. 

Numai în zona Argeşului, în puncte strategice situate pe artere de penetraţie 
spre Transilvania sau în apropierea acestora, ruinele cetăților: Poenari (pe Argeş), 
Oratia (pe culoarul Rucăr-Bran) sau Dâmboviţa (pe râul omonim) fixează, în memoria 
pământului românesc, momente istorice remarcabile din epopeea luptelor continue 
pentru apărarea gliei strămoşeşti. [Lepădat Al. - Două vechi cetăţi româneşti: Poenarii şi 
Dâmboviţa, BCMI, 1910, pp. 177-181]. 

În Ţara Românească, după cum menţionează P. P. Panaitescu în «Introducere 
la istoria culturii româneşti», se constată existenţa „unui lanţ de mici cetăţi de refugiu şi 
de apărare a drumurilor din secolul 13: cetatea de la Poienari într-o formă primitivă, 
redusă la un singur donjon, este începută în sec. 13 şi adaosă mai târziu în sec. 15, 
cetatea de la Rucăr, cea de la Podu Dâmboviţei, cetatea Lotrului formează un sistem de 
apărare a ţării datorit voievozilor locali şi nu cavalerilor teutoni, cum au crezut unii 
istorici. Sistemul de apărare al acestor cetăţi este îndreptat spre nord, împotriva unei 
năvăliri ungureşti.”. 

Cetatea Poenari 





mplasată pe o stâncă din Muntele Cetăţuia (850 m altitudine), deasupra 
Cheilor Argeşului, la circa 20 km nord de oraşul Curtea de Argeş, Cetatea 
Poenari îşi are începuturile în perioada de formare a statului feudal 
muntenesc. Edificarea acestei importante fortărețe din piatră, în special, dar şi din 
cărămidă, pe un plan poligonal neregulat, adaptat la configuraţia naturală a terenului, s- 
a realizat în două etape. 
Iniţial, în prima jumătate a secolului al XIII-lea, s-a construit un donjon prismatic, 
care prezintă similitudini cu „edificiile de acelaşi tip din Transilvania”. 





Ulterior, probabil, în prima jumătate a secolului al XIV-lea, cetatea a fost 
restructurată, extinzându-se printr-o incintă cvasitriunghiulară delimitată de un zid masiv 
cu grosimea de 2-3 m, construit din piatră spartă, căptuşită în părţile superioare cu 
cărămidă, zid consolidat cu trei turnuri cilindrice şi un bastion semicircular - elemente 
caracteristice fortificațiilor de tip bizantino-balcanic. 

Donjonul cu trei niveluri, pe plan pătrat, având laturile exterioare de 8,15-8,50 
m, a fost construit din piatră brută legată cu mortar. 

Poarta amenajată sub turn, prevăzută cu un pont-levis, era precedată de un 
şanţ. Din curtinele fortificaţiei, în lungime totală de circa 60 m, se conservă, 
actualmente, 15 m, în zona sudică, flancate de cele trei turnuri semicirculare. 

Cisterna din zona nord-estică a incintei, care servea ca rezervor de apă, 
prezintă un interes aparte din punct de vedere arhitectural. În centrul incintei, se 
practicase accesul la o galerie subterană pe unde, în cazuri extreme de asediere a 
fortăreței, se efectua evacuarea celor 30-40 de ostaşi care asigurau paza cetăţii, galeria 
având o ieşire în locul numit „La pivniţi”, situat la poalele muntelui. 














Deşi tradiţia istorică atribuie, potrivit cronicilor Ţării Româneşti, ctitorirea cetăţii 
voievodului Vlad Ţepeş [1448, 1456-1462, 1476], se consideră că temutul domnitor nu 
este, în fond, decât cel mai important restaurator al acesteia, intrat în legenda 
fortificaţiei, prin modul în care a refăcut importantul punct strategic de la Poienari. 

Intenţionând să pedepsească exemplar pe orăşenii din Târgovişte, care „îl 
tăiaseră” pe fratele său, Mircea, Vlad Ţepeş „i-a ridicat pe toţi, câţi au fost oameni mari, 
pre toţi i-au înţepat, de au ocolit cu ei târgul; iar câţi au fost tineri cu nevestele lor şi cu 
fete mari, aşa cum au fost împodobiţi în ziua Paştilor, pre toţi i-au dus la Poenari, de au 
lucrat la cetate până s-au spart toate hainele dupre ei şi au rămas toţi dezvăcuţi în pieile 
goale”. 

Cetatea lui Vlad Ţepeş de la Poenari ar fi fost, potrivit unei alte legende locale, 
opera necruţătorului voievod, care, pedepsindu-i pe boierii „hicleni”, i-a silit să ridice, din 
albia râului Argeş, pe o scară vie formată din trupurile lor, până în vârful muntelui, 
bolovanii din care s-au construit zidurile cetăţii. 

Imaginaţia atât de fecundă a poporului atribuie şi alte isprăvi domnitorului 
muntean, care, fiind silit să părăsească, în urma iminenţei unui atac otoman, cetatea, a 
ordonat să i se potcovească invers caii spre a-i deruta pe urmăritori, Vlad Ţepeş 
refugiindu-se, însă, în Transivania. 

Bastion important în lupta pentru apărarea independenţei în contextul unui 
permanent pericol extern, Cetatea Poenari a constituit un spaţiu de refugiu pentru 
domni, un loc de întemniţare a duşmanilor domniei, de adăpostire a vistieriei ţării, dar şi 
un punct de observaţie a drumului spre Ţara Loviştei. 

Astfel, domnitorul Vlad Călugărul ordona, în anul 1502, să fie închis la Poenari, 
jupan Milea, partizanul unui pretendent rival la domnie. Mihnea Vodă cel Rău sau Vlăduţ 
Vodă închid, de asemenea, în cetate, boieri din partidele adverse. 

Între anii 1522-1529, fortăreaţa a fost cedată voievodului Transilvaniei, loan 
Zapolya, în schimbul cetăților Vinţul şi Vurpărul acordate ca feude domnitorului muntean 
Radu de la Afumaţi. 

Într-un hrisov emis de cancelaria domnească a lui Mircea Ciobanul, la 8 aprilie 
1546, referitor la satul Hareşul, este menţionată şi Cetatea Poenari. 

Abandonată în secolul al XVl-lea, cetatea s-a ruinat. Tradiţia orală 
consemnează distrugerea acestui „cuib de şoimi” de către oştile otomane care, urcând 
tunurile în spatele cetăţii, la „Suhatul turcilor”, ar fi bombardat-o necruţător zile în şir. 

Inclusă în circuitul turistic, Cetatea Poenari a fost restaurată între anii 1969- 
1972, prin consolidarea şi refacerea parţială a zidurilor, după proiectul arh. L. 
Bilciurescu, prin construirea unei pasarele de pe care se poate observa măreţia de 
neasemuit a locurilor, unde s-a înălţat o altă cetate — cetatea de lumină de la Vidraru. 

O scară de acces formată din 1480 de trepte din beton şerpuieşte prin urcuşul 
pădurii din albia râului Argeş spre culmea semeaţă a muntelui, pe care a străjuit veacuri 
de-a rândul Cetatea lui Ţepeş-Vodă. 

Obiectele depistate în cursul cercetărilor arheologice (ghiulele de piatră, vârfuri 
de săgeți, cuțite ş.a.) —- expuse la Muzeul judeţean Argeş şi la Muzeul municipal Curtea 

de Argeş -— reprezintă mărturii elocvente ale unor lupte desfăşurate în zona legendarei 
cetăţi de la Poenari. 

Abordându-se controversata apariţie pe scena istoriei a Cetăţii Poenari, se 
considera că „în realitate, pietrele care vorbesc celor ce le înţeleg glasul, o arată mult 
mai veche. Turnul pătrat din piatră brută se aseamănă cu construcţiile romane”. [„Argeş”, 
an | (1966), nr. 2, p. 5]. 


Cetatea Dâmboviţa 


in aceleaşi raţiuni de ordin strategic, a fost întemeiată, la Cetăţeni, în 

Cheile Dâmboviţei, o puternică aşezare feudală consemnată, în istoria 

naţională, sub numele de Cetatea Dâmboviţei. Coroborarea elementelor 
informaţionale furnizate de folclorul local cu urmele de cultură materială depistate în 
perioada cercetărilor arheologice efectuate în zona cuprinsă între Valea Chiliilor şi Valea 
lui Coman conturează imaginea unei intense activităţi pe terasa apărată natural, prin 
configuraţia terenului şi completată prin zidul edificat în sudul aşezării. 

Toponimul „La Cetate” constituie un argument incontestabil relevând caracterul 
fortificat al aşezării de la Cetăţeni. 

În anul 1890, în cursul lucrărilor de extindere a drumului, a fost distrus „zidul de 
piatră de aproximativ 6 m”, care, potrivit arheologului Dinu V. Rosetti, „bara întreaga 
vale a Dâmboviţei”, reprezentând „un post înaintat sau un punct vamal”. Descoperirea 
unor coifuri, spade şi zale reprezintă dovezi neîndoielnice ale unor conflicte armate în 
aria geografică menţionată. 

Deşi începuturile aşezării se pierd în negura legendelor locale, denumirea de 
„Cetăţuia lui Negru Vodă” pare să fixeze construirea acesteia în perioada de constituire 
a statului feudal Ţara Românească. Importanţa acestui punct strategic pe drumul de 
legătură dintre Ţara Românească şi Transilvania, cu rol vamal confirmat documentar în 
secolul al XV-lea - Cetatea Dâmboviţei reprezentând, după Nova Forro (Târgşor) şi 
Târgovişte, ultima barieră vamală spre Rucăr, este ilustrată prin intensa viaţă economică 

a aşezării în care, printre diverse urme materiale, a fost descoperit un atelier de fierărie 
extrem de dotat pentru epoca medievală. 

Vestigiile Complexului medieval de la Cetăţeni sunt formate din ruinele celor trei 
edificii ecleziastice şi ale unor construcţii civile reflectând un cadru existenţial de 
excepţie. 

Biserica iniţială, formată din altar şi naos, cu dimensiunile de 10,30 x 6,20 m, „a 
fost construită din blocuri de piatră cioplită, legate între ele cu mortar”, în prima jumătate 
a secolului al XIII-lea, fiind considerată de către specialişti „cel mai vechi monument 
feudal de zid din Ţara Românească descoperit până acum.”. 





Biserica a 
fost distrusă, din 
cauza prăbuşirii 
unei stânci de pe 
monticol. Sub 
raport cronologic, 
următoarea biserică 
aparţine sfârşitului 
secolului al XIII-lea 
sau începutului 
secolului al XIV-lea, 
iar cel de-al treilea 
locaş ecleziastic 
(din secolul XV) va 
fi dezafectat cultului 
peste 300 de ani. 

Ă, Relevând 

„, 1% - 2 importanţa centrului 

i x „economic, religios 

şi cultural” de la Cetăţeni, arheologul Teodor Mavrodin consideră că acesta aparţinea 

„unei formaţiuni politice care a existat înainte de unificarea tuturor formațiunilor politice 
de către Basarab |”. 

Caracterul fortificat al aşezării a facilitat lui Dragomir, „castelanus de 
Domboyka”, să repurteze, în anul 1368, o victorie de prestigiu, cu larg ecou în epocă, 
împotriva voievodului Transilvaniei, Nicolae Lackfi, în cursul campaniei organizate de 
către Ludovic |, regele Ungariei, contra domnului Ţării Româneşti, Vladislav | Vlaicu. 
[Istoria României în date, Bucureşti, 1971, p. 76]. 

Pârcălabul din Cetatea Dâmboviţei, Dragomir, şi-a înscris, astfel, cu strălucire, 
numele său, alături de numele cetăţii de pe Argeş în cronica luptelor pentru 
independenţă ale poporului român. 

Cetatea Dâmboviţei reapare, în documentele istorice, în anul 1396, când Vlad 
Uzurpatorul se refugiază în fortificaţie, dar este capturat de oastea voievodului 
Transilvaniei, Ştibor, şi dus peste Carpaţi, iar Mircea cel Bătrân rămâne singurul 
domnitor al Ţării Româneşti. [/dem, p. 83]. 

Cetatea Dâmboviţei — deşi nu este exclus ca referirea să se facă la Târgovişte 
!- a fost cucerită, la 24 noiembrie 1473, de către Ştefan cel Mare care instalează, ca 
domn al Ţării Româneşti, pe Laiotă Basarab. [/dem, p. 103]. 

Stațiune vamală pentru negustorii din Transilvania, Cetatea Dâmboviţei era 
sediul unor vameşi şi slujitori domneşti atestaţi în documentele secolului al XV-lea. 

În cetate, se asigura adăpostirea negustorilor şi meseriaşilor, precum şi 
protecţia locuitorilor de către un grup organizat militar condus de un pârcălab. [Lepădat 
AI. — Două vechi cetăţi româneşti: Poenarii şi Dâmboviţa, BCMI, 1910, pp. 177-181]. 

Cetatea Dâmboviţei este menţionată, de asemenea, în anul 1595, cu ocazia 
retragerii oastei lui Mihai Viteazul, pe lângă „ruinele cetăţii lui Negru Vodă”, spre 
Stoeneşti. 


Cetatea Oratia 





n contextul aceluiaşi sistem de apărare a hotarelor Ţării Româneşti, a fost 

inclusă Cetatea Oratia, situată în apropierea vechiului drum roman care urcă 

sinuos panta abruptă a Oratiei. Concepută, potrivit unor supoziţii nu lipsite de 
motivaţie, ca avanpost al Cetăţii Bran în Muntenia, Cetatea Oratia a fost construită de 
către cavalerii teutoni în jurul anului 1220. De altfel, pentru această ipoteză, pledează 
denumirea anterioară, pe care tradiţia orală a menţinut-o: Cetatea Neamţului. 

Întrucât cavalerii teutoni nu respectaseră condiţiile colonizării lor stipulate prin 
privilegiile acordate în anul 1222, de către regele maghiar Andrei al II-lea lui Herman, 
maestrul Ordinului teuton stabilit în Ţara Bârsei, „construind cetăţi din piatră şi depăşind 
limitele teritoriale acordate”, coroana Ungariei intervine cu forţa armată şi alungă pe 
cavalerii teutoni în anul 1225. [storia României în date, Bucureşti, 1971, p. 65]. 

În acest context politic, Cetatea Oratia va fi înregistrat o primă fază a decăderii 
rolului său strategic, pentru a intra, apoi, în conul de lumină şi de umbră al istoriei, în 
cursul marii invazii tătare din 1241, în perioada în care corpul expediționar tătar a prădat 
teritoriul românesc. Nu-i exclus ca o rezistenţă acerbă să fi fost opusă, în această zonă, 
tătarilor, deoarece, potrivit semnalărilor din cronica rimată a lui Filip Mousket, în anul 
1242, „a venit veste despre tătari, cu mare bucurie în lumea toată, cum că regele din 





țara FETEI -a învins la recatori. [Idem, p. 87]. 

Distrusă, Cetatea Oratia va renaşte din propria cenuşă în epoca de închegare 
şi consolidare a statului feudal Ţara Românească. 

Pentru a controla acest important drum de legătură dintre Câmpulung şi 
Braşov, se consideră că „principala cetate refăcută din iniţiativa lui Mircea cel Bătrân a 
fost aceea de la Rucăr”. 

Cercetările arheologice întreprinse, în anul 1905, de Grigore Tocilescu şi 
reluate, între anii 1968-1971, confirmă că Cetatea Oratia a fost teatrul unor operaţiuni 
militare, în incinta şi în afara fortificaţiei, descoperindu-se numeroase bucăţi de săbii, 

vârfuri de săgeți şi bolți de arbaletă, unele dintre acestea înfipte în ziduri, precum şi 
pinteni, potcoave, catarame etc. 

Amplasată pe un teren stâncos, cu pereţii abrupți în zona de vest şi nord-vest, 
şi prevăzută cu ziduri masive de piatră, groase de peste 2 m pe laturile de sud şi est, 
precedate de un şanţ de apărare săpat în stâncă, adânc de circa 4 m şi lat de 10 m, 
Cetatea Oratia prezintă o formă planimetrică poligonală neregulată, cvasiromboidală, cu 
dimensiunile exterioare de 19 x 22 m. 

În zona sud-estică a fortului, donjonul de formă circulară construit din bolovani 
de piatră fără mortar constituia punctul principal de observaţie şi servea drept locuinţă. 
În apropiere, o cisternă adâncă de 5,35 m cu diametrul de 3,40 m asigura apa necesară 
pentru detaşamentul de pază al cetăţii. 

În decursul existenţei sale, Cetatea Oratia a reprezentat un important bastion 
pe vechiul drum de legătură dintre Ţara Românească şi Transilvania, prin culoarul 
Rucăr-Bran. 

Cetate de pază pe drumul comercial Câmpulung-Braşov, în secolul al XV-lea, 
fortificația feudală constituia un punct vamal pentru negustorii braşoveni, dar şi un loc de 
organizare a rezistenţei voievozilor români în contextul luptei antiotomane. 

Considerată de către otomani un obstacol în cursul incursiunilor de jaf spre 
Transilvania, Cetatea Oratia a fost dărâmată la mijlocul secolului al XVI-lea. [Lepădatu Al. 
- Două vechi cetăţi româneşti: Poenarii şi Dâmboviţa, BCMI, 1910, p. 177-181]. 

De-a lungul vremii, cetatea s-a distrus şi mai mult, prezentându-se, 
actualmente, sub forma unor ruine ale micului fort construit din ziduri groase de 2-3 m 
din piatră, cuprinzând un donjon de secţiune circulară, cu şanţ împrejur şi curte extinsă 
limitată de zid. 

Adevărate cuiburi de vulturi, cetăţile medievale argeşene de la Poenari, Oratia 
şi Dâmboviţa au constituit, în istoria necurmatelor lupte ale poporului român pentru 
independenţă, locuri de strajă şi de jertfă pentru cei care au păzit, de duşmanii neamului 
românesc, seninul cerului patriei noastre libere. 

CULE - CONACE 





n patrimoniul arhitectural al Argeşului, s-au păstrat, pentru viitorime, mărturii 

elocvente ale unor perioade de instabilitate, coincizând cu epoca fanariotă, 

marcată de anarhie internă şi de continua eclipsare a puterii Imperiului 
otoman determinată de loviturile succesive aplicate Semilunii de către celelalte imperii 
rivale: țarist şi habsburgic. 

Expediţiile de jaf ale cetelor turceşti din paşalâcurile răzvrătite de la sud de 
Dunăre se intensifică sub conducerea lui Pasvant-Oglu, în iarna 1801-1802 şi în anul 
1806. 

În acest context istoric, edificarea unor construcţii boiereşti fortificate, cu evident 
caracter de apărare, era întru totul motivată. Tip de case-citadelă, construcţiile 
cunoscute sub numele generic de «cule» <tc. kule> se caracterizau prin prezenţa, în 
structura lor, a unor elemente constitutive: pereţi groşi şi plini, străbătuţi de ferestruici- 
metereze care permiteau efectuarea unor măsuri de apărare, dar şi prin totala absenţă a 
incintei delimitate de ziduri masive concepute în acelaşi scop, în maniera conacelor 
boiereşti din secolele anterioare. 

Referindu-se la o evidentă influenţă balcanică în construcţia culelor - ipoteză 
susţinută de către istoricul Nicolae lorga - care menţiona că „boierii olteni şi nu numai ei 
au luat exemplu de la turcii dunăreni şi pentru nevoile apărării, şi-au făcut astfel de 
case”, Radu Creţeanu considera că se pot admite „interferenţe de stil”, argumentând 
prin existenţa unor condiţii istorice similare atât pe teritoriul României cât şi în Balcani, 
care au favorizat apariţia unor locuinţe cu caracter fortificat. 

Ipoteza unor istorici ai arhitecturii naţionale, potrivit căreia culele de pe teritoriul 
României îşi au originea în locuinţele-turn dacice şi în donjonul cetăților medievale are, 
în zona Argeşului, un temei probatoriu. 

Similitudinile constructive ale culelor cu casele ţărăneşti din zona subcarpatică 
a Argeşului şi Muscelului: soclu masiv de piatră prevăzut cu metereze, dispunerea 
retrasă a nivelului superior comparativ cu parterul constituie elemente care confirmă 
elocvent influenţe autohtone. 

Cula Racoviţa 





ituat pe malul stâng al Argeşelului, satul Racoviţa este atestat documentar 

iniţial într-un hrisov emis de către cancelaria domnească a voievodului Vlad 

Vintilă, la 29 decembrie 1532, prin care se întăreşte lui jupan Vlaicu 
Clucerul şi fraţilor acestuia stăpânirea unor proprietăţi în localitate. 

Dominând platoul din apropierea râului, prin silueta sa neobişnuită, Cula 
Racoviţa a înfruntat, de circa două secole, vicisitudinile vremurilor. 

Informaţiile referitoare la momentul edificării culei sunt contradictorii. O 
inscripţie datând de la sfârşitul secolului al XIX-lea, incizată pe o placă fixată pe peretele 
sudic, consemna următoarele elemente de referinţă cu privire la istoricul construcţiei: 
„Zidită în anul 1806 septembrie 18, arsă în anul 1877 decembrie 13, renovată în anul 
1878 iunie 15". 

Acceptând ca exactă datarea menţionată, se poate atribui, în acest caz, 
ctitorirea casei-citadelă din Racoviţa, polcovnicului Nicolae Racoviceanu. Preluând, 
însă, elementele informaţionale păstrate în tradiţia orală, prin care se susţine că acest 
obiectiv a fost edificat în acelaşi an cu biserica-monument din localitate [1786], se 
presupune că jupan Dumitraşco Brătianu, principalul stăpânitor al moşiei Racoviţa, este 
comanditarul iniţial al culei. 

Întrucât o asemenea supoziţie este plauzibilă, nu poate fi exclus ca această 
locuinţă fortificată să fi fost construită concomitent cu biserica şi să fi fost restaurată în 
anul 1806 de către Nicolae Racoviceanu, ginerele lui Dumitraşco Brătianu. 

Cu toată grija polcovnicului pentru siguranţa familiei sale manifestată prin 
edificarea unei construcţii întărite, măsurile de precauţie ale acestuia au fost, însă, 
inutile, întrucât, după cum notifica loan Racoviceanu pe un Apostol al bisericii din sat: 
„La leat 1811 septemvrie, în noosprezece, marţi sara, la jumătate de ceas din noapte, 
au călcat hoţii pe răposatul taică al nostru, Nicolae Racoviceanu, şi din multă şi 
tirănească caznă ce au loat de la o ceată dă hoţi nooă, ce au călcat în satul Racoviţa, şi, 
până la noocă ceasuri din noapte, ş-au dat şi sfârşitu” în chiar cula sa din Racoviţa. 

O renovare de proporţii a construcţiei efectuată prin grija lui Grigore 
Racoviceanu este consemnată documentar în anul 1878, pentru ca, ulterior, |. A. 
Dobrovitz, noul deţinător al culei, să întreprindă, în anul 1925, lucrări de tencuire, 
precum şi de refacere a acoperişului. 

Readucerea culei la forma originară, implicând refacerea celor trei niveluri, 
recompartimentarea interioarelor, reamplasarea accesului în locul iniţial, precum şi 

efectuarea unor operaţiuni de consolidare, electrificare şi de amenajări exterioare au 
reprezentat obiectivele amplei restaurări iniţiate de către Direcţia patrimoniului cultural 
naţional în anul 1975, pe baza proiectului arhitectei loana Barteş. 

Sub raport arhitectural, Cula Racoviţa prezintă o formă paralelipipedică, de plan 
pătrat, cu latura de 8,50 m. Dimensiunile impresionante (peste 20 m înălţime şi circa un 
metru grosimea zidurilor) îi conferă un aer de maiestuozitate, iar, prin străpungerile 
înguste, evazate spre interior şi prin uşa masivă de fier, caracterul fortificat al 
construcţiei este puternic accentuat. 

Parterul este compartimentat în două camere egale ca suprafaţă, cu legătură 
directă între ele; accesul din exterior fiind asigurat printr-o deschidere practicată în 
peretele vestic. 

Celălalt element constituent al parterului îl reprezintă beciul scund de pe latura 
estică, cu pardoseală din piatră de râu şi intrare separată pe latura nordică a culei. 
Accesul la etaj se efectuează pe o scară interioară amplasată în camera de nord-est. 

Inclusă în circuitul turistic de vizitare, Cula Racoviţa oferea, prin expoziţia 
permanentă de ceramică populară argeşeană organizată de către Complexul muzeal 
Goleşti, imaginea vie a unei străvechi îndeletniciri zonale, piesele expuse provenind din 
centrele ceramice: Coşeşti, Stroeşti, Poieniţa, Curtea de Argeş. 

Cula Racoviţa 
oferă, actualmente, un 
spaţiu generos de 
documentare, prin 
„Muzeul Ţăranului 
Român» organizat, cu 
eforturi apreciabile, la 
20 septembrie 1970, de 
către profesorul de 
matematică şi fizică 
Constantin |. Năstase, 
în memoria părinţilor 
săi, cu convingerea că 
„Un muzeu, oricât de 
mic ar fi el, reprezintă o 
filă din viaţa părinţilor şi 
bunicilor noştri.”. 

Ideea este 
reluată printr-un aforism 
al ctitorului acestui 

imens act de restituire a unor inegalabile valori materiale create de înaintaşi, urmaşilor 
acestora, beneficiarii de facto ai patrimoniului muzeal colecţionat cu migală, cu un imens 
spirit de sacrificiu, dar şi cu un lăudabil discernământ de către „modelatorul” de 
conştiinţe din Racoviţa, conştient el însuşi că: „Satul este locul sfânt unde s-a păstrat 
neatinsă bogăţia spirituală a poporului nostru.”. 

În acest fantastic demers de a da viaţă unui monument medieval în ruină — 
martor al unor vremi de restrişte din zbuciumata noastră istorie naţională — demers pe 
care l-am dori molipsitor şi pentru alţi slujitori de nădejde ai învăţământului, distinsul 
profesor Constantin |. Năstase a fost ajutat de fiul său, profesorul Constantin C. 
Năstase, un intelectual entuziast, care a moştenit, de la părinţi, respectul pentru zestrea 
culturală a neamului românesc. 

Organizatorii muzeului s-au bucurat de un sprijin substanţial din partea unor 
colaboratori şi donatori generoşi: colonelul farmacist Gheorghe Săvulescu, familia Petre 
Siminel din Sibiu, elevii Şcolii de 10 ani Racoviţa, locuitorii din Mioveni şi Racoviţa ş. a. 

Conceput ca „un moment din stilul de viaţă al ţăranului român, spre aducere 
aminte generaţiilor viitoare”, Muzeul etnografic din Cula Racoviţa a fost amenajat pe 
structura următoarelor secţii: port popular, îndeletniciri, numismatică, obiecte de artă, 
mărturii religioase, ceramică, arme, elemente de artă populară, unelte de tâmplărie şi 
dogărie, însumând peste 800 de exponate care „degajă un aer de taină, mister şi de 
respect faţă de tradiţiile şi obiceiurile locuitorilor acestor plaiuri strămoşeşti”. 


Cula Retevoegşti 





n peisajul pitoresc al Argeşului, salba de străvechi aşezări de pe valea Râului 

Doamnei ilustrează grăitor îngemănarea dintre tradiţie şi contemporaneitate, 

având ca element comun determinant valori estetice remarcabile. 

Tradiţionalele case de lemn înălțate pe pivnițe, cu parapet masiv de zid şi intrarea 

dispusă pe o latură, au, în cochetele vile etajate, replici contemporane de excepţie, 
relevând acelaşi deosebit har artistic al constructorilor locali. 

În acest excepţional cadru arhitectural, Cula Retevoeşti constituie o prezenţă 

inedită, ecou al unei perioade de nesiguranţă consecutive mişcării din 1821 conduse de 

Tudor Vladimirescu, când abuzurile ocupaţiei otomane ating un punct critic, dar şi o 
expresie elocventă a artei constructive naţionale. 

Ea reflectă, de asemenea, gustul rafinat al comanditarilor - renumita familie 
boierească a Drugăneşitilor, care îşi edificaseră în secolul al XVIII-lea în satul de origine, 
Drugăneşti, din vecinătatea Bucureştilor, o impunătoare clădire concepută în stilul 
palatelor de la Potlogi şi Mogoşoaia. 

Acest important edificiu situat în centrul satului Retevoeşti, la circa 38 km de 
municipiul Piteşti, prezintă elemente de particularizare evidente în raport cu celelalte 
cule din ţară. 

O pisanie originară, cu text excizat în piatră, este fixată deasupra intrării. Textul 

anul edificării: „Această culă s-au făcut de căminar Gheorghe Drugănescul, leat 1822. 

Pictura exterioară reprezintă, de asemenea, un alt element specific Culei 
Retevoeşti. Din pictură, s-a conservat parţial o frescă în motive ornamentale viu 
colorate, sub cornişă, extinsă sub raportul suprafeţei, la colţurile clădirii. O scenă de 
vânătoare, concepută pe latura vestică, interesează, mai ales, printr-un element de 
autentic umor: personajul dominant al scenei fiind un drac în postură de vânător care 
ocheşte cu puşca o căprioară. 

Constructorul culei ar fi fost, potrivit unor menţiuni documentare, Gheorghe 
Ghinea, descendent dintr-o renumită echipă de zidari originari din Vâlsăneşti-Argeş, 
care înălţaseră biserica satului Retevoeşti. 

Sistemul constructiv constă din zidărie de bolovani şi cărămizi tencuite, 
exceptând bolta beciului realizată numai din cărămidă; planşeele sunt construite din 
lemn, iar învelitoarea din şindrilă de brad. De plan pătrat, Cula Retevoeşti se înalţă pe 
trei niveluri. Primul nivel este format dintr-un beci în demisol separat, cu boltă 
semicilindrică, pe latura sudică, un antreu încadrat de două camere, cu scară de acces 
la etajul întâi, intrarea în marele hol segmentat de o arcadă în plin cintru efectuându-se 
printr-o arcadă în acoladă amplasată la capătul scării. Pe latura vestică a etajului |, sunt 
dispuse două încăperi, iar, pe partea opusă a holului, o scară asigură accesul la ultimul 
nivel al culei format dintr-un palier şi trei camere cu ferestre înguste, construite sub 
formă de metereze. În exterior, zona delimitativă dintre etaje este marcată printr-un tor 
cu trei profile rotunde, care subliniază retragerea din plan a etajului superior cu 
aproximativ 15 cm. 

Deşi a fost restaurată în anii 1965-1966, spaţiul culei fiind afectat, în anul 1970, 
organizării unui interesant muzeu de istorie şi etnografie locală, de către învățătorul 
Vasile Popescu, construcţia s-a deteriorat din cauza seismelor din anii 1977 şi 1986, 
consolidarea edificiului devenind de stringentă actualitate. 

Iniţial, proprietate a familiei Drugănescu, Cula Retevoeşti a aparţinut, între anii 
1862 şi 1864, lui Nicolae Laptev; fiul acestuia, Eugeniu Laptev, licitând-o, în anul 1884, 
bancherului Jianu, care a oferit-o ca zestre fiicei sale, Ecaterina, căsătorită cu colonelul 
Alexandru Caracaleţeanu. În anul 1949, din dispoziţia regimului comunist, Cula 
Retevoeşti a fost naţionalizată. 

Culele din Şuici 





e Valea Topologului, casele se înlănţuiesc ca într-o horă imensă în 

aşezările statornicite de o parte şi de alta a râului. La Şuici şi la Tigveni, 

imaginea unor tulburătoare vremuri de nelinişte este evocată arhitectural 
prin fostele cule care şi-au schimbat între timp aspectul lor fortificat, ori s-au năruit, 
stăruind doar în amintirea încă vie a localnicilor, precum şi în memoria de necontestat a 
însemnărilor de călătorie. 


Cula Brătienilor 


Cercetător pasionat şi avizat al „antichităţilor” din districtul Argeş, Alexandru 
Odobescu consemna, în anul 1860, pe itinerarul său argeşean, popasul la Cula 
Brătienilor din Şuici, al cărei proprietar era un Tomiţă Pleşoianu, casa părându-i-se „o 
zidire foarte originală şi de un stil mai arhaic decât vârsta gazdei. Prea îngustă şi prea 
înaltă cât se poate, cu ferestre prea mici şi numai la catul de sus, care a fost ardicat, cu 
acoperiş înalt de şiţă şi cu proptele de zid împrejur”. 

Această construcţie fortificată, edificată din piatră, cu ziduri groase de 80 cm, 
pe un teren denivelat, formată din două corpuri distincte de clădire (corpul principal 
etajat, destinat locuinţei şi corpul secundar, pe trei niveluri şi consolidat prin contraforturi 
constituind bastionul de apărare cel mai bine amenajat), prezenta, sub raport 
constructiv, un caracter unitar, comunicaţia dintre ele asigurându-se la nivelul primului 
etaj. 

Turnul fusese prevăzut cu un balcon de lemn în consolă, la etajul al doilea, în 
legătură directă cu o sală în care se putea accede, pe o scară fixă, de la primul etaj, de 
unde, o altă scară mobilă asigura comunicaţia cu un beci, din care, printr-un tunel, era 
posibilă o evacuare în exteriorul clădirii, în cazuri extreme. 

„Prin această dispoziţie, potrivit aprecierii istoricului de artă Radu Creţeanu, 
cula din Şuici era adaptată atât nevoilor de viaţă ale unei familii numeroase, cât şi 
exigenţelor de autoapărare ale vremurilor de altădată”. 

Amplasată pe malul estic al Topologului, Cula Brătienilor a fost distrusă în urma 
unui puternic incendiu în anul 1913. 

Cula Sultănica 


mplasată, în comuna Şuici, pe malul opus al râului Topolog, cula fusese 

înălţată în prima jumătate a secolului al XVill-lea, de vreme ce, 

“mitropolitul Ţării Româneşti, Neofit, în cursul călătoriei sale din anul 1747, 
consemna, cu referire la localitatea menţionată, următoarele: „Am trecut râul spre apus 
şi am mers la casele lui Ştefan căpitan Balotă. Are case mari de piatră şi culă de zid 
înaltă pentru hoţi”. 

Monumentul actual a înregistrat trei faze constructive: faza  iniţială-— 
reprezentând edificarea nucleului edificiului, tip culă; etapa intermediară- constând din 
adăugarea ieşindurilor de pe laturile de nord-est şi sud-est, şi etapa finală - marcată 
prin adăugarea aripei sud-vestice. 

Nucleul originar prezintă ziduri masive şi bolți semicilindrice caracteristice 
secolului al XVIII-lea. Prin completările efectuate în secolul al XIX-lea, planul edificiului 
capătă contururi cruciforme, partea centrală constituind-o cula propriu-zisă. Accesul în 
culă este practicat în ieşindul de nord-est al construcţiei, unde se află şi scara de lemn 
spre etaj. leşindul sud-estic prezintă un zid străpuns de trei arcade, la parter, iar, la etaj, 
se află o singură cameră. Nucleul culei este rezervat camerelor de locuit, din care două 
sunt boltite semicilindric, la parter, şi una - la etaj. 

a: Aspectul fortificat al clădirii este subliniat 
de metereze şi de reminiscenţele altor metereze 
înzidite. 

Un brâu exterior în formă de tor şi o 
ornamentaţie interioară în stucatură la plafoane 
constituie elemente simple de decor arhitectural. 

Aparţinând iniţial familiei Brătienilor, cula 
din  Şuici a devenit proprietatea  Sultanei 
Tigveanu, care a întreprins lucrări de extindere a 
spaţiului acesteia, fiind, din această cauză, 
asociată, de către localnici, cu numele său 
diminutivat. Cula  Sultănica a avut, printre 
deţinătorii succesivi, pe: nepoata Sultanei, 
Alexandrina, căsătorită cu renumitul fizician 
Constantin Miculescu, şi, ulterior, pe fiica lor, 
Violeta, soţia inginerului N. Adrian, care a fost obligat să cedeze cula, în anul 1950, 
statului comunist. 

Amenajată de către un ilustru medic, Eftimie, ca Muzeu etnografic al Văii 
Topologului, cu un patrimoniu divers (roţi imense din lemn pentru car, teasc de ulei, 
mobilier țărănesc, precum şi textile de interior specifice zonei) — piese extrem de 
valoroase care, însă, după moartea acestuia, au dispărut, Cula Sultănica a fost puternic 
afectată de seismele din ultimele decenii, consolidarea construcţiei devenind o 
operaţiune de extremă urgenţă. [Radu Creţeanu — Culele argeşene de la răsărit de Olt, Argeş, an II 
(1967), nr. 2 (9), p. 20]. 


00coocooooooooee (9) 00cocoooooooooe 


Cula-conac ligveni 


ituată pe firul Topologului, în centrul satului Tigveni, Cula Theodor Brătianu 
A de dezvoltat în jurul nucleului iniţial al unei construcţii fortificate edificate 
post 1750, de către boierul din localitate Dincă Brătianu. 

Forma originară a construcţiei de plan pătrat încorpora un beci din piatră, cu 
acces pe latura nord-estică, prevăzut cu o boltă semicilindrică de cărămidă susţinută pe 
două arce dublou, beciul fiind surmontat de două încăperi cu bolți în lunetă. 

i În perioada anilor 1860-1870, 
întreprinzătorul urmaş al lui Dincă 
Brătianu, maiorul Theodor Brătianu, 
care a fost preocupat de tragerea la 
linie a satului Tigveni, a extins edificiul 
adăugându-i ieşindurile de pe laturile 
de sud-est şi nord-est. 

Construcţie impunătoare, 

Cula Theodor Brătianu  etalează, 
deasupra intrării, un foişor deschis cu 
| scară de acces interioară. Planul 
VĂ VĂ MA amplificat cuprinde, în partea centrală, 
|| | o sală încadrată de câte două 
încăperi, un dormitor deasupra 
ieşindului nord-estic şi alte încăperi 
despărțite prin arcade largi, două dintre acestea fiind acoperite cu bolți în lunete. 

Cula Theodor Brătianu se dezvăluia în întreaga sa splendoare, lui lon |. C. 
Brătianu, care făcuse o vizită în locurile ce evocau pe ascendenţii faimoasei sale familii 
atât de implicate în actul făuririi României moderne. 

Descinzând, în anul 1878, din diligenţa ce lega Bucureştii cu Râmnicu Vâlcea, 
lonel Brătianu sublinia, în memorialul său de călătorie, că „sub zidurile înconjurătoare 
ale bătrânelor curţi în fundul cărora se vede micul turn al bisericii, iar la mijloc, între 
bătătură şi ograda cu pomi, se ridică casele cu foişor şi cu înalt acoperiş şindrilit”. 

Marele politician român releva faima caselor din Tigveni: „Ele găzduiseră prin 
veacuri călătorii de seamă ce intrau în ţară prin Câineni, în ele copilărise tata şi locuia 
fratele lui mai mare, Theodor Brătianu”. 

„În lungile grajduri care închideau pe două laturi spaţioase” curtea lui Theodor 
Brătianu, el admiră herghelia Tigvenilor „neîncetat primenită cu sânge arăbesc şi 
englezesc, vestită până la Țarigrad”, herghelie din care provenea calul pe care regele 
Carol | intrase triumfător în Plevna. 

Dintr-o temniţă boltită, se asigura „printr-un subteran, ieşirea în fundul ogradei”, 
tainiţa servind ca ascunzătoare şi loc de refugiu: „Aici se pitise ispravnicul loniţă comisul 
Tigveanu când el scăpase de la mânăstirea din Argeş, unde îl împresuraseră turcii în 
1777... Turcii spânzurară în locul său pe un nenorocit globnic de ţigan, care astfel plăti 
scump cinstea de a fi luat drept boier, pentru prima şi ultima oară în viaţa lui”. [Anastase 
lordache, Marian Ştefan - /n plaiurile Loviştei, Magazin istoric, an XVIII (1984), nr. 2(203), p. 37]. 

După exproprierea moşiei în anul 1949, Cula-conac Theodor Brătianu a fost 
destinată organizării unei şcoli speciale pentru copii handicapaţi. 


Cula Budeasa 


lemente specifice acestui gen de arhitectură se regăsesc şi în structura 

Culei Hagi Tudorache din Budeasa construite ante 1762, pe malul estic al 

râului Argeş, la circa 5 km nord-est de municipiul Piteşti. De plan 
dreptunghiular, organizat în jurul unei axe longitudinale care reuneşte foişorul cu 
sacnacsiul pentagonal, construcţia include două niveluri: un beci în demisol boltit în 
leagăn cu arce-dublouri, peste care se înalţă etajul format din două dormitoare, la vest, 
bucătărie şi sufragerie (est), precum şi un balcon construit, ulterior, în consolă, din lemn. 
Modificările efectuate recent au constat din: desfiinţarea scării interioare a 
foişorului, construindu-se, în locul acesteia, o scară exterioară, modificarea şarpantei şi 

renunţarea la decorația murală, urmărindu-se, prin lucrările efectuate, exclusiv 
consolidarea construcţiei, obiectivul pierzându-şi, astfel, aspectul său iniţial. 


Cula Furnicosşsi 


n arealul geografic al Muscelului, Cula din Furnicoşi — sat situat pe valea 

Râului Târgului —, a fost construită din raţiuni identice de către medelnicerul 

lon Socolescu, în anul 1810. Demolată de către oficialităţile locale în anul 
1930, cula aparținuse boierilor Socoleşti, cei care ctitoriseră şi biserica satului Furnicoşi. 
În pisania în versuri a bisericii menţionate, se confirma preocuparea ctitoricească a 
medelnicerului lon Socolescu: „Cel Preaputernic / cu a sa milostivire, m-au învrednicit: / 
câteva acareturi şi zidiri am isprăvit”. 

Amplasată în imediata apropiere a bisericii, cula „avea trei etaje fără bolți, 
numai cu planşeuri de lemn. Scările urcau de la un etaj la altul de-a dreptul, din cameră 
în cameră, fără a recurge la săliţe”. [Drăghiceanu Virgil - Câteva monumente din Muntenia, BCMI, 
an XXIV, fasc. 69, 1931, p. 133]. 

Dispariţia unor cule, modificarea brutală sau starea precară de conservare a 
altora afectează integritatea patrimoniului arhitectural al Argeşului, prin distrugerea unor 
mărturii incontestabile ale unui trecut marcat de necurmate frământări sociale şi 
naţionale. 


Caracteristici ale culelor argesene 


În studiul său sintetic intitulat «Culele argeşene de la răsărit de Olt», Radu 
Creţeanu particulariza construcţiile de acest gen din zonă: „elemente de întărire — 
ridicarea clădirii, în toate cazurile, pe trei niveluri, izolarea pivniţei de spaţiul interior şi, 
îndeosebi, caracterul mai închis al clădirii, ce rezultă din lipsa cerdacului, încăpere semi- 
deschisă ce conferă culelor din Oltenia un farmec deosebit”. 

„URBANISMUL' PIETREI 





»eferindu-se la extinsa arie geografică în care arta sculptorilor în piatră din 

“Albeşti Muscelului s-a manifestat ca un mesaj de frumuseţe statornică în 

orizonturile existenţiale ale neamului românesc, lon Andreiţă consemna: „În 

dragostea lor pentru ţară, pietrarii din Albeşti şi-au înzidit truda şi numele în mai toate 

edificiile mari ale ţării: de la Curtea de Argeş şi Cozia la Podul de la Cernavodă, Muzeul 

Peleş, Arcul de Triumf, Universitatea din Bucureşti, Mausoleul de pe muntele Mateiaş, 

ridicat întru cinstirea eroilor căzuţi pentru făurirea României unite, Casa Scânteii, Sala 

Palatului — multe alte edificii social-culturale, a căror faţă spre lume este placată cu 
vestita, preţuita, căutata piatră de Albeşti”. 

Operele lor de excepţie — rod al unei munci extrem de dificile, care implică 
activităţi solicitante sub aspect fizic, dar şi fineţe de bijutier — se integrează creaţiei 
artistice naţionale: „Generaţii de pietrari — meşteri anonimi şi talentaţi — şi-au zidit 
talentul şi dorul în coloanele infinite ale fiinţei noastre naţionale... Din palmele pietrarilor 
din Albeşti, continuă să coboare minuni în piatră: opere de fiecare zi — atâtea şi atâtea 
edificii social-culturale — opere de zile mari, sărbătoreşti, opere în care dalta devine 
penel...”. 


Casa Poporului 


ntenţionând - potrivit propriilor sale declaraţii — să realizeze, pe plan 

arhitectural, „o reprezentare simbolică a celor două decenii de lumină pe care 

"le-am parcurs; am nevoie de ceva măreț, ceva foarte măreț, care să reflecte 
ceea ce am realizat”, ideea de centralizare a puterii fiind o obsesie paranoică, Nicolae 
Ceauşescu, temându-se de consecinţele nefaste ale unui seism distrugător precum cel 
din 4 martie 1977, a solicitat arhitecţilor să propună, pentru edificarea Centrului 
administrativ, un teren rezistent la cutremure. 

Amplasamentul Centrului administrativ a fost stabilit, din această cauză, în zona 
înaltă a cartierelor bucureştene: Uranus, Antim şi Rahova, în componenţa sa 
arhitecturală fiind incluse noile edificii ale: Casei Poporului, Casei Ştiinţei şi Tehnologiei, 
Ministerului de Interne, Arhivelor Statului şi Bibliotecii Naţionale. 

Realizarea acestui plan faraonic a dus la dispariţia unor monumente de 
arhitectură reprezentative, edificate după planurile unor celebri arhitecţi români, precum 

lon Mincu şi Horia Creangă, a unor elegante case familiale din această splendidă zonă 
rezidenţială, care au fost demolate cu buldozerele „epocii de aur”, precum şi la dispariţia 
din zonă a unor monumente ecleziastice demolate sau translate pe alte terenuri. 

Nucleul noului Centru administrativ îl constituia „Casa Poporului” — un edificiu 
mamut, realizat după proiectul tinerei arhitecte Anca Petrescu, absolventă a Institutului 
de Arhitectură din Bucureşti. 

Dimensiunile construcţiei sunt impresionante. Casa Poporului „este înaltă de 





86 metri, cu fațadele lungi de 276 metri, întinzându-se pe o suprafaţă de 6, 3 hectare”. 

Interiorul fascinează prin multitudinea spaţiilor destinate celor 440 de birouri, zecilor de 
săli şi saloane imense pentru organizarea unor manifestări ştiinţifice, cultural-artistice, 
social-politice etc. — spaţii care totalizează 265.000 m?, situându-se pe locul al doilea în 
lume după clădirea Pentagonului din Washington (604.000 m?). Sub raportul volumului 
construit, ocupă locul al treilea pe mapamond (2,55 mil. m?), după clădirea în care se 


montează rachetele din Cape Canaveral (SUA) şi Piramida lui Quetzalcoatl din Mexic. 
[Dan Ghinea — Enciclopedia geografică a României, Bucureşti, 2002, p. 291]. 


„Arhitectul şef al României socialiste”, precum îl gratulau adulatorii interesaţi din 
anturajul său, vădea o rezervă totală faţă de arhitecţii de profesie, deşi era obsedat de 
realizarea proiectului; „el arăta o consideraţie mai mare muncitorilor decât arhitecţilor, 
strângând mâna meşterilor, vorbind neprotocolar cu maiştri”, precum consemnează 
autoarea controversată, de către unii dintre colegii de breaslă, a acestui proiect faraonic. 

Printre cei care s-au bucurat de atenţia specială a ctitorului acestei imense 
construcţii amplu decorate cu sculpturi monumentale în piatră şi marmură, se aflau şi 
pietrari din Albeştii de Muscel, de altfel, autorii unor lucrări excepţionale de artă 
sculpturală decorativă. [Mihai Bărbulescu, Dennis Deletant, Keith Hitchins, Şerban Papacostea, 
Pompiliu Teodor — /storia României, Bucureşti, 1998]. 


Casa Scânteii 


Actualmente, Casa Presei Libere, a fost construită în perioada anilor 1949- 
- 1953, conform proiectelor unui colectiv 

de arhitecţi remarcabili condus de către 
arh. Horia Maicu. Edificiul este format din 
„patru corpuri distincte care comunică 
între ele, corpul central fiind dominat de 
un turn de 90 m. înălţime”. În edificarea 
acestei impunătoare construcţii, a fost 
a] încorporată şi munca plină de abnegaţie, 

înnobilată de talent a meşterilor sculptori în piatră din Muscel. 





Ateneul Român 


dificiu emblematic pentru Capitala României, a fost construit, între anii 1886- 
1888, după planurile arh. francez Albert Galleron şi arh. român Constantin 
Băicoianu. Prevăzut cu o faţadă realizată în stil neoclasic şi cupolă de 
factură barocă, „are Și ASpeGlul unui templu ionic cu 6 coloane frontale şi două laterale”, 
sala mare de concerte (cu diametrul 
de 28,50 m, înălţimea de 16 m şi 
capacitatea de 1000 de locuri) este 
decorată cu o imensă frescă, opera 
pictorului piteştean Costin Petrescu, 
compoziţie inspirată din momente 
fundamentale ale istoriei României. 
Pietrari renumiţi, originari din 
Albeştii  Muscelului, au înzestrat 
splendida construcţie cu pecetea 
autentică a frumosului dăltuit în 
calcar. 

Primăria oraşului 
CcCâmpulung-Muscel 


onstrucţia monumentală prevăzută cu: demisol, parter şi etaj, a fost 
(Donau de către arhitectul câmpulungean Dimitrie lonescu-Berechet, ca 

sediu al Prefecturii judeţului Muscel. Clădirea reprezintă „o strălucită 
exemplificare a concepţiei sale arhitecturale, prin asimilarea armonioasă, într-o sinteză 
românească, de nuanţă «brâncovenească» a stilurilor: bizantin, gotic şi baroc”. 





r 





POE — SSN a a e a - . - | 
Decorul arhitectural amplu, constând din sculpturi în piatră de Albeşti cu 
reprezentări zoomorfe, unele dintre acestea fiind preluate din motivistica unor edificii 
medievale zonale, precum: leul, grifonul, corbul, acvila etc. conferă monumentului 
valenţe artistice remarcabile. 

Vila Mathei 
Drăghiceanu 


onstrucţie edificată pe platoul superior al Gruiului, în Câmpulung-Muscel, 

superba vilă a ilustrului geolog român relevă „notabila contribuţie a 

meşterilor italieni” aduşi de către Mathei Drăghiceanu în vederea exploatării 
carierei de piatră de la Albeşti. Somptuozitatea clădirii prilejuieşte prof. Carmen 
Oprescu, în articolul său «Monumente de arhitectură câmpulungene — expresie a 
ambianţei cultural-istorice a anilor 1890-1910» [SCMCM, 1989], reflecţii de natură să 
motiveze valoarea arhitecturală, dar şi documentară a acestei construcţii: 

„Ni se pare exemplar, în comentarea semnificaţiilor încifrate în arhitectura acestei 
construcţii a cărei măreție te 
îngheaţă, te copleşeşte, modul 
cum se manifestă, în acest caz, 
relaţia comanditar —constructor 
- obiect de arhitectură. 

Oricine poate înţelege, 
străbătând încăperile imense, 
cu sobe monumentale de 
faianţă, importate, cu scafe de 
ipsos turnate după modelul 
palatelor sau moscheilor 
Orientului, cu dictoane latine 
săpate în piatră şi cu inițialele 
«M.D.» sau cu  ecusoane- 
blazon fixate pe toate feţele 
Ă văzute sau mai puţin văzute ale 
L . casei, inclusiv pe coşuri, că 
proprietarul avea o fire obişnuită să domine, era conştient de propria-i valoare, nu îşi 
economisea resursele de bani şi energie când voia să demonstreze sau să obţină ceva, 
călătorise mult şi avea intenţia să îşi valorifice, ostentativ chiar, impresiile, relaţiile, experienţa de 
viaţă acumulate prin aceste călătorii.”. 

Preceptele diriguitoare ale existenţei comanditarului care au fost încrustate pe 
vila din Grui: „Deus nobis heac otia facit”, reproducând un vers din Virgiliu, pe latura 
vestică a turnului construcţiei, şi „Labor improbus omnia vincit” din Tacit, pe latura de 
nord erau considerate, de către Mathei Drăghiceanu, „cele două capitole ale 
testamentului său mora!”. În vila Drăghiceanu, a funcţionat, o perioadă de timp, Şcoala 
Normală de Învăţătoare. Ulterior, a devenit pavilionul principal al Spitalului T.B.C. 

În toate aceste construcţii monumentale de referinţă pentru istoria arhitecturii 
naţionale, precum şi în extrem de multe altele nemenţionate în acest context din raţiuni 
de „economisire a spaţiului tipografic” este încorporată munca plină de dărurire şi talent 
a sculptorilor în piatră din Albeştii Muscelului. 


Concluzii 


nalizând, sub raport compozițional, „arhitectura de piatră”, arhitectul 

Constantin Joja definea, în opera sa «Sensuri şi valori regăsite» [Bucureşti, 

1981, p. 36] „atributele casei de zid şi de piatră” comparativ cu „arhitectura 
de lemn”: siguranţă, dar şi răceală, opacitate, masivitate, sentiment al duratei”. În aceste 
coordonate, se înscriu casele şi bisericile construite aproape, în exclusivitate, din piatră 
în judeţul Argeş: bisericile Flămânda, Sf. Gheorghe-Olari, Fundeni, Negru Vodă din 
Câmpulung Muscel; Podu Dâmboviţei, Florica şi altele. Considerând materialele utilizate 
în construcţii prin prisma relaţiei care se stabileşte între construcţia propriu-zisă şi 
natură, în realizarea acelui „contact poetic” ce conferă o anume particularitate satelor 
româneşti, arhitectul Constantin Joja aprecia că, spre deosebire de lemn, „piatra tot atât 
de suplă la modelaj ca şi lemnul, dar cu altă textură, are o răceală în culoare şi aspectul 
ei, care o fac aptă pentru accente sobre”. [Op. cit, p. 78]. 

Sub raportul rezistenţei, balanţa înclină evident în favoarea pietrei, care, ca 
material de construcţie, are o rezistenţă aproape nelimitată. „Expresia” pietrei — relevând 
„tendinţa spre eternitate” prezintă o frumuseţe „îngheţată faţă de a lemnului”, deoarece 
„piatra primeşte lumina soarelui şi o redă crudă” comparativ cu lemnul care „încălzeşte, 
colorează şi îndulceşte lumina”, deoarece „piatra e mată, rugoasă şi când capătă luciu, 
devine stridentă”. O primordialitate a utilizării lemnului în construcţii, în cursul evoluţiei 
civilizaţiei umane este incontestabilă, întrucât „a fost materialul cel mai abundent, cel 
mai uşor de extras şi de lucrat”, de aceea, „arhitectura în lemn s-a dezvoltat cu mult 
înaintea pietrei”, iar „formele plastice, decorul au fost inventate întâi în lemn şi apoi 
copiate în piatră”. Stâlpul şi coloana din piatră conferă „nobleţe compoziţiei arhitecturale, 
monumentalitate, indiferent de dimensiune, prin intermediul jocurilor de proporţie; 
rigiditate, subtilitate sau fineţe, prin jocul grosimii sau subţirimii diametrului”. 

„Sculptura arhitecturală în piatră este monumentală, fiindcă e în strânsă 
consonanţă cu o arhitectură înzestrată în cel mai înalt grad cu monumentalitate. Ea nu e 
obiectivă, cu alte cuvinte, nu este propriul său scop; şi nu este nici «obiect», adică un 
lucru distinct, separat în univers. Ea nu e legată de imitație, de simularea modelului, fie 
că este vorba de om, de vietate sau plantă. Ea este comandată de un sistem din care 
face parte.”. [Henri Focillon — Arta sculptorilor romantici, Bucureşti, 1989, p. 55]. 





AREALUL ETNOCULTURAL ARGES-MUSCEL 143 





GRIGORE CONSTANTINESCU 


CIVILIZAŢIA PIETREI 





CRUCI DE PIATRĂ 





preciind la superlativ, în mod absolut obiectiv, volumul «Monumente 
memoriale din Argeş. Cruci de piatră» — care a constituit teza de atestare 
în specialitatea «Monumente memoriale şi de arhitectură» a autorului 
acestui studiu despre civilizaţia pietrei —, prof. univ. dr. doc. Radu Florescu de la 
Universitatea din Bucureşti menţiona, printre altele, în «Cuvânt înainte»: „Trăinicia şi 
eficienţa lucrării sunt consecinţa directă a faptului că este cuprinzătoare şi sistematică, 
rod al unei îndelungate şi temeinice investigaţii documentare şi de teren, care nu a lăsat 
să scape nici o mărturie... Îmbrăcat în haina unui repertoriu, studiul acesta oferă, cu 











ARIS 











multă şi stăruitoare trudă, o adevărată comoară desprinsă din 
simţirea şi gândirea strămoşilor”. 

Repertoriul include 356 de monumente votive din 
judeţul Argeş, începând cu cel mai vechi „document în piatră” 
din anul 1546 până la obiectivele mai importante din perioada 
de mijloc a secolului al XIX-lea. 

Repertoriul nu se rezumă la transcrierea elementelor 
de identificare a pieselor lapidare înregistrate, ci include 
comentarea unor aspecte vizând: semnificaţia, structura şi 
limba inscripţiilor, onomastica, ornamentica etc. 

În concordanţă cu caracterul religios al crucilor de 
piatră, condiţionat de funcţia acestora — reflex al unui mod de 
gândire specific perioadei în care au fost create —, operele de 
acest gen constituie, atât prin modalitatea de realizare cât şi 
prin programul ornamental, o expresie viabilă a unei arte 
tradiţionale viguroase, iar inscripţiile lor reprezintă veritabile 
documente de limbă românească. 

Repertoriul este considerat de către autorul său „O 
carte pentru eternitate, prin binomul fundamental: «cruce — 
piatră», crucea semnificând spiritualitatea şi eternitatea 
celestă, iar piatra — materialitatea şi, implicit, eternitatea 
terestră.”. 

Referindu-se la importanţa studierii crucilor de piatră, 
distinsul istoric de artă Radu Florescu releva o realitate 





AREALUL ETNOCULTURAL ARGES-MUSCEL 





GRIGORE CONSTANTINESCU CIVILIZAŢIA PIETREI 





istorică evidentă: „Judeţul Argeş ocupă în contextul problematicii crucilor de piatră un loc 
de predilecție, atât datorită vechii tradiţii în lucrul artistic al pietrei care-l caracterizează, 
cât şi numărului mare de monumente medievale care-l acoperă. 

Micile monumente dau informaţii cu privire la viaţa socială şi economică; 
jalonează drumuri pe care au circulat oameni, bunuri, dar şi idei şi forme, legând între 
ele provinciile istorice ale României; concentrarea lor marchează centre cu viaţă 
economică şi socială activă, dinamică şi diferențiată; inscripţiile cu abundența lor de 
nume proprii vorbesc despre viaţa socială a comunităţilor, despre structura şi 
complexitatea lor. Încă mai bogată se dovedeşte problematica crucilor de piatră 
înţelese ca documente de istoria culturii. 

...Multă vreme crucile de piatră au fost încadrate în categoria obiectelor 
etnografice, adică a produselor tipice ale culturii ţărăneşti. La o examinare numai 
sumară a datei la care au fost ridicate şi a conţinutului inscripţiilor apare clar că, de fapt, 
ele sunt produsele unei activităţi meşteşugăreşti de înaltă specializare, răspunzând unei 
comenzi diverse şi diferenţiate în cadrul specific al societăţii feudale româneşti. 

Frecvența lor mai mare în mediul rural nu poate fi străină nici de împrejurările în 
care monumentele s-au păstrat şi au ajuns până la noi, dar, pe de altă parte, este 
semnificativă pentru procesul de transformare a satului feudal, mai ales moşnenesc, în 
sens urban şi în cel al apariţiei unei burghezii rurale, proces frânat de jugul otoman şi de 
perioadele de conflicte pustiind teritoriul ţărilor române în evul mediu târziu. Evident, în 
perioada ceva mai târzie de trecere de la feudalismul tardiv la capitalismul incipient, în 
pragul secolului al XIX-lea, şi acest gen, ca şi multe altele de creaţie medievală a fost 
integrat în cultura ţărănească şi a ajuns până la noi, fiind receptat în contemporaneitate 
mai ales sub înfăţişarea de bun etnografic. Dar toată această traiectorie nu-l face decât 
şi mai interesant sub aspectul sociologiei culturii, sau, altfel spus, sub cel al 
antropologiei culturale şi mai cu seamă în cadrul marii probleme a preluării moştenirii 
culturale. 

Fără îndoială însă că cea mai complexă dintre toate problemele este aceea 
artistică. Felul cum au apărut şi s-au constituit modelele formale şi decorative, originea 
motivelor şi temelor, condiţiile în care au ajuns în arta pietrarilor medievali români, felul 
în care au fost ulterior dezvoltate, traiectoria schimbărilor tematice şi stilistice şi modul în 
care au apărut aspecte specifice, integrate artei româneşti. 

„„„Inscripţiile, la rândul lor, cuprind numeroase şi interesante informaţii şi ridică 
un variat evantai de probleme. Ele aduc ştiri, în primul rând despre viaţa comunităţilor şi 
despre circulaţia bunurilor, ideilor şi formelor. Dar textul lor ascunde şi alte foarte 
interesante date: date de limbă românească veche, începând cu onomastica şi 
terminând cu deformarea specifică a formulelor epigrafice rituale slavoneşti; date de 
prosopografie şi genealogie — posibilitatea de a contura o întreagă lume, mai de grabă 

mijlocie decât măruntă, care, la vremea ei, a jucat un rol însemnat în viaţa socială 
profundă a ţării. În sfârşit, ultimele dar nu cele mai puţin importante, inscripţiile aduc 
date de ordin epigrafic, înlesnind o ordonare a formelor scrisului, permiţând datări şi 
încadrări zonale.”. 

În concluzie, monumentele lapidare de acest tip reprezintă surse importante de 
istorie locală, întrucât informaţiile furnizate, cu caracter votiv, în pofida laconismului 
inscripţiilor, atestă apartenenţe familiale comune unor persoane incluse în pomelnicul 
redactat de un comanditar, dar şi posibilităţile materiale ale acestuia, realizarea unor 
asemenea însemne memoriale din piatră presupunând cheltuieli consistente. 

În arealul etnocultural Argeş-Muscel, frecvenţa crucilor de piatră incluse pe 
Lista monumentelor memoriale din judeţul Argeş este considerabilă: 


ALBEŞTII DE ARGEŞ n-satul Albeşti Pământeni: 1694. 

ALBEŞTII DE MUSCEL m-satul Albeşti: 1660e XVille 1721e 1819 m-satul Bughea de 
Sus: 1782 m-satul Cândeşti: 1704e 1723e XIXe XIX. 

ALBOTA n-satul Moşteni: 1703e 1848. 

ANINOASA n-satul Aninoasa: XVIlle 1840. 

AREFU m-satul Căpăţâneni-Pământeni: XVII. 

BASCOV m-satul Bascov: 1802. 

BĂLILEŞTI m-satul Băjeşti: 1662 m-satul Bălileşti: XVIII. 

BÂRLA m-satul Lereni:1841 m-satul Urluieni: 1731. 

BELEŢI-NEGREŞTI m-satul Beleţi: XVile 1719 m-satul Negreşti: 1707. 

BEREVOEŞTI m-satul Berevoeşti: 1602e 1660e 1664e 1711e 1715e 1730e 1743e 1757e 
1780e 1787e 1828e 1868. 

BOGAŢI n-satul Bogaţi: XVII. 

BOTENI m-satul Boteni: 1656e 1747. 

BRĂDULEŢ m-satul Brădet: 1788 m-satul Brăduleţ: 1584. 

BUDEASA m-satul Budeasa: 1647e 1675e 1828. 

BUGHEA DE JOS n-satul Bughea de Jos: 14 XIXe 14 XIX m-satul Hulubeşti: 1757e 1766 
m-satul Mlăci: 1839. 

BUZOEŞTI m-satul Cornățel: 1733 m-satul Vulpeşti 1846. 

CĂLINEŞTI m-satul Călineşti: 1691e 1711e XVIlle 1837m-satul Cârstieni: 1660 m-satul 
Ciocăneşti: 1711e 1712e 1723e 1758 m-satul Drăghiceşti: XVille 1826 m-satul Gorganu: 
1726e XVille 1849 m-satul Râncăciov: 1745 m-satul Văleni-Podgoria: 1662 1663e 1666e 
1673e XVII-XVIlle 1715e 1719e 1727 m-satul Vrăneşti: 1662e 1662e 1760 
CÂMPULUNG-MUSCEL n-cartier Apa Sărată: 1660e 1660 1660e 1661e 1664e 1684e 
Y XIXe 1848 m-Câmpulung-Muscel: 1576e 1593e 1593e 1596e 1615e 1632e 1636e 1655e 





146 AREALUL ETNOCULTURAL ARGES-MUSCEL 





GRIGORE CONSTANTINESCU CIVILIZAŢIA PIETREI 





1657e 1661e 1662e 1664e1664e 1667e 1674e 1678 e 1688e 1697e 1699e XVile XVile 1711e 
1717e 1719e 1720e 1724e 1752e 1756e 1790e XVille XVille XVille XVille 14 XIXe 1828e 
1845e 1850e 1865e 1868. 

Extrem de importantele monumente lapidar-epigrafice: Crucea jurământului [1674] şi 
copia sa, Crucea pârgarilor [1790], reprezintă documente autentice atestând privilegiile de 
autoadministraţie limitată economice şi jurisdicţionale ale oraşului. In faţa Crucii jurământului, se 
oficia ceremonia de învestitură în funcţia de judeţ. Demnitarul ales depunea jurământul de 
credinţă şi săruta crucea, în prezenţa celor 12 pârgari şi a orăşenilor. 

CEPARI m-satul Urluieşti: 1734. 

CETĂŢ ENI m-satul Cetăţeni: 1660e 1736e 1779 m-satul Lăicăi: 1647e 1715e 1715. 
CORBENI m-satul Corbeni: 1766. 

CORBI m-satul Corbi: 1699e 1789 1838 m-satul Corbşori: 1804 m-satul Poenărei: 1660e 
1660e 1775e 1790e XVille 1/4 XIXe 1/4 XIXe 14 XIXe 1823 m-satul Stăneşti: XVlle 1724e 
1781e 1785e 1785e 1787e 4 XIXe 1802e 1810e 1813 e 1820e 1821e 1828e 1831e 1831. 
COSTEŞTI: 4 XIXe 1850. 

COSEŞTI n-satul Jupâneşti: 1739e 1739e 1828 m-satul Leiceşti: 1806. 

CURTEA DE ARGEŞ: 1661e XVII-XVIlle XVII-XVille 1796e 1842e 1852. 

DAVIDEŞTI m-satul Voroveni: 4 XIX. 

DÂMBOVICIOARA n-satul Ciocanu: 1688e 1815 m-satul Podu Dâmboviţei: 1691e 1709e 
1710e 1711e 1715e 1766. 

DÂRMĂNEŞITI m-satul Dârmăneşti: 1711 m-satul Valea Nandrii: 1810e 14 XIX. 
DOBREŞTI m-satul Dobreşti: 4 XIX. 

DOMNEȘTI m-satul Domneşti: 1716e 1723e 1755e 1756e 1803 e 1821. 
DRAGOSLAVELE m-satul Dragoslavele: 1632-1654e 1642e 1664e 1675e 1692e 1716e 
1719e 1723e 1723. 

GODENI m-satul Godeni: 1662e 1667 XVlle 1759. 

HÂRSEŞITI m-satul Hârseşti: 1824. 

HÂRTIEŞTI m-satul Bârzeşti: 1831 m-satul Hârtieşti: 1842 m-satul Lucieni: 1747. 
LEORDENI m-satul Glâmbocata: 1746 m-satul Leordeni: 1771. 

LUNCA CORBULUI m-satul Pădureţi: 1866. 

MĂLURENI m-satul Mălureni: 1788 m-satul Zărneşti: 1718e 1718. 

MERIŞANI m-satul Borleşti: 1661. 

MICEŞTI m-satul Miceşti: 1719. 

MIHĂEŞTI m-satul Mihăeşti: 1546e XVII-XVIlle 1714e 1849. 

MIOARELE m-satul Chilii: 1727 m-satul Coceneşti: 1721e 1850 m-satul Măţău: 1688e 
1751e 1774e 1802e 1835e 1837 e 1846 m-satul Suslăneşti: 1831. 

MIOVENI -Cartier Colibaşi: 1647e 1676 m-satul Făget (Vieroş): 1838 m-cartier Mioveni: 
1730 m-cartier Racoviţa: '2 XIX. 

MOŞOAIA m-satul Piscu Moşului: 1741. 

MUŞĂTEŞTI m-satul Costeşti-Vâlsan: 1781 m-satul Muşăteşti: 1714 m-satul Prosia: 1750 
m-satul Stroeşti: 1755 m-satul Vâlsăneşti: 1820. 

NEGRAŞI m-satul Bârlogu: 1642. 

NUCŞOARA n-satul Grui (Secături): XVIIle 34 XVIII m-satul Nucşoara: 1729e 1759. 
OARJA n-satul Ceauşeşti: 1791 m-satul Oarja: 1814. 

PIETROŞANI n-satul Bădeşti: 14 XIX m-satul Retevoeşti: XVIle 1720e 1740e 1759. 
PITEŞTI: XVile 1714e 1722e 1780 XVile 1813e 1832. 

POENARII DE MUSCEL n-satul Jugur: 1724e 14 XIX m-satul Poenari: 1818e '/4 XIXe 
4 XIXe 14 XIX. 

POPEŞTI m-satul Bucov: 1863 m-satul Popeşti: 1821. 

RĂTEŞTI m-satul Ciupa Mavrodolu: 1632. 

RECEA m-satul Deagu de Sus: 1714 m-satul Recea: 1828e 1829e 1844. 
RUCĂRn-satul Rucăr: XVlle 1613 1632e 1669e 1670e 1673e 34 XVile 1678e 1709e 
1722e 1735e 1828 e 14 XIX. 

SĂLĂTRUCU n-satul Sălătrucu: XVIII. 

SĂPATA n-satul Lipia: 1646 m-satul Mârţeşti: 1848. 

SCHITU GOLEŞTI m-satul Lăzăreşti: 1632 m-satul Schitu Goleşti: XVII-XVIII. 
STÂLPENI m-satul Rădeşti: 1593e 1848 m-satul Stâlpeni: 1761. 

STOENEŞTI n-satul Bădeni: 1726e 1791e 1844 m-satul Stoeneşti: 1593e 1621e 14 XIX. 
STEFAN CEL MARE m-satul Glavacioc: 1834e 1837. 

ŞTEFĂNEŞTI n-cartier Enculeşti: 1740 m-cartier Goleşti: 1597e 1665e 1722e 1757e 1758 
m-cartier Ştefăneşti: 1628e 1632e XVile 1716e 1730e XVille 1848e 1736e 1782e 1844. 
ŞUICI m-satul Şuici: 1736 e 1782 e 1844. 

TOPOLOVENI: 1661e 1661e 1662e 1712e 1714e 14 XVile 1756 m-cartier Ţigăneşti: 1643. 
ŢITEŞTI m-satul Bucşeneşti-Lotaşi: 1721 m-satul Valea Mânăstirii: 1850. 

UNGHENI m-satul Humele: 1814e 1848. 

VALEA IAŞULUI m-satul Cerbureni: 1729. 

VALEA MARE-PRAVĂŢ m-satul Nămăeşti: 1659 1702e 1724e 1791e XVille '14 XIXe 
1812e 1816 m-satul Valea Mare-Pravăț: 1663e 1740e 1756e 1835. 

VLĂDEȘTI m-satul Vlădeşti: 1600e 1844. 


00cocoocoooooooe (9. ccocoocoocoooooe 

MONUMENTE ALE EROILOR 


“n monumentalul volum «Argeş. Cartea eroilor», apărut la Piteşti, în anul 1984, 
sub coordonarea ştiinţifică a prof. dr. Petre Popa, preşedinte al Comitetului 
judeţean Argeş pentru cultură şi educaţie socialistă, şi redactarea prof. Grigore 
Constantinescu, coordonator al Oficiului judeţean Argeş pentru patrimoniul cultural 
naţional, se consemnează in extenso uriaşul tribut de sânge al eroilor din localităţile 
actualului judeţ Argeş care s-au jertfit în luptele pentru apărarea „hotarelor vecinice ale 
României întregi”, în cursul Războiului pentru Independenţă, Primului Război Mondial şi 
> celui de-Al Doilea Război Mondial. 

Cronica libertăţii poporului s-a scris 
dintotdeauna cu sângele unor neştiuţi eroi pe 
care i-a plămădit, în vremuri de pace, sau de 
cumpănă, pentru a-l apăra, pământul generos al 
patriei. Le-a fost dat eroilor să închidă ochii pe 
zări necunoscute lor, pentru ca soarele libertăţii 
să nu fie acoperit de norii întunecaţi purtaţi de 
vântul cotropirii stârnit de duşmani. Din plaiurile 
Argeşului şi  Muscelului, au pornit, spre 
orizonturile pângărite de gânduri vrăjmaşe, 
coloane nesfârşite de eroi. 

Au plecat la Războiul de întregire a 
neamului, cu simţămintele pe care liniştea 
tulburată de arme le-o toarnă în sufletele de 
plugari obişnuiţi să dea, prin muncă, doar viaţă, 
chiar şi pământului. 

Mulţi nu s-au mai întors, însă, la casele 
lor !... S-au încolonat pentru vecie în pământul 
sfânt al ţării, sau în pământ străin, pe piatra rece 
a unui monument înălţat de obşte lângă şcoala 

= — unde au învăţat că ei sunt patria pe care trebuie 
A iii S-o apere, la nevoie, cu însăşi viaţa lor. 

Le-au purtat amintirea scumpă, ani în şir, mamele, cu inimile cernite de durere, 

până când s-au stins ele însele în eternitate. Altora, care abia îşi clădiseră un cuib al lor, 

tinere femei rămase văduve, ori micuţii orfani. Apoi, amintirea lor s-a stins, pe nedrept, 
în uitare. Le murmurau, cândva, numele, de ziua lor, a Eroilor, buzele unor copii, nepoți 
sau strănepoţi de eroi. 

„„„A aminti despre lupte, despre înfrângeri şi biruinţe înseamnă a face o cronică. 
A scrie despre eroi înseamnă a dăltui, în conştiinţe, istoria. 

Cu aceste gânduri, răscolim prin anii care ne-au luminat existenţa naţională cu 
făclia întregirii neamului românesc... 

Jertfindu-se sub steagul sfânt al patriei prin timp durate, alături de alţi fii ai ţării, 
eroii căzuţi în luptele, deseori, inegale cu duşmanii au apărat libertatea eternei noastre 
Românii. 

Recunoştinţa faţă de eroii neamului nu se stingea odată cu înălţarea unor opere 
comemorative, în semn de omagiu, pentru jertfa lor supremă. Flacăra acestei 
recunoştinţe era viu întreţinută, strălucind tot mai puternic prin organizarea unor 
festivități memorabile de Ziua eroilor - devenită sărbătoare naţională. Campania de 
edificare a unor monumente memoriale s-a derulat pe fondul unei participări masive şi 
conştiente a populaţiei rurale din judeţele Argeş şi Muscel. 

Listele de subscripţie lansate de către comitetele de iniţiativă locală, create ad-— 
hoc, erau însoţite de apeluri străbătute de un vibrant patriotism: „Eroilor - se menţiona 
în apelul comitetului de iniţiativă din Buzoeşti -— li se cuvine admiraţia generaţiei actuale 
şi a celor viitoare, ca unora ce au făurit România Mare. Prin sângele lor, ne vom oţeli în 
lupta cu viaţa şi cu duşmanii din afară !... 

Slăvind gloria lor nemuritoare, este o datorie de onoare să dăm glas poemului 
de profundă simţire patriotică «Imn morţilor», închinat eroilor ştiuţi şi neştiuţi ai neamului 
românesc, de către poetul martir din Câmpulung-Muscel, Radu Gyr: 

„Morminte dragi, lumină vie, 
sporite-ntruna, an de an, 

noi v-auzim curgând sub glie, 
ca un şuvoi subpământean. 
Aţi luminat cu jertfe sfinte 
pământul, până-n temelii, 

căci arde ţara de morminte, 
cum arde cerul de făclii. 
Ascunse-n lut, ca o comoară, 
morminte vechi, morminte noi, 
de vi se pierde urma-n ţară, 
vă regăsim mereu în noi ! 

De vi s-au smuls şi flori şi cruce 
şi, dacă locul nu vi-l ştim, 

tot gândul nostru-n el v-aduce 
îngenuncheri de heruvim. 

Morți sfinţi în temniţi şi prigoane, 
morţi sfinţi în lupte şi furtuni, 

noi am făcut, din voi, icoane 

şi vă purtăm, pe frunţi, cununi. 
Nu plângem lacrimă de sânge, 

ci ne mândrim cu-atâţi eroi |... 

Nu ! Neamul nostru nu vă plânge, 
ci, se cuminecă, prin voi ! ”. 

În cronica interbelică a aşezărilor din arealul Argeş-Muscel, s-au înscris cu 
majuscule momentele inaugurării operelor comemorative de război - momente ce 
constituiau, în esenţă, evenimente de excepţie cu ecou considerabil în viaţa cotidiană a 
localităţilor din zonă. 

Pentru a se preîntâmpina alegerea unor amplasamente necorespunzătoare, 
Prefectura judeţului Argeş şi Prefectura judeţului Muscel solicitau primăriilor din 
subordine respectarea prevederilor legale referitoare la obţinerea autorizaţiei de 
edificare a monumentelor memoriale, proiectul lucrărilor implicând efectuarea „planului 
terenului destinat monumentului cu străzile învecinate, precum şi o fotografie arătând 
locul şi clădirile din jur”. 

Pentru asigurarea calităţii artistice a monumentelor consacrate eroilor neamului, 
se impunea ca „autorul lor să fie absolvent de arte frumoase, un artist de reputaţie bine 
stabilită sau un arhitect diplomat”. 

Ministerul Apărării Naţionale atrăgea atenţia Departamentului Cultelor şi Artelor 
asupra efectuării, în diverse localităţi din ţară, a unor lucrări necorespunzătoare care 
contravin semnificației acestor opere comemorative: „Se ridică monumente ale eroilor 
lipsite de frumuseţe şi măreție, cari, în loc să întărească sentimentele pioase de înălţare 
naţională, mai mult le micşorează...” 

O opinie similară fusese exprimată, încă din 1919, de către l. lordănescu, 
preşedintele Societăţii artiştilor sculptorilor români, care, relevând faptul că „pe pământul 
ţării noastre, s-au ridicat, din nefericire, monumente care nu ne fac cinste din punct de 
vedere artistic, fiind executate de pietrari”, apela la diriguitorii vieţii politico-administrative 
din judeţe să comande operele comemorative de război artiştilor sculptori români — 
„singurii în măsură de a executa în mod artistic monumentele ce vor îmbogăţi arta 
noastră”. 

Se recomanda o listă cuprinzând 25 artişti sculptori români, printre care: lon 
Jalea, Dumitru Măţăuanu, G. D. Mirea, Paciurea, Medrea ş.a., eliminându-se artiştii de 
origine străină, pe considerentul absolut exclusivist, că „ar constitui un sacrilegiu ca, la 

căpătâiul eroilor patriei noastre să se ridice un monument făcut şi semnat de un nume 
ca Oscar, Fritz, Wilhelm, contra căruia vitejii au luptat cu atâta entuziasm”. 

Formularea retorică a preşedintelui Societăţii artiştilor sculptorilor români: „Cine 
poate întipări mai bine în bronzul rece, sentimentul şi sufletul soldatului nostru decât 
românul însuşi ?” a avut, se pare, ecou în decizia prefectului de Muscel, care a pus, pe 
adresă, următoarea rezoluţie: „Se va avea în vedere când se va face comanda de 
monumente pentru judeţ !'. Comanda de monumente ale eroilor pentru judeţul Muscel s- 
a adresat nu numai unor artişti consacraţi — în imposibilitate de a realiza, în termen 
scurt, asemenea însemne memoriale, ci şi sculptorilor în piatră din Albeşti renumiţi 
pentru lucrările lor de artă executate la edificii administrative sau comerciale din judeţ. 

Dintre sculptorii consacraţi, au răspuns comenzilor: D. BÂRLAD -— autorul 
monumentului eroilor din oraşul Costeşti; ION JALEA -— autorul monumentului eroilor din 
Jugur, şi DUMITRU MĂŢĂUANU care va executa sculptura monumentelor eroilor din: 
Câmpulung-Muscele Bălileşti e Budiştenie Rucăre Valea Popii. 

Sculptorul FREDERIC STORK va semna monumentul dedicat eroilor din 
Dragoslavele. 

O remarcabilă colaborare între un arhitect, |. TROIANESCU, şi un sculptor, D. 
PAVELESCU, se semnalează în realizarea «Statuii Independenţei» din Piteşti. Dintre 
arhitecţii români, se va implica, în această operă de glorificare a eroismului ostaşilor 
români, DIMITRIE IONESCU-BERECHET care va elabora planul iniţial al celei mai 
reprezentative opere comemorative de război din zonă: Mausoleul de la Mateiaş. 

Întrecându-se pe ei înşişi, meşterii pietrari vor dura pentru eternitate opere de o 
certă valoare artistică închinate eroilor neamului românesc. Simpla menționare a 
numelor acestora relevă modul în care s-au implicat în acţiunea de cinstire a memoriei 
eroilor neamului românesc originari din zonă. Astfel, într-o ordine alfabetică a numelor 
autorilor lucrărilor de acest gen executate în localităţile menţionate din actualul judeţ, se 
înscriu sculptorii pietrari: 

ARGANINI ŞT.  [Bratiae Brăduleţe Căteascae Costeşti-Vâlsane Galeşe 
Gliganu de Suse Poiana Laculuie Receae Stroeştie Şerboienie Uda] BĂLĂŞOIU 
D. [Lăunele de Sus] BĂRBULESCU |. [Văcarea] BIZON GH. [Malu e Rucăr] 

CAROL R. [Budeasa Mare] DOLTEŢEANU |. [Burluşi] FILIP N. [Suseni] 
FLOREA |. [Hârtieşti] GAVA |. [Cărpeniş] GEORGESCU F. |Furduieşti] 
GEORGESCU l. [Enculeşti] GHEORGHE GH. [Neajovelu e Văleni-Podgoria] 
GRIGORIADE  [Cireşu] IVAŞCU AL.  [inuri] KAGHIORGHIS [Ciupa- 
Mănciulescue Ştefan cel Mare] KAGHIORGHIS N. [Albeşti-Pământenie Boţeştie 
Bradu de Jose Bradu de Suse Cocue Corbie Dealul Braduluie Dobreştie Drăganue 
Fureştie Găinuşae Humelee Mălurenie Morăreştie Pădureţie Păduroiue Piteşti-Prundue 
Richiţele de Jose Râjleţu-Govorae Sălişteae Sloboziae Stolnicie Ştefăneştie Teiue 

Udae Unghenie Viţicheştie Zărneşti] KAGHIORGHIS |. [Buneştie Buzoeştie 
Cerşanie Corbenie Drăghicie Hârseştie Mozăceni-Valee Piteşti-Găvanae Şerbăneştie 
Ţigăneştie  Ţuţuleşti] MEZZAROBA [Valea Pechii] MEZZAROBA E. 
[Retevoeştie Vărzăroaia] MEZZAROBA G.  [Stâlpeni] MEZZAROBA J. 


[Bădeştie Bârzeştie Mihăeştie Miovenie Pietroşanie Valea Stânii] MOICEANU GH. 
[Bughea de Jose Hulubeştie Mlăci] NEAGU  T. [Purcăreni] PANTAZI |. 
[Domneşti] PAPARĂ A. [Valea Mărului] PAVONI |. [Nucşoara] POPESCU 
GH. [Aninoasae Lereştie Pietroşani] RIZESCU FL. [Deagu de Sus] SAMOILĂ 
I.  [Conţeşti] SÂNTION N. [Jupâneşti] SIMION N. [Priboieni] SULCĂ . 
[Davideştie Găujanie Rociu] VLAD M. [Gălăşeşti] ZANIEL [Racoviţa]. 
Colective formate din sculptori pietrari au executat monumente ale eroilor în 
localităţile: Albeştii de Muscel [MEZZAROBA V. — GAVA N. — FLORESCU 1.] 
Berevoeşti (2) [MEZZAROBA P. — PARSIC C] Boteni [MEZZAROBA G. — 
PARSIC R.] Brădet [BALEŞU P. — RADU GH. — RADU II. —TIŢU[] Cepari 
[BALOTESCU |. - POPA. Găvana-Piteşti [KAGHIORGHIS |. — LAMNEDITIS TH.] 
Livezeni [MEZZAROBA J. - MEZZAROBA V.] Miceşti [BIZON A. —- FLOREA .] 
Rădeşti [MEZZAROBA G. — PARSIC R.] Valea Mânăstirii [MEZZAROBA J. — 
PARSIC R.] Vultureşti [MEZZAROBA J. - PARSIC C.]. 
Monumente ale eroilor şi alte remarcabile opere comemorative de război s-au 
înălţat de-a lungul anilor în actualul judeţ Argeş: 

ALBEŞTII DE ARGEŞ — satul Albeşti-Pământeni; lângă primărie —Monumentul 
eroilor din 1916-1918; autor: N. Kaghiorghis [1922]. 

ALBEŞTII DE MUSCEL — satul Albeşti, lângă biserică —Monumentul eroilor 
din 1916-1919 şi 1941-1945; autori: V. Mezzaroba, N. Gava, |. Florescu [1943] satul 
Bughea de Sus; lângă primărie —Monumentul eroilor din 1916-1918 şi 1940; autor: N. 
Bărbulescu [1922] satul Cândeşti; în centrul satului; —Monumentul eroilor din 1916-1918 şi 
1941-1945; autor: |. Bizon [1940]. 

ALBOTA — satul Cerbu; lângă biserică —Monumentul eroilor din 1916-1918; 1941- 
1945; [1945]; satul Cerbu; lângă şcoală —Monumentul eroilor din 1916-1918 şi 1941-1945. 

ANINOASA — satul Aninoasa, lângă Complexul comercial —Monumentul eroilor din 
1916-1918 şi 1941-1945; autor: Gheorghe Popescu [1923] satul Slănic, lângă biserică 
— Monumentul eroilor din 1916-1918 şi 1941-1945; autor: Parsic [1922] satul Valea Siliştii, 
lângă Magazinul sătesc —Monumentul eroilor din 1916-1918 şi 1941-1945; [1920]. 

AREE — satul Aref, lângă biserică —Monumentul eroilor din 1916-1918; [1935] 
satul Aref, lângă biserică —Monumentul eroilor din 1941-1943; [1943]. 

BASCOV — satul Bascov, lângă primărie —Monumentul eroilor din 1916-1919; 
[1920] satul Bascov, lângă Biserica de lemn Bascov —Monumentul eroilor din 1941-1945. 

BABANA — satul Valea Caprii; lângă biserică —Monumentul eroilor din 1916-1918 
şi 1941-1945 [1984] satul Slătioarele, lângă biserică —Monumentul eroilor din 1916-1918 
şi 1941-1945 [1941]. 

BAICULEŞTI — satul Valea Brazilor, lângă biserică —Monumentul eroilor din 
1916-1918 [1984]. 

BALILEŞTI — satul Bălileşti, lângă primărie —Monumentul eroilor din 1877, 1916- 
1918, 1941-1945; autor: D. Măţăuanu satul Poeniţa, în centrul satului —Monumentul eroilor 
din 1916-1918, 1941-1945. 

BELEŢI-NEGREŞTI — satul Beleţi, lângă Magazinul alimentar Beleţi 
— Monumentul eroilor din 1877, 1913, 1916-1918, 1941-1945; autor: V. Mezzaroba [1946]. 

BEREVOEŞTI — satul Berevoeşti, lângă Căminul cultural —Monumentul eroilor din 
1877, 1916-1918, 1941-1945; autori: P. Mezzaroba şi C. Parsic [1926] satul Berevoeşti 
— Monumentul eroilor din 1877, lângă primărie —Monumentul eroilor din 1941-1945; autori: 
P. Mezzaroba şi C. Parsic [1921]. 

BARLA — satul Bârla, lângă primărie —Monumentul eroilor din 1916-1918 [1925] 

satul Cioceşti, lângă cooperativă —Monumentul eroilor din 1916-1918 [1925] satul 
Mozăceni-Vale, lângă fosta primărie; autor: |. Kaghiorghis [1923] satul  Urlueni, lângă 
şcoală —Monumentul eroilor din 1916-1918 [1925]. 

BOGAŢI — satul Bogaţi, lângă Magazinul universal —Monumentul eroilor din 1877, 
1916-1918 [1938] satul Bogaţi, lângă Biserica Valea Zimbrului —Monumentul eroilor din 
1877, 1916-1918, 1941 [1966]. 

BOTENI — satul Boteni, lângă şcoală —Monumentul eroilor din 1877, 1916-1918; 
autori: G. Mezzaroba şi R. Parsic [1927]. satul Boteni, lângă şcoală —Monumentul eroilor 
din 1941-1945 [1946]. 

BOŢEŞTI — satul Boţeşti, lângă şcoală —Monumentul eroilor din 1877, 1913, 1916- 
1919; autor: N. Kaghiorghis [1926]. 

BRADU — satul Bradu, lângă Biserica Bradu de Sus, —Monumentul eroilor din 
1916-1919; autor: N. Kaghiorghis [1930] satul Bradu, în centrul satului —Monumentul eroilor 
din 1916-1919, 1941-1945; autor: N. Kaghiorghis [1942]. 

BRADULEŢ — satul Brădet, lângă Biserica schitului Brădet —Monumentul eroilor 
din 1916-1918; autori: |. Radu, G. Radu, |. Tiţu, P. Baleşu satul Brăduleţ, lângă primărie 
— Monumentul eroilor din 1916-1918; autor: St. Arganini [1932] satul Galeş, lângă Muzeul 
sătesc —Monumentul eroilor din 1916-1918; autor: St. Arganini [1938]. 

BUDEASA — satul Budeasa, lângă Biserica Budeasa Mare —Monumentul eroilor 
din 1916-1918; autor: R. Carol [1935] satul Gălăşeşti, lângă biserică —Monumentul eroilor 
din 1877, 1916-1918, 1941-1945; autor: M. Vlad [1978] satul Valea Mărului, lângă Grădiniţa 
de copii —Monumentul eroilor din 1913, 1916-1918; autor: A. Papară [1923]. 

BUGHEA DE JOS — satul Bughea de Jos, lângă Căminul cultural —Monumentul 
eroilor din 1916-1918, 1941-1945; autor: Gh. Moiceanu [1949] satul Hulubeşti, în centrul 

satului —Monumentul eroilor din 1916-1918, 1941-1945; autor: Gh. Moiceanu [1932] satul 
Mlăci, în centrul satului —Monumentul eroilor din 1916-1918; autor: Gh. Moiceanu [1936]. 

BUZOEŞTI — satul Buzoeşti, în centrul satului —Monumentul eroilor din 1916-1918, 
1941-1945; autor: |. Kaghiorghis [1920] satul  Şerboieni, în centrul satului —Monumentul 
eroilor din 1913, 1916-1918, 1941-1945; autor: St. Arganini [1940]. 

CALDARARU — satul  Căldăraru, lângă biserică —Monumentul eroilor din 1916- 
1918, 1941-1945 [1941]. 

CALINEŞTI — satul  Călineşti, lângă Căminul cultural —Monumentul eroilor din 
1941-1945 satul Călineşti, lângă biserică —Monumentul eroilor din 1916-1918, 1941-1945 

satul  Gorganu, lângă spital —Monumentul eroilor din 1877, 1913, 1916-1918 satul 
Râncăciov, lângă biserică —Monumentul eroilor din 1916-1918, 1941-1945 [1966] satul 
Văleni-Podgoria, lângă biserică —Monumentul eroilor din 1877, 1913, 1916-1918; autor: Gh. 
Gheorghe [1943] satul Viţicheşti, în centrul satului —Monumentul eroilor din 1916-1918; 
autor: N. Kaghiorghis [1924] satul  Vrăneşti, lângă şcoală —Monumentul eroilor din 1877, 
1916-1918 [1932]. 

CATEASCA — satul Căteasca, lângă primărie —Monumentul eroilor din 1916-1918, 
1941-1945; autor: St. Arganini [1926]. „Realizat din piatră de Albeşti, este compus dintr-un soclu 
de plan pătrat, în trei trepte, şi o coloană masivă de forma unui trunchi de piramidă pătratică, 
evazat la bază şi la partea superioară. Pe faţada principală, se află inscripţiile: «Pe aici nu se 
trece ! / Jiu, Oituz, Mărăşti, Mărăşeşti / În memoria eroilor din comuna Căteasca, judeţul Argeş, 
morţi în războiul pentru întregirea neamului. 1916-1918» satul  Cireşu, lângă şcoală 
— Monumentul eroilor din 1877, 1916-1918, 1941-1945; autor: M. Grigoriade [1943]. „Realizat 
din piatră, se compune dintr-un soclu masiv, paralelipipedic, de plan pătrat (2,35 m înălţime), pe 
care se sprijină statuia, ronde-bosse, înaltă de 1,80 m a unui ostaş român în ţinută de campanie, 
cu arma la picior.” [Colonel dr. Florian Tucă, Mircea Cociu — Monumente ale anilor de luptă şi jertfă, 
Bucureşti, 1983, p. 132]. 

CEPARI — satul  Cărpeniş, lângă biserică —Monumentul eroilor din 1916-1918, 
1941-1945; autor: |. Gava [1968] satul  Cepari, lângă biserică —Monumentul eroilor din 
1916-1918, 1941-1945; autori: |. Popa, |. Balotescu [1945]. 

CETAŢENI — satul Cetăţeni, lângă Căminul cultural —Monumentul eroilor din 
1941-1945 > satul Lăicăi, lângă biserică —Monumentul eroilor din 1916-1918. 

CICANEŞTI — satul  Cicăneşti, lângă primărie —Monumentul eroilor din 1877, 
1916-1918 [1920] satul  Cicăneşti, lângă biserică —Monumentul eroilor din 1941-1945 
[1942]. 

CIOFRANGENI — satul  Burluşi, lângă şcoală —Monumentul eroilor din 1916- 
1918, 1941-1945; autor: |. Dolteţeanu [1942] satul Ciofrângeni, lângă primărie 
— Monumentul eroilor din 1916-1918. 

CIOMAGEŞTI — satul Bratia, lângă şcoală —Monumentul eroilor din 1916-1918; 
autor: St. Arganini. 

CAMPULUNG-MUSCEL — cartier Apa Sărată, —Monumentul eroilor din 1916- 
1918, 1941-1945; autor: Mezzaroba [1939] lângă piaţa centrală —Monumentul eroilor din 
1916-1917; autor: D. Măţăuanu [1928]. Text inscripţionat, pe o placă de marmură: „Câmpulungul 
Muscelului, omagiu etern eroilor săi care au pecetluit, cu sângele şi viaţa lor trecătoare, hotarele 


veşnice ale României întregite şi nepieritoare”. Regiment —Monumentul eroilor din 1916- 
1919 [1935]; —Monumentul eroilor din 1877 [1897]; —Monumentul eroilor din 1913; Turnătoria 
|. Trifulescu-Bucureşti [1930] cartier Valea Româneştilor —Monumentul eroilor din 1916- 


1917, 1941-1945 [1923]. 

COCU — satul Cocu, lângă şcoală —Monumentul eroilor din 1916-1918; autor: N. 
Kaghiorghis [1931] satul  Richiţele de Jos, în centrul satului —Monumentul eroilor din 
1916-1918; autor: N. Kaghiorghis [1930]. 

CORBENI — satul Bucşăneşti, lângă biserică —Monumentul eroilor din 1941-1945 
[1979] satul Corbeni, lângă şcoală —Monumentul eroilor din 1916-1918; autor: |. 
Kaghiorghis [1927]. 

CORBI — satul Corbi, lângă Căminul cultural —Monumentul eroilor din 1916-1918; 
autor: N. Kaghiorghis [1923] satul  Corbşori, lângă şcoală —Monumentul eroilor din 1916- 
1918 [1934] satul Poenărei, lângă Biserica de lemn «Cuvioasa Paraschiva» —Monumentul 
eroilor din 1916-1918, 1941-1945 [1920] satul  Stăneşti 1916-1918, 1941-1945; Placa 
comemorativă din satul Stăneşti dedicată eroilor căzuţi în cursul evenimentelor din 1916-1918; 
amplasată la Căminul cultural Stăneşti. 

COSTEŞTI — lângă primărie —Monumentul eroilor din 1916-1918; autor: D. Bârlad 
[1937] satul Podu Broşteni, lângă şcoală —Monumentul eroilor din 1916-1918 [1938]. 

COSEŞTI — satul Jupâneşti, lângă cooperativa de consum —Monumentul eroilor 
din 1916-1918; autor: N. Sântion [1922] satul Leiceşti, lângă biserică —Monumentul eroilor 
din 1916-1918 [1938] satul  Păcioiu, lângă biserică —Monumentul eroilor din 1916-1918, 
1941-1945 satul Petreşti, lângă biserică —Monumentul eroilor din 1916-1918 [1922]. 

COTMEANA — satul Cotmeana, în cimitir —Monumentul eroilor din 1916-1918, 
1941-1945 [1975]. 

CUCA — satul Cuca, lângă şcoală —Monumentul eroilor din 1916-1918 [1922] 
satul  Lăunele de Sus, lângă biserică —Monumentul eroilor din 1916-1918; autor: D. Bălăşoiu 
[1939] satul  Măcăi, lângă Căminul cultural —Monumentul eroilor din 1913, 1916-1918 
[1939]. 

CURTEA DE ARGEŞ — Cimitirul eroilor din Primul Război Mondial, amplasat pe 
str. Eroilor. De formă patrulateră, în terase; zid de incintă din bolovani de râu, la intrare, zid de 
cărămidă. Troiță de lemn sculptată de N. Babic. Text: „Ridicată de Societatea Mormintele 
Eroilor. St. Baloş, arhitect; N. Babic, sculptor Bucureşti” Troiţa eroilor din 1916-1918, 
amplasată lângă ruinele Bisericii Sân Nicoară Placa comemorativă 1916-1918, fixată în 
holul Şcolii nr. 1, în anul 1937. Inscripţii: „Jertfa neamului, eroii oraşului Curtea de Argeş căzuţi 
în războiul de întregire 1916-1918. Patria recunoscătoare. Comanditar: D. Udrescu, directorul 

şcolii”. [Colonel dr. Florian Tucă, Mircea Cociu — Monumente ale anilor de luptă şi jertfă, Bucureşti, 1983, 
p. 169-170]. 

DAVIDEŞTI — satul Conţeşti, lângă şcoală —Monumentul eroilor din 1916-1918, 
1941-1945; autor: |. Samoilă [1948] satul  Davideşti, lângă şcoală —Monumentul eroilor 
din 1916-1918, 1941-1945; autor: |. Sulcă [1923]. 

DAMBOVICIOARA — satul Podu Dâmboviţei, lângă biserică —Monumentul 
eroilor din 1916-1918. 

DARMANEŞTI — satul Dârmăneşti, lângă şcoală —Monumentul eroilor din 1941- 
1945 [1947]. 

DOBREŞTI — satul Dobreşti, lângă primărie —Monumentul eroilor din 1916-1918, 
1941-1945; autor: N. Kaghiorghis [1921] satul  Fureşti, lângă şcoală —Monumentul eroilor 
din 1916-1918, 1941-1945; autor: N. Kaghiorghis [1935]. 

DOMNEŞTI — lângă Casa de cultură —Monumentul eroilor din 1877-1878, 1916- 
1918; autor: |. Pantazi [1936]. 

DRAGOSLAVELE — în centrul localităţii —Monumentul eroilor din 1916-1918; 
autor: Frederic Stork [1925]. „Construit din piatră de Albeşti, monumentul este format dintr-o 
prismă dreptunghiulară, sprijinită pe un postament dreptunghiular, având în terminaţie un vultur 
de bronz cu aripile strânse. Întreg monumentul are înălţimea de 4,50 m. Pe faţada principală a 
monumentului, este săpată următoarea inscripţie: «În amintirea luptătorilor din Dragoslavele 
morţi în războiul pentru întregirea neamului 1916-1918. Comuna recunoscătoare fiilor ei». Pe 
cele patru faţade, sânt înscrise numele a 94 de militari din localitate căzuţi la datorie pe 
câmpurile de luptă”. 

[Colonel dr. Florian Tucă, Mircea Cociu — Monumente ale anilor de luptă şi jertfă, Bucureşti, 1983, 
p. 183]. 

DRAGANU — satul Drăganu, lângă primărie —Monumentul eroilor din 1916-1918; 
autor: N. Kaghiorghis [1936]. 

GODENI — satul Capu Piscului, lângă biserică —Monumentul eroilor din 1916-1918, 
1941-1945 [1922] satul Coteşti, lângă Căminul cultural —Monumentul eroilor din 1977- 
1878, 1916-1918, 1941-1945 satul Godeni, —Monumentul eroilor din 1916-1918; autor: 
Barbo Luigi satul Malu, în centrul satului —Monumentul eroilor din 1916-1918, 1941-1945; 
autor: Gh. Bizon [1920]. 

HARSEŞTI — satul  Hârseşti, lângă şcoală —Monumentul eroilor din 1916-1918; 
autor: |. Kaghiorghis. 

HARTIEŞTI — satul Bârzeşti, lângă şcoală —Monumentul eroilor din 1916-1918; 
autor: J. Mezzaroba [1936] satul Hârtieşti, în parcul satului —Monumentul eroilor din 1877, 
1916-1918,1941-1945; autor: |. Florea [1940] satul Mărgeşti, lângă Şcoala generală —Placa 
comemorativă a eroilor din: 1877, 1916-1918; [1932]. 

IZVORU — satul Izvoru de Jos, lângă biserică —Monumentul eroilor din 1877, 
1916-1918, 1941-1945 [1981] msatul Izvoru de Sus, lângă şcoală —Monumentul eroilor din 

1877-1878, 1916-1918; autor: T. Rădulescu [1927]; lângă biserică —Monumentul eroilor din 
1916-1918; autor: Trandafirescu [1946]. 

LEORDENI — satul Budişteni, lângă Căminul cultural —Monumentul eroilor din 
1913, 1916-1918; autor: D. Măţăuanu, C. Dănilă [1922] satul Ciulniţa, lângă biserică 
— Monumentul eroilor din 1916-1918, 1941-1945; autor: |. Olteanu [1970] satul 
Glâmbocata, lângă şcoală —Monumentul eroilor din 1916-1918 [1932] satul Leordeni, 
lângă Căminul cultural —Monumentul eroilor din 1916-1918, 1941-1945; autor: „Societatea 
Remyery-Galaţi” [1928]. 

LEREŞTI — satul Lereşti, lângă primărie —Monumentul eroilor din 1916-1918; autor: 
anonim din Albeşti [1920]. „Pe un postament de beton, în mai multe trepte, se înalţă o coloană 
din piatră, care are în terminaţie un vultur cu aripile întinse. La partea superioară a 
monumentului, pe toate laturile sale, sânt fixate elemente decorative, care reprezintă simboluri 
ale vitejiei ostăşeşti: o cască ostăşească, două săbii încrucişate, ţeava unui tun ş. a. Pe 
monument, sânt înscrise numele a peste 60 de militari din localitate căzuţi eroic la datorie în 
luptele din primul război mondial şi următoarele inscripţii: «Pravăţy, «Mărăşti», «Mărăşeşti», 
«Oituz». «În amintirea eroilor morţi în războiul 1916-1918, pentru reîntregirea neamului». 
satul  Lereşti, lângă biserică —Monumentul eroilor din 1916-1918, 1941-1945 [1946] satul 
Voineşti, lângă Ateneul Voineşti —Monumentul eroilor din 1877, 1913, 1916-1918 [1920] 
satul Valea Foii —Monumentul eroilor din 1916-1918 [1920]. Cimitirul eroilor căzuţi în luptele 
din zonă în anul 1916. 

LUNCA CORBULUI — satul  Pădureţi, lângă Grădiniţa de copii —Monumentul 
eroilor din 1916-1918; autor: N. Kaghiorghis [1939]. Placa comemorativă „1907”, lângă Grădiniţa 
de copii Pădureţi. 

MALURENI — satul Buneşti, —Monumentul eroilor din 1877-1878, 1916-1919; 
autor: |. Kaghiorghis [1921] satul  Mălureni, lângă magazin —Monumentul eroilor din 1916- 
1918, 1941-1945; autor: N. Kaghiorghis [1923] satul Zărneşti, lângă şcoală —Monumentul 
eroilor din 1877-1878, 1916-1918; autor: N. Kaghiorghis [1933]. 

MARACINENI — satul Mărăcineni, lângă biserică —Monumentul eroilor din 1916- 
1918; [1921]. 

MERIŞANI — satul  Borleşti, lângă biserică —Monumentul eroilor din 1916-1918 
[1937] satul Dobrogostea, lângă biserică —Monumentul eroilor din 1916-1918, 1941-1945. 

MICEŞTI — satul Miceşti, lângă şcoală —Monumentul eroilor din 1916-1918, 1941- 
1945; autori: |. Florea şi A. Bizon [1945] satul Purcăreni, lângă biserică —Monumentul 
eroilor din 1916-1918; autor: T. Neagu [1939]. 

MIHAEŞTI — satul Drăghici, în centrul satului —Monumentul eroilor din 1877, 1916- 
1918, 1944; autor: |. Kaghiorghis [1929] satul  Mihăeşti, lângă Magazinul universal 
— Monumentul eroilor din 1916-1918, 1944; autor: J. Mezzaroba, R. Parsic [1926] satul 
Valea Popii, lângă Grădiniţa de copii —Monumentul eroilor din 1877-1878, 1916-1918, 1941- 
1945; autor: D. Măţăuanu [1927] satul  Văcarea, lângă Magazinul universal —Monumentul 
eroilor din 1916-1918, 1941-1945; autor: |. Bărbulescu [1925]. 

MIOARELE — satul  Măţău, lângă primărie —Monumentul eroilor din 1916-1918; 
autor: D. Măţăuanu; Burnescu [1921]. 

MIOVENI — Colibaşi, lângă biserică —Monumentul eroilor din 1877-1878, 1916- 
1918; autor: N. Kaghiorghis Mioveni, lângă şcoală —Monumentul eroilor din 1916-1918, 
1941-1945; autor: J. Mezzaroba [1929] Racoviţa, lângă spital —Monumentul eroilor din 
1916-1918, 1941-1945; autor: Zaniel [1920]. 

MIROŞI — satul Miroşi, lângă şcoală —Monumentul eroilor din 1941-1945 satul 
Surduleşti, lângă şcoală —Monumentul eroilor din 1877, 1916-1918, 1941-1945 [1978]. 

MORAREŞTI — satul Morăreşti, lângă biserică —Monumentul eroilor din 1916- 
1919; autor: N. Kaghiorghis satul Deduleşti —Monumentul eroilor din 1916-1919 [1927]. 

MOŞOAIA — satul  Moşoaia, lângă Căminul cultural —Monumentul eroilor din 
1916-1918 [1922]. 

MOZACENI — satul Mozăceni, lângă primărie —Monumentul eroilor din 1916-1918 
[1931]. 

MUSATEŞTI — satul Costeşti-Vâlsan, lângă biserică —Monumentul eroilor din 
1916-1919; autor: St. Arganini [1924] satul  Mugşăteşti, în centrul satului —Monumentul 
eroilor din 1916-1919 [1936] satul Stroeşti, lângă biserică —Monumentul eroilor din 1916- 
1919; autor: St. Arganini [1920] satul  Vâlsăneşti, lângă Căminul cultural —Monumentul 
eroilor din 1877, 1916-1919, 1941-1945 [1972]. 

NUCŞOARA — satul Nucşoara, lângă biserică —Monumentul eroilor din 1877, 
1916-1918, 1941-1945; autor: |. Pavoni. 

OARJA — satul Oarja, amplasat lângă ramificaţia spre Rociu —Monumentul eroilor 
din 1916-1918 [1919] satul  Oarja, lângă biserică —Monumentul eroilor din 1916-1918, 
1941-1945 [1939]. 

PIETROŞANI — satul Bădeşti, lângă biserică —Monumentul eroilor din 1916-1918; 
autor: J. Mezzaroba [1937] satul  Pietroşani, lângă şcoală —Monumentul eroilor din 1916- 
1918, 1941-1945; autor: J. Mezzaroba [1936]. Placa comemorativă a eroilor din satul 
Pietroşani căzuţi în cursul evenimentelor din anii: 1916-1919; amplasată la Şcoala generală 
Pietroşani, în anul 1939 satul Retevoeşti, lângă Cula Drugănescu —Monumentul eroilor din 


1916-1918, 1941-1945; autor: E. Mezzaroba satul  Vărzăroaia, lângă Căminul cultural 
— Monumentul eroilor din 1916-1918, 1941-1945; autor: E. Mezzaroba [1947]. 
PITEŞTI — 


Statuia independenţei consacrată eroilor din 1877-1878, amplasată lângă fântâna 
din str. Crinului; autori: arhitect |. Troianescu; sculptor D. Pavelescu [1907]. Soclu înalt fixat pe o 
platformă în trepte; în partea superioară, este montată o sferă cu un vultur din bronz cu aripile 
larg deschise. 

Poarta eroilor —Monument original consacrat eroilor din 1877-1878, 1916-1918; 
amplasat în parcul Trivale; edificat în anul 1927, cu ocazia semicentenarului Războiului pentru 
Independenţă, sub forma unei porţi româneşti din zidărie, pe fundaţii şi soclu de piatră. 

Pe plăci de marmură, sunt înscrise numele celor peste 1100 de eroi din Regimentul 4 
Argeş căzuţi pe câmpurile de luptă pentru apărarea patriei şi înfăptuirea unităţii naţionale. 
Monumentul eroilor din 1916-1918, 1941, amplasat în cartierul Prundu 
<actualmente, Petrochimiştilor>; autor: N. Kaghiorghis [1929]. În august 1981, a fost reamplasat 
pe o poziţie dominantă din parcul amenajat în cartierul Petrochimiştilor, construindu-se, o scară 
de acces din beton. „Monumentul este realizat din piatră. Pe faţada coloanei, în partea sa 
superioară, este montat un relief din marmură albă care redă figura unui ostaş în poziţie de 
tragere. Pe plăci de marmură albă, se află următoarele inscripţii: «În amintirea eroilor căzuţi 
pentru patrie», «Comuna Prundu recunoascătoare fiilor săi jertfiți pentru patrie în războiul 1916- 
1918», precum şi textul incizat pe o placă de marmură albă: «Jertfindu-vă sub steagul sfânt / al 
patriei prin timp durate, / aţi semănat acest pământ / cu dor nestins de libertate», text redactat 
de prof. Grigore Constantinescu, la solicitarea autorului proiectului de restaurare a 
monumentului, arhitectul şef al municipiului Piteşti, Nicolae Ernst [1981]. 

Monumentul eroilor din 1916-1919 din fosta comună urbană Găvana; autori: |. 
Kaghiorghis, Th. Lamneditis [1920]; reamplasat în 1983, pe colina din apropierea 
Cinematografului «Lumina». 

[Colonel dr. Florian Tucă, Mircea Cociu — Monumente ale anilor de luptă şi jertfă, Bucureşti, 1983, 
p. 302-303]. 
POIANA LACULUI — satul Dealul Viilor, lângă biserică —Monumentul eroilor din 


1916-1918 satul  Păduroiu, lângă şcoală —Monumentul eroilor din 1916-1918; autor: N. 
Kaghiorghis [1936] satul Poiana Lacului —Monumentul eroilor din 1916-1918; autor: St. 
Arganini satul Sămara, în centrul satului, 1941. 


POENARII DE ARGEŞ — satul Poenari, lângă şcoală —Monumentul eroilor din 
1916-1918, 1941-1945 [1943]. 

POENARII DE MUSCEL — satul Groşani, lângă şcoală —Monumentul eroilor 
din 1916-1918 [1928] satul Jugur, lângă biserică —Monumentul eroilor din 1916-1918, 


1941-1945; autor: |. Jalea [1923] satul Poenari, lângă Căminul cultural —Monumentul 
eroilor din 1916-1918 satul Poenari, lângă Căminul cultural —Monumentul eroilor din 
1941-1945. 


POPEŞTI — satul Slobozia, lângă biserică —Monumentul eroilor din 1916-1918, 
1941-1945 [1952]. 

PRIBOIENI — satul Priboieni —Monumentul eroilor din 1877-1878, 1913; autor: N. 
Simion [1914]. 

RATEŞTI — satul  Ciupa Mănciulescu, lângă şcoală —Monumentul eroilor din 
1916-1918; autor: Kaghiorghis [1926] satul  Furduieşti, lângă şcoală —Monumentul eroilor 
din 1916-1918, 1941-1945; autor: F. Georgescu [1929] satul  Nejlovelu, lângă şcoală 
— Monumentul eroilor din 1941-1945; autor: Gh. Gheorghe [1945] satul  Tigveni, lângă 
primărie —Monumentul eroilor din 1916-1918, 1941-1945 [1932]. 

RECEA — satul Deagu de Jos, lângă şcoală —Monumentul eroilor din 1877, 1916- 
1918, 1941-1945; autor: FI. Rizescu [1940] satul Recea, lângă primărie —Monumentul 
eroilor din 1916-1918; autor: St. Arganini [1925]. 

ROCIU — satul  Gliganu de Sus, lângă Căminul cultural —Monumentul eroilor din 
1877,1916-1918, 1941-1945; autor: St. Arganini [1930] satul Rociu, lângă primărie 
— Monumentul eroilor din 1916- 

1918, 1941-1945; autor: |. Sulcă satul  Şerbăneşti, lângă şcoală —Monumentul eroilor din 
1916-1918; autor: |. Kaghiorghis [1925]. 

RUCAR — satul Rucăr, în parcul comunal  Podişor, din centrul localităţii 
— Monumentul eroilor din 1877-1878; autor: anonim din Albeştii de Muscel [1912]. „Postamentul 
de plan pătrat, în trei trepte, este surmontat de un piedestal de forma unei prisme pătrate, 
evazat inferior şi ornat superior cu un brâu cu motive geometrice, pe care se sprijină o coloană 
în stil doric, având în terminaţie un vultur de bronz cu aripile întinse montat pe o sferă metalică. 
Întreg monumentul este realizat din piatră de Albeşti şi are înălţimea de 3,40 m. Pe fațadele de 
nord şi de vest ale piedestalului, sânt fixate plăci de marmură pe care sânt înscrise numele a 8 
militari din localitate morţi în timpul războiului de independenţă.” în centrul satului 
— Monumentul eroilor din 1916-1918; autor: Dumitru Măţăuanu [1926]. „Piedestalul, de formă 
paralelipipedică, în trepte, din piatră de Albeşti [3,15 m înălţime] este surmontat de statuia 
ronde-bosse, din bronz, înaltă de 1,85 m, a unui soldat infanterist român în ţinută de campanie.” 

lângă primărie —Monumentul eroilor din 1941-1945; autor: Gheorghe Bizon [1957]. 

[Colonel dr. Florian Tucă, Mircea Cociu — Monumente ale anilor de luptă şi jertfă, Bucureşti, 1983, 
p. 327-328]. 5 

SALATRUCU — satul Sălătrucu, lângă Biserica Sălătrucu de Sus —Monumentul 
eroilor din 1916-1918 [1935]. 

SAPATA — satul  Bănărăşti, lângă şcoală —Monumentul eroilor din 1916-1918 
[1935] satul Dealul Bradului —Monumentul eroilor din 1916-1918; autor: N. Kaghiorghis 
[1933] satul Găinuşa, lângă şcoală —Monumentul eroilor din 1916-1918; autor: N. 
Kaghiorghis [1932]. 

SCHITU _GOLEŞTI — satul Lăzăreşti, lângă biserică —Monumentul eroilor din 
1916-1918, 1941-1945 satul Schitu Goleşti, lângă şcoală —Monumentul eroilor din 1916- 
1918, 1945 [1932] satul Schitu Goleşti, la primărie —Placa comemorativă a eroilor din 
1916-1918 satul Valea Pechii, lângă biserică —Monumentul eroilor din 1916-1918, 1941- 
1944; autor: Mezzaroba [1943]. 

SLOBOZIA — satul Slobozia, lângă biserică —Monumentul eroilor din 1916-1918; 
autor: N. Kaghiorghis [1925]. 

STALPENI — satul Livezeni, în centrul satului —Monumentul eroilor din 1877- 
1878,1916-1919; autori: V. Mezzaroba, J. Mezzaroba [1922] satul Rădeşti, lângă 
Magazinul universal —Monumentul eroilor din 1877-1878, 1916-1919, 1941-1945; autori: R. 
Parsic, G. Mezzaroba [1928] satul  Stâlpeni, lângă şcoală —Monumentul eroilor din 1877- 
1878, 1916-1919, 1941-1945; autor: G. Mezzaroba [1923]. 

STOENEŞTI — satul Stoeneşti, lângă primărie —Monumentul eroilor din 1877, 
1916 [1935]. 

STOLNICI — satul Stolnici, lângă şcoală —Monumentul eroilor din 1916-1918; 
autor: N. Kaghiorghis [1931]. 

SUSENI — satul  Cerşani, lângă şcoală —Monumentul eroilor din 1916-1918; autor: 
I. Kaghiorghis [1926] satul Suseni, lângă şcoală —Monumentul eroilor din 1877, 1913, 
1916-1918; autor: N. Filip [1972] satul  Ţuţuleşti —Monumentul eroilor din 1916-1918; 
autor: |. Kaghiorghis [1925]. 

STEFAN CEL MARE — satul Ştefan cel Mare, lângă şcoală —Monumentul 
eroilor din 1916-1918; autor: Kaghiorghis [1929]. 

SȘTEFANEŞTI — satul Enculeşti, lângă biserică —Monumentul eroilor din 1916- 
1918, 1941-1945; autor: |. Georgescu [1972] satul Ştefăneşti, lângă biserică 
— Monumentul eroilor din 1916-1918, 1941-1945 satul Ştefăneşti, lângă primărie 
— Monumentul eroilor din 1916-1918; autor: N. Kaghiorghis [1923] satul Valea Mare- 
Podgoria, lângă biserică— Monumentul eroilor din 1916-1918, 1941-1945. 

ŞUICI — Cimitirul eroilor căzuţi în cursul evenimentelor din anul 1916; amplasat în 
extremitatea nordică a satului; amenajat în anul 1916. 

TELIU — satul Teiu, lângă primărie —Monumentul eroilor din 1877, 1916-1918; autor: 
N. Kaghiorghis [1922]. 

TIGVENI — satul Bârseşti, lângă biserică —Monumentul eroilor din 1916-1919 
satul Tigveni, lângă biserică —Monumentul eroilor din 1877, 1916-1918, 1941-1945. 

TOPOLOVENI — Placa comemorativă a eroilor din satul Goleştii Badii căzuţi în 
cursul evenimentelor din anii: 1916-1918 satul Inuri, lângă şcoală —Monumentul eroilor din 
1877, 1916-1918, 1941-1945; autor: Al. Ivaşcu [1951] satul  Ţigăneşti, lângă şcoală 
— Monumentul eroilor din 1916-1918; autor: |. Kaghiorghis [1921]. 

ŢITEŞTI — satul Bucşeneşti, lângă biserică —Monumentul eroilor din 1877, 1916- 
1918, 1941-1945 [1972] satul Valea Mânăstirii, lângă Căminul cultural —Monumentul 
eroilor din 1916-1918; autori: R. Parsic, J. Mezzaroba [1933] satul Valea Stânii, lângă 
biserică —Monumentul eroilor din 1916-1919; autor: J. Mezzaroba [1937]. 

UDA — satul Râjleţu-Govora, lângă şcoală —Monumentul eroilor din 1916-1918; 
autor: N. Kaghiorghis [1934] satul  Săliştea, lângă şcoală —Monumentul eroilor din 1877, 
1916-1919; autor: N. Kaghiorghis [1931] satul Uda, lângă şcoală —Monumentul eroilor din 
1913, 1916-1919; autor: St. Arganini [1920] satul Uda, lângă şcoală —Monumentul eroilor 
din 1916-1919; autor: N. Kaghiorghis [1930]. 

UNGHENI — satul Găujani, lângă moară —Monumentul eroilor din 1877-1878, 
1916-1919, 1941-1945; autor: |. Sulcă [1947] satul  Humele, lângă şcoală —Monumentul 
eroilor din 1877-1878, 1913, 1916-1918; autor: N. Kaghiorghis [1921] satul Ungheni, 
lângă şcoală —Monumentul eroilor din 1916-1919, 1941-1945; autor: N. Kaghiorghis [1937]. 

VALEA DANULUI — satul Valea Danului, lângă primărie —Monumentul eroilor 
din 1916-1919, 1941-1945 [2000] satul Verneşti —Monumentul eroilor din 1916-1918 
[1927]. 

VALEA _ IAŞULUI — lângă biserică —Monumentul eroilor din 1916-1918, 1941- 
1945 [1946]. J 

VALEA MARE-PRAVAŢ — satul Bilceşti, Dealul Cucului —Monumentul eroilor 
din 1941-1945; autor: Spâneci [1945] satul Valea Mare-Pravăț, lângă primărie 
— Monumentul eroilor din 1916-1919. MAUSOLEUL EROILOR DE LA MATEIAŞ construit 
între anii 1927-1935, din calcar numulitic de Albeşti, după proiectul arhitectului câmpulungean 
Dimitrie lonescu-Berechet, antreprenori fiind fraţii De Nicolo şi Jean Mezzaroba. Mausoleul are 
două niveluri: la parter, o sală acoperită cu o calotă sferică şi lărgită spre nord de o absidă 
semicirculară, iar, la subsol, o încăpere cu criptă şi osuar. Accesul la foişorul ridicat deasupra 
parterului se asigură printr-o scară îngustă, în spirală. Spaţiul a fost extins prin edificarea unei 
săli muzeale prevăzute cu o dioramă imaginând o scenă de luptă din zona Mateiaşului, în cursul 
toamnei anului 1916. 

VEDEA — satul Vaţa, lângă şcoală —Monumentul eroilor din 1916-1918. 

VLADEŞTI — satul Vlădeşti —Monumentul eroilor din 1916-1918, 1941-1945. 

VULTUREŞTI — satul Vultureşti, lângă biserică —Monumentul eroilor din 1877, 
1916-1918, 1941-1945; autori: J. Mezzaroba, C. Parsic. Placa comemorativă a eroilor din 
1916-1918 din satul Vultureşti; amplasată la Şcoala Vultureştii de Sus. 

Coloane ale recunoştinţei fără sfârşit faţă de eroii neamului, operele comemorative de 
război din Muscel şi Argeş reprezintă uriaşe urne sacre în care s-au păstrat cu sfinţenie, 
încrustate în memoria pământului străbun, numele a mii de eroi, care, precum se exprima 
extrem de plastic marele istoric Vasile Pârvan, „au înmulţit cu anii lor cei tineri anii nesfârşiţi ai 
patriei”. 

SCULPTURA ÎN PIATRĂ 
DIN MEDIUL CITADIN ARCESEAN 


Tradiţie 
i modernism mm 





bordând problematica amplasării unor opere sculpturale moderne, George 

Sbârcea consemna, printre altele, în articolul său «Monumentele de artă 

în contextul citadin», că „arborii, grădinile, fântânile sânt elementele 
naturale prin care oraşele se înfrumuseţează”, reluând sintetic aprecierea ilustrului 
arhitect Le Corbusier, potrivit căruia localităţile „respiră prin ele”. 

„Ceea ce dă personalitate oraşului, în afara arhitecturii propriu-zise, este 
monumentul de artă” — îşi argumenta observaţia sa pertinentă autorul. Modalităţile şi 
formele în care se poate exprima monumentul de artă sunt diferite, dar „cea mai 
adecvată dintre ele rămâne sculptura lucrată în piatră, sau marmură, sau metal 
destinată, prin însăşi firea ei, aerului liber”, întrucât „dăltuitorii ei au imaginat-o sub cerul 
liber într-o perspectivă vegetală, arhitecturală sau mixtă”. 

Localizând, autorul observa că „Piteştiul începe să-şi definească un stil 
urbanistic propriu, orientat înspre monumentul cu valenţe de folclor”. 

Opinia sa este ilustrată prin statuia «Odihna» de Florica loan — amplasată în 
parcul Trivale — pe care o consideră „o emblemă corespunzătoare a rezervației 
naturale”, operă în care autoarea, „utilizând stilistica artei populare, sugerează 
destinderea odihnei”. Statuia constituia, în ultimă instanţă, „o întoarcere la simplificare 
şi esenţializare, căutarea izvoarelor primitive şi patriarhale care caracterizează întreaga 
artă mondială”. Ecouri ale artei sculpturale populare se regăsesc — conform aprecierii 
autorului — în lucrarea lui S. Pasima «Odihnă». 

Asocieri imaginative spontane cu desenele geometrizate specifice artei 


populare relevă compoziţia operei «Femeia» de Covalschi. 
[Sbârcea George - Monumentele de artă în contextul citadin, Secera şi ciocanul, an XVII 
(1967), nr. 4088]. 

Tabăra internaţională 
de sculptură din Pitesti 


n tezaurul de valori sculpturale al arealului etnocultural Argeş-Muscel, se 

păstrează monumente lapidare funerare care reprezintă, după opinia artistei 

plastice Mariana Şenilă-Vasiliu, „începuturile artei figurative româneşti, actul 
de naştere al acesteia: gisantul lui Radu | (sec. al XIV-lea), lespedea de mormânt a lui 
Radu de la Afumaţi (1529), precum şi piatra de mormânt a boierului Albu ot Goleşti (m. 
1576)”, context în care organizarea, de către sculptorul Gh. lliescu-Călineşti, în anul 
2001, a unei tabere de sculptură în oraşul Piteşti, reşedinţa judeţului Argeş, avea 
motivații istorice certe. 

„Patronul spiritual-artistic” al taberei, Gheorghe  lliescu-Călineşti, propunea 
realizarea unui „impozant monument de 30 m înălţime, intitulat sugestiv «Nodul 
generaţiilor» care ar fi urmat să fie amplasat în capul de perspectivă al Căii Eroilor”, însă 
trecerea sa prematură în eternitate a determinat abandonarea sine die a proiectului. O 
variantă la scară redusă a «Nodului generaţiilor» conferă scuarului din faţa Galeriei de 
artă o accentuată perspectivă estetico-urbanistică. 

Operele sculpturale realizate în cursul celor şase ediţii de către artişti români, 
dar şi străini, în Parcul Ştrand, au fost amplasate în diferite spaţii verzi din municipiu, în 
care „albul marmurei face un contrast tonic” dând personalitate, sub acest aspect, 
oraşului românesc al lalelei. Nu întâmplător, ultima ediţie şi-a fixat ca tematică motivul 
floral al plantei devenite simbolul municipiului Piteşti. 

Coordonatorul artistic al taberei, sculptorul Radu Adrian, s-a preocupat, alături 
de Jean Dumitraşcu, directorul Centrului cultural, de organizarea expoziţiei în care s-au 
prezentat sculpturile realizate în perioada 17-31 iulie 2006: «Baba with tulip» de Emil 
Adamec (Cehia); «Tulip of Turkez» de Derviş Ergun (Turcia); «Puterea lalelei» de Radu 
Adrian; «Laleaua frântă» de Gh. Dumitru; «Capiteliu» de Gheorghe Mureşan; «Germeni 
de lalea» — sculptura piteşteanului Marius Ivanovici. 

„Cronica” ultimei ediţii a taberei de sculptură va consemna, cu certitudine, 
contribuţia „cioplitorului în piatră de la Albeşti, Benone Bizon” care a ajutat efectiv pe 
sculptorul turc, neobişnuit cu „marmura cristalină autohtonă”, să termine, înainte de 
vernisaj, laleaua sa imaginată în marmură. 

Aspecte semnificative din ediţiile anterioare ale taberei de sculptură au fost 
imortalizate pe pelicula interesantului documentar «Piteşti, epoca marmurei» al 
cineastului Epaminonda Temistocle, film care relevă, în complexitatea sa, fenomenul 
artistic piteştean, dar şi preocuparea esenţială a edilului municipiului, Tudor Pendiuc — 

susținătorul fervent al acestei tabere de sculptură — pentru înfrumusețarea urbei de pe 
Argeş, prin amplasarea, în cartiere, a acestor splendide opere de artă. 


[Şenilă-Vasiliu Mariana — Un pariu onorat: a Vl-a ediţie a Taberei internaţionale de sculptură 
Piteşti — 2006, „Buletin cultural argeşean”, nr. 3[7] / 2006]. 


Tabăra de sculptură 
din Câmpulung-Muscel ma 


călătorie „în lumea frumosului, cu atât mai mult acolo unde se naşte el, e 

întotdeauna fascinantă” - afirmă şi confirmă, într-un articol referitor la 

«Tabăra de sculptură din Câmpulung», semnatarii acestuia, etnologul 
lulian Rizea şi distinsul publicist Mihai Golescu, sub impresia unei excelente acţiuni 
culturale în premieră zonală 

Organizarea, din iniţiativa edililor oraşului muscelean şi a CJ.CE.S,, a 
«Taberei de sculptură Albeşti-Muscel '80» — prima de acest gen în judeţul Argeş, a fost 
generată de intenţia efectuării unui obiectiv extrem de generos: „readucerea, în atenţia 
oamenilor de artă monumentală, a carierei de piatră de la Albeşti şi realizarea unor 
proiecte de artă monumentală, grupuri statuare decorative şi integrarea lor în ambianța 
arhitectonică a unui oraş cu vechi rădăcini istorice”. 

În contextul corelării procesului de învăţământ cu practica socială, mai multe 
cadre didactice împreună cu 22 de studenţi de la Institutul «Nicolae Grigorescu» din 
Bucureşti — sub competenta coordonare a rectorului institutului, prof. univ. Vasile Drăguţ 
— au organizat un autentic „şantier” în curtea Liceului Pedagogic din Câmpulung, 
realizând opere durabile, încărcate de miracolul frumosului etern, printre care: 
«Omagiu» de Gabriel Popian, «Victorie» de Emil Nuţu, «Cavaleri traci» de Romelo 
Pervolovici, «Piatra eroilor» de Aurel Vlad, «Floarea Muscelului» de Gabriel Tăicuţu, 
«Fruct» de Alexandru Nancu şi altele, opere ce vor intra în „dialog viu cu lucrările de 
acest gen peste care s-a aşternut deja vălul celebrităţii: monumentul lui Negru Vodă, al 
eroilor, cele şapte busturi din grădina publică”. 

Relevând sursele de inspiraţie care au generat aceste opere sculpturale, prof. 
univ. Vasile Drăguţ menţiona, printre altele: „sugestiile unui trecut glorios, ale unei 
bogate tradiţii folclorice şi culturale care meritau să fie „cântate” în piatră de Albeşti”, 


insistând, de asemenea, asupra „sinuosului şi laboriosului drum al materiei spre formă”. 
[Secera şi ciocanul, an XXX (1980), nr. 6550]. 

ARTA PEISACISTICĂ 


Arta monumentală reprezintă 
„o artă de for, prin excelenţă, în măsură să influenţeze eticul prin intermediul esteticului”. 


câmpulung-Muscel mm 


«Radu Negru» -— Bustul din bronz reprezentând pe legendarul întemeietor 
al Ţării Româneşti — opera sculptorului câmpulungean Dimitrie Demetrescu-Mirea, este 
fixat pe un piedestal din calcar de Albeşti, conceput în manieră barocă, conform 
proiectului arhitectului Alexandru Ştefănescu. Monumentul este amplasat în faţa Casei 
municipale de cultură din Câmpulung-Muscel. 

Pe Aleea personalităţilor din Grădina publică a oraşului, au fost amplasate 
busturile unor oameni de seamă, pe care, cu excepţia lui Nicolae Bălcescu, oraşul 
Câmpulung-Muscel i-a dat neamului românesc. 

În afara busturilor de bronz ale unor personalităţi precum: Constantin Baraschi, 
Nicolae Bălcescu, Tudor Muşatescu, George Oprescu, celelalte busturi au fost 
sculptate în calcar de Albeşti: 

«C. D. Aricescu» — opera sculptoriţei Florica Hociung, datând din anul 
1967; inscripţie pe soclu: „Scriitorul şi istoricul câmpulungean C. D. Aricescu [1823- 
1886], luptător pentru unirea Ţărilor Române şi ridicarea culturii poporului”; 

«lon Barbu» — sculptură de Alexandru Deacu, realizată în anul 1974; 
inscripţie pe soclu: „lon Barbu (Dan Barbilian) [1895-1961]. Poet de seamă şi creator în 
ştiinţele matematice”; 

«on Negulici» — sculptură realizată de Eugen Lungu, în anul 1966; 
inscripţie pe soclu: „Pictorul cîmpulungean lon D. Negulici [1812-1851], fruntaş al 
revoluţiei de la 1848, activist pe tărâmul culturii româneşti; 

«C. |. Parhon» — opera sculptorului |. Năstăsescu, datând din anul 1970; 
inscripţie pe soclu: „Academician prof. dr. C. |. Parhon [1874-1969]. Eminent om de stat 
şi creator de reputaţie mondială în ştiinţele medicale”. 

În imediata apropiere a Muzeului etnografic al zonei Muscel, este amplasată o 
cruce de piatră în memoria lui «Radu lu” Anghel». 

Figură proeminentă de haiduc, Radu lu' Anghel din Greci [1827-1865] a 
acţionat în deceniile de mijloc ale secolului al XIX-lea, într-o vastă arie geografică a 
Muscelului şi Dâmboviţei, împreună cu „doisprezece voinici panduri” — printre care: 
Soare din Hulubegşti, Ioniţă din Conţeşti, Pisicaru din Dobreşti, Udrea de la Fureşti şi un 
Ciucă din Boţeşti, „haiduci ca ei nu găseşti”. 

Figura sa legendară, imortalizată prin baladele: „Radu lu Anghel!” şi 
„Împuşcarea lui Radu de poteră”, a inspirat pe pictorul braşovean Mihai Popp, care a 
realizat un excelent portret, în ulei pe pânză, al haiducului. 

Crucea haiducului Radu lu' Anghel cu textul: „Radu / Angel / mort / în vâr/stă de 
/ ani 38. / 1865 / okto.” este încastrată în postamentul construit din calcar numulitic de 
Albeşti, deasupra căruia este fixat un bust, din acelaşi material, reprezentând pe haiduc 
în viziunea unui supe naiv, Globa Vadim, din Schitu Goleşti. 

Preluate din baladele populare zonale, versurile 
următoare sunt incizate pe o placă fixată pe monument: 


„Căpitane Palada 

şi zapciule Surcea, 

eu nam să mă dau legat 
unui ciocoi gulerat 

care-l bag noaptea sub pat 
şi-i iau galbeni cât îmi plac. 
Eu cumpăr pluguri şi boi 
celor căzuţi în nevoi, 

la sărmani în sărăcie, 

ca să scape din robie.” 





«Obeliscul eroilor revoluţiei» — înălţat la 20 mai 1999, în 
proximitatea Cimitirului Flămânda, obeliscul a fost realizat din calcar de Albeşti, iar pe 
troiţa edificată din acelaşi material este inscripţionat textul: „Glorie veşnică eroilor 
revoluţiei din decembrie 1989. General de armată Vasile Milea; erou Georgeta Moloiu 
Gherasim; erou Costel Constantinescu”. 


Curtea de Arges mm 


«Neagoe Basarab» -— statuie executată de Doina Lie, în anul 1968; 
amplasată pe un soclu [100/98/60 cm], în scuarul de la intrarea în incinta Mânăstirii 
Curtea de Argeş. Incizat, pe soclu: „Neagoe Basarab, 1512-1521”. Voievodul cărturar 
este redat într-o atitudine meditativă, solemnă; îmbrăcat într-o mantie ornamentată cu 

motive florale şi astrale; coroană voievodală pe cap; păr lung, ondulat. Mâna dreaptă cu 
degetele împreunate a binecuvântare; în mâna stângă, ţine un rotulus. 

«Vlaicu Vodă» — statuie de circa 3 m, sculptată de Constantin Foamete, 
în anul 1968; statuia amplasată în Parcul tineretului, este fixată pe un soclu format din 
trei module prismatice; modulul central fiind supradimensionat [145/145/85 cm]. 
Voievodul este îmbrăcat într-o cămaşă „de zale”; mantia faldată în spate. În mâna 
dreaptă, ţine un scut pe care se redă stema voievodală: un vultur pe un pisc, cu o floare 
cu cinci petale excizată. Păr lung, lins, terminat în buclă lăsată pe umeri. Un blazon 
marcat pe cămaşa strânsă în cingătoare. 


Piteşti mm 


«Tudor Vladimirescu», bust sculptat în piatră de V. Năstăsescu; 
amplasat pe un soclu masiv din beton. Inscripţii pe plăci de marmură albă: „Tudor 
Vladimirescu, erou al poporului român pentru libertate” (faţadă); „Tudor Vladimirescu, 
conducătorul revoluţiei din Ţara Românească Muntenia” (latura dreaptă); „Patria se 
cheamă norodul, iar nu tagma jefuitorilor” (latura posterioară); „Glorie eternă eroilor 
poporului român” (latura stângă). Amplasat la începutul străzii Trivale. 

«Nicolae Bălcescu», bust de C. Foamete [1958] cu dimensiunile: 
115/56/57- expus la Colegiul Naţional „|. C. Brătianu”; 

«1907», statuie de llica Veturia [1959], reprezentând un ţăran răsculat 
desculţ, „monumenta!” prin proporţiile sale: 300/100/70 cm; o scenă în relief plat, fixată 
pe soclu, redă un grup de răsculați; text: «1907. În memoria ţăranilor răsculați în 1907 
împotriva regimului burghezo-moşieresc pentru pământ şi libertate”; amplasată iniţial în 
Grădina publică din faţa Muzeului judeţean Argeş, reamplasată la Havuzul de apă, în 
anul 2007, pentru a fi înlocuită cu statuia de bronz a lui |. C. Brătianu (amplasată pe 
vechiul soclu); 

«Oţelar», bust, de Constantin Lucaci [1967], cu dimensiunile: 200/75/60 cm, 
amplasat în faţa Şcolii generale nr. 8; 

«Hora», compoziţie, de Gheorghe lliescu-Călineşti [1966], cu dimensiunile: 
80/44/29 cm, amplasată în scuarul de lângă Teatrul „Alexandru Davila”; 

«Odihna», compoziţie, de Gheorghe  lliescu-Călineşti [1971], cu 
dimensiunile: 96/174/21 cm, amplasată în scuarul de lângă Teatrul „Alexandru Davila”; 

«Pământeanca», compoziţie, de Gheorghe lliescu-Călineşti [1967], cu 
dimensiunile: 131/46/76 cm, amplasată în scuarul de lângă Teatrul „Alexandru Davila”; 

«Mama şi copilul», compoziţie, de Mihai Onofrei [1967], cu 
dimensiunile: 89/60/63, amplasată în Expo-parc; 

«Noaptea», compoziţie, de Mihai Onofrei [1967], cu dimensiunile: 63/30/50 
amplasată în Expo-parc; 

«Mama cu copiii / Copiii noştri sânt pacea», compoziţie, de Lelia Zuaf 
[1967], amplasată în faţa Casei căsătoriilor; 

«Gingăşie», compoziţie, de Gavril Covalschi [1967], cu dimensiunile: 
153/125/42 cm, amplasată pe Calea Bucureşti; 

«Joc», compoziţie, de Vladimir Predescu [1967], cu dimensiunile: 100/114 
cm, amplasată în str. Panselelor; 

«Compoziţie», de D. Passima [1966], cu dimensiunile: 139/144/75 cm, 
amplasată în str. Nicolae Grigorescu; 

«Copil cu mingea», compoziţie, de Martin Leizer [1966], cu 
dimensiunile: 150/36/45 cm, amplasată în faţa Casei copiilor din Trivale; 

«Fetiţa», compoziţie, de Marghit Micloş [1966], cu dimensiunile: 150/43/33 
cm, amplasată în faţa Casei copiilor din Trivale; 

«Femeie şezând», compoziţie, de Peter lacob [1966], cu dimensiunile: 
100/40/46 cm, amplasată în Parcul Ştrand ; 

«Îngemănare», compoziţie, de Gheorghe lliescu-Călineşti [1966], cu 
dimensiunile: 165/75/ 24 cm, amplasată în Parcul Ştrand; 

«Terra», compoziţie, de Corina loniţă [1966], cu dimensiunile: 100/52/86 cm, 
amplasată în Parcul Ştrand; 

«Femeia şi pasărea», compoziţie, de Gheorghe  lliescu-Călineşti 
[1971], cu dimensiunile: 85/123/40 cm, amplasată în Parcul Ştrand; 

«Meşterul Manole», compoziţie, de Ovidiu Maitec [1967], cu 
dimensiunile: 500/75/90 cm, amplasată în Parcul Trivale; 

«Odihnă», compoziţie, de Florica loan [1966], cu dimensiunile: 147/234/50 
cm, amplasată în Parcul Trivale. 


| | ] 

FÂNTÂNI MONUMENTALE 





Yântânile reprezintă obiective de extremă importanţă ale programelor 

„arhitecturale tradiţionale, potrivit opiniei arh. Andrei Pănoiu, întrucât 

“1 „asigurarea surselor de apă potabilă a fost dintotdeauna atent urmărită de 
administraţie, introdusă şi în preocupările de înfrumusețare a localităţilor”. 

Ideea formulată de specialist este susţinută prin monumentele de acest gen din 
zona etnoculturală Argeş-Muscel: „Fântâna Meşterului Manole din Curtea de Argeş, cele 
două fântâni de la Goleşti sau fântâna de la Mânăstirea Vieroş', care, printre altele, 
„certifică faptul că toate lucrările de facere a fântânilor respectau un anume tipic, 
urmărind prevederile unor proiecte precise”. 

O statistică din anul 1834 atestă existenţa în judeţul Argeş a 1194 fântâni şi 72 
puțuri, iar, în Muscel, a 764 fântâni şi 294 puțuri. 

Specializaţi în efectuarea unor asemenea lucrări, meşterii fântânari erau 
„organizaţi în breaslă”, „rosturile facerii fântânilor” implicând, în afara edificării acestora, 
„captarea izvoarelor şi cumpănirea apelor”. 

Sistemul de aducțiune a apei în fântâni presupunea, uneori, efectuarea unor 
lucrări de săpare a şanţurilor în care se fixau „îmbucate” „urloaie” din olane ceramice 
aşezate pe un „pat' continuu de cărămidă şi erau protejate lateral de cărămizi dispuse, 
pe toată lungimea conductei în unghi ascuţit faţă de bază, fiind acoperite, apoi, cu 
pământ. 

Operaţiunea extrem de dificilă pentru construirea unei fântâni implica, după 
efectuarea săpăturii până la sursa de apă, „îmbrăcarea” pereţilor puţului în interior cu 
„bucăţi de piatră cioplită în formă de «obezi», 4-5 bucăţi formând «colanul» ce mărginea 
adâncimea fântânii de jos până sus. 

Zidăria puţului de apă culmina cu partea de deasupra, o piatră lucrată «de-a- 
ntregu'» cum se spune, dar, de cele mai multe ori, şi aceasta era lucrată în «obezi», 
adică tot din bucăţi mari de piatră cioplită în formă curbată şi strânse de jur-împrejur 
prin cercuri de fier («balot») ca să nu se desfacă”. [Chelcea |. — Op. cit., p. 140]. 

Materialele de acest gen confecţionate din piatră în atelierele din Albeşti erau 
extrem de solicitate într-o arie geografică extinsă, care includea nu numai judeţele: 
Muscel, Argeş, Dâmboviţa, ci şi localităţi din Câmpia Bărăganului. 

În Bărăgan, costul lor era compensat în sistem troc, pe grâu sau porumb — 
cereale deficitare în zona de nord a Muscelului. Transportul se efectua, în cazul 
distanțelor mari, cu trenul până în gările cele mai apropiate de destinatari. 

O astfel de fântână terminată la suprafaţa solului în «colac» se păstrează în 
condiţii excelente în incinta unei gospodării din satul Jugur-Muscel. 


Fântâna 
Mesterului Manole m 


testată documentar încă din anul 1524, existenţa ei este asociată legendei 
Mânăstirii Argeşului, potrivit căreia, celebrul meşter Manole, confirmând 
voievodului că poate zidi o biserică şi mai frumoasă decât ctitoria sa, este 
părăsit pe acoperiş împreună cu cei „nouă meşteri 
mari, calfe şi zidari”, luându-li-se schela. Meşterii îşi 
construiesc, asemenea mitologicului Icar, aripi cu 
ajutorul cărora zboară de pe acoperiş, încercând 
zadarnic să se salveze. În locul unde a căzut 
Manole, a ţâşnit, din sol, un izvor limpede, 
semnificând, în viziunea populară, „lacrimile 
pământului pentru soarta hărăzită meşterului de 
către voievod”. 

Amenajarea existentă datează de la 
începutul secolului al XIX-lea, pisania în versuri 
relevând osteneala ctitoricească a episcopului 
cărturar al Argeşului, losif |, şi a egumenului 
mânăstirii, Meletie. În partea superioară a fântânii, 
este încastrată în structura construcţiei, o pisanie în 
care sunt excizate litere de 5 cm, vopsite cu roşu 
închis pe un fond alb. 

Textul se referă la comanditari şi la anul 
edificării fântânii — _ intrate, în tradiţia locală, sub numele de Fântâna Meşterului Manole: 


„Cursul apei din fântână, când iaste rece şi bună, 
La ia mult norod s-adună ca setea să-ş(i) potolească, 
Inima să-ş(i) răcorească, vederea să-şi) veselească, 
Şi cine bea mulţămeşte şi pre ctitori proslăveşte, 

Cu toţii îi fericeşte; şi până când apa curge, 
Pomenirea nu să stinge, ci şi mai mult să adaoge, 
Că curge cu-ndestulare; aceasta sfârşit nu are; 

Să ia să bea fieşcare. Acest izvor era tăinuit, 

Din vechime negândit, până acum când s-au înnoit, 
Făcându-să întâiu cercare, pentru gustul care-l are; 
Aşa au şi găsit cu cale, că-ndată cum o au aflat, 
Într-acest loc o au mutat. Bun lucru, cu-adevărat. 
Prea sfinţiia sa stăpânul losif 1-<ul> episcopu cu Meletie iconomu, 
Căci şi aici s-au ostenit şi nu puţin au cheltuit, 

La cişmelele ce au făcut, cum şi alte lucruri multe, 
Cu mari cheltuieli făcute, pre afară şi în curte”. 

În volumul său, «Inscripţii medievale şi din epoca modernă a României. Judeţul 
istoric Argeş (sec. XIV-1848), epigrafistul Constantin Bălan datează inscripţia „în 
perioada de la prima atestare a zidirii unei fântâni de către episcopul losif şi până în jurul 
anului când s-au terminat o bună parte din construcţiile ridicate de înaltul prelat în 
Argeş”. 

Textul iniţial a fost retuşat, iar Pavel Chihaia, în «Din cetăţile de scaun ale Ţării 
Româneşti», Bucureşti, 1974 — consideră că pisania de pe o piatră de dimensiunile 
80,5/65 cm, cu literă în relief, care se păstrează în Muzeul municipal Curtea de Argeş, 
ar fi pisania originară, (cu numărul de inventar 146). 

Textul acesteia reprezintă o sinteză a acţiunii iniţiate de către episcopul losif şi 
iconomul mânăstirii, Meletie: 

„Această apă limpede şi lină, / din firea ei rece şi bună, vederii mult veselitoare / 
şi setii potolitoare; / din izvoarele adâncului, / s-au scos în faţa pământului, / de losif 
smeritu episcopul / cu Meletie, bunu iconomul, / ca cine va bea să mulţămească / şi pre 
ei să-i pomenească; / că pentru aceasta s-au îndemnat / şi la-cestu locu bun o au 
mutat, / unul, adecă dându cheltuiala, / iar celealaltu puindu osteneala. Annul 1800”. 


Fântâna Mânăstirii Vieros 
Fântâna Mânăstirii Vieroş edificată din piatră de Albeşti era admirabil 
proporţionată şi prezenta o decorație „cu o horbotă de inspiraţie orientală, potrivit modei 
ce se insinua în ornamentica arhitectonică a secolului al XVIll-lea”. Ca modalitate 
constructivă, fântâna constituia, în esenţă, „o mică visterie de apă prevăzută cu două 
ţurţuroaie”. 
Genul acesta de fântâni se generalizase în mediul urban, ori în aşezămintele 
monahale -— fiind ctitorite de boieri sau negustori, ori de călugări. 

Fântâna Conacului Golestilor 


Efectuând o incursiune în evoluţia fântânilor la români, în articolul «La izvoarele 
creaţiei populare: frumuseţea fântânilor», [Contemporanul, nr.15/1430 din 5 aprilie 1974] 
istoricul de artă Vasile Drăguţ considera că secolul al XVIII-lea — „epoca de triumf a 
barocului” — a fost extrem de „rodnic” în edificarea unor astfel de construcţii destinate 
unei populaţii care depăşea numeric cadrul familial al comanditarului. 

„La intrarea în curte, în locul străjerilor cu vorba aspră, au fost aşezate fântâni 
cu apă bună de băut, însemn neîndoielnic de ospitalitate, de omenie” — observa autorul, 
RASA evocând, în acelaşi 
tra timp, spiritul tradiţional 
RD care a generat 
= orientarea spre ctitorirea 
unor astfel de 
construcţii: „aceste 
fântâni au fost făurite de 
aceiaşi oameni care au 
aşezat în poartă 
merindarul în care 
adastă ulciorul cu apă, 
pâinea şi ceapa pentru 
trecătorul sărac”. 

„Decorate cu 
motive ornamentale de 
inspiraţie barocă, 
prietenoase şi fără 
paradă, aşa te întâmpină — remarca Vasile Drăguţ — fântânile de la conacul din Goleşti- 
Argeş”. Îndemnând pe drumeţi la popas, fântânile care încadrează poarta de intrare în 
conac îşi dezvăluie obârşia şi rosturile, glăsuind prin versurile săpate în piatră: „Obârşia 
mi se află în nourii de sus, / Dar faima lui Golescu, aici m-au fost adus. / Un om cu 
haruri multe, sosind aflat-am jos; / Un iubitor de ţară, de oaspeţi bucuros. / Frumos 
lăcaş îmi dete, ca unda-mi de cleştar, / Să dea la toţi drumeţii curatul ei nectar. / 
Porunca lui mi-e lege, din ea, nu mă clintesc, / Fântâna lui Golescu, de-aceea, mă 
numesc ! // Un om cu mare faimă şi milă de cei mici, / Golescu Radul vornic m-au 
aşezat aici. / Ca inima lui bună de oaspeţi să i-o-ncânt, / Drumeţului dau apa-mi ce vine 
din pământ. / De cumva ţi-este foame, mănâncă-aici şi bea ! / Fântâna lui Golescu şi- 
odihnă îţi va da. Şi dacă vrei, mai vino; prieteni poţi pohti, căci casa lui Avram aici parcă 
ar fi P. 

Fântâna 
eneralului Minciakv mm 


Construită în anul 1835, în perioada ocupaţiei ruse a Principatelor Române, cu 
cheltuiala generalului Matei Minciaky, consul rus în Valahia şi Moldova, care fusese 
impresionat de peisajul natural al Câmpulungului şi împrejurimilor sale, monumentul 
este format dintr-un soclu pătrat, un alt soclul octogonal, un tambur cilindric şi un 
acoperiş conic cu decor în solzi. 


Fântâni ale eroilor mm 


În albumul calendar «Arhitectură populară din Muscel. Lereşti-Voineşti» 
[Câmpulung, 2001], sub genericul „Inedit”, se inserează o informaţie, evident, inedită, 
relevând raţiunea edificării unor fântâni din piatră de Albeşti, cu caracter comemorativ, 
dejucându-se, astfel, vigilenţa unora care se opuneau, din motive exclusiv politice 
construirii unor însemne memoriale care elogiau eroismul celor ce s-au jertfit pe frontul 
de est, în luptele purtate împotriva „bolşevismului” sovietic: 

„Din 1945 încoace, oricine putea admira fântânile din „piatră de Albeşti” 
construite de săteni pe marginile drumului Lereşti-Voineşti, doar localnicii ştiau însă că 
acestea erau monumente comemorative inscripţionate cu numele unor localnici — eroi 
din al doilea război mondial — cei mai mulţi morţi în campania din est. 

Scăpând, pe rând, ochiului vigilent al N.K.V.D.-ului şi puterii de ocupaţie, multe 
au rezistat până astăzi; printre ele şi cea care-l menţionează pe învățătorul căpitan N. 
Cojocaru, mort pe frontul de est.”. 

TROITE DE PIATRĂ 


(O raeca monumentale din piatră sau lemn, troiţele — cu semnificaţii 





religioase determinate — sunt amplasate la margini de drum, la fântâni, în 

curţile bisericeşti etc. Elementul compozițional central îl constituie crucea de 

formă latină încadrată lateral de elemente de structură care susţin şarpanta unui 

acoperiş protector. Materialul utilizat este piatra, care conferă soliditate ansamblului 

compozițional dispus rectangular sau circular. Ansamblul prezintă o gamă ornamentală 

inspirată din amplul repertoriu decorativ al bisericilor de piatră: torsada — bordând, în 
unele cazuri, limitele elementelor constituente ale troiţei. 

Troiţele de piatră prezintă, pe lângă valenţe artistice incontestabile, şi un 

evident caracter documentar, întrucât sunt menţionaţi comanditarii, cu referiri speciale la 

pomelnicul familial. Meşterii executanţi aparţin unor şcoli de meserii specializate în 


efectuarea unor asemenea însemne religioase. 
Troiţa de pe Grui 


Monumentala troiță din piatră este amplasată pe 
Dealul Grui, în stânga drumului care coboară spre 
localitatea Bughea de Sus. Ansamblul sculptural realizat 
din calcar de Albeşti este format dintr-o arcadă trilobată cu 
rol de ancadrament protector al crucii masive pe care este 
sculptat în basorelief Mântuitorul lisus Hristos răstignit. 
Crucea este încadrată, sub braţul orizontal de două blocuri 
paralelipipedice de piatră pe care sunt reprezentaţi, în 
aceeaşi tehnică sculpturală, Sfinţii Constantin şi Elena. 
Impresionantul monument religios a fost sfinţit la 21mai 
2002, cu ocazia sărbătoririi acestor sfinţi. 

Autorul splendidei troițe de pe Grui, Constantin 
Ştefan, este „un talentat şi abil maestru de sculptură în 
piatră”, însă autorul „moral” al monumentului a fost — 
potrivit mărturisirii sculptorului — preotul loan Brătulescu: „Eu n-aş fi realizat nimic fără 
sprijinul acordat de părintele paroh, iar părintele paroh nu ar fi făcut nimic fără mine.” 

Troiţa prezintă valenţe artistice remarcabile: un stil arhitectural inedit al 
ansamblului, o compoziţie de un evident rafinament, ingeniozitatea realizării unui sistem 
de protecţie integrat armonios ansamblului sculptural. 

Fascinat de eleganța execuţiei, de rafinamentul artistic al operelor de acest gen 
durate în piatră de către sculptorii musceleni, prof. loan Mareş remarca, în articolul «La 
Bughea de Sus, meleagurile muscelene s-au îmbogăţit cu o troiță măreaţă»: 
„Concretizarea ideilor, materializată prin edificarea diferitelor obiective sau în 
exprimarea artistică a unor imagini menite să înnobileze sufletul, sunt doar stânci din 
muntele civilizaţiei, care se înalţă mereu graţie şi celor înfrăţiţi cu piatra în munca lor”. 


[Cultura, 2003, nr. 1-4, p. 27-29]. 
Troiţa Bisericii Mavrodolu 


Simbol al recunoştinţei faţă de ascendenţii comanditarului, arhitectul Pompiliu 
Soare, troiţa sculptată în calcar de Albeşti de către meşterul Constantin Şerban conferă 
spaţiului de religiozitate al Bisericii Mavrodolu din Piteşti elemente de artă autentică. 
Concepută sub forma unei cruci latine cu capitel detaşabil, pe care este reprezentat în 
basorelief Sf. Duh în chip de porumbel, iar, în zona de intersectare a braţelor, în 
altorelief, capul lui lisus Hristos răstignit, troiţa prezintă un ancadrament format dintr-un 
panou din calcar de secţiune rectangulară cu arcadă semicirculară. La baza panoului, 
sunt figuraţi, într-o stilizare convenţională, doi lei afrontaţi. Pe postamentul prismatic al 
crucii, sub genericul: „Nădejdea -— credinţă — dragostea”, este excizată pisania: „Cu 
ajutorul lui Dumnezeu a / fost ridicată această troiță / de noi Mihaela Andrei şi / Pompiliu 
Soare, arhitect. / Anul mîntuirii 1997.”. Pe partea posterioară, sub siglele în medalioane 
circulare cu bordură torsadată: IS, HS, NI, KA, un text excizat: „Eu sunt calea / adevărul 


şi / viaţa. loan 14.6”. 
Troiţa japonezilor 


Amplasată la bifurcația, din Bulevardul Petrochimiştilor, a străzilor: Fraţii Goleşti 
şi Republicii, «Troiţa japonezilor» este realizată din calcar sub forma unei cruci latine 
dispuse central, încadrate, sub braţele transversale, de două cruci similare, 
subdimensionate, fixate într-un postament prismatic din beton mozaicat. Pe bordura 
crucii centrale, este sculptată o torsadă, iar spaţiul frontal al crucilor este decorat în 
motive florale stilizate, cu excepţia unui medalion circular neornamentat, în zona de 
intersectare a braţelor. Pe postamentul crucilor, este excizat textul: „Cu binecuvântarea 
prea / sfinţitului Calinic episcop de / Argeş şi Muşcel s-a donat / această sfântă cruce de 
/ creştinii ortodocşi japonezi / Konstantinos, Hermina, Simeon.”. 

DRUMURI SI PODURI 
DE PIATRĂ 





PODUL DE PIATRA 
DE LA PODU DAMBOVITEI 


Bran, km 78,910, la Podu Dâmboviţei» din arhiva Ministerului Lucrărilor 

Publice şi Amenajării Teritoriului — Inspecţia în Construcţii, Lucrări 
Publice, Urbanism şi Amenajarea Teritoriului din judeţul Argeş, podul construit, în 
anul 1886, din „zidărie de piatră” — care traversează râul Dâmboviţa — este, ca tip de 
lucrare de artă, „boltit'; încadrându-se, după schema statică, în categoria podurilor cu 
„boltă dublu încadrată”. 


Pern «Fişei tehnice privind starea tehnică a podului de pe DN 73 Piteşti- 


Fişa tehnică a 
construcţiei precizează: 
numărul de deschideri şi 
lungimea lor — „1x22,00 
m”; numărul de grinzi în 
secţiune transversală — „1 
boltă”; aparate de reazim 
— „directe”; tip fundaţii — 
* „directe, din zidărie de 
- piatră prelungite cu 
; timpane de piatră”; iar, ca 
elemente cale: parte 
carosabilă — lăţime: 6.20 
m e trotuar — lăţime: 0,60 





a» 


m e parapet — tipul: piatră ornamentală”. 

Întrucât experţii au constatat: „denivelări la rampele de acces; vegetaţie 
abundentă pe taluze; acces foarte greu şi lipsă scări acces”, precum şi existenţa unor 
„guri de scurgere fără grătare, înfundate; calea pe pod denivelată, cu gropi, lipsa gurilor 

a» 


de scurgere; parapetul metalic cu deformări şi pete de rugină”, pentru podul de piatră de 
la Podu Dâmboviţei a fost „prevăzut un program pentru lucrări de întreţinere şi reparaţie” 
constând din: „consolidarea şi lărgirea podului; refacerea izolaţiei şi căii de pod; 
eliminarea denivelărilor de la racordarea cu rampele de acces; executarea cu injecții cu 
lapte de ciment în zonele bolţii cu infiltraţii; repararea zonelor cu moloane degradate; 
întocmirea cărţii tehnice şi asigurarea urmăririi comportării în timp prin personal 
specializat, potrivit prevederilor Legii 10/1995 şi A.N.D 522/1994; executarea lucrărilor 
de întreţinere (RC, RK) după un program stabilit şi respectarea planificărilor din acest 
program.”. Lucrările menţionate vor fi efectuate de către administratorul construcţiei: 
A.N.D. Bucureşti — D.R.D.P. Bucureşti — S.D.N. Piteşti. 

Salvarea acestui monument excepţional — care relevă capacitatea creatoare a 
constructorilor de drumuri români — se impune cu acuitate, podul de piatră de la Podu 
Dâmboviţei constituind, prin utilizarea ingenioasă a acestui material de construcţie, un 
obiectiv de interes turistic naţional. 


PODUL DE LA CERNAVODĂ 


Celebrul inginer român, Anghel Saligny, a construit, între Cernavodă şi Feteşti, 
în perioada 9/21 octombrie 1890 şi 14/26 septembrie 1895, complexul de poduri 
feroviare peste Dunăre, Balta lalomiţei şi Braţul Borcea, în lungime totală de 4037 m 
(din care, podul peste Dunăre are 1662 m, iar podul peste Braţul Borcea — 920 m). 
Inaugurat la 14/26 septembrie 
1895, podul reprezenta „una 
dintre cele mai importante 
construcţii de acest tip ale 
epocii”. [Ghinea Dan  — 
Enciclopedia geografică a 
României, Bucureşti, 2002, p. 408]. 

În ansamblul 
decorativ al podului, arta 
meşterilor din Albeştii 
Muscelului impresionează prin 
monumentalitatea elementelor 
constituente sculptate în 
piatră. 


= 
A 
E ai 
>. 
= 
Z58 

DRUMUL SPRE POENĂREI 


mplasată dincolo de podul peste Râul Doamnei de la Corbşori, la ramificaţia 

DJ Domneşti-Nucşoara spre satul Poenărei, o troiță de lemn sculptată, 

aminteşte trecătorilor despre un suflet ales, stins în floarea vârstei: eleva din 
ultimul an de la Liceul «Principesa Elena» din Braşov, Liliana Nanu, fiica generalului 
Victor Nanu, descendentă, pe linie maternă, din neamul Poenărenilor. 

La ceremonia de înmormântare, a participat însuşi primul ministru al României, 
Armand Călinescu, prieten intim al familiei îndoliate. Maşina premierului s-a împotmolit, 
însă, pe ultimul urcuş spre centrul satului şi distinsul om politic a fost nevoit să urce prin 
noroi, până la biserică, iar automobilul a fost scos din glod cu ajutorul a două perechi de 
boi... 

După oficierea slujbei 
religioase, primul ministru a promis 
solemn că drumul spre Poenărei va fi 
un model pentru drumurile din judeţul 
Muscel. După numai trei zile <!>, 
drumari specializaţi în efectuarea unor 
asemenea lucrări, însoţiţi de căruţaşi 
care transportau piatră din Râul 
Doamnei au început lucrările de 
modernizare a drumului. 

Tehnica adoptată - cea a 
„caldarâmului din piatră de râu” 
utilizată în acea vreme doar în 
reşedinţa judeţului Muscel, 
Campuluna. a făcut ca satul să fie supranumit, desigur şi datorită fascinantei sale 
biserici de lemn, edificate după proiectul renumitului arhitect muscelean D. lonescu- 
Berechet, „Poenărei — picior de Paris” !... Din păcate, imediat după asasinarea primului 
ministru de către legionari, la 21 septembrie 1939, lucrările au fost abandonate. Se 
realizase, până în acel moment, un tronson de circa 250 m de la ramificaţia DJ 
Domneşti-Nucşoara şi un altul, de circa 50 m, în zona terminală a drumului, în centrul 
satului, unde se preconiza amenajarea unei pieţe publice. În memoria localnicilor şi nu 
numai a acestora, acest drum este, de aceea, permanent asociat cu numele distinsului 
om politic, Armand Călinescu... 

ARTISTI j 
Al SCULPTURII IN PIATRA 
Dimitrie Măţăuanu 


[1889-1929] 
DD aauanu din neamul țărănesc al Bălălăilor din satul Măţău, Dimitrie 





Măţăuanu s-a născut în anul 1889, în Câmpulung-Muscel. Orfan de tată, 

la numai 10 ani, după absolvirea Şcolii primare nr 1 
din oraşul natal, se înscrie la Gimnaziul «Dinicu Golescu» - unde, 
sub protecţia motivată a ilustrului director Alexandru Muşatescu, va 
demonstra înclinații artistice pe care profesorul de desen, renumitul 
pictor George D. Mirea, le va remarca cu generozitate, îndrumându- 
I, apoi, spre Şcoala de Belle-Arte din Bucureşti. Talentul său va fi 
direcționat spre executarea unor lucrări de artă sculpturală de către 
profesorul Dimitrie Paciurea, tânărul artist plastic obţinând 14 medalii 
de argint şi de bronz în perioada studenţiei. 

Absolvind, în 1909, secţiunea de «Sculptură» cu 
„distincţiune”, Dimitrie Măţăuanu solicită Prefecturii judeţului Muscel, 
în 17 octombrie 1909, atribuirea unei burse pentru specializare în 
străinătate, „fiind lipsit de mijloace de a termina studiile într-o şcoală mai înaltă”, 
obligându-se ca, după terminarea acestora, „a face o lucrare ca recunoştinţă judeţului”, 
conştient că „prin încrederea ce am în talentul meu şi forţa mea de muncă, voi face 
cinste judeţului şi ţării noastre”. Ministerul Instrucțiunii şi Cultelor respinge intervenţia 
Prefecturii de Muscel, pretextând că „bursele Şcoalei superioare de arte frumoase nu se 
pot deturna”. Obţinând, totuşi, o bursă acordată de către „Societatea Femeilor Române”, 
a cărei preşedintă era Sofia Andreescu, iar secretară, Elena Al. Muşetescu, devine, la 
Paris, discipol al marilor artişti francezi Bourdelle şi Du Bois, desăvârşindu-şi, astfel, arta 
sa sculpturală. Revenit în ţară, va ocupa, în calitate de profesor, o catedră de 
specialitate la Şcoala de Belle-Arte din Bucureşti. 

În atelierul din Calea Griviței, se vor naşte, prin „dăltuire”, din imaginaţia sa 
fertilă, capodopere ale artei sale: «Silişteanca», «Al. Bellu», «M. Mirea», «Dr. Nanu- 

Muscel», statuile în bronz şi marmură: «Aurel Vlaicu», «Generalul Măldărescu», 
«Soldatul în atac cu grenade», «Soră de caritate», «Ecaterina Teodoroiu» (la Slatina), 
«Dorobanţul român la Pravăţ» (în Câmpulung-Muscel). 

Impresionantele monumente ale eroilor din: Măţău, Rucăr, Mangalia etc., 
colaborarea, sub coordonarea lui D. Paciurea, la realizarea impunătorului «Arc de 
Triumf» din Bucureşti relevă grandoarea artei sculpturale a maestrului câmpulungean. 

Moartea l-a surprins, în anul 1929, în timp ce îşi desăvârşea o operă 
monumentală: «Patria recunoscătoare», sculpturile constituente: «Apoteoza soldatului 
român întors victorios din război» şi «Monumentul Întregirii Neamului» rămânând, astfel, 
în faza de proiect. 


Dimitrie Mirea 


[1864-1942] 
âmpulungul Muscelului înscrie cu majuscule, între talentele pe care le-a 
dăruit patriei, pe sculptorul Dimitrie Mirea. Descendent din familia preotului 
Dimitrie lonescu-Mirea, fratele mai mic al pictorului George D. Mirea, 

sculptorul Dimitrie Mirea îşi completează studiile de specialitate la Bucureşti, Munchen 
şi Paris, unde este iniţiat în subiilităţile artei sculpturale de către maeştri ai genului. 

Membru fondator al Societăţii «Tinerimea română», Dimitrie Mirea s-a 
manifestat constant ca un fervent susţinător al tinerilor artişti plastici, facilitându-le 
afirmarea publică prin participarea la expoziţii reprezentative 
organizate în diverse centre culturale ale ţării. În calitate de 
profesor la Gimnaziul «Dinicu Golescu» din Câmpulung-Muscel, 
la un liceu din Craiova şi la Şcoala de Belle Arte din Bucureşti, 
Dimitrie Mirea a demonstrat remarcabile calităţi de pedagog, de 
îndrumător competent al elevilor săi în creaţia sculpturală. 

Abordând cu predilecție sculptura de forme reduse 
(„plastică mică de vitrină, de factură realistă, cu elemente de 
pitoresc”), Dimitrie Mirea a relevat virtuţi artistice definitorii pentru 
creaţia sa şi în operele expuse în aer liber, printre care bustul lui 
Radu Negru şi cel al maiorului Dumitru Giurescu -— turnate în 
bronz —, sculpturi realizate pentru oraşul său natal. 

Monumentul dedicat „memoriei maiorului Dumitru Giurescu, comandantul 
batalionului Dorobanţi Muscel, mort în răsbelul independenţei la Rahova, 7 noiembrie 
1877” a fost amplasat, în anul 1897, în incinta Regimentului de vânători din Câmpulung- 
Muscel, iar bustul legendarului Negru Vodă, „descălecător de ţară”, în faţa Palatului 
Culturii din oraşul său natal, pe piedestale din calcar de Albeşti amplu decorate de către 
sculptorul artist în motive de o remarcabilă expresie plastică. 

Constantin Baraschi 


[1902-1966] 


n istoria culturii româneşti, numele lui Constantin Baraschi s-a dăltuit pentru 

eternitate, ca un simbol al creativităţii oamenilor al căror destin s-a logodit cu 

veşnicia, prin operele pe care le-au lăsat posterităţii. În cartierul Olari din 
Câmpulung-Muscel, se năştea, la 27 noiembrie 1902, în familia lui Anton Baraschi şi a 
Zoiei Muşat, viitorul mare sculptor român, care şi-a petrecut copilăria în lumina 
fascinantă a atelierelor ultimilor olari câmpulungeni, încercând 
el însuşi să modeleze lutul, spre deliciul meşterului Copăescu, 
primul său îndrumător în tainele ceramicii populare. Studiile 
elementare de la Şcoala generală nr. 1 din Câmpulung — 
unde a fost coleg de bancă cu dramaturgul de mai târziu, 
Tudor Muşatescu — apoi, cele liceale şi de specialitate vor 
orienta, pe căile sinuoase ale artei, un talent autentic, ce se 
va desăvârşi sub ochiul atent al sculptorului şi pictorului 
francez Emile Antoine Bourdelle, de la care se va inspira în 
concepţia arhitectonică de organizare a volumelor şi de 
încorporare a mişcării. Dar determinantă, în şlefuirea 
posibilităţilor sale artistice, va fi influenţa exercitată de celebrul sculptor, pictor şi gravor 
iugoslav lvan Mestrovi€, a cărui operă se caracterizează prin „tensiune interioară, 
concizie şi puritatea formei, prin robusteţea evidentă a volumelor”. 

În ambianța atât de favorizantă pentru artist, lucrările sale de artă plastică vor 
impresiona prin tendinţa spre o sculptură decorativă, abordând, ulterior, „un larg registru 
tematic într-o viziune realistă, ce manifesta predilecție pentru finisarea suprafeţelor”. 

Opere caracterizate prin „finisarea până la luciu a suprafeţelor («Fiica 
sculptorului», «Mihai Eminescu») relevă stadiul definitoriu al artei sale sculpturale. 

Concepţia sa artistică va fi receptată favorabil de publicul avizat, Constantin 
Baraschi obţinând marele premiu de onoare la Expoziţia internaţională de la Barcelona 
din anul 1929. Figura cărturarului şi patriotului revoluţionar Nicolae Bălcescu a fost 
imortalizată în bronz, prin bustul expus în grădina publică din oraşul natal şi în 
impunătoarea statuie realizată în ronde-bosse, din scuarul Galeriei de artă a 
municipiului Piteşti. Autor al primului tratat de sculptură elaborat de un român, 
Constantin Baraschi a făcut, din catedra universitară, o tribună a educaţiei estetice, 
cursurile sale fiind o pledoarie pentru promovarea valorilor autentice în sculptura 
românească. Membru corespondent al Academiei Române, Constantin Baraschi s-a 
bucurat de evidenta preţuire a contemporanilor, înălțându-se pe piedestalul creaţiei 
proprii, în eternitatea artei sculpturale naţionale. 

__CIVILIZATIA PIETREI 
ÎN MITOLOGIA ROMÂNEASCĂ 


Mitologia reprezintă „totalitatea miturilor create de o entitate etnică sau 
religioasă, constituind un sistem epic ce conţine credinţele şi concepţiile arhaice ale 
entității respective”. [Dicţionar enciclopedic ilustrat, Chişinău, 1999]. 

Prefaţând excelentul volum «Gândirea magico-religioasă la români», Claude 
Lecouteux conchidea: „Opera lui lon Taloş e o piatră aşezată la temelia unei mari 
întreprinderi: a înţelege organizarea credințelor şi legendelor strămoşilor”. 

Claude Lecouteux releva, în esenţă, că „Elementele mitice structurează o 
societate rurală”, iar „mitologia românească răspunde nevoii de explicare a lumii, a 
originii şi viitorului ei”. 





PETROGENEZA 


eferindu-se la secvenţe definitorii din viaţa Mântuitorului, mitologia populară 
Doua printre altele, geneza Sa, lisus Hristos născându-se, asemenea 
zeului oriental Mithra Petrogenius, dintr-o piatră. Răspândirea cultului lui 
Mithra în spaţiul Daciei Romane a fost considerabil facilitată de existenţa, pe teritoriul 
actual al Argeşului şi Muscelului, a castrelor romane care asigurau protecţia Limesului 
Transalutanus, unde propagarea religiilor orientale a fost determinată de staționarea 
temporară a unor formaţiuni militare aparţinând legiunilor romane a V-a Macedonica şi a 
XIII-a Gemina, care îşi aveau sediul în Transilvania. În castrele romane din perimetrul 
actualelor localităţi: Urluieni, Fâlfani, Săpata de Jos, Albota, Piteşti, Purcăreni, Apa 
Sărată, Voineşti, Rucăr, cultul zeului Mithra Petrogenius era dominant, iar oficializarea 
acestei credinţe ca religie de stat în imperiu de către împăratul Aurelian, în a doua 
jumătate a secolului al II-lea, a asigurat perpetuarea cultului menţionat. 

Cultul zeului Mithra născut din piatră este argumentat lingvistic, dar şi prin 
folclorul autohton. Sub raport semantic, cuvântul fecioară are, dialectal, sens şi de 
piatră sau lespede. „Între fecioară şi piatră, se pune semnul egalităţii”, întrucât vocabula 
acoperă ambele sensuri, ca un ecou al cultului naşterii din „piatra-fecioară” a zeului 
Mithra, potrivit consideraţiilor etnologului lon Taloş. 

Ecouri ale naşterii zeului Mithra din piatră se regăsesc în colindele cu largă 
circulaţie în Transilvania. Deşi, în colindele din arealul etnocultural Argeş-Muscel, nu au 
fost semnalate, până în prezent, ecouri certe ale acestei credinţe, este greu de acceptat 
că elemente mitice de acest gen nu ar fi fost preluate, odată cu masiva migrare a 
ardelenilor, în a doua jumătate a secolului al XVIII-lea, din cauza intensificării prigoanei 
religioase din Ardeal determinate de neacceptarea „Unirii cu Roma”, migrare 
direcţionată prioritar spre sudul Carpaţilor, unde refugiații şi-au întemeiat vetre 
existenţiale, adăugându-se, astfel, la denumirea satului în care s-au stabilit, 
denominativul „ungureni”. 

Este, aşadar, imposibil de admis că „ungurenii” şi-au lăsat, în localităţile 
originare, bogata lor creaţie folclorică, incluzând diversitatea colindelor dominate de 
acest mit. O cercetare direcţionată în acest sens va releva, cu siguranţă, ecouri mult mai 
ample ale mitului şi în folclorul din satele de „ungureni” din această arie geografică. 

În fondul amplu al colindelor româneşti, care au circulat şi în arealul etnocultural 
Argeş-Muscel, motivul naşterii din piatră este atestat, totuşi, prin următoarea colindă în 
care „Maica Domnului îngenunchează în faţa unei pietre şi se roagă ca lisus să se 
nască din piatră. Piatra răspunde că el nu se va putea naşte decât atunci când Maica 
Domnului va aduce tămâie şi va tămâia piatra, spărgând-o, ceea ce va face ca lisus să 
se elibereze de acolo”. 

Valorile magice ale pietrei sunt evocate şi în contextul urmăririi Sfântului loan 
Botezătorul de către ostaşii lui lrod, pentru a fi prins: „O piatră l-a înghiţit pe loan 
Botezătorul şi a servit acestuia de ascunzătoare în faţa urmăritorului Irod”. 

Repertoriul „naşterii din piatră” include şi elemente mitice îndepărtate de 
perspectiva biblică. Motivul unei astfel de naşteri se regăseşte în basmul care are ca 
„eroină” pe «Fata din piatră născută, de nouă babe crescută». 

Interferenţa dintre laic şi sacru este evidentă în cazul evocării naşterii unei 
viitoare mirese: „Un tânăr trecu pe lângă o piatră şi desluşi o voce de femeie care-i ceru 
s-o ia în căsătorie. Tânărul spuse că e de acord, şi, din piatră, ieşi o fată nemaipomenit 
de frumoasă”. 

Extinzând registrul legendelor populare, în care piatra reprezintă elementul 
central de sorginte mitică, legendele despre ouăle roşii sunt semnificative şi prezintă o 
diversitate remarcabilă. 

Astfel, se crede că „Ouăle sunt roşii de sângele rănilor lui Hristos, care a curs 
într-un coş cu ouă aşezat sub cruce de Maica Domnului; ele sunt pietre transformate în 
ouă roşii... 

Pietrele cu care evreii voiau să-l lovească pe Hristos, pietrele cu care paznicii 
mormântului au aruncat după apostoli sau după Maica Domnului s-au prefăcut în ouă 
roşii”. 

Omul gândirii magico-mitice a motivat într-un mod cu totul original ceea ce 
părea dificil de explicat. 

Potrivit unei legende consemnate de către lrina Nicolau în «Ghidul sărbătorilor 
ţărăneşti», „câinele a fost creat de Dumnezeu din aşchiile de plop cioplite de diavol sau 
el a luat fiinţă din fluierul Sfântului Petru, din două gheme, mere sau pietre, pe care 
sfântul sau lisus le aruncă înaintea lupului”. Numele Sfântului Petru este asociat cu 
piatra. 

Despre sfânt, în mitologia populară, se afirmă că: „Petru fierbe, frământă trei 
zile piatra, ca să nu se strice câmpurile oamenilor”. 

Miturile surprind prin extrema fecunditate a imaginaţiei populare. Producerea 
pietrelor preţioase este explicată prin mitul originii balaurului: „Vara sau toamna, şerpii 
se adună şi se bat. În timpul acestei bătăi, «ei fierb piatra», adică produc o piatră 
prețioasă din spuma pe care o scuipă din gură. Şarpele care reuşeşte să înghită o piatră 
prețioasă mare cât un ou de rață va deveni balaur”. 

Referirile la această credinţă sunt asociate, în zonă, în special, de cultul 
Sfântului Gheorghe. 

Petrogeneza prezintă un rol considerabil în folclorul medical actual din arealul 
etnocultural Argeş-Muscel, fiind corelată unor credinţe şi obiceiuri privind actul naşterii. 

Se atestă, în acest context, credinţa că „sufletele copiilor încă neintraţi în 
pântecele mamelor sânt adăpostite în pietre sau în stânci”. 

Conform aprecierii prof. dr. V. L. Bologa inserate în articolul său «Despre un 
presupus străvechi obstretical: piatra de naşteri» din volumul «Istoria medicinei. Studii şi 
cercetări», „Petrogeneza mitrică, petrogeneza etnoiatrică, naşterea pe pământ şi 
pietrele de naştere formează un sistem de referinţe prin dominanta: pământul-mamă, 
pământul depozitar şi generator al puterilor vieţii concentrate în înfăţişarea lor cea mai 
condensată: piatra şi metalul”. 

V. L. Bologa invocă, pe lângă reminiscenţe mitraice, posibilitatea evocării unui 
„arhaic ritual de naştere”, naşterea în piatră constituind „o străveche practică a 
etnoiatriei, în special, a celei orientale, argumentând, prin studiul lui G. |. Engelmann 
«Die Geburt bei den Urv6lkern» [Wien, 1884], care se referă la poziţiile naşterii la 
femeia primitivă, poziţii ce implică prezenţa pietrei: femeia aplecată pe o piatră; pe 
jumătate culcată, sprijinită pe o piatră; chircită pe două pietre plate; aşezată pe jumătate 
culcată, pe o placă lată de piatră (în Elada arhaică) etc. 

„Piatra de naştere” sau „piatra obstreticală” avea un rol practico-empiric, dar şi 
unul magic, considerându-se că o astfel de naştere asigură o legătură directă cu 
pământul sfinţit prin sufletele strămoşilor morţi, pământ-mamă, sursă universală de 
fecunditate. Însuşi numele Sfântului Petru este asociat — aşa cum se menţiona -— cu 

piatra, onomasticul Petre fiind „creat în latină şi greacă pentru a traduce ebraicul Kefa 
= piatră, stâncă. 

Simbolismului ancestral al pietrei, creştinismul i-a conferit — potrivit opiniei 
formulate de N. A. Constantinescu în «Dicţionar onomastic românesc» -— valori 
emblematice esenţiale, piatra devenind emblema însăşi a bisericii, lisus Hristos fiind 
considerat „piatra din capul unghiului”. 


ORIGINEA PIETRELOR 


imbolizând „solidaritatea, tăria, statornicia şi perenitatea”, piatra prezintă, 

conform opiniei lui lvan Evseev consemnate în «Dicţionar de magie, 

demonologie şi mitologie românească», funcţii mitico-simbolice explicate prin 
„dubla apartenenţă la sfera stihiei htoniene şi la cea a aerului (cerului). 

Originea pietrelor este, aşadar, celestă (de provenienţă meteoritică), dar şi 
terestră, în acest caz, prezentându-se sub două ipostaze: naturală (stânci, vârfuri 
montane) şi artificială, în care contribuţia umană este determinantă: (coloane, menhire, 
dolmene), a căror dispunere vizează spaţiul celest, cu implicaţii simbolice evidente, fiind 
considerate un spaţiu sacralizat sau imaginând zeități mitologice. 

Adorarea pietrelor sacre -— litolatria — reprezintă o formă a religiei arhaice; la 
geneza acestei credinţe, situându-se concepţia potrivit căreia „piatra e simbolul 
pământului sau al germenului roditor, care se află în pântecul Terrei”, context motivând 
apariţia unor zei şi eroi legendari din însăşi esenţa pietrei. Prin această concepţie 
arhaică, se explică apariţia dintr-o stâncă a zeului persan Mithra. 

Pietrele de provenienţă celestă, meteoritice, denumite popular „pietrele ploii” 
sau „pietrele trăznetului”, constituie — potrivit opiniei exprimate de către reputatul etnolog 
Tudor Pamfile în volumul «Văzduhul după credinţele poporului român» —, „simboluri ale 
fertilităţii”, fiind utilizate, din aceste raţiuni, în „magia agrară şi cea medicală”. 

„Piatra trăznetului” reprezintă, în concepţia etnologului lon Ghinoiu din 
«Panteonul românesc. Dicţionar», „personificarea pietrelor şlefuite de natură sau de 
oamenii preistorici. Pietrele trăznetului ar fi fost zămislite de trăznet şi aruncate de 
acesta în ape, în timpul furtunilor. Găsite întâmplător, în special, după ploi torențiale, ele 
erau purtate ca amulete aducătoare de noroc, sau erau folosite de descântătoare pentru 
alungarea magică a bolilor”. 

În «Învăţătură firească spre surparea superstiţiilor norodului», iluministul 
Gheorghe Şincai menţionează atitudinea omului din popor încărcată de o autentică 
adoraţie a pietrelor meteoritice numite de autor „icuri de trăznet”: „Aşadar, toate puterile 
cele minunate ce se dau icurilor acestora, precum şi pentru pildă, că pe căsile acelea în 
care se ţin petri de acestea, nu le loveşte trăznetul, că vacile cele fermecate iarăşi 

capătă laptele de li se freacă ugerul cu piatră de trăznet sau de se mulg prin gaura 
petrei acestiia; sunt numai superstiție”. 

Considerând că pietrele perforate central sunt „instrumente sau arme” realizate 
de „oamenii cei mai de mult”, Gheorghe Şincai relua, de fapt, ipoteza de largă circulaţie 
universală a existenţei unei „matrice feminine” asociate ritului fecundității. 

Cu asemenea atribute ale fecundității, piatra perforată în zona centrală era 
utilizată în majoritatea gospodăriilor din zona nordică a Muscelului, unde, potrivit 
informaţiei furnizate de prezbitera Justina Constantinescu din satul Poenărei, în 
manuscrisul «Obiceiuri şi credinţe populare din Poenărei-Muscel»: „prima mulsoare de 
la o vacă de curând fătată se făcea numai după ce se introducea cea mai mare dintre 
ţâţe prin gaura pietrei moştenite în casă, cu credinţa că, astfel, vaca va avea lapte mult 
şi bun, iar starea de sănătate a celor din casă care îl consumau va fi bună, de tăria 
pietrei”. Credinţa că „o dată cu fulgerul, cad şi pietre” este atestată în mitologia 
popoarelor. „La germani, se crede că piatra căzută din fulger se afundă, se duce 7 
stânjeni în pământ şi că, pe fiecare an, se saltă cu un stânjen, aşa că la 7 ani, după cea 
trăznit, se saltă la faţa pământului. Se crede, de asemenea, că pietrele acestea sunt 
bune de vrăjit. Sunt bune şi de leac: de aprinderi de piept. Se descântă cu ele vitelor 
bolnave. Ba se întrebuinţează şi ca talismane, ca leac pentru pomii care nu rodesc.”. 

Deşi nu este menţionată explicit, în contextul credințelor populare din arealul 
etnocultural Argeş-Muscel, ecouri ale acestei credinţe există, în zonă, sub diverse 
manifestări. 


ME TAMORFOZA PIETREI 


n ipostaza ipotetică de generatoare de viaţă, piatra este menţionată în practica 

precreştină a daco-românilor, întrucât se obişnuia ca, pe mormântul unui 

membru al familiei, să se pună o piatră considerată „sămânță a vieţii”, în 
speranţa renaşterii, din această piatră, a celui decedat. „Povestea clasică ne spune că 
pământul fu repopulat, după potop, cu pietre metamorfozate în oameni”, potrivit 
consemnării lui Ovidiu în «Metamorfoze», 1, VIII, p. 222. 

Credinţa relevată de către celebrul poet latin Ovidius Publius Naso [43 a. H. —c. 
17 p. H.]— exilat la Tomis (Constanţa de astăzi), unde a şi murit — este dezvoltată într-o 
manieră absolut fascinantă de către originalul arheolog originar din oraşul Curtea de 
Argeş, prof. Trifon Martinovici, în volumele sale de o remarcabilă originalitate: 
«Contribuţie la cunoaşterea începuturilor civilizaţiei carpatine» [1975] şi «Problemele 
începuturilor civilizaţiei carpatine» [1992]. 

Studiile menţionate - în care piatra reprezintă elementul fundamental al 
civilizaţiei umane -— şochează, pe orice profan implicat în cercetarea acestui domeniu, 

datorită unor idei, prin excelenţă, surprinzătoare, implicând o abordare consistentă şi 
deloc subiectivă a unui aspect cu totul particular al civilizaţiei pietrei de-a lungul istoriei 
umanităţii. 

„Printre vechii vrăjitori, unii din cei înţelepţi, strămoşii oamenilor de ştiinţă, 
crezură că ceea ce este mai puternic pe lume este viaţa. Viaţa este manifestaţia unei 
forţe comune tuturor animalelor, ca şi plantelor, o forţă pe care o are şi fierul, şi piatra, şi 
vântul, şi apa, şi focul. Să adorăm, deci, viaţa, să adorăm izvorul tuturor existenţelor !”. 

Această credinţă este universală, iar îndemnul lansat de autor trebuie perceput 
ca benefic pentru propria noastră existenţă. [Reclus E. — Les croyances populaires, Paris, p. 
13]. Dixit!... 


PIATRA — 
ELEMENT CULTURAL 


onsiderată, în stare brută, „materie sau substanţă pasivă şi ambivalentă”, 
piatra asupra căreia s-a exercitat o intervenţie cu scop determinat devine 
un element de manifestare a culturii, incluzând în ea semnificaţii cu caracter 
divers. Astfel, ea se poate transforma în operă sculpturală, ori în element de arhitectură 
asigurând unui edificiu valenţe estetice considerabile. 
Registrul semantic în care piatra constituie un gen de ax mundi este 
impresionant, prin diversitatea contextelor semnalate în istoria civilizaţiei umane. 
Pietrificarea eroului unui basm sau al unei legende reprezintă o consecinţă 
punitivă, determinată de săvârşirea unor erori fatale de către personajul supus unei 
astfel de pedepse, ori este consecinţa unor vrăji şi blesteme care îl vizează direct pe 
subiectul „înzestrat” cu atribute complet negative, care se opune forţelor pozitive, ce 
întruchipează idealurile de viaţă ale poporului. Potrivit unei legende culese de către 
folcloristul universitar Sorin Mazilescu de la profesorul Cicerone Georgescu, în vârstă de 
82 de ani, originar din Jupâneşti-Coşeşti: „Bătrânii spun că, pe aceste locuri, au trăit 
nişte uriaşi — jidovi — care sfidau puterea omenească, prin forţa lor uluitoare. Ca să-şi 
demonstreze capacităţile miraculoase pe care le aveau, jidovii se apucară cu mâinile de 
cer, susţinând că, numai datorită lor, cerul nu se prăbuşeşte peste pământ. Pentru a le 
arăta că nu sunt ceea ce par a fi, că forțele lor sunt limitate, Dumnezeu i-a blestemat să 
nu mai poată atinge niciodată cerul, transformându-i în stane de piatră. De atunci, 
locului aceluia, unde au fost schimbaţi în pietre, «Pietrele de jidovi» i se spune... 
Această denumire a unui teren pietros aflat în vecinătatea splendidei bisericuțe 
de lemn din Jupâneşti a făcut, printre altele, obiectul chestionarului lansat de către 
Alexandru Odobescu în anul 1873. În acest chestionar, se consemnează de către 
informatorii din localitate cu referire la pietrele menţionate: „Pe frumoasele braţe ale 

dealului, se văd nişte pietre foarte admirabile, de o culoare albastră şi destul de mari, ca 
la un stânjen lăţime, iar lungimea de la 10 stânjeni numai una ce se vede, puse pe 
braţele coastei de-a lungul, ce se zice «Pietre de jidovi», peste care este şi comunicaţia 
oamenilor la pădure”. 

Descoperirea unui femur pietrificat de dimensiuni neobişnuit de mari, în 
apropierea „Pietrelor de jidovi”, a constituit un „argument” considerabil pentru adepţii 
ipotezei existenţei anterioare, în acest spaţiu, a unor uriaşi. 

Fragmente din acest femur au fost păstrate de generaţiile din localitate, în 
succesiunea lor, fiind folosite în practica magică. 

Conferindu-li-se acestor relicve puteri supranaturale, localnicii le introduceau în 
apa din copaia în care se făcea prima scaldă unui nou-născut, în credinţa că pruncul va 
deveni, din această cauză, dacă nu un uriaş, cel puţin un om puternic, înalt, cu o 
sănătate robustă, de invidiat. 

Unele studii de specialitate acreditează ideea că „pietrificarea e o stagnare a 
evoluţiei, o permanentizare a unei stări situate între viaţă şi moarte”. În sprijinul tezei 
menţionate, se semnalează o practică magică a românilor aplicată în condiţii speciale: 
„Când duşmanul se mută într-o altă casă, trebuie să-i pui, în tuspatru colţurile casei, 
câte o piatră, ca să nu sporească aşa cum nu sporeşte piatra”. 

Dintr-o perspectivă opusă, în obiceiurile ritualice ale poporului român, este de o 
relevanţă incontestabilă, Sorcova -— colindă ce se practică, de către copii, în cursul 
sărbătorilor de iarnă, în special, în ziua Anului Nou, care conţine, în esenţa sa, urări 
vizând sănătatea celor colindaţi, comparabilă în tărie” cu piatra. 


SACRALITATEA PIETREI 


ultul strămoşilor prezintă în toate culturile megalitice un rol extrem de 
important. O reminiscență a acestuia este evidentă şi în conferirea unei 
anumite sacralităţi pietrei, ca însemn etern al preexistenţei unei fiinţe. 
Relaţia piatră-fiinţă este conceptual acceptată şi în modul de gândire al trăitorilor din 
acest areal etnocultural. 
Îmbrăţişarea unei cruci de piatră are semnificaţia, pentru descendenţii unui 
dispărut, a unui act cultural de „contactare directă” a înseşi fiinţei trecute în eternitate. 
Mircea Eliade considera că „sacralitatea pietrei este valorizată mai ales în 
relaţie cu post existenţa”. „Omul — menţiona filosoful — speră că numele său va fi 
rememorat prin intermediul pietrei, legătura cu strămoşii fiind asigurată prin memoria 
numelor şi a faptelor lor”. 
Ideea transmutării strămoşilor în piatră, în contextul amplu al cultului megalitic 
al morţilor, prin „intermediul unui menhir — «substitut al corpului», fie integrând, în 

structura însăşi a construcţiei, un element esenţial al „structurii” mortului: scheletul, 
cenuşa, „sufletul”, întrucât mortul „însufleţea” piatra, el sălăşuia într-un corp mineral, 
deci, imperisabil”. Ecouri ale acestui act cultural se regăsesc în credinţa că, după 
moarte, sufletul nu dispare, crucea devenind, astfel, un simbol al vieţii eterne. 

„Ideile de perenitate şi de continuitate între viaţă şi moarte” — care caracterizau 
religiile megalitice — se regăsesc în „exaltarea strămoşilor identificaţi sau asociaţi cu 
pietrele”. O asemenea concepţie s-a perpetuat în credinţa că monumentele funerare 
„servesc drept lăcaş sufletelor morţilor, când se întorc să-şi viziteze satul”, credinţă 
persistentă, în special, în mediul rural. 

În concepţia populară, crucea este un însemn al existenţei. În spiritul unei 
viziuni profund optimiste, un bătrân pietrar din Albeştii Muscelului compara crucea cu 
„un stâlp dă hotar între viaţă şi moarte”, într-o imagine remarcabilă prin plasticitatea sa: 
„crucea nu e doar piatră, e omul scris pă ea. Braţili crucii sânt braţile omului dăschise 
către zările pă care parcă vrea să le îmbrăţişeze”. 

Ca stâlp al existenţei umane va fi conceput crucea din 1868 de la Berevoeşti 
meşterul care săpa în piatră cuvintele: „La acest stâlp, zac oasele răposatului” ?!... 

Imaginea de „stâlp al existenţei” se circumscrie ideatic în universal, crucea fiind 
considerată „în textele liturgice, arbore al vieţii — potrivit lui Mircea Eliade —, arbore 
cosmic, prin ea se făcea legătura cu cerul şi prin ea întreg universul era salvat. Noţiunea 
de salvare reia şi completează pe cea de regenerare cosmică şi de nemurire”. 


__ PIATRA — 
METAFORĂ FAMILIALĂ 


„La popoarele asiatice, din cauza credințelor religioase, fiecare femeie trebuie 
să dea naştere la un băiat. Chinezii şi anamiţii, care trebuie să aibă cel puţin un băiat în 
familie, care să asigure cultul strămoşilor, dau femeilor lor să absoarbă «iris 
foetidissima», dacă vor să aibă un bloc de piatră prețioasă (un băiat), în loc de o 
cărămidă ordinară (o fată)”. 

Deşi nu se semnalează o percepţie de tip asiatic a diferenţelor „metaforice” de 
acest gen dintre descendenţii unei familii, în contextul materialului care face obiectul 
acestui studiu, piatra este prezentă în expresia generalizată în arealul etnocultural 
Argeş-Muscel, întrucât o „fată” care a depăşit vârsta firească a măritişului reprezintă, în 
accepţia populară, „o piatră în casă”, probabil, din cauza dificultății evidente de a se 
rupe de matricea familială, din varii motive. 

PIETRIFICAREA — 
SEMNIFICAŢII FOLCLORICE 


n concepţia populară, asocierea mitologico-simbolică dintre piatră şi viaţă 

transpare în legendele şi basmele românilor cu circulaţie zonală, unii dintre 

eroii acestora transformându-se în adevărate „stane de piatră”. Motivul 
pietrificării eroilor, frecvent în simbolistica universală şi, implicit, în cea naţională, ca o 
consecinţă, în acest caz, a „rolului cultelor litolatrice în spaţiul carpato-danubian”, se 
regăseşte în mitul general al Babei Dochia, dar şi în unele legende locale care conferă 
particularitate, sub acest aspect, zonei etnoculturale Argeş-Muscel. 

Semidivinitate mitologică, Dochia, era „fiica lui Decebal”, care a implorat pe 
Zamolxis „s-o prefacă în stâncă, pentru a scăpa astfel de urmărirea lui Traian”. 
Împăratului roman îi este atribuită atitudinea meditativ-admirativă consemnată în 
literatura română: „Pietroasa ei icoană / nu încetează a iubi; / pre ea pune a sa coroană, 
/ nici se poate despărţi. / Acea piatră chiar vioaie, / de-aburi copere-a ei sân, / din a ei 
plâns naşte ploaie, / tunet din a ei suspin”, potrivit «Dicţionarului de mitologie greco- 
romană şi românească» de Maria şi Radu Cordoneanu. 

Simbolizând, conform opiniei istoricului literar George Călinescu, „constituirea 
însăşi a poporului român”, Baba Dochia este prezentă în folclorul zonal, în ipostaza unei 
păstoriţe care şi-a dus oile la munte în zilele de început ale lunii martie, îmbrăcându-se 
în nouă cojoace, pe care le-a dezbrăcat rând pe rând, sfidând pe „vestitoarea 
primăverii”, luna martie, care a rugat pe prietena sa mai în vârstă, luna februarie, să îi 
dea, din „zestrea” ei, o zi foarte geroasă, năpraznică, Baba Dochia şi cele 20 de oi ale 
sale degerând şi transformându-se în stane de piatră. 

Baba Dochia -— această „semidivinitate meteorologică din mitologia 
românească, purtătoare a prognozelor populare asupra schimbărilor vremii” — apare şi 
într-o versiune în versuri a legendei culese de la Justina Grigore Grigorescu din satul 
Poenărei, în 1934, de către echipa studenţească coordonată de Henri H. Stahl, reputatul 
etnosociolog român efectuând un studiu referenţial despre evoluţia obştii satului 
Poenărei, care includea şi folclorul. 

Din comoara de legende locale, «Legenda Babei Dochia» se remarcă prin 
particularităţi evidente: „Baba Dochia era / nici prea bună, nici prea rea, / da' făcea doar 
ce ea vrea, / dă moşu' ei, n-asculta 1... / l-au zis unii să-l asculte / să nu urce sus, la 
munte, / cu turmiţa ei dă oi / şi s-o pască în zăvoi, / că vremea dă s-o schimba, / va fi vai 
şi-amar dă ea !... / Cum a venit luna marte, / baba a uitat dă toate; / şi-a-mbrăcat nouă 
cojoace / şi-a plecat pă cale-n pace, / unde soarli strălucea / şi iarba verde creştea, / 
creştea şi-n munte, şi-n văi, / bună dă păscut dă oi... / A urcat, ce a urcat; / d-un cojoc, 

s-a dezbrăcat... / Baba să tot încălzea, / că soarili dogorea ! / Cojoacili-şi lepăda, / şi-a 
rămas doar cu ia 1... / O furtună s-a pornit, / norii s-a rostogolit / cu grindină şi cu ceaţă, / 
baba simţea că înghiaţă: / dă grăit, nu mai grăia, / ghiaţa-n inimă simţea, / oiţele-i 
îngheţa, / în pietre, să prefăcea, / odat' cu ele, şi ea, / baba noastă Dochia 1...” 


__ PIATRA — 
PIATRĂ DE HOTAR 


recvenţa unor însemne de delimitare a proprietăţii confirmă reminiscenţa 

cultului „zeului hotarelor, protectorul proprietăţii particulare”, Terminus — o 

divinitate foarte respectată la romani, a cărui imagine simbolică apărea pe 
miezuina proprietăţilor, fie sub forma unei pietre, fie a unei statui în miniatură. „Hotarul 
era considerat sfânt; de aceea, uzurpatorul putea fi omorât pe loc, fără teamă de 
pedeapsă”. [Corduneanu Maria, Corduneanu Radu - Dicţionar de mitologie greco-romană şi 
românească, Bucureşti, 1998]. 

Documentele medievale atestă practica delimitării moşiilor prin fixarea, în locuri 
determinate, a unor pietre de hotar. Astfel, hotărnicia din 1754 [7262] iunie 21 vizând 
moşia Netoţi a Mânăstirii Trivale din Piteşti este semnificativă pentru confirmarea unei 
practici generalizate în evul mediu, în contextul unor redistribuiri a proprietăţilor funciare. 

Procedeul de delimitare a hotarelor prin fixarea unor pietre de diverse 
dimensiuni ca semne de recunoaştere era atât de des utilizat în epocă, încât, în limbajul 
curent al multor acte de acest gen, verbul „a împietri” are accepțiunea de „a fixa, prin 
pietre, limitele unei proprietăţi”. În documentul menţionat, se consemnează textual: „Şi 
pentru ca să nu mai fie pricini şi gâlcevuri cu moştenii de acum înainte, împietrindu-să 
de către dânşii moşia mânăstirii, am şi ocolit-o de jur împrejur cu semne, dupe cum se 
arată în jos: mergând drept tot pe câmp către apus, în padină, s-au pus o piatră mare.” 

Surprinzătoare sunt, însă, procedeele utilizate: „s-a îngropat o piatră micşoară 
la rădăcina unui frasin” — care a fost văruit spre a fi mai uşor identificat; marcarea 
hotarului printr-o „piatră veche” fixată cu mult anterior ca limită de moşie, dar şi plasarea 
unei pietre nu direct pe sol: „la curmătura lacului, între lacuri, s-au pus o piatră sus între 
cracele unui frasin” văruit. 

În „Cartea de învoială a boierilor Budişteni cu mânăstirea Trivale” din 2 mai 
1778, se menţiona, printre altele: „Să aibă sfânta mănăstire a trece cu stăpânirea peste 
iazul cel nou, până în casa lui Matei morarul, împotriva pietrii ce iaste în capul moşii(i) 
Păiuşăştilor”. [Andreescu Mihail M. — /storicul Mânăstirii Trivale, Bucureşti, 2001, p. 309-313.]. 

EROI MITOLOGICI ZONALI 


JIDOVUL DE LA CORBI 


rin articolul său «Jidovul de la Corbi», spiritul inventiv al ing. Constantin 

Samoilă, originar din Poenărei, este evident în „motivarea ştiinţifică”, pe 

baza unei legende locale, a existenţei unui „jidov” încastrat în stânca 

unde a fost amenajată biserica rupestră: „Cu milioane de ani în urmă, un sculptor 

desăvârşit a coborât în fundul Mării Sarmatice, unde, cu dălţi şi ciocane adecvate, a 
început să modeleze un uriaş care a locuit pe locurile unde sunt astăzi Corbii de Piatră. 

Când „buldozerele” epocilor de mult apuse au muşcat nebuneşte din nămolul 

fundului apelor devenit stâncă, poate şi datorită cutremurelor vulcanice sau 

scuturăturilor lui Atlas, care, de greutatea ce îi apăsa pe umeri, a aruncat povara, pentru 

a-şi trage răsuflarea, stânca s-a despicat, o parte alunecând la vale, pentru ca Râul 

Doamnei să-şi facă de lucru timp de milenii, fărămiţând-o în bolovani, iar oamenii să 

aibă din ce îşi face case, iar cealaltă parte a rămas să-şi arate miracolele în timp, să 








descopere celor din vremea de astăzi cum arătau stră-strămoşii noştri, uriaşii din 
timpurile de mult apuse. Acum, cu privirea noastră iscoditoare, putem studia, cu ochiul 
liber, uriaşul care măsoară şapte metri şi jumătate în lungime, dormindu-şi somnul de 
veci rezemat de stânca înaltă de circa 30 m. Printr-un jghiab anume construit de mama 

natură, un izvor de apă cristalină se revarsă în cascadă, asigurându-i uriaşului cântecul 
de leagăn pentru somnul etern”. 

Legenda menţionată reprezintă o „prelucrare contemporană, inginerească”, a 
unei legende perpetuate din generaţie în generaţie în străvechea aşezare musceleană 
Corbii de Piatră, despre geneza unui „jidov”, care impresionează, şi în prezent, prin 
dimensiuni, dar, mai ales, prin proporţionalitatea unui „membru inferior” care se distinge 
perfect în stâncă. O elocventă confirmare pentru investigatorii domeniului etnocultural că 
legendele care sunt adânc înrădăcinate într-o zonă nu pier circulând exclusiv pe cale 
orală, ci îmbracă doar alte forme lingvistice, în raport cu posibilităţile de exprimare 
caracteristice unor informatori cultivați. 


SFINXUL DE LA CETĂŢUIA 


ituată în spaţiul de străveche religiozitate al Bisericii rupestre «Negru 

Vodă» din Cetăţeni, unde, potrivit investigaţiilor arheologice, se atestă 

existenţa „unui important centru spiritual geto-dacic din secolul V a. H.” 
Peştera Moşului ar fi constituit un obiectiv frecventat de Zamolxis, Sdenae locale 
confirmând prezenţa unor „monahi daci” în zonă. ; i 
Silueta Cavalerului trac încrustată în stâncă şi „cele două 
rânduri de paşi uriaşi vizibili în piatră” care, conform 
aceloraşi surse, ar fi aparţinut lui Negru Vodă şi soţiei 
sale, Marghita, reprezintă elemente  revelatorii ale 
diversităţii impresionante a elementelor care au suscitat 
ipoteze pur fanteziste privind geneza acestora. 

În acelaşi context spaţial, o formă carstică a fost 
asociată unei reprezentări animaliere pe care imaginaţia 
populară o defineşte simplu „cap de leu”, perceput, însă, 
de către „cercetătorii” cu o viziune sofisticată asupra 
fenomenelor de acest tip, drept „misteriosul Sfinx al 
nostru” de la Cetăţuia. 





SFARMĂ-PIATRĂ 


ersonaj mitologic din basmele populare ale românilor, dar şi ale altor 

popoare, întrucât, numai în spaţiul european, este prezent sub numele: 

„Steinzerreiber, Felsenkripper la germani, Vertogor la ruşi” — este, după 
opinia lui George Călinescu, în «Estetica basmului» - un titan a cărui forţă fizică 
excepţională se remarcă prin acţiunile sale subordonate cauzei binelui în confruntarea 
cu elementele reprezentând răul, în diversitatea situaţiilor în care se manifestă. 

Erou extrem de popular, înzestrat cu calităţi miraculoase, având o forţă ieşită 
din comun, sfărâma stâncile şi tulbura apele râurilor, dacă acestea puteau constitui 
piedici în calea obţinerii victoriei finale a binelui, acest personaj mitologic apare şi sub 
numele de Freacă-Pietre. lvan Evseev consideră că postura conferită celebrului 
personaj de „sfărâmător al pietrelor” constituia un atribut esenţial al unui precursor al 
său, un zeu uranian care declanşa tunetele, întrucât, în viziunea arhaică, „norii erau 
imaginaţi ca nişte imense stânci de gheaţă, sau de piatră care se izbeau între ele, 
producând grohotul tunetului şi căderea «pietrei» (grindinei) pe pământ”. 

Menţionarea, în acest context, a mitului celebrului personaj care ne-a încântat, 
deseori, copilăria a fost determinată, în special, de evocarea unor scene familiale, de 
către meşterul pietrar Gheorghe |. Gava, care mărturisea că relua obsesiv basmul «Trei 
fraţi de cruce», pentru ca fiul său, Radu, să conştientizeze că, numai prin muncă, va 
căpăta puteri supranaturale, şi va deveni el însuşi un soi de Sfarmă-Piatră, dacă va 
învăţa cu seriozitate, încă de mic, meseria de cioplitor în piatră. Copilul a învăţat-o, a 
practicat-o, dar, destinul avea să-i ofere posibilitatea de a ajunge un distins universitar în 
domeniul ştiinţelor naturii. 

__ PIATRA 
ÎN CUPERSTITII 


uperstiţia — conform unei definiţii generalizate în mediul cărturăresc — este 

„O prejudecată care decurge din credinţa că tot ce se întâmplă în natură şi 

” în societate este o manifestare a unor forţe supranaturale, potrivit căreia 

anumite întâmplări sunt socotite ca putând influenţa sau determina evenimente din viaţa 
oamenilor”. <fr. superstition (lat. lit. superstitio). 

Una dintre superstiţiile înregistrate pe plan naţional, inclusiv în zona 
etnoculturală Argeş-Muscel, de către cercetători extrem de avizaţi ai fenomenului culturii 
populare constă din convingerea majorităţii indivizilor că o acţiune repetabilă în existenţa 
fiecărei fiinţe umane trebuie să înceapă, chiar şi formal, odată cu Anul Nou. 

„La Anul Nou, pe nemâncate — precum semnala acest fenomen Artur Gorovei — 
fiecare om trebuie să ia în mână unealta cu care lucrează în timpul anului şi s-o 
mânuiască de trei ori. Aşa plugarul ia sapa, cu care dă de trei ori în pământ şi fiecare în 
felul său, ciubotarul, croitorul, dulgherul, pietrariul şi morariul ca semn de bărbăţie şi 
spor la lucru.”. Superstiţia aceasta devenise „o conduită urmată cu sfinţenie” în breasla 
pietrarilor din Albeştii de Muscel, care, la început de An Nou, incizau, cu dalta sau cu 
buciarda, pe o piatră „în lucru”, o cruce de formă latină. 

În unele credinţe şi superstiții româneşti, piatra reprezintă un obiect referenţial: 
„Dacă în noaptea de Crăciun arunci cu piatra în arbori, vor da mai multe fructe”; ori „De 
faci ceva pentru prima dată, ia o piatră în gură... 

Valenţele magice ale pietrei au, uneori, aşa cum s-a menţionat, efecte malefice. 
În «Credinţe şi superstiții», Artur Gorovei semnalează o practică de acest gen: „Când 
duşmanul se mută într-o altă casă, pune-i în tuspatru colţurile casei câte o piatră, ca să 
nu sporească cum nu sporeşte piatra.”. 

Superstiţia, în care piatra reprezenta cauza esenţială a unui fenomen, era, 
uneori, „îmbrăcată în forma nu atât de concisă şi de directă a legendei populare. Cârtiţa 
ar fi fost, potrivit unei legende cu circulaţie în arealul Argeş-Muscel, un băiat de popă 
pedepsit, pentru că îşi tot mărea moşia, mutând pietrele de hotar. 

i __ PIATRA 
ÎN DESCÂNTECE SI FARMECE 


Descântecul constituie „incantaţia magică, de origine străveche; o 
specie a literaturii populare ritmate, conţinând formule ezoterice, magice, care însoţite 
de practici corespunzătoare, serveau, de obicei, ca auxiliar al medicinei primitive şi ca 
principal mijloc de (desyfacere a vrăjilor”. [Dicţionar enciclopedic ilustrat, Chişinău, 1999]. 

În acelaşi dicţionar, farmecele sunt definite (în basme şi în superstiții) 
drept „transformarea miraculoasă a lucrurilor în urma unei vrăji; totalitatea mijloacelor şi 
a formulelor magice folosite pentru transformarea miraculoasă a lucrurilor, pentru 
lecuire.”. 

În recuzita „oficierii” descântecelor şi farmecelor din zonă, printre elementele 
materiale utilizate, se află şi pietrele. 

Preotul lon |. lancu, în excelenta sa monografie în manuscris «Comuna 
Vlădeşti, judeţul Argeş», consideră că „farmecele şi descântecele au alimentat cândva 
credinţele deşarte şi starea de înapoiere a locuitorilor; pe de altă parte, lipsa asistenţei 
medicale a întărit aceste practici spoliatoare a naivităţii omeneşti.”. 

«Când vrea să-şi înmulțească vaca laptele»: „Se măsoară camera de locuit cu 
aţa la cele patru colţuri şi, la punctul de intersecţie, se aşază putineiul cu lapte; sub 
putinei, se pun trei cărbuni şi trei pietricele albe. Se bate putineiul şi se strigă: lepure 
bălţat / adună laptele din sat / şi lasă zărul / să nu moară viţelul.”. 

«Descântec de bubă»e „Pasăre codalbă, codalbă, pică ici, pică colea, pică-n 
vârf de pietricea. Pasărea când cădea, piatra-n nouă despica. Despica-se ochii 
strigoiului, despica-se ai strigoaicii, să rămână unde câine nu latră, unde măgar nu 
zbiară. 











Bubă albă, bubă neagră, bubă roşie, bubă turchează, verde, galbenă, vişinie, 
piersicie, bubă de dalac, bubă de 99 de bube, ieşiţi de la cutare din inimă, din ficaţi, de 
sub ficaţi, din borjogi, de sub borjogi, din piele, de sub piele, din zgârciul nasului, din faţa 
obrazului. 

Să vă duceţi unde popa nu toacă, unde cocoş nu cântă, unde fată nu se 
împleteşte, unde cioban nu chiuie, unde lupi nu urlă, unde n-are cine pune piatră pe 
piatră, să înalțe o corlată”. 

__ PIATRA 
ÎN CREDINTE 


n zona etnoculturală Argeş-Muscel, este atestată, de asemenea, credinţa 

menţionată de Antoaneta Olteanu în «Calendarele poporului român», potrivit 

căreia „Sf. Haralambie strânge toate bolile din lume, iar Sf. Varvara le ţine 
închise sub o piatră mare... 

Legenda Sfintei Varvara constituie un ecou al «Vieţilor sfinţilor» - familiare celor 
care participă la slujbele religioase, în care se narează că Sfânta Varvara a venit la o 
scăldătoare şi „uitându-se către răsărit, a însemnat cu degetul pe o marmură chipul 
sfintei cruci, ce s-a şi închipuit pre piatră cu degetul cel sfânt al curatei fecioare, ca şi 
cum s-ar fi săpat cu fierul. Ba încă lângă aceeaşi baie, chiar urmele cinstitelor ei picioare 
fecioreşti s-a închipuit asemenea cu piatră; apoi, din urmele acelea, a curs apă, şi multe 
vindecări se făceau acolo celor ce veneau cu credinţă”. 

În lumea fantastică a legendelor populare, „Ordalia” relevă justeţea „judecății 
dumnezeieşti” în cazul infidelităţii mamelor, dar şi în situaţia vinovâăţiei unor fraţi. 
„Judecata dumnezeiască” consta din aruncarea în aer a unor buzdugane, săgeți sau 
pietre care cad exclusiv asupra capetelor vinovaţilor, omorându-i. 

Sfântul Nichita apare, în viziunea populară, un spirit justiţiar, extrem de generos 
cu cei săraci. Cerând de pomană unei precupeţe care se ducea cu un coş plin la piaţă, 
femeia l-a minţit că are pietre, deşi coşul era plin cu colăcei. Sfântul o pedepsi, fiindcă 
minţise, prefăcându-i colăceii în pietre. Dimpotrivă, unei femei sărace care ducea o 
roabă plină cu pietre, îi preschimbă pietrele în pâini, rămânând, astfel, îndestulată 
pentru toată viaţa. 

O altă sărbătoare religioasă, inclusiv, în arealul Argeş-Muscel, prezentând 
conotaţii în care piatra are semnificaţii magice, este „Lanţul Sfântului Petru”, cunoscut, 
în popor, sub numele de „Sfântul Petru de larnă”. În această zi de 16 ianuarie — 
celebrată prin nelucrare, femeile care încalcă această interdicţie se încurcă în „lanţul 
Sfântului Petru” şi nu mai au mântuire pe lumea cealaltă. 

O credinţă asociată zilei „Lanţului Sfântului Petru” circulă încă în zonă. Potrivit 
credinţei, trebuie să se pună, seara, pietre sau pietricele albe, „înlănţuite” pe pragurile 
caselor şi acestea trebuie duse, dimineaţa, la biserică, pentru ca preotul să treacă peste 

ele, pentru a le sfinţi; după aceea, se aduc acasă şi se aşează lanţ în oborul vitelor, 
pentru ca animalele domestice din gospodărie să fie apărate de fiarele sălbatice. 

Credinţa a îmbrăcat, în decursul vremii, în Poenărei-Muscel — potrivit informaţiei 
furnizate de Justina preot Constantinescu, şi o altă formă de protecţie a casei, 
pietricelele fiind ordonate circular în jurul unui pom din curtea casei (brad sau măr), 
considerat a fi „pomul vieţii” celor din familie; dispariţia lui fiind prevestitoare de 
nenorociri pentru membrii grupului familial. O practică curentă, ale cărei semnificaţii 
magice iniţiale s-au pierdut, constă în dispunerea sub formă circulară a unor pietre 
văruite în alb în jurul pomilor din curtea gospodăriei, pentru a fi protejaţi de boli sau 
intemperii, practica fiind percepută, actualmente, exclusiv ca o modalitate de estetizare 
a spaţiului ambiental. 


Piatra — «hrană mortuară» 


emnalând o credinţă practicată, passim, în judeţul Mehedinţi, G. C. 

Ciauşanu observa că „se pun pietre în mormânt pentru ca mortul să nu se 

mai întoarcă, să se facă adică strigoi”. O asemenea credinţă grefată, 
evident, pe motivaţia prezenţei unor pietre în coşciugul celui decedat îmbracă, în zona 
vestică a Argeşului, forme particulare. 

Astfel, practica  cvasigeneralizată a obiceiurilor tradiţionale corelate 
înmormântării impune ca, printre obiectele care însoțesc mortul pe „cealaltă lume”, să se 
afle, într-un săculeţ de pânză albă: cioburi şi pietricele destinate a constitui, pentru cel 
dispărut, hrana sa într-o perioadă determinată de timp. 

Potrivit avizatei şi amabilei respondente Ileana Bădălan, originară din această 
zonă, cioburile provin din spargerea unei căni albe de faianţă care a fost utilizată de cel 
decedat, iar pietricelele sunt selectate dintre cele adunate de pe drumul din apropierea 
locuinţei acestuia, care au fost, cu extremă probabilitate, călcate în picioare de omul 
devenit subiectul unui asemenea ritual. 

Îndeplinirea ritualului menţionat este absolut obligatorie, întrucât persistă 
credinţa că „mortul trebuie să roadă ceva” consistent, „timp de şase săptămâni”, pentru 
a nu fi nevoit să se transforme în strigoi, revenind, în această postură, la suprafaţă, fie 
pentru procurarea hranei, fie pentru „reglarea unor conturi” cu cei din familie sau străini 
cu care a avut disensiuni „până la al nouălea neam”. 

Perioada de timp nu este fixată arbitrar, ci este corelată momentului când se 
oficiază „parastasul de şase săptămâni”, atunci când mortul va fi „hrănit”, printr-o masă 
colectivă, oferită ca pomană, în memoria lui, de către familia defunctului. 

„Miraculoasele” 
pietricele de la Arges 


»elatând despre pelerinajul din 7 decembrie 2006 la moaştele Sf. 
” Muceniţe Filofteia de la Mânăstirea Curtea de Argeş, reportera ziarului 

i opiteştean «Top», Monica Sandu, surprindea comportamentul bizar al 
unor participante — femei de la ţară — care „adunau pietricele din curte, le numărau cu 
grijă ca să nu fie mai mult de nouă şi-şi înfundau buzunarele cu ele, fără să ştie, 
întrebate fiind, de ce o fac”. Motivația simplistă obţinută de reporteră a fost 
deconcertantă: „fiindcă aşa au făcut mai multe persoane”... 

Acest comportament ciudat, de „turmă”, circumscris conduitei emblematice „O, 
sancta simplicitas”, poate genera un obicei care, dacă va deveni „tradiţional”, riscă să 
lase, în scurt timp, aleile din curtea mânăstirii, fără decorativele „mărgăritare” albe de 
piatră. [Top, nr. 1027 / 8. XII. 2006]. 

i PIATRA 
ÎN FENOMENE PARANORMALE 


enomenele paranormale care incită, prin imprevizibilul lor, orice spirit lucid, 

întrucât contravin unor legi ale naturii îndeobşte explicate ştiinţific, nu pot fi 

omise dintr-un eseu despre civilizaţia pietrei, deoarece, în „arsenalul” 
obiectual al acestor fenomene sunt incluse şi „pietre care cad din senin”, direcționate, se 
pare, de spirite malefice în derularea unor acţiuni cu caracter, prin excelenţă, vindicativ. 
Înregistrate frecvent în diverse zone ale ţării, printre care: Arad, Buzău, Oradea, 
Suceava ş. a., „căderile de pietre din senin” au fost semnalate, relativ recent, şi în 
Argeş, fenomenul surprinzând prin spectaculosul său şi provocând o panică întru totul 
justificată, de altfel, în viaţa unor colectivităţi umane. 

Astfel, începând cu ziua de 20 iulie 2002, în oraşul Costeşti, membrii familiei 
Panait Drăghici au fost efectiv terorizaţi de „o ploaie cu pietre” care a început la ora 
20,30 şi a încetat la ora 1 din noapte, pentru a se relua, cu o regularitate de ceasornic, 
în următoarele zile, spre disperarea „beneficiarilor”. 

Consecințele „bombardamentelor” nocturne, dar şi diurne: spargerea tuturor 
geamurilor şi a oglinzilor casei Drăghici, cu excepţia uneia „de tip vechi, fixată în perete, 
care a fost găsită pe pat, întreagă, cu faţa în jos”, dar şi consecinţele nefaste afectând 
inimaginabil psihicul celor „asediaţi”, a căror teamă ajunsă până la paroxism i-a 
determinat să se baricadeze în casă, relevă situaţia „misterioasă” pe care o oferea 
construcţia lovită cu pietre, iniţial, frontal, şi, ulterior, pe celelalte laturi, într-un mod 
perfect dirijat. 

Panica generală creată în comunitatea orăşenească a fost percepută în 
complexitatea manifestărilor ei, mai întâi, de vecini, dar şi de poliţiştii chemaţi să 
constate, „la faţa locului”, fenomenul. În cursul cercetării, asupra maşinii poliţiei, au 
căzut pietre — un avertisment ferm pentru ca investigaţiile să nu distragă atenţia de la 
„severul act justiţiar” al unor spirite evocate de către localnici, dintre care se detaşa 
motivat o ucrainiancă decedată, după ce a fost deposedată de casă şi de pământul 
limitrof construcţiei de către autorităţile locale, în favoarea actualilor proprietari. Lipsa 
oricăror urme de agresiune umană în jurul casei, direcționarea tirului concentrat al 

pietrelor din zonele laterale, spre cele 30 de ochiuri de geam ale construcţiei care au 
fost prefăcute în ţăndări, căderea unei pietre din plafon direct pe masă, între comesenii 
care discutau despre originea fenomenului neobişnuit au constituit repere ale 
coşmarului trăit de familia Drăghici din Costeşti. 

Măsurile de contracarare a fenomenului au îmbrăcat aspecte mistico-religioase: 
s-a apelat iniţial la preotul parohiei, care a citit moliftele Sf. Vasile cel Mare, inutil, însă, 
pentru că „exact la o jumătate de oră după plecarea parohului, ploaia de pietre a 
reînceput”; nici busuiocul descântat de o vrăjitoare renumită din Mărăcineni, cu care s-a 
stropit casa împotriva „făcăturii”, nu a dat vreun rezultat. 

Doar o credinţă populară cu circulaţie în zonă, potrivit căreia „Orice farmece, 
vrăji sau făcături se rup, dacă se rupe în fâşii o cămaşă veche şi se lasă în casa 
bântuită de stafii” a pus, ca prin minune, capăt fenomenului paranormal: „Pietrele au mai 
bătut o zi şi, după asta, gata, totul s-a terminat ! mărturiseşte proprietarul casei, care nu 
este, totuşi, convins, că „între cămaşa aia şi întreruperea ploilor de pietre ar exista, 
totuşi, vreo legătură”... 

Relatând, cu lux de amănunte, în manieră tipic reportericească, fenomenul 
„căderii pietrelor din senin” la Costeşti, căruia nu i s-a găsit „o explicaţie logică, ştiinţifică 
sau de altă natură”, Val. Nicolau consideră, în articolul său «Cădeau pietre din cer», că 
publicarea datelor despre fenomen constituie „o provocare pentru oricine s-ar încumeta 
să-i dea o explicaţie”. Avansăm, aşadar, această provocare cititorilor eseului despre 
«Civilizaţia pietrei», cu convingerea că „o carte care lasă loc interpretărilor este o carte 
bună”, avertizându-i, în acelaşi timp, în maniera inconfundabilă a inegalabilului Tudor 
Muşatescu despre dificultatea unui studiu de acest gen, întrucât, precum observa, cu 
ironia-i specifică, dramaturgul, „Toţi savanții lumii care au încercat să dezlege misterele 
vieţii au murit în timpul cercetărilor !”... 

PIATRA 
ÎN 
SUPOZITII FANTASMAGORICE 


Dinca ai printre pietrele desprinse din zidul casei sale de la Corbi- 





Muscel, „o piatră puţin rotundă şi de un colorit arămiu”, înv. loan Andreescu 

a intuit iniţial că ar putea fi „fosila pietrificată a unei broaşte țestoase”. 
Analizând-o atent, însă, cu lupa, este surprins că, de fapt, se afla „în posesia unei 
«hărţi» cartografiate în timpuri foarte îndepărtate”. (Sic !) 

Detaliile oferite de către autorul articolului «Misterele de la Corbi» sunt, într- 
adevăr, misterioase, întrucât „Piatra-hartă este învelită în bronz şi are o greutate de 
5,500 kg; cercul lungimii — 53 cm; cercul lăţimii — 46 cm, iar grosimea la centru — 9 cm. 
Pe faţă sînt încrustate, în relief, mări, munţi, lacuri, ape curgătoare, drumuri, cetăţi, 
regiuni şi teritorii departajate geometric. Câteva tablouri măiestrit desenate completau 
medalionul; de exemplu, Plecarea, Întilnirea, Creaţia, Meditaţia... Pe revers: imaginea 
unui cavaler — poate Heros, poate cavalerul trac, e înconjurată de oameni, păsări, 
animale simbolic aranjate. Figura îl arată puternic, stăpân al vieţii şi al morţii. Pe 
marginea medalionului-hartă apare o scriere foarte veche, nedegajată încă de elemente 
pictografice, dar în care se pot observa — după părerea autorului — suficiente semne şi 
litere ale alfabetului greco-cipriot şi chiar latin”. 

Reproducerea in extenso a articolului apărut în revista «Flacăra» relevă 
fantezia debordantă a autorului, care, apelând la un specialist în arheologie, de altfel, 
controversat, continuă să persevereze împreună cu acesta în „descifrarea” misterelor 
bolovanului de la Corbi. 

Pe cele două feţe ale pietrei, ar fi „reprezentate hărţi cu teritorii din: Dacia, 
Sciţia, Anatolia, Transcaucazia”. Un teritoriu extrem de precis delimitat !... 

Textul în „limba daco-getică” al pietrei „meteorice” datate cu o certitudine 
uimitoare: 339 î.e.n. (sic !) este în „original”: «EUMEAL KUN MEG ERU ATEAS 10 

APPOL -ideogramă solie- NA LAXIS -ideogramă cetate- ISTRONANI UET EU SORN 
LAH | MAI PHILIP 403 -ideogramă corăbii- DAS». 

În „traducere”, misteriosul text ar suna astfel: „De la Eumeal cel drept, Marele 
Vultur Ateas la 10 zile de la echinocțiul de primăvară a trimis solie la Apollonia din nou 
să lovească cetatea lui Istronanis, să distrugă frumoasa Sorn şi (în starea aceasta) 
marele Filip să lovească cu 403 corăbii”. 

Şi, pentru ca „senzaţionala misivă meteorică” să aibă un suport „istoric”, autorii 
„precizează” că: „În «Istoria lui Philip», Pompeius Trogus menţionează că regele sciţilor 
Ateas a cerut, prin intermediul Apolloniei, ajutor lui Filip al Il-lea al Macedoniei în lupta 
cu  histrienii. Regele Macedoniei 
porneşte o campanie contra sciţilor în 
339 î.e.n., deoarece Ateas nu a plătit 
despăgubirile cerute,  învingîndu-i. 
Istronanis, rex  Histrianarum  — 
conducătorul uniunii tribale getice — 
avea reşedinţa în Sorn (consemnată 
de Ptolemeu sub forma Sornum)'. 
(Sic !). 





Quod erat demonstrandum ! 
- ar fi zis latinii, dacă le-ar fi căzut 
bolovanul în mână sau, eventual, în 
cap |... 

Autorii nu se rezumă la 
consemnarea „seacă” a mesajului „împietrit”, ci fixează chiar locul cetăţii dacice Sornum 
la „Nisipuri”, pe Râul Doamnei, în apropiere de Muntele Moldoveanu... Exact în arealul 
geografic vizat de volumul «Civilizaţia pietrei în Argeş şi Muscel» !... 

„Atacând” frontal problemele lingvistice controversate între specialiştii în 
domeniu, ei perseverează în supoziţii fanteziste considerând că „piatra de la Corbi 
confirmă existenţa scrierii fonetice în secolul IV î.e.n., la geto-daci”. 

Într-un eseu consacrat pietrei, omiterea unui astfel de „mesaj istoric” ar fi, în 
ultimă instanţă, lipsită de o elementară „civilizaţie” imaginativă, pe care cei ce au — 
presupunând că autorul ar fi citat din folclor — un „cap tare ca bolovanul” neputând să-l 
perceapă în integralitatea sa. Dixi et salvavi animam meam |... 

DEMOLOGIA PIETREI 


emologia este — potrivit «Marelui dicţionar de neologisme» de Florin 

Marcu -— „ştiinţa care studiază creaţiile şi tradiţiile populare”. Dintre creaţiile 

populare extrem de frecvente în arealul etnocultural Argeş-Muscel, 
legendele locale reprezentând „povestiri în proză sau în versuri care conţin elemente 
fantastice sau miraculoase, de obicei brodate pe fondul unui motiv istoric sau al unei 
închipuiri mitice” au îmbogăţit continuu tezaurul folcloric zonal. 

Ca element preponderent în structura geomorfologică a unei aşezări, piatra 
conferă o anume configuraţie reliefului acesteia şi, în acest context, demologia locală 
atestă existenţa unei literaturi referenţiale asociate istoriei satului, legende în care un 
invocat sâmbure de adevăr nu poate fi apriori exclus. 

Situat pe vechiul traseu de legătură dintre fostele cetăţi de scaun ale Ţării 
Româneşti: Curtea de Argeş şi Câmpulung-Muscel, satul Corbi — numit anterior, în 
documentele medievale, nu întâmplător Corbii de Piatră — prezintă un relief spectaculos 
prin stâncile care, precum zidurile unei cetăţi, delimiteză, la est şi vest, străvechea vatră 
de locuire de pe valea Râului Doamnei atestată documentar în hrisovul emis de 
cancelaria domnească a voievodului Vladislav al Il-lea [1447-1456], la 15 aprilie 1456, 
prin care aceasta confirma jupanului Mogoş satul Corbii de Piatră [Documenta Romaniae 
Historica, B. Ţara Românească, |, doc. 113, Bucureşti, 1966]. 

Astfel, printre legendele istorice locale care dau o culoare pitorească satului 
Corbi, legenda «Piatra Doamnei» motivează denumirea unei extrem de interesante roci 
masive, de formă cvasisferică situate în chiar albia Râului Doamnei, în extremitatea 
nordică a aşezării: 

„A fost odată, demult, prin părţile acestea, o Doamnă tare vestită, care se 
chema Cârjoaia şi-şi avea hotacul (cuibul) la locul ce se cheamă azi Plaiul din Mijloc, 
colo, spre răsărit de Râul Doamnei, care-şi avea atunci matca mai spre apus. 

Tot pe locul acela, unde era casa şi masa Doamnei, pe loc scurs, se găseau 
unele scule şi obiecte domneşti: război de aur, furcă de aur şi alte odoare cari azi sunt 
îngropate în pământ. 

Şi Doamna Cârjoaia trecea râul, când şi când, în partea cealaltă, îşi spăla 
hainele şi le usca la soare... Ştiţi în ce loc ?... Chiar pe piatra ce se vede în partea 

aceea. Şi a trăit ea mult şi bine acolo; da' într-o vreme, pe când se odihnea şi ea pe 
piatră, ce să vadă biata ?... 

Veneau tătarii în fuga mare, că-i aflaseră urma şi, zor-nevoie, s-o prinză şi s-o 
răpună. 

Doamna, săraca, cum i-a zărit, a retezat-o la fugă, să treacă dincolo, în partea 
aceea, la hotacul ei. Dar a putut ?... 

Că venise râul grozav de mare şi Doamna Cârjoaia, tot fugind, s-a înecat în râu 
şi înecată e şi azi. 

De atunci, râului în care s-a înecat Doamna Cârjoaia i s-a zis Râul Doamnei, iar 
pietrei pe care-şi usca hainele şi se odihnea ea, Piatra Doamnei.” 

Demologia musceleană excelează în istorioare asociate numelui legendarului 
întemeietor al Ţării Româneşti, Negru Vodă. 

În folclorul atât de diversificat tematic al corbenilor, „cultul pietrei” se regăseşte 
şi în legenda despre fascinanta «Biserică din Piatră»: „După ce a zidit biserica, Negru 
Vodă s-a dus îndărăt la Cetate. Biserica se făcuse, pe urmă, schit de călugări, cu chilii, 
trapeză şi baie de spălat în pârâul Sghiabului. Aşa au găsit-o corbenii veniţi de dincolo, 
când au dat, aici, la noi, peste câteva familii de baştină, împrejurul bisericii din Sghiab. 
Hramul acestei biserici — «Sfinţii Apostoli» — se serba cu pompă mare, de se ducea 
vestea până departe. Lume multă se ospăta acolo cu acest prilej. Se tăiau vite multe şi 
se beau multe buţi cu vin. Vitele se tăiau de arendaş, oricare ar fi fost el, şi i le socotea 
Episcopia în preţul arendei. Petrecea lumea, oamenii erau voinici şi bisericoşi şi se 
dusese vestea de hărnicia lor, pe acele vremuri. 

Un arendaş, de care s-a pomenit mult pe aici, e unul Giurcă, al cărui chip se 
vede zugrăvit pe zidul bisericii din piaţă, fiind socotit cel mai de seamă ctitor al ei." 

În folclorul din arealul argeşean, circulă o arhicunoscută legendă inspirată de 
spectaculoasa refacere a Cetăţii de la Poenari din apropierea Curţii de Argeş, de către 
temutul domnitor Vlad Ţepeş. 

Contracarând ferm acţiunea perfidă a marilor boieri din capitala Ţării 
Româneşti, Târgovişte, care intenționau să-l prindă pe Vlad Ţepeş şi „să-l ducă peşcheş 
sultanului”, „viforosul domn” i-a ridicat pe uneltitori în timpul slujbei de Paşti de la 
biserică şi i-a dus cu familiile lor, „cu mic, cu mare”, în Cheile Argeşului, obligându-i ca, 
până la „Duminica Tomii cel necredincios”, să ridice o cetate de piatră pe cel mai semeţ 
colţ de stâncă de la Poenari. „Şi s-au aşternut boierii pe lucru — consemnează legenda — 
fără preget, zi şi noapte, care scobind în piatră cu ranga şi cu târnacopul, care cărând 
cu spinarea materiale de jos până sus, căţărându-se pe repeşuguri drepte ca peretele, 
numai să dea gata la zi, cetatea poruncită, că ştiau ei că Vodă nu glumeşte şi decât în 
vârful unei ţepe, tot mai bine viu. Mulţi au alunecat pe povârnişuri şi s-au scufundat în 
adâncuri de prăpăstii fără fund, pradă vulturilor şi fiarelor.” 

Diversitatea tematică a legendelor este remarcabilă, întrucât se asociază, în 
esenţa lor, cu elemente specific locale, creatorul popular anonim propunând, în 
majoritatea situaţiilor, o versiune proprie motivatoare pentru o realitate existentă, care 
surprinde prin ineditul acesteia. 

llustrul cercetător al istoriei zonei Muscelului, C. D. Aricescu reproduce, în 
opera sa «Istoria Câmpulungului — prima reşedinţă a Ţării Româneşti», referindu-se la 
«Schitul Nemoeştii», legenda acestei biserici rupestre — legendă consemnată parţial în 
secvenţa consacrată celebrei mânăstiri rupestre: „Un cioban păştea oile pe această 
piatră mare. Într-o noapte, i se arată în vis Maica Domnului, care îi zice: «Scoală, şi 
sapă sub tine, şi vei afla o icoană într-o bisericuţă de piatră; aci vei face tu biserică în 
cinstea şi slava Intrării în biserică a Fecioarei Mariei, isvoru de viaţă şi de tămăduliri. 

Ciobanul meu se scoală tresărind, se uită împrejur, şi nu vede nimic; se culcă 
iar, şi adoarme. Abia îl fură somnul, şi Fecioara Maria i se arată a doua oară în vis, 
repetându-i aceleiaşi vorbe; în fine, aceasta se repetă de până de trei ori. 

Atunci ciobanul se pune pe săpat: sapă trei zile şi trei nopţi. Unii zic că ar fi 
săpat singur; alţii, că ar fi descoperit visul său şi bătrânilor din satul Nămăeşiti; aceasta e 
mai de crezut. 

După trei zile şi trei nopţi de săpat, ciobanul nostru dă de o bisericuţă de piatră, 
în formă de grotă, cu icoane şi cu odoare bisericeşti: icoana era chiar icoana ce o vezi în 
stâncă, cum intri în biserică, a căria faţă abia se mai cunoaşte de multele săpături ale 
evlavioşilor creştini; are rochie de argint, şi la gât salbă de monede de aor. 

Tradiţia zice că satul Nămăeşti a făcut contribuţie şi a prefăcut grota în biserică, 
cum a fost mai înainte; dar fiindcă icoana, de vechime şi de umezeală se ştersese, un 
zugrav se bizui a o drege el, încât să o facă ca nouă, ca ieşită din chiar mâna primului 
artist; când penelul atinse faţa Fecioarei, Fecioara, formalisată de această cutezanţă, îi 
şterse o palmă straşnică, fără să ştie bietul zugrav de unde îi vine aceasta; înţelese însă 
că e din cer; şi lăsă lucrul cum îl aflase, rămâind, bietul creştin, cu mâna uscată din 
minutul acela. Aceasta e tradiţia”. 

O legendă populară culeasă relativ recent, de către folcloriştii universitari 
Adrian Sămărescu şi Sorin Mazilescu, de la preotul Gheorghe Cârstina din 
Dragoslavele-Muscel reprezintă, în esenţă, o motivaţie zonală a locuţiunii populare „A 
scoate bani din piatră seacă”, întrucât, în apropiere de localitatea menţionată, se 
exploatează, din vremi imemoriale, piatra de var. 

Potrivit legendei, un om care avea trei fii şi-a împărţit averea, simțind că i se 
apropie sfârşitul. Fiului mare i-au revenit toate pământurile pe care le deţinea, celui 
mijlociu, i-a lăsat numeroasele vite din gospodărie, iar celui mic — casa de locuit. 

Considerându-se nedreptăţit, mezinul îi reproşă tatălui că ar fi favorizat pe 
ceilalţi fraţi ai săi. 

Replica omului care îşi cunoştea bine odraslele: „Tu eşti vrednic, muncitor, poţi 
scoate bani şi din piatră seacă !” nu l-a convins deloc şi, supărat, mezinul s-a decis să 
plece de acasă undeva, pe munte, unde şi-a făcut foc ca să se încălzească. 

A aruncat, apoi, furios cu pietre în vatra focului, constatând, cu surprindere, că, 
prin ardere, din ele, a ieşit un praf alb ca varul. 

Ulterior, şi-a dat seama de înţelepciunea tatălui său, convingându-se că „Dacă 
munceşti temeinic, poţi scoate bani şi din piatră seacă”, după ce a exploatat, în 
beneficiul său, cariera de calcar de pe Mateiaş. 

În studiul «Metoda practică a predării învăţământului religios în şcoala 
primară», preotul cărturar loan Constantinescu reproduce o istorioară morală despre un 
cerşetor orb căruia un copil, în loc să-i dea un bănuţ, i-a pus, în mână, o piatră mică, de 
forma unei monede. Destăinuindu-i tatălui său „isprava” făcută, acesta a pus fiului, în 
farfurie, la masă, în loc de mâncare, o piatră... 

În spiritul educaţiei moral-religioase, istorioara, care avea o circulaţie 
considerabilă în satul natal, ilustra dictonul: „Ce ţie nu-ţi place altuia nu face !. [Preot 
loan Gh. Constantinescu - Metoda practică a predării învățământului religios în şcoala primară, 
în revista «Tomis», Episcopia de Constanţa, anul XXI, nr. 7-9, iulie-septembrie 1944, pp. 72-82]. 

Reproducerea sintetică a acestei istorioare moralizatoare relevă diverse 
modalităţi utilizate în sistemul educaţional, piatra fiind considerată, în acest context, un 
element lipsit de o valoare intrinsecă. 

_CIVILIZATIA PIETREI 
IN FOLCLORUL LITERAR 


Cine are noroc are, 

pune-n piatră şi răsare; 

eu semănai busuioc 

şi n-a răsărit deloc !... 

alorificarea complexă a folclorului literar a constituit o preocupare 

constantă a marilor spirite ale culturii naţionale în acţiunea lor vizând 

relevarea capacităţii creatoare, a modului de viaţă şi a aspirațiilor 

poporului român. Considerând că, între componentele istoriei, se înscrie şi poezia 

populară, Mihail Kogălniceanu o definea - în contextul obiceiurilor, credințelor şi 

tradiţiilor naţionale - „mărturia de preţ a vieţii şi spiritului poporului român”, iar Costache 

Negruzzi o aprecia ca fiind „o răsfrângere a sufletului neamului, a gândului şi faptelor 
sale.”. 





În viziunea lui Alecu Russo, creaţia populară constituie „primul capitol al istoriei 
civilizaţiei unui popor”, idee pe care Nicolae Bălcescu o formulase cu maximă claritate în 
lucrarea «Cuvânt preliminariu despre_izvoarele istoriei românilor»: „Oamenii întâi cântă, 
pe urmă scriu. Cei dintâi istorici au fost poeţi. Poeziile populare sânt un mare izvor 
istoric. Într-însele aflăm nu numai fapte generale, dar ele intră şi în viaţa privată, ne 
arată obiceiurile şi simţămintele veacului.”. 

Veridicitatea afirmațiilor marelui cărturar paşoptist se confirmă prin investigarea 
atentă şi competentă a folclorului argeşean - parte componentă a tezaurului creaţiei 
populare naţionale. 

Importanţa folclorului în spiritualitatea neamului românesc a fost sintetizată 
magistral de către poetul şi istoricul literar originar din Argeş, Vladimir Streinu: „Etic şi 
estetic, folclorul este clasicismul analfabeţilor de odinioară, primul clasicism românesc... 
[„Tribuna”, nr. 14 [954], an XIX, 3.IV. 1975. 

Constituind o veritabilă cronică a vieţii poporului, prin reflectarea sub o 
multitudine de aspecte a existenţei sale, creaţia populară este, în acelaşi timp, o sursă 
inepuizabilă de informaţii, suplinind absenţa unor dovezi scrise menite să ateste trecutul 
unor aşezări care reprezintă scena vieţii şi activităţii mai multor generaţii de oameni. 

PROVERBE 


Proverbele sunt 
aforismele poporului. 
— Lucian Blaga — 


n «Culegerea de proverburi sau povestea vorbii», considerată, de către 
poetul Vasile Alecsandri, „filosofia poporului român, prin proverburi — acele 
cugetări ieşite din cuminţia românului, sub forme concise şi originale, 
aforisme născute la şcoala experienţei seculare, adevăruri «de prin lume adunate / şi 
iarăşi la lume date», Anton Pann publica o serie de maxime în care „piatra” reprezintă 
un element referenţial, sentinţe populare cu circulaţie atestată şi în arealul geografic al 
Argeşului şi Muscelului: 
e Un nebun aruncă o piatră în gârlă şi o mie de înţelepţi nu pot să o scoaţă. 
e Dumnezeu să-l înmulțească / ca şi pe piatră să crească. 
e Sărăcia la om e stană de piatră. 
e Sărăcia când ţi-e vatră, / e ca o stană de piatră. 
e Oricât de mică piatră / e mai grea într-a sa vatră. 
e Piatra care se rostogoleşte din loc în loc nu prinde muşchi. 
e Piatra care nu e bună / rău macină totdeaună. 
e Din piatră seacă, scoate banul. 
e La copaciul fără poame, nimenea nu aruncă piatră. 
e Două pietre tari nu pot măcina bine. 
e Ajunge de la moară la râşniţă. 
[Anton Pann — Povestea vorbii, Timişoara, 1990, passim.] 
În studiile paremiologice, piatra reprezintă elementul constitutiv de referinţă al 
unor proverbe şi zicători generate de experienţa multiseculară de viaţă a poporului. 
«Dicţionarul de proverbe şi zicători» elaborat de |. A. Candrea include o serie 
de expresii cu semnificaţii corelate acestui termen, expresii care circulă şi în prezent în 
zona etnoculturală argeşeano-musceleană: 
e A arunca cu piatra în cineva. 
e A avea inimă de piatră. |var.] 
e A avea/A'i se pune o piatră pe inimă. 
e A călca în piatră seacă. 
e A fi de piatră. 
e A-i cădea de pe inimă o piatră de moară. 
e Aise lua /A i se ridica / A-i cădea o piatră de pe inimă. 
e A nu lăsa piatră pe piatră. 

e A rămânea statornic ca o piatră în vorbele sale. 
e A scoate apă / lapte / din piatră seacă. 

e A scoate bani din piatră seacă. 

e A-şi pune carul în pietre. 

e Fuge de scapără pietrele. 

e Minte de stă piatra-n loc. 

e Piatră în casă. 

e Plângea şi lemnele şi pietrele de mila lor. 

e Român dezgheţat care scoate lapte dulce din piatră seacă. 
e Sănătos ca piatra. 

e Stomacul cel tare şi pietrele pietre mistuieşte. 


e Un soare de frigea pământul şi arde pietrele.” 
[|. A. Candrea — Dicţionar de proverbe şi zicători, Târgovişte, 2002] 


Abordând selectiv elemente de paremiologie pe care le-a reunit sub titlul 
«Înţelepciunea dâmboviţeană», lon Bratu insera următoarele expresii populare, cu 
circulaţie inclusiv în zona Argeşului şi Muscelului, al cărui nucleu semantic îl constituie 
„piatra”: 

e Piatra care nu e bună macină rău întotdeauna. 

e Piatra care se rostogoleşte din loc în loc nu prinde muşchi. |[var.] Piatra care 
se rostogoleşte nu prinde mucegai. 

e Piatra, piatră, de e piatră / Şade jumătate-n apă, / O calcă carul şi crapă, / 
Inima mea multe rabdă.” 


EXPRESII ŞI LOCUTIUNI 


ihail Sadoveanu - inegalabilul „poet al naturii", marele povestitor 

romantic al neamului românesc, intuind covârşitoarea taină lirică pe care 

o ascundeau vorbele de tâlc spre împlinirea unui gând, definea 
expresiile şi locuţiunile — „modele de concizie şi inovaţie metaforică.”. 

Expresiile şi locuţiunile în care vocabula «piatră» constituie elementul semantic 
de referinţă — extrase din vasta experienţă de viaţă a neamului românesc — reprezintă, 
în esenţă, cugetări despre care marele prozator considera că „Sânt aceleaşi vorbe, însă 
e un întreg nou, în care se simte sufletul nostru până în adâncimea istoriei; sânt 
aceleaşi elemente de tradiţie şi basm, însă fixate în cristali nemuritori de pietre rare.”. 

În ampla sa culegere paremiologică «Pilde, povăţuiri i cuvinte adevărate şi 
poveşti», cărturarul muscelean lordache Golescu semnala semnificaţiile educative ale 
unor expresii populare, caracterul profund moralizator al acestora, considerând că 
„Pildele la vorbă tocma ca nişte glume, însă, nu puţină învăţătură ne şi dau.”. 

Din raţiuni de ordin strict tematic, reproducerea selectivă a unor „proverbe şi 
zicători” — determinată de circumscrierea semantică a acestora în sfera vocabulei 
„piatră” -— este, ab initio, extrem de parcimonioasă în relevarea tezaurului de 
înţelepciune conţinut de cele „22.504 pilde, povăţuiri, cuvinte adevărate şi asemănări, 
cum le numeşte lordache Golescu”. [Dr. Gheorghe Paschia — Introducere la volumul Iordache 
Golescu - «Proverbe comentate», Editura Albatros, Bucureşti, 1973, p. 13]. 

Semnificaţia maximelor reproduse este explicit redată de către ilustrul 
paremiolog, astfel încât orice altă interpretare în afara comentariilor sale concise, la 
obiect, să nu contravină sensului real al acestora: 

e „Nenorocirea, mehenghiul (tc.=piatră de încercare) prieteşugului. (Adică la 
nenorociri se cunoaşte prietenul.) 

e „Piatra când se rostogoleşte, multe alte pietre trage după ea. (Adică cel mare 
când greşeşte, pe mulţi îi bagă în păcate)." 

e „Piatra cea mai mică sparge valul cât de mare, când în ea izbeşte. (Adică şi 
cel mic îşi face răsplătirea sa, când cel mai mare îl supără.) 

e „Piatra ce n-au socotit-o zidarii, aceea s-a pus în capul unghiului. (Adică pe 
cel ce nu-l bagă nimeni în seamă, acela ajunge mai mare şi mai destoinic.)” 

e „Piatra ce se rostogoleşte nimic dobândeşte. (Se zice pentru cei ce umblă 
rătăcindu-se.)' 

e „Piatra de ascuţit însăşi ea nicicum taie, iar cuțitul tăios îl face. (Se zice 
pentru cei ce pe alţii învaţă, iar ei nu se învaţă.) 

e „Piatră cu piatră, fără var, nu ne face zidul bun. (Adică iute cu iute, fără 
înduplecare, nu se pot învoi.)” 

e „Piatră moale anevoie găseşti. (Adică cumplit cu cumplit.) 

e „Sparge pietrile cu capul. (Se zice pentru cei ce se apucă cu cei mai mari ai 
lor, însemnând că pe însăşi ei vatămă.)' 

e „De la moară la râşniţă. (Adică de la cele mari la cele mai mici.)” 

e „Şi-a nimerit coasa gresia.(Adică s-a potrivit la năravuri, cum o muiere rea 
când dă piste un bărbat mai rău.)” 

e „Piatra după sfoară s-o aşezi la zid, iar nu sfoara după piatră, că te înşeli 
îndată. (Adică urmare după dreptate, iar nu dreptate după urmări.) 

e „Păstrează piatra neclintită, pe care se ascute întrecerea tinerilor. (Adică 
cinstea celor destoinici.)” 

e „Trebuie să macine piatra, ca să curgă la piscoaie. (Adică trebuie întâi să 
muncim, apoi să aşteptăm să dobândim.)” 

e „Cele rele să le scrii pe apa ce curge, iar facerea de bine în piatră să o sapi. 
(Adică orice rău pătimeşti, îndată să-l uiţi, iar facerea de bine în veci s-o ţii minte.)” 

«Dicţionarul limbii române moderne» inserează expresii şi locuţiuni româneşti 
curent utilizate în limbă, în care componenta referenţială o constituie vocabula „piatră”: 

e Ori (sau când) cu capul de piatră, ori (sau când) cu piatra de cap, se spune 
când cineva este pus într-o situaţie grea, din care, oricum ar face, tot rău iese. 

e Piatra care se rostogoleşte nu prinde muşchi, se spune despre omul 
nestatornic, care începe de toate şi nu sfârşeşte nimic. 

e Piatră în (sau din) casă = fată nemăritată (considerată ca o povară pentru 
familie). 

e A călca în piatră seacă = a se osteni zadarnic, a nu-i merge cuiva bine. 

e A-şi pune carul în pietre = a lua o hotărâre nestrămutată. 

e Fuge de scapără pietrele = fuge foarte repede. 

e E ger de crapă pietrele = e ger straşnic. 

e (A fi) tare (sau sănătos) ca piatra (sau de piatră) = (a fi) foarte sănătos. 

e A fi de piatră = a fi fără milă, a rămâne insensibil la suferinţele altuia. 

e A avea (sau a ise pune, a-i sta cuiva ca) o piatră pe inimă = a avea un mare 
necaz, o mare nelinişte. 

e A i se lua (cuiva) o piatră de pe inimă (sau de pe cuget) = a se elibera de o 
mare grijă, de o mare teamă; a soluţiona o situaţie grea. 

e Anu (mai) rămâne piatră pe piatră = a nu se (mai) alege nimic din ceva. 

e A nu mai lăsa piatră pe piatră = a face praf şi pulbere. 

e A număra pietrele = a umbla haimana. 

e A arunca cu piatra (în cineva) = a acuza, a învinui (pe cineva). 

«Dicţionarul de expresii şi locuţiuni româneşti» [Bucureşti, 1968] include, passim, 
„pietre rare” extrase din filonul de aur al spiritualităţii neamului, a căror circulaţie este 
atestată şi în arealul etnocultural al zonelor Argeş şi Muscel, expresii formate pe baza 
vocabulei „piatră”, „nestemate ale inteligenţei, simţirii şi umorului poporului nostru, 
mărturii ale felului său de a trăi şi a gândi şi de a exprima atât de plastic şi de dens”, 
reproduse, în continuare, selectiv, pentru a se evita repetarea lor: 

„A scoate apă (şi) din piatră seacă = a reuşi într-o acţiune foarte grea, a 
dobândi ceva în urma unor mari eforturi”; 

„Ori (cu) capul de piatră, ori (cu) piatra de cap = fie într-un fel, fie în altul”; 

„A sta piatră pe capul cuiva = a incomoda pe cineva, a-i cauza greutăţi, prin 
prezenţa sau prin purtarea sa”; 

„A-şi pune carul în pietre = a-şi pune în gând ceva cu toată hotărârea, a lua o 
hotărâre nestrămutată”; 

„(E un) ger (sau frig) de crapă pietrele = (e) foarte frig, (e) ger mare”; 

„Crapă pietrele de frig şi ţiganii în ilic — se referă la cei săraci”; 

„(A avea) inimă de piatră (sau împietrită) = (a fi) nesimţitor, nepăsător şi rău”; 

„Când va da din piatră lapte = niciodată”; 

„(Ca o) piatră de moară = foarte greu, anevoios, neplăcut"; 

„A privi cu ochi de piatră = a privi nepăsător, rece, indiferent”; 

„A arunca cu piatra în cineva = a acuza, a învinui grav pe cineva”; 

„A avea (sau a i se pune, a-i sta cuiva ca) o piatră pe inimă = a fi stăpânit de o 
mare grijă sau nelinişte, a avea un mare necaz"; 

„A călca din piatră în piatră = a depune toate eforturile pentru a dobândi, a 
realiza ceva”; 

„A fi de piatră = a fi fără milă, insensibil”; 

„A fi tare (sau sănătos) ca piatra = a fi foarte sănătos”; 

„A i se lua (sau a i se ridica) cuiva o piatră (de moară) de pe inimă = a scăpa de 
grijă, de o teamă; a găsi o soluţie care să pună capăt unei situaţii grele”; 

„A mişca din loc (sau a răsturna) toate pietrele = a face tot posibilul pentru a 
obţine ceva”; 

„A nu (mai) rămâne (sau a nu mai lăsa) piatră pe piatră = a nu se mai alege 
nimic din ceva, a distruge ceva până în temelii; a face praf şi pulbere”; 

„A număra pietrele = a umbla haimana, fără nici un rost; a bate drumurile”; 

„A scoate apă din piatră (seacă) = a obţine ceva cu foarte mare greutate, prin 
vrednicie şi isteţime”; 

„Fuge de scapără pietrele = fuge foarte repede”; 

„A călca în piatră seacă = a nu-i merge bine cuiva, a se osteni zadarnic”; 

„A sta piatră (sau țeapăn, înfipt în pământ) sau a rămâne (ca o) stană de piatră 
= a sta nemişcat, încremenit”. 

„A fi de marmură sau a fi rece ca o marmură (sau ca marmura) = a fi insensibil, 
a nu se tulbura de nimic, a rămâne rece la toate”. 

„A rămâne de marmură = a rămâne împietrit, încremenit de spaimă, de uimire; 
a înmărmuri”. 

Reproducerea locuţiunii împreună cu semnificaţia ei a fost determinată de 
acurateţea explicaţiei date de către autorii acestui amplu dicţionar al inteligenţei 
populare româneşti. 

În excelentul «Dicţionar universal al limbii române», Lazăr Şăineanu inserează, 
passim, contexte semantice în care vocabula „piatră” reprezintă elementul referenţial al 
următoarelor expresii şi locuţiuni: de piatră — cu sens de a) încremenit (a rămas stană 
de piatră); b) greu, profund (somn de piatră); c) sensibil — p. ext. (inimă de piatră); fuge 
de scapără pietrele = fuge foarte repede; a scoate (sau a duce) ceva (şi) din piatră 
seacă = a realiza, a obţine ceva cu orice preţ (a scoate lapte dulce şi din piatră seacă); 
a pune cea dintâi piatră = a începe, a iniţia o acţiune, o lucrare etc.; a i se lua o piatră de 
pe inimă = a se elibera de o mare grijă, de o mare teamă; a scăpa dintr-o situaţie dificilă; 

a fi de piatră = a) a sta neclintit, încremenit; b) a fi nesimţitor, nemilos, rău; a-şi pune 
carul în pietre = a lua o hotărâre fermă, a fi încăpățânat; a fi tare ca piatra = a fi sănătos 
şi puternic; a nu mai rămâne (sau a nu se lăsa) piatră pe piatră = a (se) distruge totul, a 
nu mai rămâne sau a nu se mai lăsa nimic; a arunca cu piatra sau (cu) pietre în cineva = 
a acuza, a defăima pe cineva; fig. fam. piatră în casă (sau din) casă = fată nemăritată 
(considerată ca o povară pentru familie); (la pl.) numele unor jocuri de copii care se 
joacă cu pietricelele; piatră de încercare (fig.) = mijloc de încercare a capacităţii, a 
sentimentelor, a valorii cuiva, dovadă, indiciu, mărturie; piatră de temelie (sau 
fundamentală) = (fig.) principiu de bază; piatră unghiulară (fig.) = element de bază, 
fundamental. 

Autorul reproduce şi cuvintele compuse, generalizate sub această formă în 
limbajul cotidian, cuvinte în care piatra este asociată cu un determinant: piatră-acră = 
sulfat dublu de aluminiu şi potasiu; piatră-vânătă = sulfat de cupru; piatră-de-var = calcar 
din care se fabrică varul; piatra-iadului = azotat de argint; piatră-de-pucioasă = sulf în 
formă de bucăţi; piatra-şoricelului = arsenic; (bot.) piatră-linte = plantă erbacee din 
familia leguminoaselor (Astragalus australis). 

Formulări specifice limbii române sunt consemnate şi în «Dicţionarul de expresii 
şi locuţiuni româneşti», apărut la Chişinău, în anul 1997: Piatră de poticnire sau piatra 
poticnirei (înv.) = dificultate, greutate, necaz, bucluc; piatră de temelie (sau 
fundamentală) = 1) o piatră care intră în construcţia fundamentului unei clădiri; 2) (fig.) 
element de bază, fundamental; piatră unghiulară = 1) piatră aşezată în colţurile fundaţiei 
unei clădiri; 2) (fig.) element de bază, fundamental. 


FOLCLOR POETIC 


olclorul poetic din arealul Argeş-Muscel surprinde prin varietatea sa 
categorială şi prin amploarea creaţiilor lirice ilustrând manifestările de viaţă 
spirituală ale poporului român. În contextul folclorului ceremonial, folclorul 
obiceiurilor de iarnă cuprinde un «Colind de gospodari», cules de Dimitrie Al. Nanu, în 
anul 1940, din satul Aref, de la lonescu Gheorghe, colind în care „pietrele” constituie un 
„accesoriu” important în derularea acţiunii evocate în acest obicei tradiţional: 
„Colea-n curţi la mari boieri, 
Mari boieri îşi d'adormiţi 
Cu arme la căpătâie. 
Cine mână să-i deştepte ? 
Mână-un stol de porumbei... 
Pe zăbrele de fereastră: 
Cu aripi le-nconjurară, 

Pietricele-ngrindinară. 

Mari boieri se deşteptară. 
Şi săltară şi zburară 

Sus, mai sus, de se-nălţară, 
Jos, mai jos, de se lăsară, 
Luară apşoară-n gurişoară 
Pietricele-n degeţele, 

Mari boieri se deşteptară...” 

În colindul «Dormiţi, dormiţi, mari boieri», care a circulat în zona Muscelului, de 
unde a fost cules de către C. Rădulescu-Codin şi D. Mihalache în anul 1909, boierii ce 
dormeau sunt deşteptaţi de un stol de rândunele care 

„Pietricele-mi răsunară, 

luar' apşoară-n gurişoară, 
pietricele-n degeţele 

şi-mi cântară, -mi grângurară 
cu apşoară-mi râurară, 
boieri mari se deşteptară”. 

În varianta «Cincea-n curţi» — culeasă din zona Argeş, de D. Udrescu — un cârd 
de porumbei, din aceleaşi motive, 

„Luară-apşoară-n gurişoară, 
pietricele-n gheruşele, 

cu apşoară- nrourară, 
pietricele-mi grindinară, 
boieri buni se deşteptară”. 

În colindele cu evidentă tentă religioasă, precum «Noi umblăm şi colindăm», 
cules din Măţău, de prof. Cezar Neacşu, Pruncul sfânt — „mititel şi-nfăşeţe!” — poartă o 
„tichiuţă de bumbac, / moale să-i fie la cap, / iar, „în tichiuţa albă, stă o piatră 
nestemată”. Piatra este dimensionată hiperbolic, în sensul că ea „cuprinde lumea toată, 
/ Ţarigradul jumătate, / 'Rusalimu-a treia parte”. 

«Colindul Domnului Hristos» -— în versiunea înregistrată de către preotul 
cărturar loan Răuţescu din comuna Dragoslavele în anul 1909, relevă originea sacră a 
mirului, vinului şi grâului — din suferinţele îndurate de lisus Hristos: mirul — din sudoarea 
Mântuitorului chinuit de jidovi; vinul — din sângele curs din coasta pe care l-au împuns-o 
cu sulița; iar, din trupul Său îngropat într-o „groapă de piatră (pentru care) plânge lumea 
toată”, a apărut sămânţa de grâu generatoare de viaţă. 

În cântecul «Sus, pe apa Jiului», cules din Muscel, calul lui Făt Frumos are 
puteri miraculoase, deoarece, atunci când 

„calcă calu-n piatră seacă, 
piatra seacă să-mplineşte, 
voinici cai când potcoveşte 
cu potcoave de argint 

cari nu s-a pomenit”. 

În versiunea «Pe lunca Jiului» — care a circulat în Retevoeşti — personajul 

legendar este „Mihai cel frumos” al cărui cal 
„calcă-n piatră seacă, 
piatră seacă poleieşte, 
boieri caii-şi potcoveşte”. 

«Colind de fecior cu cal bun», cules în anul 1919, din Dragoslavele, evocă liric 
calităţile supranaturale ale unui cal hrănit „cu fânul Muscelului”, crescut în „grajd de 
piatră” despre care se dusese vestea până la Bucureşti, la domnie. Stăpânul său, 
Gheorghe (Făt Frumos), înarmându-se cu un buzdugan, încălecă pe calul năzdrăvan, 
care, 

„sări din piatră în piatră, 
piatra seacă foc nu lasă 
şi sări din colţ în colţ, 

tot lăsând prăpăd de foc”. 

La Bucureşti, Domnul îi propuse să-l cumpere oferindu-i un preţ exorbitant, dar 
Gheorghe (Făt Frumos) refuză, provocându-l la luptă şi ameninţându-l că, în caz că-l va 
învinge, îi va lua şi domnia. Aria de circulaţie a colindului includea şi zona sudică a 
Muscelului, o variantă «De-i umbla cât ai umbla» fiind înregistrată în anul 1909, de C. 
Rădulescu-Codin, în Goleştii Badii. Piatra, ca element constituent al unui edificiu, apare 
şi în cântecul popular «Fata dalbă cetate-şi face» cules din Aref: 

„Fata dalbă cetate-şi face 

nu şi-o face cum şi-o face; 
şi-o zideşte-mpărăteşte, 

cu stâlpări de piatră-ş dalbă”. 

În cântecul «Sus, la vârşa munţilor» din lirica populară argeşeană, iubita apare 

într-un cadru referenţial pentru tema abordată în acest eseu: 
„Sus, la vârşa munţilor, 
sus, la râpa şoimilor, 
unde râul să răpede, 
să răpede p-o lăspăde, 
dă făcut ce mi să face ? 
Două prunduri mari şi dalbe, 
între două prunduri dalbe”. 

Silva din colinda «Vasilca» este „grasă şi frumoasă / şi-ntre ochi mângâioasă”, 
printre altele, fiindcă „apă rece a băut, / apă rece de pe piatră”. În «Semănatul», colind 
de Anul Nou cules din zona Argeş, se urează gazdelor: „Câte pietre sunt la munte, / 
atâţia porci, vaci, boi în curte”. 


PLUGUSORUL 


omponent al literaturii de ceremonial, pluguşorul se adresează celor ce 
sunt colindaţi în ajunul Anului Nou, urările fiind asociate cu elemente din 
cadrul ambiental care cuantifică mulţimea bunurilor dorite, de către 
colindători, gazdelor.  Pluguşorul tradiţional include, în ampla sa structură 
compoziţională, episodul în care 
„Troian mult se bucura, 
Zeciuială morii da, 
Pe morar îl dăruia”, 
pentru că măcinase grâul din care „Dochiana cea frumoasă” a făcut colăcei pentru 
colindători: 
(Morarul) „turna deasupra-n coş 
Grâu mărunţel de cel roş. 
Grâul s-aşeza pe vatră 
Şi din coş, cădea sub piatră, 
De sub piatră, în covată, 
Curgea făină curată.” 
Pluguşorul cules de la informatoarea Tia Săvulescu din Brăduleţ, în anul 1972, 
prezintă, printre diverse elemente referenţiale, şi pietrele: 
„Câte pene pe cocoşi, 
Atâţia copii frumoşi ! 
Câte draniţe pe casă, 
Atâţia bani pe masă ! 
Câte cioare zburătoare, 
Atâtea vaci mulgătoare ! 
Câte pietre la fântână, 
Atâtea oale cu smântână ! 
Câte vrăbii într-un rug, 
Atâţia boi buni de plug ! 
Varianta de pluguşor «Mâine anul se-nnoieşte» culeasă din Brăduleţ este, sub 
raportul extinderii, „restrânsă şi cântată, cu o urare directă”. Urările vizează, ca element 
comparativ, şi pietrele: 

„Câte pietre la fântână, 
atâtea oale cu smântână ! 
În colindul «Într-o zi de sărbătoare», piatra, ca element de durabilitate, este 
menţionată în descrierea boilor — deloc, obişnuiţi ! — care trag pluguşorul: 
„Boişorii de la roată 
cu corniţele de piatră”. 
Pluguşorul tradiţional cules din Vlădeşti detaliază modalitatea de treierat grâu, 
secvențial evocată în colind, într-un spaţiu special: 
„Şi-n curând s-au apucat 
de grâul au treierat 
pe arii bătute 
cu piatră de munte, 
cu iepe zăpăcite, 
cu aur potcovite”. 
În zona Muscel, «Pluguşorul» se completează cu „urături” de genul: 
„Câte pietre în munte, 
atâtea oi în curte !”; 
„Câte pietre în râu, 
atâţia saci cu grâu”; 
„Câţi bolovani, 
atâţia cârlani ! 


SORCOVA 


olind tradiţional circumscris folclorului ceremonial de Anul Nou, în care 
protagonişti sunt copiii care urează noroc şi sănătate părinţilor şi 
cunoscuţilor, sorcova prezintă, în contextul său, comparații sugerând 
perspective de bogăţie şi vitalitate dorite, „la anul şi la mulţi ani”, celor colindaţi. 
Sorcova culeasă de către folcloristul universitar Constantin Ţibrian de la copiii 
din satul Buzoeşti se referă la „piatră” şi „bolovănei”, ca elemente de comparaţie: 
„Sorcova, vesela, 
să trăiţi, să-mbătrâniţi, 
Ca un măr, 
Ca un păr, 
Ca un fir de trandafir ! 
Tare ca fierul, 
lute ca oţelul, 
Tare ca piatra, 

lute ca săgeata ! 

Câte cuie sînt pe casă, 
Atâţi copilaşi la masă ! 
Câţi bolovănei, 

Atâţi mieluşei ! 

Câte nuieluşe, 

Atâtea viţeluşe ! 

Câte frunze e-n frunzar, 
Atâţia bani la buzunar ! 
La anul şi la mulţi ani !” 


GHICITORI 


hicitorile sunt considerate „o specie a literaturii populare cu caracter 

alegoric metaforic”, întrucât definirea unui element este posibilă numai 

prin precizarea unor particularităţi caracteristice ale acestuia. [C. Fierăscu, 
Gh. Ghiţă — Mic dicţionar îndrumător în terminologia literară, Bucureşti, 1979, p. 230], 

Deşi sfera noţională a pietrei („nume generic dat rocilor comune, dure şi 
casante”) [Dicţionarul limbii române moderne, Bucureşti, 1969, p. 613] este extrem de redusă în 
folclorul argeşean, se atestă, totuşi, în literatura de specialitate, formulări de genul: 
„Cum şed pietrele în apă ?', la care răspunsul previzibil: „Ude !, a fost precizat de 
informatoarea Dănuleţ Maria din Ciofrângeni, chestionată de către profesorul folclorist 
Dimitrie Al. Nanu. 

Antologia folclorică «Din literatura populară argeşeană», publicată, în anul 
1973, de către Centrul de îndrumare a creaţiei populare şi a mişcării artistice de masă 
Argeş -— constituia, în opinia lui D. Al. Nanu, „un val din marea folclorului nostru”, 
descoperit şi valorificat pentru a nu lăsa „să se piardă în uitare fermecătoarele haruri ale 
sufletului popular”. „Substituirea obiectului metaforizat” se înregistrează şi în cazul 
ghicitorii culese, în anul 1974, din comuna Arefu de către Adriana Rujan -— preşedinta 
Asociaţiei folcloriştilor argeşeni «C. Rădulescu-Codin»: „Ce este în lac / Şi nu putrezeşte 
?” (Piatra). [Folclor poetic din Argeş, Piteşti, 1979]. 


STRIGĂTURI 


trigăturile sunt „versuri cu caracter epigramatic, cu aluzii satirice sau 
glumeţe, care se strigă în timpul jocului la sate”. [DLRM, p. 808]. In folclorul 
muscelean, se înregistrează strigături care cuprind, în alcătuirea lor 


lexicală, referiri cu semnificaţii satirice formate pe baza vocabulei „piatră” — parte 
constituentă a unor expresii şi locuţiuni populare: 

— „Am o mândră cam buimacă; 


calcă tot în piatră seacă !...”. 


— „De laudă, nu se lasă: 
are ce pune pe masă; 


nu vreo mâncare aleasă; 
hâda ce li-i piatră-n casă !...”. 


- Bade, inimă de piatră, 
Ce nu vii, la noi, odată ?!...”. 


[Justina Constantinescu — Comori lirice populare din satul Poenărei, ms, 1982]. 


CÂNTECE DE NUNTĂ 


n cântecul de mireasă «Înfloriţi, flori, înfloriţi» — reprodus, parţial, din „cronica 
de familie” «Drumul Piţulesei. Maria Cârstoiu — valoros rapsod al plaiurilor 
muscelene», semnată de Constantin Cârstoiu, locuţiunea „a călca din piatră 
în piatră” este integrată versurilor culese, în anul 1936, de către Harry Brauner, de la 
vestita cântăreaţă populară din Slatina Nucşoarei Muscelului: 


„De-aş călca dân chiatră-n chiatră, 
Din strein, nu mai fac tată; 
De-aş călca din urmă-n urmă, 
Din strein, nu mai fac mumă |... 


Rostită de către vornicul mirelui, oraţia de nuntă -— care conferă o veritabilă 
solemnitate unor momente tradiţionale fundamentale din cursul constituirii cuplului 
marital, ceremonialul îmbrăcând un profund caracter religios — conţine, în evocarea 
„facerii” de către Dumnezeu a „strămoşilor” Adam şi Eva, versurile ce includ şi piatra, 
printre componentele din care a fost „zidit” Adam: 


„Şi-n rai a zidit 

Pe strămoşu' Adam 

Din care ne tragem neam 

Cu trupu' din pământ, 

Cu oasele din piatră, 

Cu frumuseţea din soare, 

Cu ochii din mare. 

Şi a suflat Dumnezeu cu duhu' 


De i-a înviat trupu'. 





222 AREALUL ETNOCULTURAL ARGES-MUSCEL 





GRIGORE CONSTANTINESCU CIVILIZAŢIA PIETREI 





CÂNTECE LĂUTĂRESTI 


ântecele lăutăreşti din zonă cuprind un amplu repertoriu, în care 
sentimentul de dragoste este dominant. În calea dintre iubit şi iubită, se 
interpun diverse obstacole naturale — printre care „bolovani” şi „pietricele” 
- pe care protagoniştii trebuie să le depăşească, pentru a se întâlni. Se poate 
considera, aşadar, că acestea sunt autentice „pietre de încercare” în determinarea 
veridicităţii şi intensității sentimentelor reciproce de dragoste. 
Cântecul «Ce vii, bade, târzior» din repertoriul renumitului viorist Constantin 
(Dinu) Păun [1901-1957], originar din Corbii Muscelului, este edificator sub acest 
aspect: 
„Foaie verde de mohor, 
Ce vii, badeo, târzior, 
Ori de mine nu ţi-e dor ? 
-Ba mi-e dor, mândruţo, tare, 
Nu pot trece, valea-i mare, 
Valea e cu bolovani, 
Nu pot trece de duşmani; 
Valea e cu pietricele 
Şi mă văd mânarili mele 
Care m-am iubit cu ele 
Din tinereţili mele; 
Valea e cu mărăcini, 
N-o pot trece de vecini.” 
Acest cântec de dor a circulat şi în satul vecin, Slatina, de unde a fost cules, în 
anul 1957, de către Paula Carp şi Alexandru Amzulescu, potrivit informaţiei furnizate de 
folcloristul Constantin Cârstoiu. 


DOINE 


oina este „un cântec elegiac tipic pentru lirica noastră populară, 
exprimând un sentiment de dor, de jale, de dragoste etc.”. Culeasă de la 
Maria Rogojanu din Miceşti, doina «De le fac, de nu le fac» exprimă 
sentimentul frustrant al unei tinere fete care n-a avut noroc în dragoste, întrucât a fost 
părăsită de iubit. 
Meditând, din această perspectivă, asupra norocului, creatoarea anonimă a 
doinei conchide: 

„Cine are noroc are 
Pune-n piatră şi răsare ! 
Eu semănai busuioc 

Şi n-a răsărit deloc ! 

Doina «Pe şoseaua de la vale» a fost semnalată culegătorilor de folclor de 
către loana Pârcălabu din Priboieni. Invocând oboseala — real sau ca simplu pretext —, o 
fată mare este refuzată de un flăcău s-o ia, alături de el, călare pe murg. Motivat, 
aşadar, blestemul fetei este de o duritate neobişnuită: 

„Dar-ar Dumnezeu de-o ploaie, 
să curgă gârla juroaie, 
Bolovanii să se-nmoaie, 

Calul să ţi-l poticnească, 
Pe tine să te trântească ! 

În doina «Lângă dealul cu aluni», publicată de Casa creaţiei din Piteşti, în 
volumul «Cine-a zis dorului, dor» [1964], comuniunea dintre om şi natură este relevată 
prin exprimarea celui mai profund, dar, uneori, şi celui mai labil sentiment uman: 
dragostea pentru cea pe care poetul popular anonim o numeşte, cu sentimente pure de 
afecţiune, „mândră”. 

Numai în natură, într-un cadru ambiental propice, se consumă, tern şi etern, 
sentimentele de acest gen. Poetul popular nu-şi poate imagina revederea iubitei într-un 
peisaj străin inimii lor — fără aluni, lac, plopişorii tineri, nucul din vâlcea, dar şi „bolovanii 
sparţi”: 

„Lângă dealul cu aluni 

Mi-a dat mândra gura luni, 
Lângă bolovanii sparţi, 

Mi-a dat mândra gura, marţi..." 


BALADE 


alada este o „creaţie poetică în versuri, făcând parte din genul epic, 
inspirată de obicei din tradiţia istorică sau populară şi care relatează o 
acţiune eroică, o legendă, o întâmplare însemnată”. <Fr. ballade. 

Mitul Meşterului Manole — unul dintre miturile fundamentale ale poporului 
român, în care George Călinescu vedea „povestea zidarului de mânăstire care îşi 
zideşte soţia ca să oprească surparea clădirii e mitul estetic, indicând concepţia noastră 
despre creaţie, care e rod al suferinţei...”. 

Legenda «Meşterul Manole» — în versiunea publicată de Dumitru Udrescu — 
prezintă, ca elemente particularizatoare, menţionarea specializării meşterilor care au 
edificat 

„Mânară mânăstire 
fără asemuire” 

la Curtea de Argeş, precum şi precizarea apartenenţei acestora la spaţiul 
geografic argeşean: 

„Nouă meşteri mari, 
vestiți făurari, 

zidari şi pietrari, 
jitari şi călfari, 

robi şi taxidari 

de la Poenari”. 

Aşadar, în acest context, pietrarii — originari şi ei din Poenari — sunt menţionaţi 
special, spre deosebire de alte versiuni ale legendei, relevându-se, astfel, contribuţia lor 
esenţială la durarea pentru eternitate a acestui monumental locaş de închinăciune. 

«Balada hidrocentralei de pe Argeş», pe care ilustrul folclorist argeşean lon 
Cruceană o publică în volumul său «Pe Argeş în jos», aparţine, evident, folclorului „nou”, 
„orientat ideologic de către „culturnici” specializaţi în cosmetizarea realităţilor 
socialismului „biruitor”. 

Ea este, potrivit autorului, „o baladă cu întâmplări actuale, cu muncitori, cu mult 
popor şi mulţi cărturari, ingineri şi constructori”. Balada a fost „preluată” de la un nepot 
pe care „bunicul său l-a sărutat pe frunte”, satisfăcut, desigur, de „performanţele 
recitatorului”... Pentru edificarea hidrocentralei de pe Argeş, 

„Mărturie-n veac 
că, pe-acest meleag, 
poporu-a durat, 
în lanţul carpat, 
o minune rară, 
cum nu-i alta-n ţară: 
o hidrocentrală 
ca o catedrală”, 

o contribuţie esenţială au avut-o 
„Meşteri mari, 
calfe şi zidari, 
şi cei cărturari, 
harnici făurari, 
pietre-au ciocănit 

şi au sfredelit 
şi-au analizat 
pulpa de bazalt 
în cheile mari, 
unde-s pietre tari...” 
Poetul „popular” dă, într-o formă lirică specifică, detalii „tehnice” despre „colosul 
de piatră”: 
„Pe Argeş, în chei, 
printre ghiocei, 
digul făurit, 
din ciment zidit — 
digul lui Vidraru, 
fiul lui „Zidaru” — 
un colos de piatră 
unind laolaltă 
munţi de cremene 
cu obârşii gemene, 
doi munţi despărțiți, 
de râu, sfredeliţi”... 
Noua «Baladă a Meşterului Manole» constituie o dovadă elocventă că o 
„civilizaţie a pietrei în socialism” induce conotaţii politice chiar şi în folclor !... 

_OPIATRA 
ÎN ESEISTICA ZONALĂ 


cercetare direcţionată în sensul relevării prezenţei „pietrei” în operele 

literare aparţinând unor autori din zonă, opere în care aceştia apar în 

“5” postura de „mesageri ai cuvântului”, seduşi de plasticitatea expresiilor 

populare formate pe baza  vocabulei „piatră” pentru a conferi, astfel, semnificaţii 

speciale imaginilor artistice utilizate este extrem de dificilă, întrucât ar implica efectuarea 
unui studiu de o amploare previzibilă. 

Element de durabilitate, „piatra” este ea însăşi „durată” în imagini lirice de o 
evidentă expresivitate, în unele scrieri „alese” din acest areal de creativitate. 

Cu un cult al părinţilor, dovedind un sublim şi infinit respect filial, remarcabilul 
om şi poet Silvestru Voinescu, în «Ctitorii», îşi simte ascendenţii urcând cu demnitate, 
între strămoşii daci, pe inconfundabila cronică sculptată a genezei neamului nostru din 
Cetatea eternă: „Pe străzile Romei eterne, / călcatu-mi-au ambii părinţi / urcând pe 
columnă în piatră / cu chipuri de sfinţi. // Şi Roma Eternă-i eternă prin truda părinţilor 
mei, / luptători, şi păstori mioritici, şi oameni, şi zei.”. 

Volumul «Crimă de umor prin imprudenţă» [Piteşti, 2000] — un excelent exerciţiu 
mental de virtuozitate stilistică pe care l-a conceput, în maniera sa inconfundabilă, prof. 
Corneliu Lamba -— asociază expresii cu valenţe ironice evidente, în care „piatra” devine 
un element raportabil: 

„| s-a luat o piatră de pe inimă, când i-a spus doctoru' că n-are piatră la rinichi 
m A vrut să întemeieze şi el o casă de piatră şi s-a ales cu o piatră în casă m Nu poţi 
rămâne stană de piatră în faţa unor pietre preţioase m Nu aruncaţi cu pietre în cel care 
lucrează la carieră — mai ales, la una politică m Puneţi pariu că, la început, Piatra 
Craiului făcea parte din Pietrele Doamnei ? m A pus piatra de temelie la o cabană de 
lemn m Mulţi trăiesc şi astăzi în epoca de piatră.”. 

În articolul polemic «Lapidare sau delapidare ?» [Juventus, an II, nr. 2 (10), 
publicistul universitar Adrian Sămărescu grefa, pe tema lapidării, expresii uzuale al căror 
element constitutiv este „piatra”: „De ce ţin românii să studieze intensiv tehnicile de 

aruncare cu piatra ? m Dacă se cunoaşte sub ce unghi a aruncat nebunul piatra în apă, 
vom putea calcula de câţi înţelepţi e nevoie pentru a o scoate ? m Vom şti de ce 
democraţia atârnă de gâturile noastre ca o piatră de moară ? m Dacă circumvoluţiunile 
Gânditorului de la Hamangia au fost împietrite artificial, vom mai găsi piatra filozofală ? 
m Cum se poate stoarce apă din piatră seacă ? m Cât timp a împins Sisif piatra uriaşă şi 
câte calorii a consumat el ?”. 

Excelentul publicist Mihai Golescu insera, în editorialul «Şi, totuşi, Eminescu» 
[„Argeşul”, an CXXVII (2004), nr. 4110], într-o elocventă referire la denigratorii inegalabilului 
poet naţional, o expresie formată pe baza cuvântului director „piatră”, cu semnificaţie 
determinantă, preluată din tezaurul de înţelepciune al poporului român: „Prolecultiştii n- 
au fost doar după 23 August, când comuniştii voiau să dărâme totul, să nu rămână 
piatră pe piatră, ca să se poată infatua că au pus ei de o viaţă nouă...” 

În «Solilocvii. Reflecţii lapidare» [Piteşti, MMIV], autorul, inspirat de plasticitatea 
unor expresii de acest gen, inserează panseurile: „Plângându-se mereu că transpiră, pe 
când încerca să elimine un calcul renal, el crede că zicala: «Apa trece, pietrele rămân 
I» s-a născut în mintea unui bolnav de litiază mm „Ştiind că tinerii căsătoriţi vor locui într- 
un apartament de beton, le urează să aibă o „casă de piatră” . Unele epigrame din 
volumul personal «Stanţe din circumstanţe» [Piteşti, 2005] conţin expresii cu referire la 
„piatră”, pentru a reda o trăsătură negativă, caracteristică unui individ persiflat în aceste 
minipoezii satirice: 

Unui infatuat ... 
Şi-a comandat un bust de piatră ! 
(Ce veleitarism în van !) 
Cum nu-şi comandă numai soclu, 
când are-un cap de... bolovan ?! 


Unei amice critice... 
Viespe, acul de-ţi înţeapă 
cu venin şi-n piatră seacă, 
jubilezi, în agonie, 
otrăvind, eşti încă vie !... 

Tudor Muşatescu, cel mai important discipol al marelui Caragiale, şi-a amplificat 
silabele domneşti ale numelui originar de familie — Muşat — printr-un inspirat calambur 
teatral «...Escu», aidoma unui ecou nestins pe imensa scenă a dramaturgiei naţionale... 
«Titanic-Vals» este capodopera sa literară care nu se va scufunda în uitare, pentru că 
este esenţa cea mai pură a „muşatismelor” — ele însele esențe pure ale unei gândiri 
care situa satira şi umorul pe piedestalul unor precepte urmate consecvent în prolifica şi 

predominant umoristica şi satirica sa creaţie, căci, precum afirma scriitorul: „Umorul 
trebuie să fie satiric, iar ruda sa de sânge -— satira — trebuie să aibă neapărat umor !..." 

Inaugurând, în aprilie 1965, în revista «Contemporanul», rubrica de 10 
„muşatisme”, autorul lor dovedea capacitatea remarcabilă de a condensa, în sentinţe, 
elemente comune din cotidian, filtrate prin propria viziune asupra vieţii. „Un muşatism 
este ceva de mine, pe care nu poate să-l mai facă nimeni !” avertiza sentenţios, în 
maniera sa inconfundabilă, pe amatori, Tudor Muşatescu... 

Publicate sub genericul «Din panseurile unui blazat», muşatismele reprezintă 
un edificator exerciţiu de mobilitate spirituală, lectura lor constituind un incontestabil 
deliciu pentru orice cititor rafinat. 

Geneza „muşatismelor” este asociată cu propria sa geneză: „Tata a fost amnar 
şi mama -— cremene”, spune umoristul care porneşte de la definiţia  „cremenei” — o 
varietate de piatră tare ce are proprietatea să producă scântei, atunci când e lovită cu 
amnarul; scântei, în cazul său, evident, de geniu... 

Tudor Muşatescu formulează, passim, în «Dicţionarul umoristic al limbii 
române», definiţii „rizibile” în care „substanţa” ideii exprimate o reprezintă, în esenţă, 
piatra: „Abis -— oftatul stâncilor” „Acră — poamă sau piatră” „Ametist — piatră cu 
sânge albastru” „Balast — plajă luată în balon” „Basorelief — bas ieşit în relief” 
„Beton — unul armat pentru existenţă” „Căsătoria — piatra fundamentală a divorţului 

„Daltă — pensula sculptorului” „Marmură -— piatră cu piele de femeie” „Mozaic 
— pietre care se înţeleg perfect între ele” „Nisip — stânci naufragiate” etc. 

CIVILIZATIA PIETREI 
IN COLECTII ARGESENE 





Lapidarium 
| Îi reprezintă, potrivit eruditului istoric de artă Virgil Cândea, 


„tezaure de creaţii artistice şi arhive ale trecutului veşnicit în piatră” care 
încorporează simboluri şi mesaje ale momentului creării lor, reprezentând, 
în esenţă, stadiul dezvoltării sculpturii în piatră într-o epocă istorică determinată. 

Lapidariumul Mânăstirii Curtea de Argeş prezintă un caracter complex, de o 
varietate surprinzătoare prin concentrarea, în spaţiul expozițional, a unor creaţii 
reprezentative pentru sculptura în piatră: pisanii, pietre tombale, elemente de plastică 
arhitecturală (ancadramente de uşi şi de ferestre, arhitrave, arhivolte, console, coloane, 
balustrade, baze de cruci de turlă), mobilier liturgic (altare), diverse obiecte de cult 
(pomelnice, cruci, sfeşnice, cristelniţe etc.) menite să ilustreze, printre altele, stadiul 
dezvoltării artei sculpturale. Consideraţi „artizani secundari” în proiectarea unor clădiri, 
pietrarii îşi subordonau, de regulă, propriile concepte artistice preferințelor de ordin 
estetic ale autorului planurilor unui edificiu. În consecinţă, compoziţiile sculpturale 
incluse în structura unei construcţii laice sau religioase se raportează la viziunea 
coordonatorului general al lucrărilor în consonanţă evidentă cu opţiunile de ansamblu 
ale comanditarului. 

Descifrarea valorilor şi sensurilor artei medievale este facilitată de existenţa 
acestor comori de creaţie, deseori, anonimă, întrucât autorii lor nu şi-au încrustat 
numele pe lucrările executate, din raţiuni numai de ei ştiute. În istoria sculpturii 
medievale în piatră din perimetrul actualului judeţ Argeş, plastica funerară oferă, în 
contextul categoriilor tipologice frecvent atestate — cruci şi lespezi funerare — exemplare 
extrem de reprezentative pentru evoluţia acestei arte în arealul geografic menţionat. 

Monumente fundamentale pentru arhitectura naţională: Mânăstirea Curtea de 
Argeş, Mânăstirea «Negru Vodă» din Câmpulung-Muscel — necropole voievodale, dar şi 
monumente ecleziastice de mai mică amploare, dar care conservă piese de acest gen 
de importanţă esenţială atât pentru istoria zonală, cât şi pentru evoluţia artei sculpturale 

româneşti (Biserica catolică Bărăţia, Biserica mânăstirii Vieroş) relevă arta remarcabilă a 
lapicizilor din zonă. 

Sculptura funerară apare sub forma „mormintelor plate” (dale funerare gravate) 
şi „morminte înalte” (sarcofagele pe al căror capac: un cenotaf, mortul fiind sub pământ) 
este figurat un gisant, care nu reprezintă portrete în accepțiunea exactă a termenului, ci 
„imagini” ale mortului. „Gisanţii — potrivit opiniei lui Frederic Laupies în «Dicţionar de 
cultură generală» [Timişoara, 2001, p. 57] — stau la originea renascentistă a portretului, 
dispărut după căderea Imperiului roman.”. 

Sursele de inspiraţie în realizarea decorului lespezilor funerare sunt de sorginte 
oriental-bizantină şi occidentală. Inspirată din iconografia occidentală, lespedea funerară 
a comitelui Laurenţiu de Longocampo, datând din 1300, reprezintă un gisant, efigie 
funerară reproducând în relief imaginea defunctului, lespedea fiind, actualmente, 
utilizată ca masă de altar în Biserica Bărăţia; piatra tombală atribuită lui Vlaicu Vodă 
(Vladislav 1) [1364-1377], sau Radu | [1383-1386], amplasată iniţial în Biserica 
Domnească de la Curtea de Argeş, şi expusă la Muzeul Naţional de Istorie a României, 
se particularizează prin existenţa unui scut hieraldic încununând pomul vieţii; lespezile 
menţionate reprezintă mărturii semnificative ale artei sculpturii în piatră din arealul 
etnocultural Argeş-Muscel. 

Sculptura „evlavioasă” este prezentă, în bisericile de rit catolic, prin statuia unui 
Christ răstignit pe cruce, ori a Fecioarei considerate „Regina Cerului”, sub imaginea unei 
femei pline de tandreţe, de distincţie şi graţie ce surâde pruncului lisus. Copilul este ţinut 
pe braţul stâng, deoarece, în dreapta, are un sceptru, ca simbol al puterii regalității, sau 
o floare semnificând virtutea sa. 


Muzeul municipal Curtea de Arges 


onstrucţia actuală în care este amenajată secţia de istorie, structurată pe 

perioade istorice reprezentative pentru evoluţia oraşului de pe Argeş, a fost 

iniţial destinată funcţionării Spitalului orăşenesc, la propunerea lui Daniel 

Sterescu, „un adevărat om de iniţiativă, care şi-a legat numele de multe opere din oraş”. 
[D. Udrescu — Contribuţii Ia istoricul şcolilor din Curtea de Argeş, Bucureşti, 1938, p. 59]. 

Primăria oraşului Curtea de Argeş, analizând situaţia precară a localului de 

spital existent, care „începuse să nu mai fie încăpător şi nici corespunzător medico- 

sanitar”, decide, în anul 1896, să se edifice o clădire destinată spitalizării bolnavilor din 
oraş. [Dr. Valerian Marinescu — Monografia aşezării Argeşului. Curtea de Argeş, Piteşti, 1999, p. 462]. 

Propunerea generosului cetăţean al urbei argeşene va fi acceptată de primarul 
D. W. loaniu, mai ales că Daniel Sterescu „ia asupra sa cheltuielile de ridicare a acestui 
spital”. El va pune, de altfel, piatra de fundaţie a construcţiei la 1 iunie 1896. Pe 
pergamentul îngropat la temelia construcţiei cu această ocazie festivă, se menţionau, pe 
lângă numele conducătorilor statului şi ale notabilităţilor oraşului, efortul său ctitoricesc: 
„cu oboseala sa şi a soţiei sale, Constanţa”, precum şi raţiunea edificării spitalului: „cu 
scopul de a îngriji bolnavii şi a le alina suferinţele”. [/bidem]. 

Lucrările de construcţie a pavilionului prevăzut numai cu parter au fost 
demarate în vara anului 1896 şi au fost finalizate în anul următor. În anul 1973, din 
raţiuni de extindere a spaţiului spitalului, s-a adăugat un etaj. După edificarea 
modernului spital municipal, vechiului spital i s-a conferit, în anul 1984, o nouă 
destinaţie: sediu al Muzeului orăşenesc Curtea de Argeş. 

Succinta retrospectare a istoriei clădirii actualului muzeu, în care au fost 
amenajate secţii de istorie, de artă plastică etc., a fost determinată de relevarea 
eforturilor unor personalităţi locale, intrate ele însele, prin actele lor ctitoriceşti, în istoria 
oraşului. 

Expoziţia consacrată civilizaţiei pietrei în acest areal de constituire a Ţării 
Româneşti prezintă diverse unelte din piatră utilizate în procesul de obţinere a unor 
bunuri materiale necesare existenţei umane, dar şi a unor arme de apărare. Astfel, în 
spaţiul afectat preistoriei zonale, este expus un nucleu de silex din epoca neolitică, 
provenit dintr-o prispă prebalcanică, materia primă destinată prelucrării fiind adusă din 
sudul Dunării. Trei topoare de piatră datând din neolitic, sau din epoca bronzului 
prezintă faze succesive de prelucrare: faza iniţială — un început de perforare a găurii; 
faza intermediară - constând din perforarea până la un anumit nivel; faza finală — 
perforare integrală, gaura realizată putând deveni locaşul de fixare a cozii. Impresionant, 
prin dimensiunea sa, toporul de piatră sau barosul care datează din epoca bronzului a 
fost obţinut dintr-o rocă extrem de dură de culoare neagră şi era utilizat pentru baterea 
parilor în pământ, în procesul de edificare a construcţiilor de locuit sau a împrejmuirilor 
sitului. 

Într-o vitrină, sunt expuse trei topoare mici, neolitice şi un topor de piatră amplu 
ornamentat cu câte trei şanţuri începute pe ambele părţi laterale, sub gaură, alături de o 
nervură care uneşte gaura piesei cu tăişul ei (leafa). Parţial rupt în timpul utilizării, din 
cauza supradimensionării orificiului pentru introducerea cozii, a fost lustruit puţin în zona 
rupturilor, încercându-se o perforare exactă între cele două benzi decorative, fără a îi, 
însă, străpuns integral. 

Este, de asemenea, prezentat un topor de piatră refolosit după o nouă 
prelucrare, deoarece se rupsese, probabil, în cursul utilizării sale. O piatră prelucrată 
spre a fi folosită ca „armă”, pentru realizarea unui bici de luptă confecţionat dintr-o 
sfoară groasă de cânepă, ori ca greutate pentru plasa de pescuit atrage atenţia, prin 
forma sa inedită. Piatra a fost perforată, aşadar, pentru ambele scopuri, destinaţia 
exactă neputând fi, cu certitudine, determinată. 

Un topor cu formă similară pieselor contemporane de acest tip se diferenţiază, 
totuşi, de acestea, deoarece nu este prevăzut cu o gaură pentru introducerea cozii, 
prezentând, în zona capătului neascuţit, o scobitură continuă, în care se fixează, în 
unghi drept, coada de lemn din esenţă tare, despicată la un capăt şi legată cu sfoară 
groasă de cânepă de ambele părţi ale crăpăturii ei. Topoarele de acest tip au fost 
utilizate în procesul muncii până în perioada neoliticului târziu. 

Râşniţele medievale expuse, prevăzute cu opritoare, realizate din tuf vulcanic, 
au fost descoperite în cursul sondajelor arheologice efectuate pe dealul Sân Nicoară 
din zona centrală a oraşului Curtea de Argeş şi datează din secolele XIII-XIV, potrivit 

aprecierii extrem de avizate a competentului arheolog lon Nania consemnate în studiul 
său «Unelte şi obiecte din piatră în Muzeul municipal Curtea de Argeş» — comunicare 
aflată în manuscris şi încredinţată, cu extremă amabilitate, autorului acestui eseu 
ştiinţific, spre consultare. 

La începutul lunii martie 1985, s-a inaugurat Secţia de etnografie şi artă 
populară a Muzeului orăşenesc Curtea de Argeş consacrată spaţiului etnocultural din 
Argeş, delimitat de râul Vâlsan, la est, şi de râul Olt, la vest. „Expoziţia materializează 
rezultatul unei vaste activităţi de cercetare, colecţionare şi restaurare desfăşurate sub 
egida C.J.C.E.S. Argeş, de colectivul muzeului din localitate în colaborare cu cel al 
Muzeului Goleşti”. 

În muzeu, se prezintă „străvechile ocupaţii ale argeşenilor — agricultura şi 
creşterea animalelor, vânătoarea şi pescuitul, pomicultura, exploatarea şi valorificarea 
lemnului etc. Bogat reprezentat este şi inventarul casnic țărănesc”, printre piesele 
expuse fiind şi obiecte confecţionate din piatră. 


Muzeul judeţean Argeş 


n octombrie 1928, un grup de intelectuali din Piteşti au ales un comitet de 

iniţiativă pentru înfiinţarea Ateneului lonescu-Gion, format din: „Tatiana 

Bobancu, Aurel Strătescu, Petru Carofoiu, Gheorghescu, Constantinescu, 
părintele Postelnicescu ş. a.”. 

În noiembrie al aceluiaşi an — considerat de către iniţiatorii acestui act de 
importanţă covârşitoare pentru viaţa spirituală a urbei piteştene, „an în care un freamăt 
de redeşteptare culturală a zguduit toată ţara şi au luat naştere atenee populare în toate 
oraşele”, nou constituitul Ateneu a pus „bazele a două instituţii: Muzeul etnografic care 
îşi va defini importanţa, căci se vor expune lucrări din judeţul Argeş şi o bibliotecă de 
valoare”. [* * * Piteşti — Mărturii documentare. 1388-1944, vol. |, Bucureşti, 1988, d. 387, p. 388]. 

Obiectiv cultural reprezentativ, emblematic pentru municipiu, Muzeul judeţean 
Argeş -— instituţie semicentenară organizată în vechea clădire a Prefecturii judeţului 
Argeş, cu o extindere recentă, ultramodernă, reflectă, în expoziţia de istorie, prin piese 

muzeistice de excepţie, locul şi rolul zonei Argeş în contextul istoriei naţionale, iar, prin 
expoziţia de ştiinţele naturii, relaţia om — natură, precum şi protecţia mediului ambiental. 

În expoziţia de istorie a Muzeului judeţean Argeş, sunt prezentate, printre altele, 
unelte de piatră ale omului paleolitic (aşa-numitele „choppers” sau „chopping-tools”) 
aparţinând culturii de prund (Pebble culture), unelte care au făcut diferenţa dintre om şi 
animal. 

În aluviunile recente ale Dâmbovnicului din sectorul cuprins între satele Rociu şi 
Negraşi, au fost descoperite „cioplitoare unifaciale şi bifaciale, discoidale, raclor pe 
aşchie Levallois, un cuţit „ă dos” şi aşchii lucrate în bolovănaşi de silex care aparţin 
diverselor etape ale paleoliticului inferior, conform aprecierii extrem de avizate a 
distinsului arheolog Dragoş Măndescu, autorul studiului «Patrimoniul litic al Muzeului 
judeţean Argeş». 











Importante unelte de silex: două chopping-tools şi două aşchii de prelucrare 
provin din prundişurile râului Argeş, din zona Piteşti-loneşti, iar în aria cuprinsă între 
Merişani şi Căteasca, au fost depistate, în depuneri remaniate, 12 cioplitoare unifaciale 
şi 58 bifaciale, precum şi 15 aşchii din silex încadrabile în paleoliticul inferior. 

Din perioada neolitică, datează depozitul de unelte din silex şi piatră format din 
25 unelte neolitice: lame, răzuitoare, un nucleu conic, două toporaşe-dăltiţe. 

Un inventar litic apreciabil din epoca eneolitică a fost descoperit întâmplător, la 
Leşile, în comuna Teiu, după erodarea malului stâng al Mozacului. 

Depozitul este format din 18 lame, 9 răzuitoare, 7 vârfuri de lance, 5 vârfuri de 
săgeată -— lucrate din silex şi 3 dăltiţe, un topor-daltă, precum şi un topor cu gaură de 
înmănuşare din piatră. 

Aşezările gumelniţene de la Teiu şi Zidurile sunt reprezentate în muzeu prin: 
râşniţe, percutoare, topoare din piatră utilizate de către comunităţile eneolitice. 

Realizat prin prelucrarea pietrei, sceptrul de piatră de la Cornățel, datând de la 
începutul perioadei de tranziţie la epoca bronzului, este considerat, de către specialişti, 
„cea mai spectaculoasă şi mai valoroasă piesă preistorică din material litic descoperită 
pînă în prezent, în arealul etnocultural actual al Argeşului”. 

O mare diversitate de inventar litic se înregistrează în epoca bronzului 
(„topoare, ciocane şi târnăcoape din piatră, cu gaură de înmănuşare, frumos şlefuite”) 
descoperite la: Băjeşti, Retevoeşti, Miceşti, Purcăreni, Piscani, Teiu, Negraşi şi 
Mozăceni, precum şi un ciocan de miner de la Berevoeşti şi un topor din piatră şlefuită 
depistat la Bascov, prezentând o formă similară celor confecţionate din bronz. 


Muzeul municipal Câmpulung-Muscel 


reocupat de conservarea pentru viitorime a unor „preţioase monumente ale 

istoriei noastre naţionale” şi, implicit, a valorilor mobile aparţinând 

patrimoniului cultural din străvechea capitală a Ţării Româneşti, Constantin 

Esarcu, membru corespondent al Academiei Române, solicită, în anul 1885, ministrului 

Cultelor şi Instrucțiunii Publice, Dimitrie A. Sturdza, „crearea unui muzeu” în oraşul 
Câmpulung-Muscel. 

În anul 1889, noul ministru, C. Boerescu, a delegat pe directorul Muzeului de 

antichităţi din Bucureşti, arheologul Grigore C. Tocilescu, profesor de Istorie antică şi 

epigrafie la Facultatea de Litere a Universităţii din Bucureşti „de a lua măsuri 
trebuincioase pentru înfiinţarea, în Câmpulung, a unui museu loca!”. 

Motivația realizării acestui important act de cultură „răspundea unei dorinţe 
puternice de mult timp hrănită, de a vedea asigurate cu un minut mai înainte 
monumentele române din acel vechi şi interesant oraş, ce trece drept primul scaun al 
voievodatului român”. 

Savantul Grigore G. Tocilescu detaliază, în «Raportul către Ministerul Cultelor 
şi Instrucţiunei Publice», modul în care a cercetat, între 9-13 iulie 1889, „sfintele lăcaşuri 
din Câmpulung, copiind şi estămpând pisaniile, inscripţiunile de pe pietrele mormântale, 
de pe ziduri, de pe icoane şi de pe odoarele sfinte, şi notând obiectele de interes artistic 
sau istoric, cari ar trebui să intre în colecţiunile museului, sau pentru a căror păstrare e 
de lipsă să se ia măsuri de supraveghere”. 

investigaţiile sale sunt extinse în oraş „pentru a găsi multele cruci şi crucioaie, 
ce se află răspândite în toate direcţiunile; unele stând pe piedestal, altele trântite jos, 
altele îngropate pe jumătate în pământ, şi a copia interesantele inscripţiuni slavone şi 
române săpate pe dânsele”. 

Dintre piesele istorice „expuse la stricăciune”, savantul înregistrează: „piatra de 
mormânt şi pisania din 1718 de la paraclisul Mânăstirii Negru Vodă; două ferestre de la 
Biserica Fundeni, lucrate din pietre de mormânt cu inscripţii de la 1558 şi 1622, cum şi o 
piatră de mormânt din 1620, pusă în pragul uşei şi alte opt pietre întrebuințate în 
pardoseala bisericii, zilnic expuse a fi şterse cu picioarele şi nimicite, trei pietre de 
mormânt: una fiind a lui popa ierei Stan de la Biserica Sf. Gheorghe; „o cristelniţă 
(baptisterium) de piatră cu inscripţiune de jur-împrejur”, de la Biserica Muceniţa Marina; 
„şase pietre cu inscripţiuni slavone şi române din secolul al XVII şi al XVIII” de la 
Biserica Sf. Treime; pisania, un fragment cu inscripţie slavonă, pietre din 1575 şi 1727 
aruncate în curtea Bisericii Şubeşti; pisania din 1765 a Schitului Mărculeşti; „două pietre 
cu inscripţiuni mai citeţe” de la Biserica Sf. Ilie; „pietrele cu inscripţiuni anterioare anului 
1800” de la Biserica Bradu; „o peatră cu inscripţiune grecească din a. 1707” şi un 
fragment sculptural încastrat în zidul Bisericii Sf. Nicolae; „crucea lui Duca Vodă din 
1672, conţinând privilegiile încă din vechime ale oraşului Câmpulung” şi copia ei „făcută 
în a. 1790 de către judeţul Nicolae Kokoş” şi aflată în curtea lui N. lonescu-Berechet; 
„baniţa de piatră de 44 ocale cu inscripţiune săpată în 1-iu ianuar. 1825, cu ocasiunea 
venirei lui Grig. Vodă Ghica în jud. Muscel”. [Octavian Onea -— Un raport al lui Grigore G. 
Tocilescu privitor la înființarea muzeului din Câmpulung Muscel, SCMCM, 1981, p. 183-189; 
Raportul lui Gr. G. Tocilescu către Ministerul Cultelor şi Instrucţiunei Publice, înregistrat la 28 
iulie 1889, seria A, nr. 10521, f. 4-20, original, D.G.A.S Bucureşti, Fond Ministerul Instrucțiunii, 
dos. 4821/1889]. 

Interesat evident de conservarea  bogatului patrimoniu sculptural 
câmpulungean, dar, în acelaşi timp, intrigat de dezinteresul manifestat de localnici faţă 
de această moştenire culturală inestimabilă, Grigore Tocilescu consemnează în raportul 
său: „O dovadă recentă, cât sunt de expuse perzării aceste cruci este vestita cruce a lui 
Socol din 1636, a cărei inscripţiune slavonă publicată într-o traducere greşită de către 
răpos. Aricescu, astăzi nu mai există. Am căutat-o zadarnic în grădina d-lui Ghiţă Paul 
de peste Râul Târgului, dând numai peste postamentul ei. Crucea a fost făcută bucăţi şi 
întrebuințată în zidirea caselor numitului domn din str. Negru Vodă”. 

Savantul înregistrează o situaţie similară, la Biserica Schei: „Nimic nu se mai 
păstrează: petrele vechi au fost întrebuințate în noua zidire sau vândute ca petre de 
construcţie”. 

Pe aceleaşi coordonate ale unui dezinteres condamnabil faţă de valorile 
moştenite, se înscrie şi situaţia consemnată de raportor la Biserica Sf. Ilie: „Se poate 
vedea mai bine cum se tratează petrele vechi cu inscripţiuni: tăiate în bucăţi, sunt puse 
ca trepte de scări, altele băgate în temelii; din pisanie nu mai există nici o urmă”. 

Recuperarea unor piese epigrafice excepţionale revenea, în opinia sa, instituţiei 
muzeale preconizate a se organiza în trapezăria Mânăstirii Negru Vodă. Astfel, istoricul 

Grigore Tocilescu cerea insistent „scoaterea crucii din anul 1672, a lui Duca Vodă, zidită 
în casa d-lui Nae lonescu-Berechet (a cărei) inscripţiune de pe celelalte feţe nu se mai 
poate citi, fiind astupată cu zid”, motivând că prezintă „o însemnătate foarte mare pentru 
istoria oraşului şi a ţării”. 

În contextul acestor coordonate istorice, se situează geneza unei instituţii 
remarcabile de tezaurizare a patrimoniului documentar-artistic câmpulungean care îşi 
propunea salvarea de la o distrugere previzibilă a unor inestimabile valori epigrafice din 
fosta cetate de scaun a Ţării Româneşti. 

Institutorul C. Alessandrescu consemna, în «Dicţionarul geografic al judeţului 
Muscel», [Bucureşti, 1893], existenţa, la sfârşitul secolului al XIX-lea, în oraşul 
Câmpulung-Muscel, a unui „Museu «Negru Vodă» recunoscut şi decretat de Ministerul 
Instrucţiunei Publice care s-a instalat în trapezăria Monastirii Negru Vodă din oraş. 

Museul are ca dotă: diferite pisanii, parte pe pietre tumulare, parte pe cruci şi 
ornamentaţiuni din piatră sau lemn, cari s-au aflat prin curţile şi tindele bisericilor 
monastirilor din judeţ”. 

Actualul Muzeu municipal Câmpulung-Muscel funcţionează într-o construcţie 
edificată după proiectul arhitectului D. lonescu-Berechet şi destinată iniţial ca sediu al 
administraţiei financiare din oraş. 

În Muzeul orăşenesc din Câmpulung, a fost amenajată, de către remarcabilul 
istoric Flaminiu Mârţu, o cistă (groapă căptuşită cu lespezi de piatră) depistată într-un 
tumul din Apa Sărată. 

Muzeul orăşenesc din Câmpulung-Muscel a fost preocupat de valorificarea 
expoziţională, în secţia de etnografie şi artă populară organizată în monumentala casă 
Ştefănescu, a artei sculptorilor în piatră din oraş şi din centrul de pietrari Albeşti. 

Apreciind expoziţiile de artă câmpulungene ca „adevărate şcoli ale frumosului”, 
lordache Răducu observa, în contextul expoziţiei vernisate în anul 1969, existenţa unor 
opere definitorii pentru arta populară zonală, prezenţa remarcabilă a „pietrarilor din 
Albeşti care au adus măsura unor talente transmise de secole, din tată în fiu, dalta 
trecând de la tăietura geometrică a unghiurilor ornamentale la modelarea reliefului de 
chipuri amintind arta care a dat lumii pe Brâncuşi. 

Două exemple, considera autorul, sunt edificatoare: «Maica şi fiul» a lui Ştefan 
Constantin şi «Rațele căutând hrana» a lui Nicolae Gheorghe”. [lordache Răducu — 
Expoziţii de artă la Câmpulung, Secera şi ciocanul, an XIX (1969), nr. 4623]. 

Complexul muzeal Goleşiti 





Sabău, competenta cercetătoare a fenomenului etnocultural naţional, 

Filofteia Pally, director al Complexului muzeal Goleşti, considera că 
„muzeul este o instituţie care reflectă, prin forme specifice, mesaje culturale atemporale, 
destinate, în aceeaşi măsură, raţiunii şi simţirii, /.../ o formă elevată de loisir, care 
răspunde nevoilor spirituale ale unei structuri sociale vaste, făcând să vibreze nostalgii, 
prin contactul cu ineditul, cercetarea rădăcinilor, nevoia de valoare şi de integrare a 
propriei personalităţi într-un sistem coerent şi unic”. 


| muzeul, într-un excelent interviu acordat publicistului Cristian 





Expoziţia de etnografie şi artă populară a judeţului Argeş — organizată în 
clădirea anexă de pe latura nord-vestică a curţii Conacului Goleştilor — „ilustrează prin 

obiecte, unelte, instalaţii, elemente grafice, fotografice şi documente, principalele 
caracteristici etnografice ale zonei”. 

În contextul expozițional menţionat, s-au afectat spaţii generoase unor 
meşteşuguri tradiţionale, sculptura în piatră din Centrul de pietrari Albeştii de Muscel 
prezentând un interes aparte, motivat prin faima sculptorilor în piatră, ale căror realizări 
de excepţie au devenit de notorietate naţională. 

Sunt expuse unelte specifice acestei ocupaţii, piese aflate în diverse stadii de 
prelucrare, precum şi produse finite care relevă arta incontestabilă a pietrarilor 


musceleni. 
[Interviu: Muzeul — instituţie a trecutului sau a prezentului ?, Săgetătorul, nr. 352, 10. 02. 2004], 
supliment literar-artistic al cotidianului „Argeşul”]. 


Muzeul pomiculturii şi viticulturii 
din România 


n străvechea vatră a Goleştilor, în peisajul cu coline şi dealuri domoale din 

podgoria Muscelului, vestită încă din timpul domniilor lui Matei Basarab şi a 

lui Constantin Brâncoveanu, se durează pentru eternitate Muzeul pomiculturii 
şi viticulturii din România - imagine profund reprezentativă a celor două ocupaţii 
tradiţionale, relevând vechimea şi continuitatea acestora în spaţiul mirific de existenţă a 
neamului românesc cuprins între apele-simbol ale patriei: Dunăre, Nistru şi Tisa. 

Prin reflectarea originalității şi diversităţii unor forme de cultură materială şi 
spirituală specifice acestor ocupaţii, Muzeul pomiculturii şi viticulturii din România se 
înscrie printre generoasele acte de restituire către poporul român a unora dintre cele 
mai semnificative creaţii ale sale. 

Operă de importanţă naţională, Muzeul pomiculturii şi viticulturii din România 
constituie un cadru de viaţă caracteristic, sub aspect documentar-istoric, pentru 
populaţia de pe întreg cuprinsul ţării interesată îndeosebi în cultivarea pomilor fructiferi 
şi a viței de vie — ocupaţii care, prin însăşi natura lor, implică o continuitate activă şi 
permanentă, o „înrădăcinare” multiseculară incontestabilă în pământul strămoşesc. 

Prin varietatea tipologică a construcţiilor amplasate, Muzeul în aer liber de la 
Goleşti oferă imaginea atât de diversă, dar, în acelaşi timp, unitară a satului tradiţional, 
constituindu-se, precum remarca istoricul Aurelian Sacerdoţeanu, într-un autentic „fond 
documentar de valoare excepţională pentru istoria arhitecturii populare româneşti şi 
pentru inteligenta gospodărire a micului avut al ţăranului român”. 

Prezentarea într-o ambianţă tipică a elementelor de cultură materială specifice 
acestor ocupaţii din principalele zone pomicole şi viticole ale ţării presupune o 
selecţionare riguros ştiinţifică, întemeiată pe criterii unanim acceptate, între care cel al 
funcţionalităţii, sub raportul specificului muzeului, are un rol fundamental. 





TU =) fe i EEE SPT EI 


Expunerea complexă şi, în acelaşi timp, sintetică a modului de trai al 
pomicultorilor şi viticultorilor din România se realizează, în sectorul în aer liber, prin 
gospodării, ca unităţi caracteristice zonelor cu accentuată pondere pomicolă sau viticolă. 

În afara gospodăriilor complexe dispuse în perimetrul circuitului de bază, aria 
centrală a terenului afectat muzeului este destinată sectorului construcţiilor specializate 
cu profil funcţional pomicol sau viticol. 

Elemente nodale de constituire a gospodăriilor pomicole sau viticole, casele de 
locuit includ, în structura lor, ca element constructiv, piatra, în special în edificarea 
parterului a cărui destinaţie o constituie păstrarea produselor pomicole sau viticole. 

Astfel, casele originare din satele Vultureşti şi Davideşti din zona Muscelului au, 
la parter, beciuri construite prin înălţarea soclului de piatră (Vultureşti), sau piatră şi 
cărămidă, în tehnica veche a „lăcriţelor” (Davideşti) — beciuri dezvoltate sub întreaga 
suprafaţă locuibilă. Casa din Schitu-Argeş edificată pe un soclu masiv din piatră, casa 
din Jugur-Muscel — construcţie prevăzută cu pivniţă din lespezi de piatră, casa din 
Ştefăneşti-Muscel cu parter construit din piatră, parţial, în tehnica „lăcriţelor'”, Casa 
Giurescu din Chiojd-Prahova - în edificarea căreia, a fost utilizată masiv piatra, ori casa 
din Sarmizegetusa-Hunedoara construită, de asemenea, pe o pivniţă din piatră 
provenită, probabil, din ruinele cetăţii romane Ulpia Traiana Augusta Dacica 
Sarmisegetusa, toate aceste construcţii de locuit transferate în sectorul în aer liber al 
Muzeului pomiculturii şi viticulturii din România demonstrează că piatra a constituit şi 
constituie un element incontestabil de civilizaţie în domeniul arhitecturii populare 
româneşti. 

Amplasată în sectorul construcţiilor specializate din Muzeul pomiculturii şi 
viticulturii din România, căzănia (povarna) strămutată din Negoieşti-Mehedinţi - sat 
inclus, actualmente, în componenţa administrativă a oraşului Baia-de-Aramă, este 
construită din lespezi de carieră şi bolovani „aleşi” din albia râului Motru, care curgea în 
imediata sa apropiere, apa râului fiind utilizată în procesul de răcire a instalaţiei de 
fabricare a ţuicii.  Povarna semiîngropată în sol din Starchiojd-Prahova are, de 
asemenea, pereţii construiți integral din piatră spartă, legată cu mortar. Aşadar, 
utilizarea pietrei în edificarea unor construcţii de locuit, ori a unor construcţii specializate 
include un vast teritoriu românesc. 


Şcoala populară de artă 


onform opiniei publicistului lon Popescu consemnate în articolul «Şcoala 
populară de artă» [Secera şi ciocanul, 25 IX. 1987], instituţia piteşteană de 
artă a reprezentat „o pepinieră de cultivare a talentelor”. Rolul şcolii l-a 
constituit, în esenţă, „sprijinirea imediată şi nemiljocită a mişcării artistice de amatori, 
valorificarea unor tradiţii artistice şi meşteşugăreşti, cât şi promovarea genurilor culte ale 
artei, domeniu în care mişcarea artistică de amatori argeşeană este mai puţin 

dezvoltată”. „Actualele şcoli de arte (fostele şcoli populare de arte) — denumire ce apare 
încă de pe timpul lui Nicolae lorga — sunt continuatoarele vechilor Conservatoare 
municipale de muzică şi artă dramatică dinainte de război, unele având peste 150 ani 


vechime”. [Bogdan Ştefănescu-Şcoala de Arte din Piteşti — la trecutu-i mare, mare viitor,  Argeşul, 
22.X.1998]. 





La Şcoala de Arte Piteşti — „singura din ţară nominalizată de Ministerul Culturii 
pentru programul Phare”, funcţionează, pe lângă alte catedre, ateliere de sculptură, 
cursurile fiind frecventate de elevi talentaţi care manifestă pasiune pentru arta 
sculpturală. Şcoala Populară de Artă din Piteşti anunţa, în ziarul «Secera şi ciocanul» 
din 9 septembrie 1988, „înscrieri pentru anul şcolar 1988/1989, la următoarele secţii din 
categoria Artă plastică şi contemporană: „pictură, grafică, sculptură, cioplit în piatră şi 
lemn”. Analizând, cu extremă exigenţă, creaţiile sculpturale ale elevilor şcolii, se 
observa, însă, o insuficientă cunoaştere a anatomiei, o greşeală serioasă în redarea 
proporţiilor” («Ecoşeu» de Dumitru lon şi «Plante şi animale» de Andrei Mihăilă — piese 

prezentate în Expoziţia de sfârşit de an a Şcolii populare de artă din Piteşti — vernisată 
în luna iulie 1962), coordonatorii cursurilor fiind preocupaţi de remedierea lacunelor 
constatate în formarea artistică a elevilor lor. 

Absolvenți ai Şcolii populare de artă încadraţi în cooperaţia meşteşugărească 
au valorificat tradiţia creaţiei meşterilor populari, utilizând eficient resursele locale 
existente şi diversificând sortimentele realizate, în funcţie de solicitările interne sau de 
export. Abordând, în articolul său «Integrarea în peisaj» [„Argeş”, an | (1966), nr. 1], 
problema antinomiei dintre tradiţional şi modern, conf. arhitect Anton Moisescu 
considera că nu este ireductibilă în contextul în care tradiţia este percepută nu ca o 
finalitate, ci „un reazem solid de pe care ne putem avânta spre noi culmi”. 

În colecţia de opere sculpturale realizate sub egida Şcolii populare de arte 
Piteşti, de către cursanţii îndrumați de prof. dr. Vasile Rizeanu, sunt expuse selectiv 
lucrări de o remarcabilă execuţie vădind talentul şi imaginaţia creatorilor acestora. 


Muzeul sătesc [iţeşti 


n Muzeul sătesc Ţiţeşti, organizat într-un spaţiu extrem de redus la Căminul 

cultural din localitate, „rod al muncii distinsului învăţător lon Duţulescu, 

iniţiatorul unei ample documentări asupra locului natal, asupra oamenilor, a 
şcolii mânăstireşti, a trecutului îndepărtat sau mai apropiat al comunei”, erau expuse: 
ciocane de piatră, fusaiole, o râşniţă celtică, confirmându-se, şi în acest caz, rolul 
pietrei în evoluţia civilizaţiei din arealul etnocultural muscelean. 

_CIVILIZATIA PIETREI 
IN STUDII REFERENTIALE 





GHEORGHE ALDEA 
Sculptura ţărănească în piatră 


teritoriul naţional, consideraţiile sale vizând, iniţial, unele aspecte de ordin 

„teoretic”. Valenţele de ordin pictural ale sculpturii populare româneşti sunt 
determinate, conform aprecierii sale, de „elementele de alfabet plastic”: suprafaţa, 
modelajul, aspectul cromatic. 

Caracteristica esenţială care conferă sculpturii de acest tip atribute estetice 
revelatorii este „ordonarea echilibrată a volumelor”. Constituind „elementul primordial al 
limbajului sculptural”, volumul asociat, uneori, culorii şi ornamenticii asigură valoarea 
estetică a operei sculpturale. 

Dezvoltată preponderent în arealul unor vechi centre 
politice, economice, culturale şi religioase ale Ţării Româneşti 
şi Moldovei, sculptura în piatră a contribuit la accentuarea 
atributelor estetice ale unor importante monumente de 
arhitectură medievală proiectate de către comanditari care 
dovedeau un evident rafinament artistic. 

În decursul evoluţiei sale, sculptura populară în piatră 
a fost influenţată considerabil de penetrarea, datorită unor 
conjuncturi istorice, precum includerea Ţării Româneşti în 
sfera de dominație a Imperiului otoman, a unor elemente 
specifice ornamenticii orientale. 

Repertoriul decorativ a înregistrat un variat registru ornamental occidental prin 
intermediul meşterilor pietrari originari din Transilvania care au executat pietrele tombale 


|, pi întreprinde o amplă incursiune în evoluţia sculpturii în piatră pe 

destinate unora dintre membrii comunităţii săseşti din Câmpulung-Muscel, sau 
elementele structive ale construcţiilor ecleziastice edificate de această comunitate. 

Interzicerea canonică, prin Decalog, de către Biserica ortodoxă a reprezentării 
unor personaje biblice în „chip cioplit' a privat bisericile aparţinând acestui rit de 
includerea, în sistemul lor de organizare a interioarelor, a unor statui imaginând sfinţi. 

În virtutea canoanelor, se admite exclusiv reprezentarea în relief plat, ori în 
basorelief a scenelor biblice pe care sculptorii populari le încadrează într-un registru 
ornamental tradiţional format din motive decorative provenite din fondul „vechilor 
credinţe urano-solare, care au precedat creştinismul”. 

Poetul filosof Lucian Blaga medita asupra imposibilității determinării cu 
certitudine a zonei de origine a unui motiv ornamental, remarcând, într-o manieră 
proprie, că: „Motivele ornamentale circulă de la un popor la alt popor, precum căscatul 
de la om la om.”. Specialiştii fixează, totuşi, cu suficientă subiectivitate, origini ale unor 
ornamente dominante în sculptura populară românească. Astfel, se consideră că „rozeta 
cu 6 petale” ar aparţine popoarelor antice orientale care au studiat astronomia, dar 
chiar şi tracilor. Reprezentările „soarelui şi lunii, crucea, rozeta spiralată, pomul vieţii” şi- 
ar avea sorgintea în străvechiul fond cultural al aceloraşi popoare. 

Raportându-se, în studiul său, la „tehnica de lucru” a „cioplitorilor din Albeşti- 
Muscel”, Gheorghe Aldea consideră că „aceştia sânt mai evoluaţi” în comparaţie cu alţi 
sculptori în piatră din ţară. Organizarea lor în cooperativă meşteşugărească a asigurat o 
susţinută „colaborare la restaurarea vechilor monumente de arhitectură feudală”, dar şi 
la „aplicarea la noile locuinţe din satul lor şi satele învecinate: Bughea de Sus, Cândeşti, 
Lereşti, a unor elemente arhitectonice ale căror motive ornamentale amintesc de 
sculptura de acum câteva secole”. Analizând, sub raport categorial, sculptura populară 
în piatră, el menţionează că aceasta prezintă un caracter laic corelat arhitecturii de curte 
domnească, sau locuinţelor marilor feudali, dar şi un caracter religios asociat unor 
importante edificii ecleziastice, particularizat printr-un fond motivistic de origine creştină 
în care au fost incluse elemente de ornamentică preluate din perioada precreştină cu 
semnificaţii magice şi apotropaice. 

În decorarea propriilor case, pietrarii din Albeşti s-au inspirat din registrul 
decorativ al monumentelor feudale din zonă durate în secolele XVI-XVIII. Arta meşterilor 
pietrari din Albeşti-Muscel apare, astfel, în optica sa, „o artă reînviată din cenuşa 
timpurilor, venind să aducă o slabă, dar edificatoare imagine a unor modalităţi estetice 
vechi de secole, care au înscris pagini strălucite în istoria artistică a poporului nostru şi 
care ar fi putut atinge culmi nebănuite dacă dezvoltarea lor n-ar fi fost întreruptă de 
dominaţia otomană”. 





AREALUL ETNOCULTURAL ARGES-MUSCEL 24] 





GRIGORE CONSTANTINESCU CIVILIZAŢIA PIETREI 





Conturarea unui stil unitar — inspirat din vechile principii compoziționale — apare 
în „poezia ornamentelor aplicate balustradelor de la scări şi stâlpilor de piatră care 
completează armonios proporţiile plăcute ale caselor construite în spiritul unei tradiţii”. 

Consideraţiile de ordin cronologic sunt, însă, echivoce: „La Albeşti, meşteşugul 
cioplirii pietrei se pierde în trecutul istoric, la o dată în orice caz mai veche decât aceea 
a pietrei de mormânt a cavalerului Laurenţiu de Longocampo (1300). 

Nominalizarea unora dintre obiectivele arhitecturale feudale şi moderne în care 
arta pietrarilor din Albeşti este relevantă impresionează prin importanţa considerabilă a 
acestora în istoria arhitecturii naţionale: „Biserica Domnească din Câmpulung-Muscel, 
Biserica mânăstirii Curtea de Argeş, curţile domneşti de la Argeş şi Târgovişte, palatele 
Mogoşoaia şi Potlogi, ca şi Palatul Republicii, Arcul de Triumf din Bucureşti, podul de la 
Cernavodă, unele piese la Casa Scânteii şi foarte multe ornamente de la casele 
particulare făcute într-o epocă în care ornamentica feudală era la modă”. Se 
menţionează, de asemenea, „o mulţime de poduri”, dar şi „ceasornicul solar” de pe 
Dealul Mitropoliei Bucureştilor. 

Penetrarea masivă a unor meşteri italieni este confirmată documentar în anul 
1892, când „în zona de prelucrare a pietrei (Albeşti, Cândeşti, Bughea de Sus), lucrau 
peste 100 de pietrari italieni”, dintre care autorul menţionează, pe baza unor informaţii 
locale, pe: Rugieri Bruno Vinagro, Victor Mezzaroba, Petre Fabris Jean. 

Subordonarea elementelor decorative arhitecturii, din raţiunea asigurării unui 
caracter unitar, a implicat utilizarea unui registru variat, incluzând motive precum: 
„vrejuri cu frunze în relief precis delimitat, lei, păsări şi animale fantastice (grifoni)”. 

În realizarea decorului arhitectural al accesului într-o clădire destinată locuinţei, 
scara de piatră este, uneori, încadrată, pe treapta inferioară, de grifoni, „animale 
fabuloase cu trup de leu şi cu cap şi aripi de vultur”, numite de Eschil „câinii lui Zeus”, 
care păzeau aurul de lăcomia arimaspilor, „făpturi cu un singur ochi”. 

Semnificaţia mitologică, deşi nu mai este percepută actualmente, astfel, s-a 
perpetuat; imaginea de „câini fantastici de pază” fiind intuită ca atare de către meşterii 
pietrari şi, implicit, de comanditari. În decorarea balustradelor, predomină vrejurile 
„cioplite în relief”. Realizaţi în tehnica rond-bosse, în manieră naivă, lei din piatră 
străjuiesc accesul în locuinţe, amplasați, de regulă, la baza balustradelor — reminiscență 
heraldică simbolizând forţa. Coloanele de piatră din structura fațadei construcţiilor, ori a 
balustradelor diferă prin secţiune (circulară sau pătrată), prin proporţii şi modalitate de 
ornamentare (capiteluri şi baze decorate sau fusuri canelate, ori solzite). Referirile la 
activitatea sculptorilor în piatră din arealul Argeş-Muscel se rezumă, în esenţă, la zona 
Albeştilor, autorul semnalând conclusiv că „pietrarii şi constructorii albeşteni au găsit o 
formulă inteligentă în dezvoltarea artei noastre populare, care dă arhitecturii multă 
mişcare şi totodată echilibru şi eleganţă”. 

FLOREA BOBU FLORESCU, PAUL STAHL, PAUL 
PETRESCU 


Arta populară 
din zonele Argeş şi Muscel 


de istoria artei al Academiei R. S. România format din: Florea Bobu 

Florescu, Paul Stahl, Paul Petrescu, volumul «Arta populară din zonele 
Argeş şi Muscel» — este, din păcate, lacunar, sub aspectul relevării, în integralitatea sa, 
a unui aspect definitoriu al creaţiei populare din zonă — prelucrarea artistică a pietrei, 
întrucât autorii nu fac nici o referire la acest domeniu. 

Studiul amplu, cu caracter monografic realizat în contextul 
cercetărilor privind fenomenul de artă populară în zonele Argeş şi 
Muscel — iniţiat de Secţia de artă populară din Institutul de istoria 
artei al Academiei Republicii Socialiste România -— relevă, în esenţa 
sa, existenţa, în zonele menţionate, a unei „arte populare 
remarcabile, cu particularităţile ei specifice, dar, în acelaşi timp, cu 
trăsături comune dezvoltării fenomenului artistic popular de pe 
cuprinsul întregii ţări.”. 

Cercetările întreprinse de către autori, în arhive şi pe teren, 
s-au desfăşurat, în perioada anilor 1949-1964, urmărindu-se evoluţia fenomenului de 
artă populară „începând cu a doua jumătate a secolului al XIX-lea” până în 
contemporaneitate, „în condiţiile noi de viaţă din epoca socialistă”. Autorii nu au 
analizat, însă, din raţiuni inexplicabile, domeniul atât de important al prelucrării artistice 
a pietrei în Centrul de pietrari de la Albeştii de Muscel, deşi faima cioplitorilor în piatră de 
acolo le era cu certitudine arhicunoscută. 


Le E de sinteză elaborată de către colectivul de specialişti de la Institutul 

ION VLĂDUŢIU 


Turism 
cu manualul de etnografie 





«Turism cu manualul de etnografie», apărut în anul 1976, reputatul etnolog 
lon  Vlăduţiu considera că „Una dintre trăsăturile fundamentale, 
caracteristice pentru evoluţia culturii populare în etapa actuală în judeţ, este bogăţia 
creaţiei populare prezentă în toate domeniile artei populare — textile, ţesături, cusături, 
prelucrarea artistică a lemnului, ceramică, prelucrarea artistică a pietrei”. 
see Tata Localizând aria geografică în care se manifestă esențialmente 
3-a | îndeletnicirea multimilenară a prelucrării artistice a pietrei, distinsul 
etnolog consemna lapidar: «ALBEŞTII DE MUSCEL. Situată la o 
depărtare nu prea mare de Câmpulung, localitatea este renumită ca 
important centru de prelucrare artistică a pietrei, ale cărei tradiţii de 
veacuri sînt binecunoscute şi din documentele istorice. În Albeştii de 
Muscel, se pot vedea case cu stîlpi frumoşi, ciopliţi artistic în piatră, 
stilpi de poartă, rame de ferestre, ghizduri de fîntînă şi alte obiecte de 
uz practic confecţionate tot din piatră. Un cadru pitoresc pentru 
cunoaşterea creaţiilor artistice populare din toate satele învecinate îl 
oferă bilciul anual care are loc la Albeşti, după tradiţie, în zilele 14-15 august. ». 


|, Mia specificitatea artei populare argeşene, în documentatul său volum 














00cocoocoooooooe O ccocoocoooooooee 


GEORGETA STOICA, PAUL PETRESCU 
Dicţionar de artă populară 


volumului apărut în 1985, autorilor actuali adăugându-li-se, atunci, 

cercetătoarea Maria Bocşe. Dicţionarul prezintă informaţii sintetice 
despre centrele specializate în domenii diverse ale artei populare, precum şi referiri la 
meşteşugurile tradiţionale care au conferit individualitate acestora. 


Dum reprezintă, de fapt, o reeditare, în condiţii grafice superioare, a 

Civilizației pietrei pe teritoriul actual al judeţului Argeş i s-a rezervat un spaţiu 
sumar, condensat, însă, în informaţii privind prelucrarea artistică a pietrei în Centrul de 
pietrari din Albeşti. Referitor la renumitul centru muscelean, se consemnează: „Aşezare 
situată la 7 km nord-vest de centrul oraşului Câmpulung, renumită pentru prelucrarea 
artistică a pietrei. În evoluţia meşteşugului, se disting două etape: una în care piatra a 
fost prelucrată pentru monumente civile şi religioase, edificii publice; a doua, când piatra 
a început să fie întrebuințată pentru înfrumusețarea caselor din sate şi din oraşe. În 
prezent, pietrarii din Albeşti realizează ancadramente de ferestre şi uşi, stâlpi şi frize 
decorative”. 

Prelucrarea artistică a pietrei include o prezentare a celor mai cunoscute 
„centre de pietrari ale ţării noastre: Albeşti (Muscel), Alunu şi Igoiu (Vâlcea), masivul 
Istriţa cu satele de cioplitori în piatră Dara, Pietroasele, Ochiu Boului, Clondiru, 
Greceanca, Bădeni (Buzău), centrele Ciuta şi Măgura (Buzău), bazinul Trotuşului, 
Slănic-Prahova, Târgu Ocna, Grozeşti (Bacău), Turcoaia (Tulcea), Scheia (Vaslui), 
Deleni-Hârlău (laşi), Racoş, Baraolt (Covasna), Ciceu (Bistriţa-Năsăud). 

Menţionând că „meşterii din aceste centre sunt specializaţi pe domenii”, autorii 
precizează că „cei din Albeşti sunt cunoscuţi pentru cioplirea măiastră a elementelor de 
arhitectură.”. 

Obiectele realizate din piatră cioplită sunt -— potrivit Dicţionarului — de o 
diversitate evidentă: stâlpi de piatră, ghizduri de fântână uneori sub forma unor imenşi 
colaci transportaţi sute de kilometri, jgheaburi pentru adăpat animalele, coloane, mese, 
bănci, cruci şi troițe. 

Se precizează uneltele utilizate la extragerea pietrei din cariere — comune, de 
altfel, tuturor centrelor de pietrari, pentru dislocarea blocurilor mari: răngi, ciocane, 
târnăcoape de diverse feluri, unelte cu cioc ascuţit, dălţi, maiuri de lemn, fierăstraie. 

În dislocarea pietrelor, „se întrebuinţează şi pene de lemn înfipte anevoie în 
masa pietrei, cu precădere în crăpăturile ivite sau în lăcaşuri anume scobite, peste care 
se toarnă apa ce producea umflarea lemnului conducând la fisurarea şi apoi separarea 
blocurilor.”. 

Fasonarea obiectelor prelucrate din piatră implică utilizarea următoarelor 
unelte: compasuri pentru măsurători, pârghii şi vincluri pentru manevrat, pile cu diferite 
asperităţi, „buciarde — un fel de ciocane cu suprafaţa de lovit prevăzută cu mari ridicături 
bombate, uneori colţuroase”. 

Albumul 
Ornamente în arta populară 
a judeţului Argeş 


“n „argumentul” Casei creaţiei populare a judeţului Argeş, este expus succint 
ÎI obiectvu extrem de generos urmărit prin editarea albumului: „necesitatea de a 
se pune la îndemâna creatorilor populari din sate un îndreptar care să vină în 
sprijinul creaţiei lor prin relieful ce-l acordă valorilor reprezentative şi varietăţii motivelor 
circumscrise de stilul specific tradiţional”. 
'p Deşi nu se referă efectiv la arta sculpturii în piatră din zonă, 
albumul «Ornamente în arta populară a judeţului Argeş» ilustrează 
diversitatea elementelor de ornamentică utilizate, în marea lor 
majoritate, şi în domeniul sculpturii în piatră. 

În prefața albumului, Vasile Savonea, considerând „ipostaza 
ornamentică un criteriu de concepţie”, argumenta această idee prin 
„construcţia caselor, a cărei judecată pleacă de la faţadă, de la 
ritmurile orizontale şi verticale angajate într-un ingenios echilibru 
asupra căruia un cuvânt de spus îl au şi crestăturile cu funcţie 


a» 


decorativă”. Constatând diversitatea motivelor, istoricul de artă 











observa că „o aspirație solară guvernează efluviile secrete ce îmbie la străluciri lumea 
de motive ornamentale poposite sau inventate de arta locurilor”. 


i 











00ocococoooooooee (9) 00cocoocoooooooee 


ION CHELCEA 


Prelucrarea pietrei de Albeşti 
în scopuri practice şi artistice 





Chelcea, originar din Boteni-Muscel, constituie o importantă contribuţie la 
aprofundarea acestei „îndeletniciri străvechi a localnicilor”, care, potrivit 
constatării sale pertinente, „nu s-a bucurat prea mult de atenţia cercetătorilor”. 


|, E în «Anuarul Muzeului Satului» din anul 1966, studiul etnologului lon 

Iniţial, reputatul etnolog abordează problema „întrebuinţării pietrei de Albeşti”, 
înregistrând două faze sub raport strict cronologic: anterioară — în care piatra de Albeşti 
era utilizată în construirea unor edificii publice: poduri, biserici, morminte, palate, 
monumente funerare, fântâni - şi o fază recentă, în care acest material a fost 
întrebuințat de către ţărani în construirea propriilor locuinţe, consecinţă firească a 
evoluţiei vieţii rurale, coincizând cu „pătrunderea, în arhitectura populară, a unor 
elemente urbane”, reflex pe plan constructiv a „unei bunăstări în continuă creştere a 
oamenilor muncii de la noi din ţară”. 

Autorul menţionează că folosirea pietrei de Albeşti este atestată de la începutul 
secolului al XIV-lea, argumentându-şi supoziţia prin lespedea funerară a comitelui 
Laurenţiu de Longocampo, datată 1300 — monument epigrafic conservat în interiorul 
Bisericii Bărăţia din Câmpulung-Muscel. 

Continuitatea utilizării acestui important material de construcţie în cursul evului 
mediu este confirmată prin documente, în care pietrarii din Albeşti apar în calitate de 
contractanţi ai unor importante lucrări impuse de edificarea unor palate ale domnilor 
Ţării Româneşti. 

Astfel, în anul 1694, se stipulează, într-un act, că „23 1/2 taleri s-a dat 
pietrarilor de la Albeşti pentru nişte pietre ce au tăiat de treaba caselor domneşti”. 
[Condica Vistieriei din 1694, ediţia Aricescu]. 

Limitarea sferei de utilizare a pietrei de Albeşti în evul mediu la construcţii ai 
căror comanditari erau domnii sau boierii ţării a fost determinată de costul prohibitiv al 
acestui material constructiv raportat la posibilităţile financiare modeste ale păturii de 
mijloc a populaţiei, pentru a ne referi exclusiv la alţi virtuali comanditari din epoca 
feudală. 

Nu întâmplător, aşadar, comanditarii cu surse materiale relativ modeste îşi 
coordonează eforturile financiare, „întovărăşindu-se” pentru „a putea, totuşi, ridica un 
monument religios — să zicem, o cruce de piatră prin care se veşnicea un eveniment 
istoric, o întâmplare deosebită; o fântână”. 

LEXIC 


Antropomorf = Motiv decorativ (în ornamentica populară) reprezentând figura 
umană (corp, siluetă sau elemente ale corpului: cap, ochi, urechi, mână, deget, picior etc). — fr. 
anthropomorphe. 

Buciardă = Ciocan prevăzut pe feţele de izbire cu dinţi deşi de formă piramidală, 
folosit pentru a imprima, prin izbire, pe faţa pietrelor de construcţie, adâncituri regulate. — fr. 
boucharde. 

Dreptar = Riglă sau echer folosit în zidărie sau în dulgherie pentru verificarea 
suprafeţelor plane. — drept + suf. —ar. 

Epocă de piatră = epoca arheologică ce se caracterizează prin utilizarea de 
către om a uneltelor de piatră. 

Ghiună = Dreptar. — tc. ginye. 

Gresie = rocă sedimentară foarte dură formată prin cimentarea nisipurilor. — alb. 
g6resă. 

Mangealâc = (Reg.) Par gros care serveşte la ridicarea greutăților. — tc. 
mancinik. 

Piatră = Nume generic dat rocilor comune, dure şi casante. — lat. petra. 

Piatră de talie sau fundamentală= piatra cu forme geometrice regulate, 
cu toate feţele bine tăiate şi cu muchii perfect drepte, care serveşte la executarea unei zidării 
sau la căptuşirea unei zidării de piatră artificială. 

Piatră de încercare = rocă silicioasă foarte dură, care se foloseşte la 
verificarea purității aurului şi a argintului; fig. Mijloc de verificare a capacităţii sau a sentimentelor 
cuiva; dovadă; mărturie. 

Piatră de temelie (sau fundamentală) = piatra care intră în construcţia 
fundamentului unei clădiri; fig. Principiu de bază, principiu esenţial. 

Piatră de ascuţit = gresie. 

Piatră de var = calcar. 

Piatră de moară = fiecare dintre cele două discuri mari şi grele, întrebuințate 
la moară pentru măcinatul grăunţelor (dintre care una stă pe loc, iar cealaltă — se învârteşte). 

Piatră litografică = placă de calcar folosită în litografie la prepararea clişeelor. 

Piatră prețioasă sau scumpă = mineral cu aspect frumos şi duritate mare 
din care se fac podoabe şi bijuterii. 

Pietrar = 1. Muncitor calificat care prelucrează piatra pentru construcții; cioplitor în 
piatră. Muncitor care pietruieşte drumul; pavagiu. 2. (reg.) Zidar. 3. (Înv.) Sculptor. 

Pietrărie = 1. Carieră de piatră. 2. Grămadă, morman de pietre. 3. Meseria 
pietrarului. 

Pietricea sau pietricică = Diminutiv al subst. piatră. 

Staroste = Conducător al unei corporaţii (bresle); şef. — v. sl. starosta. 

Spiţ = Unealtă formată dintr-o bară de oţel cu vârful ascuţit, folosită la găurirea 
pietrelor naturale şi artificiale sau la prelucrarea suprafeţei lor. — germ. Spitze. 
[Dicţionarul limbii române moderne, Bucureşti, 1958; Şăineanu Lazăr — Dicţionar universal al limbii 
române, Chişinău, 1998] 

ABREVIERI 





AG = Argeş, revistă, Piteşti. 

AL = Argeşul liber, cotidian, Piteşti. 

AMN= Acta Musei Napocensis, Cluj-Napoca. 

AV= Archiva Valachica, Târgovişte. 

BMI = Buletinul Monumentelor Istorice. 

BCMI = Buletinul Comisiunii Monumentelor Istorice. 

C= Cultura, revistă, Piteşti. 

CAg = Curierul de Argeş, cotidian, Piteşti. 

DIR = Documente privind istoria României. B. Ţ.R. sec. XIV-XVII. 
DRH = Documenta Romaniae Historica. 

GB = Glasul Bisericii. 

LL = Lumină lină, revistă, Episcopia Argeşului. 

MI = Magazin istoric. 

MO = Mitropolia Olteniei. 

PO= Păstorul Ortodox, periodic, Episcopia Argeşului. 

SCIA = Studii şi comunicări de istoria artei. 

SCIA.AP = Studii şi comunicări de istoria artei. Artă plastică. 
SCIV = Studii şi comunicări de istorie veche. 

SCMCA = Studii şi comunicări. Muzeul Curtea de Argeş. 
SCMCM = Studii şi comunicări. Muzeul Câmpulung-Muscel. 
SCMIJA = Studii şi comunicări. Muzeul judeţean Argeş. 

Mari, 2 septembrie 2008 cra DIN da sediul 
[entruieei Medie est pumtriu Conservarea și Prater rea Culcer 
Tiadițeonale Argeş, Pitagti, “Balul pp Bica, ar 53 

Edituri „Mizan” vă propune lansarea vele ur 
"Cimbzația pietrei Arealul etmoeultarul Argeg Muscel”, 
autor tprigare [omilanittiescu. 

Prezența emnearaastai li maânifestare ne onarează și 
ae canjeni încredere în demerimriie noastre vizând cercetarea pi 
rălonficarea patrimoniului cultieral radifienat 














Il 4 

mportanţa fundamentală conferită pietrei în miturile universale este relevată 

anecdotic într-una dintre credinţele străvechi asiatice. Astfel, potrivit unui 

mit indonezian, „La început, când cerul era foarte aproape de pământ, 
Dumnezeu a binecuvântat prima pereche de oameni cu toate darurile sale, pe care le-a 
lăsat jos, cu ajutorul unei frânghii... 

Într-o zi, el le-a trimis o piatră, dar strămoşii, surprinşi şi supăraţi, o refuzară. 
După câtva timp, Dumnezeu a coborât din nou frânghia, de astă dată, cu o banană, care 
a fost acceptată imediat de toţi cei prezenţi... 

Atunci, strămoşii auziră vocea Creatorului: «-Deoarece aţi ales banana, viaţa 
voastră va fi scurtă ca a acestui fruct. Dacă aţi fi ales piatra, viaţa voastră ar fi fost 
asemenea existenţei pietrei: imuabilă, eternă !»... 

Preluând absolut critic acest inedit mit indonezian, autorul volumului «Civilizaţia 
pietrei» a meditat profund asupra necesităţii lansării, pe piaţa etnoculturală românească, 
nu a unei banale banane efemere, ci a unei cărţi „solide” în esenţa sa, care să constituie 
o autentică piatră de temelie a edificiului bibliografic argeşean, nădăjduind că viaţa 
acestui studiu de o dificultate evidentă va fi la fel de durabilă — precum cugeta filosoful 
Mircea Eliade, în studiul său fundamental «Istoria credințelor şi ideilor religioase» — ca o 
„stâncă menită să releve durata infinită, permanenţa, un mod de a exista independent 
în devenirea timpului”... 

Susţinuta preocupare pentru realizarea unei opere care să reziste oricăror 
judecăţi mai mult sau mai puţin subiective a constituit o constantă a creatorilor autentici. 

Celebrul sculptor antic Phidias a fost surprins de un admirator al său şlefuind cu 
migală partea dorsală a unei statui de marmură destinată nişei unui templu. La 
observaţia „admiratorului” asupra inutilităţii efortului său, întrucât, datorită locului unde 
urma să fie amplasată, partea dorsală a statuii nu ar fi fost văzută de nimeni, Phidias a 
răspuns: «-0O văd zeii !», meditând, desigur, asupra destinaţiei unei adevărate opere de 
artă: eternitatea, nu efemeritatea... 

În obsedanta căutare a modului personal de a se exprima printr-o operă care să 
atingă perfecțiunea, artistul este surprins într-una din scrierile lui Oscar Wilde. 

Un sculptor care gândea numai în bronz a ridicat, pe mormântul soţiei, o statuie 
întruchipând durerea eternă. După trecerea anilor, el simte nevoia să sculpteze o 
lucrare închinată bucuriei de-o clipă... Nemaigăsind un strop de bronz, a topit 
monumentul durerii veşnice de pe mormântul singurei femei pe care o iubise, pentru a 
turna statuia cea nouă a bucuriei efemere... 

Constantin Brâncuşi, sculptorul român de faimă universală, care îşi imagina că 
una dintre capodoperele sale: «Coloana infinită» a fost făcută „să susţină bolta 
cerească”, îşi exprima constant ataşamentul faţă de propria creaţie artistică, mult mai 
puternic decât cel indus în suflet de o fiinţă extrem de apropiată. Marele sculptor 
mărturisea cu mâna pe inimă situaţia dilematică în care se afla: să-şi revadă prietena de 
care se despărţise de mult timp sau să-şi continue propria sa creaţie: „Mă gândesc la ea 
cu dor, dar pietrele mă ţin legat !... 

Relevând permanenta preocupare pentru acurateţea formei în care îşi exprima, 
prin scris, ideile, poetul Tudor Arghezi se confesa admiratorilor săi: „Verbul «a scrie» 
are, în fricile mele, prestigiul săpatului în piatră.”. 

Fără „modestia care — precum insinua un celebru filosof român, are comun cu 
prostia, inclusiv o rimă perfectă” — păstrând, evident, cu decenţă, proporţiile valoric 
umane, eu însumi, pe când scriam despre «Civilizaţia pietrei», pe capacul încuiat cu 
lacăt al unei pianine dezacordate, întrucât nu aveam la Creaţie, nici măcar un colţ de 
birou, percepeam notele discordante ale „muzicii” textului pe care încercam să-l 
compun, asemenea unor pietre căzute din senin pe cursul unei ape liniştite... 

Revenind la consemnările unor mari spirite ale culturii universale, în artă ca, de 
altfel, şi în cercetarea ştiinţifică, sunt creatori şi „creatori ad-interim”, precum îi „gratula” 
sarcastic, pe imitatorii de profesie, poetul Lucian Blaga... 

Filosoful şi istoricul francez Frangois-Marie Arouet, cunoscut în literatura 
universală sub pseudonimul Voltaire [1694-1778], îl eticheta, fără menajamente, pe 
imitator, în «Histoire de Jenni», drept „un prost brutal care n-are niciodată idei decât ale 
altora”. Panseul voltaireian s-ar potrivi de minune celor care reproduc, în „creaţia” lor, 
pasaje întregi din opere publicate, gândite de alţii, fără să indice niciodată sursa, 
întrucât, pentru ei, a copia ideile altora este infinit mai simplu decât a crea ei înşişi, cu 
adevărat, ceva, confirmând, prin „excerpte” de dimensiunile livreşti ale unui capitol, 
veridicitatea inspiratului aforism de esenţă populară al lui Cezar Bolliac: „E lesne să 
facă cineva pomană cu colivă străină” !... 

Vă mărturisesc sincer că, din aceste considerente deloc încurajatoare, am 
încercat deseori o teamă motivată de a mai scrie, inclusiv despre piatră, pe care, însă, 
nu o pot condamna de „lipsă de o civilizaţie” autentică, precum îi condamn pe unii dintre 
„autorii” care îţi preiau ideile, cu o seninătate tembelă, intuind că le conferă o greutate 
sporită, exclusiv, prin propria lor semnătură...  Glosând, însă, în spiritul expresiilor 
populare formate pe baza vocabulei piatră, mărturisesc că, în elaborarea acestui studiu, 
n-am numărat pietrele, fluierând crezul, ci mi-am pus carul în piatră, decis ca ori cu 
capul de piatră, ori cu piatra de cap — aşadar, într-un fel sau altul, deseori, stând piatră 
pe capul cuiva, incomodând, deci, mai ales, dacă îl simţeam că ar avea inimă de piatră, 

prin urmare, părea nepăsător şi rău intenţionat, să scot apă (a se citi — informaţii) şi din 
piatră seacă. 

Studiul despre civilizaţia pietrei a fost, ab initio, ca o piatră de moară, extrem de 
dificil, anevoios, întrucât nu puteam privi cu ochi de piatră, indiferent, cum se încerca 
deseori să se arunce cu pietre în mine, acuzându-mă că mişc din loc toate pietrele, 
deranjând, probabil, pe alţii mai puţini receptivi la demersul meu de a obţine informaţii 
utile conceperii acestui eseu ştiinţific. 

Deseori, eram nevoit să calc din piatră în piatră, depunând eforturi susţinute în 
intenţia de a realiza ceva tare ca piatra, care să reziste în timp, evitând, pe cât posibil, 
un reproş previzibil altfel că am călcat în piatră seacă. Sper, sincer, că, dintre sursele 
informative menţionate în ampla bibliografie selectivă inclusă în volum, n-a mai rămas 
piatră pe piatră, din care să nu extrag esenţa informaţiilor conţinute. 

Însă, iluzia falsă a eternității pietrei — inclusiv a unor eseuri despre piatră — pare 
să fi fost spulberată liric în meditativele stihuri ale poetului filosof Lucian Blaga: 

„Bătrânii spun că apa trece 

şi spun că pietrele rămân, 
dar lucru' altfel se petrece, 
pe scoarţa globului bătrân. 
Că piatra, orişicât de tare, 

se macină, cu timpul, stând, 
iar, peste trista-i măcinare, 
rămân doar apele curgând”... 

Pentru că am experienţa tristă a unor lansări subiectiv discutabile, intuind 
posibilitatea unor reacţii adverse, reacţii de respingere tipice unor spirite fără spirit, de a 
arunca — spre a fi în temă — cu pietre în orice şi în oricine, din pură invidie, acţiune sper, 
solitară, în contextul unor aprecieri laudative motivate, de altfel, prin valoarea reală a 
unor opere durabile cum sunt cele din piatră şi — prin extensie — despre piatră, între care 
includ, fără falsă modestie, şi această «Civilizație a pietrei», vă reproduc aforismul unui 
celebru gânditor francez, Hector Berlioz, din „Memoires”, care încercase, la rându-i, 
experienţa supărătoare a denigrării de către neavizaţi a uneia dintre operele sale la 
lansarea ei „oficială”: „Trebuie să strângi pietrele ce ţi se aruncă, fiindcă sunt începutul 
unui piedestal...”. 

Un remarcabil cărturar muscelean, preotul Constantin Dejan, cu o vastă 
experienţă confirmată în cercetarea sociologică naţională, observa, spre sfârşitul vieţii — 
simțindu-se, probabil, uitat, deşi dăruise enorm de mult din viaţa sa vieţii sociale ! — 
constata cât de labilă este memoria oamenilor ale căror existenţe se intersectează, 
volens-nolens, cu propria existenţă: „Memoria oamenilor — afirma şi confirma, reiterând 
demersuri reprobabile împotriva sa, distinsul preot — este atât de părtinitoare, atât de 

capricioasă, atât de efemeră comparativ cu memoria pietrelor întotdeauna mai 
recunoscătoare, mai credincioasă, mai durabilă şi mai obiectivă !... 

AI Domnului — menţiona el, intrigat de nerecunoştinţa semenilor — este cuvântul: 
„Dacă aceştia vor tăcea, atunci pietrele vor striga !... 

Poate numai pietrele vor aminti, peste vremuri, în graiul lor tăcut, şi în cazul 
semnatarului acestei cărţi, despre efortul extraordinar de a merge pe o cale nu atât de 
bătătorită, cu piedici, uneori, insurmontabile, pentru dezvăluirea, printr-o operă de 
sinteză, a civilizaţiei lor terestre în arealul etnocultural Argeş-Muscel, operaţiune extrem 
de dificilă efectuată, la o comandă etno-profesională, împotriva unor alte preferinţe 
manifestate evident de autor în cercetarea ştiinţifică ... 

Şi, dând, în final, glas gândurilor marelui cărturar Nicolae lorga: „Laude nu 
aştept şi n-am nevoie de ele. De un lucru aş dori să fiu cruțat: de acele procese cu 
privire la amănunte, care nu scad o carte, ci arată punctul de vedere scăzut al 
specialistului care se improvizează judecător”, 

vă mulţumesc sincer pentru participarea dumneavoastră la lansarea volumului 
«Civilizaţia pietrei în arealul etnocultural Argeş-Muscel» !... 

Grigore Constantinescu 


| 4 


Pi 


Gheorghe Păun 
O enciclopedie a pietrei 
[din Argeş şi Muscel] 








interesat prioritar de istoria culturii şi civilizaţiei populare din jud. Argeş, 

istoria monumentelor de arhitectură ecleziastică şi memorială, personalităţi 
literare legate efectiv sau afectiv de zona Argeşului, toponimie argeşeană”, după cum 
aflăm din «Argeş. Dicţionar de istorici», de Spiridon |. Cristocea, Piteşti, 2003, Grigore 
Constantinescu. Titlul cărţii ilustrează perfect scurta caracterizare de mai înainte: 
«Civilizaţia pietrei. Arealul etnocultural Argeş-Muscel». Ea este editată de CJCPCT 
Argeş şi publicată de Editura Alean, Piteşti, în 2008. Dacă număr bine, este a 
unsprezecea carte a dlui Constantinescu, care mai are în pregătire, cu titlurile deja 
stabilite, alte zece cărţi. Absolut impresionant, cum este, de altfel, şi cartea de faţă. 

Documentată, bine scrisă (precis şi tehnic în partea tehnică, inimos şi 
bogat adjectivat acolo unde vine vorba de locuri, construcţii, persoane 
cunoscute), plină de informaţie, dar uşor de citit, trecând de la geologie la istorie, 
de aici la folclor şi la arhitectură cu o uşurinţă care atrage şi produce admiraţie. 

O enciclopedie ziceam, cu un conţinut extraordinar de bogat şi de variat. 
Reiau în fugă câteva titluri de capitole sau subcapitole, spre ilustrare: Relaţia om — 
unealtă de piatră; Granitul de Albeşti; Piatra — armă de luptă; Castrul roman Jidava; 
Sculptura în piatră din evul mediu; Executarea monumentelor lapidare; Centrul de 
pietrari Albeştii de Muscel; Cercetători în domeniul exploatării pietrei; Filmul „Pietrarii din 
Albeşti”; Peştera Dâmbovicioara; Bisericile rupestre (Corbii de Piatră, Cetăţeni, 
Nămăeşti etc.); Monumente ecleziastice din piatră (din Curtea de Argeş, găsim Biserica 
Mănâstirii Argeşului, Biserica Domnească, Biserica Sân Nicoară, Biserica Olari); 
Cetatea Poenari; Cule — conace (inclusiv pe valea Topologului); Cruci de piatră; 
Monumente ale eroilor; Sculptura în piatră în mediul citadin; Fântâni monumentale (se 
începe cu cea a meşterului Manole); Troiţe din piatră; Drumuri şi poduri din piatră; Artişti 
ai sculpturii în piatră; Civilizaţia pietrei în mitologia românescă; Demologia pietrei; 
Civilizaţia pietrei în folclorul literar; Piatra în eseistica zonală; Civilizaţia pietrei în colecţii 
argeşene etc. etc., încheindu-se cu o bogată bibliografie, indici de nume şi de abrevieri, 
aşa cum îi stă bine unei cărţi scrise cu grijă şi dedicată deopotrivă specialiştilor şi 
iubitorilor de istorie/cultură în general. Toate acestea, în 256 de pagini, urmate de o 
serie de planşe color care ilustrează subiecte tratate pe parcursul cărţii. 

Pentru că am punctat mai devreme câteva dintre secţiunile dedicate Curţii de 
Argeş, mai adaug informaţia — pentru mine, inedită, dar dincolo de asta, semnificativă 
din motive, să zicem politico-istorice... cum că, în anul 1911, Prefectura judeţului Argeş 
a dispus demolarea Bisericii Domneşti, pe motiv de deteriorare avansată; noroc că 
locuitorii oraşului „au colectat — în urma intervenţiei preotului Ştefan Dumitrescu — suma 
de 56.000 lei, oferind-o Comisiunii Monumentelor Istorice, în scopul întreprinderii unor 
lucrări urgente de restaurare”. Mă întreb dacă azi am mai fi în stare să salvăm un 
monument de la demolare prin colectă publică... 

Nu ştiu câţi ani de muncă sunt sintetizaţi în această carte, câte teancuri de fişe 
adunate de-a lungul anilor, ore de bibliotecă, de arhivă şi de teren, cât efort de ordonare 
a materialului, este vizibilă însă plăcerea dlui Constantinescu de a scrie, dragostea sa 
pentru Argeş şi Muscel (desigur, cu centru în Poenărei, satul natal, căruia l-a dedicat de 
curând o frumoasă monografie, apărută tot în 2008, la Editura Tiparg, Piteşti, sat despre 
care vine vorba de multe ori şi în lucrarea de faţă). Să-i aşteptăm următoarele cărţi, 
care se anunţă la fel de interesante şi care împreună cu cele publicate deja par a se 
îngemăna într-o veritabilă enciclopedie istoric-literar-etnoculturală a Argeşului şi 
Muscelului. 

